
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 250 

20 Δεκεμβρίου 2012 


ΝΟΜΟΣ ΥΠ’ ΑΡΙΘ, 4099 

Οργανισμοί συλλογικών επενδύσεων σε κινητές αξίες 
και ανώνυμες εταιρείες διαχείρισης αμοιβαίων κεφα¬ 
λαίων, Οδηγία 2009/65/ΕΚ. Προσαρμογή της ελληνι¬ 
κής νομοθεσίας στις διατάξεις των Οδηγιών 2010/ 78/ 
ΕΕ, 2010/73/ΕΕ, 2011/96/ΕΕ, 2009/133/ΕΚ, 2004/ 113/ΕΚ. 
Ευρωπαϊκή Συνεταιριστική Εταιρεία. Μέτρα εφαρμο¬ 
γής των Κανονισμών (ΕΚ) 1338/2001 και (ΕΕ) 1210/2010 
περί προστασίας του ευρώ και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ Α' 

ΕΝΣΩΜΑΤΩΣΗ ΤΗΣ ΟΔΗΓΙΑΣ 2009/65/ΕΚ 
ΚΕΦΑΛΑΙΟ Α' 

ΣΚΟΠΟΣ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ 

Άρθρο 1 

Σκοπός 

Με τις διατάξεις των άρθρων 2 έως 106 του παρόντος 
νόμου σκοπείται η μεταφορά στη νομοθεσία της Οδη¬ 
γίας 2009/65/ΕΚ του Ευρωπαϊκού Κοινοβουλίου και του 
Συμβουλίου της 13ης Ιουλίου 2009 (ΕΕ Ε 302/17.11.2009), 
για το συντονισμό των νομοθετικών, κανονιστικών και 
διοικητικών διατάξεων σχετικά με ορισμένους οργανι¬ 
σμούς συλλογικών επενδύσεων σε κινητές αξίες (ΟΣΕ- 
ΚΑ), όπως τροποποιήθηκε από την Οδηγία 2010/78/ΕΕ 
του Ευρωπαϊκού Κοινοβουλίου και του Συμβουλίου της 
24ης Νοεμβρίου 2010 (ΕΕ Ι_ 331/15.12.2010) και την Οδηγία 
2011/61/ΕΕ του Ευρωπαϊκού Κοινοβουλίου και του Συμ¬ 
βουλίου της 8ης Ιουνίου 2011 (ΕΕ Ε 174/1.7.2011), καθώς 
και η ρύθμιση συναφών θεμάτων. 

Αρθρο 2 

Πεδίο εφαρμογής 

(άρθρα 1 και 3 της Οδηγίας 2009/65/ΕΚ) 

1. Στις διατάξεις των άρθρων 2 έως και 106 του πα¬ 
ρόντος νόμου υπάγονται οι οργανισμοί συλλογικών 


επενδύσεων σε κινητές αξίες (ΟΣΕΚΑ) και οι εταιρείες 
διαχείρισης των άρθρων 12 έως 35, που έχουν λάβει 
άδεια σύστασης ή λειτουργίας στην Ελλάδα. Οι εν λόγω 
ΟΣΕΚΑ δύνανται να λαμβάνουν τη μορφή αμοιβαίου κε¬ 
φαλαίου ή ανώνυμης εταιρείας επενδύσεων μεταβλητού 
κεφαλαίου (ΑΕΕΜΚ) όπως ορίζεται στο άρθρο 4. 

2. Για τους σκοπούς των άρθρων 2 έως και 106 του 
παρόντος νόμου και υπό την επιφύλαξη της παραγρά¬ 
φου 6, ως ΟΣΕΚΑ νοείται ο οργανισμός: 

α) ο οποίος έχει ως μοναδικό σκοπό να επενδύει συλ¬ 
λογικά τα κεφάλαια που συγκεντρώνει από το κοινό σε 
κινητές αξίες ή/και σε άλλα ευχερώς ρευστοποιήσιμα 
χρηματοπιστωτικά στοιχεία που αναφέρονται στην πα¬ 
ράγραφο 1 του άρθρου 59 και του οποίου η λειτουργία 
βασίζεται στην αρχή της κατανομής των κινδύνων, και 
β) του οποίου τα μερίδια, ύστερα από αίτηση των 
μεριδιούχων, εξαγοράζονται ή εξοφλούνται, άμεσα ή 
έμμεσα, με στοιχεία του ενεργητικού του οργανισμού 
αυτού. Προς αυτές τις εξαγορές ή εξοφλήσεις εξομοι¬ 
ώνονται οι ενέργειες ενός ΟΣΕΚΑ που στοχεύουν στο 
να μην αποκλίνει αισθητά η χρηματιστηριακή τιμή των 
μεριδίων του από την καθαρή αξία του ενεργητικού του. 

3. Οι οργανισμοί που αναφέρονται στην παράγραφο 
2 μπορούν να λαμβάνουν συμβατική μορφή (αμοιβαία 
κεφάλαια διαχειριζόμενα από εταιρεία διαχείρισης) ή 
μορφή καταπιστεύματος (υπίΐ ίιχίδΐ) ή καταστατική μορ¬ 
φή (εταιρεία επενδύσεων). 

Για τους σκοπούς των άρθρων 2 έως 106 του παρό¬ 
ντος νόμου: 

α) ως «αμοιβαίο κεφάλαιο» νοείται και το υηίΐ ίιτίδΐ, 
β) ως «μερίδιο» ΟΣΕΚΑ νοείται και η μετοχή ΟΣΕΚΑ, 
ενώ ως «μετοχή» ΟΣΕΚΑ δεν νοείται το μερίδιο ΟΣΕΚΑ, 
γ) ως «ενεργητικό» του ΟΣΕΚΑ νοείται το ενεργητικό 
του αμοιβαίου κεφαλαίου ή το ενεργητικό της εταιρείας 
επενδύσεων, 

δ) κάθε αναφορά σε ενέργεια ΟΣΕΚΑ, νοείται: 
αα) ως ενέργεια της εταιρείας διαχείρισής του εφόσον 
ο ΟΣΕΚΑ είναι αμοιβαίο κεφάλαιο, 
ββ) ως ενέργεια της εταιρείας επενδύσεων που δεν 
έχει ορίσει εταιρεία διαχείρισης, 

ββ) ως ενέργεια της εταιρείας επενδύσεων που δεν έ¬ 
χει ορίσει εταιρεία διαχείρισης, 
γγ) ως ενέργεια της εταιρείας διαχείρισης που έχει ο¬ 
ρίσει η εταιρεία επενδύσεων, εφόσον η ενέργεια αυτή ε¬ 
μπίπτει στις αρμοδιότητές της. 

4. Δεν υπάγονται στις διατάξεις των άρθρων 2 έως και 
106 οι εταιρείες επενδύσεων, τα στοιχεία του ενεργητι¬ 
κού των οποίων επενδύονται μέσω θυγατρικών τους ε¬ 
ταιρειών κυρίως σε περιουσιακά στοιχεία άλλα εκτός α¬ 
πό κινητές αξίες. 

5. Απαγορεύεται στους ΟΣΕΚΑ που εμπίπτουν στις 
διατάξεις των άρθρων 2 έως και 106 να μετατρέπονται 
σε οργανισμούς συλλογικών επενδύσεων που δεν υπά¬ 
γονται σε αυτές. 

6. Δεν θεωρούνται ΟΣΕΚΑ υπαγόμενοι στις διατάξεις 
των άρθρων 2 έως και 106: 

α) οι οργανισμοί συλλογικών επενδύσεων κλειστού 
τύπου, συμπεριλαμβανομένων των ανωνύμων εταιρειών 
επενδύσεων χαρτοφυλακίου του ν. 3371/2005 (Α' 178)· 
β) οι οργανισμοί συλλογικών επενδύσεων που συγκε¬ 
ντρώνουν κεφάλαια χωρίς να προωθούν την πώληση 
των μεριδίων τους στο κοινό εντός της Ευρωπαϊκής Ε¬ 
νωσης ή σε τμήμα της' 

γ) οι οργανισμοί συλλογικών επενδύσεων τα μερίδια 
των οποίων, βάσει του κανονισμού ή των καταστατικών 
τους εγγράφων, πωλούνται αποκλειστικά στο κοινό τρί¬ 
των χωρών 

δ) οι κατηγορίες των οργανισμών συλλογικών επενδύ¬ 
σεων των οποίων η επενδυτική ή/και δανειοληπτική τους 
πολιτική δεν συνάδει με τους κανόνες που προβλέπο- 
νται στα άρθρα 58 έως και 65 και στο άρθρο 85. Η Επι¬ 
τροπή Κεφαλαιαγοράς δύναται με απόφασή της να θέτει 
κανόνες για τον προσδιορισμό των κατηγοριών του 
προηγούμενου εδαφίου. 

Άρθρο 3 
Ορισμοί 

(άρθρα 2,23,25 της Οδηγίας 2009/65/ΕΚ) 

Για τους σκοπούς των άρθρων 2 έως και 106 του παρό¬ 
ντος νόμου ισχύουν οι ακόλουθοι ορισμοί: 

α) «Θεματοφύλακας»: το πιστωτικό ίδρυμα που εδρεύ¬ 
ει στην Ελλάδα ή οε άλλο κράτος - μέλος και ασκεί δρα¬ 
στηριότητες μέσω υποκαταστήματος στην Ελλάδα, στο 
οποίο έχουν ανατεθεί τα καθήκοντα που αναφέρονται 
στο άρθρο 36 και το οποίο υπόκειται στις διατάξεις των 
άρθρων 36 έως και 38 του παρόντος νόμου. 

β) «Εταιρεία διαχείρισης»: κάθε εταιρεία κράτους - μέ¬ 
λους της οποίας η κύρια δραστηριότητα συνίσταται στη 
διαχείριση ΟΣΕΚΑ που έχουν τη μορφή αμοιβαίων κεφα¬ 
λαίων ή/και εταιρειών επενδύσεων (διαχείριση συλλογι¬ 
κών χαρτοφυλακίων) και η οποία δύναται να παρέχει επι- 
προσθέτως τις υπηρεσίες που αναφέρονται στην παρά¬ 
γραφο 2 του άρθρου 12. Η κύρια δραστηριότητα μιας ε¬ 
ταιρείας διαχείρισης περιλαμβάνει τις λειτουργίες που 
αναφέρονται στην περίπτωση β' της παραγράφου 1 του 
άρθρου 12. Ως εταιρεία διαχείρισης τρίτου κράτους νοεί¬ 
ται κάθε εταιρεία που έχει λάβει άδεια λειτουργίας από 
τις Αρμόδιες Αρχές τρίτου κράτους για τη διαχείριση ορ¬ 
γανισμών συλλογικών επενδύσεων. 

γ) «Ανώνυμη Εταιρεία Διαχείρισης Αμοιβαίων Κεφα¬ 
λαίων» (ΑΕΔΑΚ): η εταιρεία διαχείρισης, η οποία έχει 
λάβει άδεια λειτουργίας στην Ελλάδα σύμφωνα με τις 


διατάξεις του άρθρου 4 του ν. 3283/2004 (Α' 210) και 
του άρθρου 12 του παρόντος νόμου. 

δ) «Κράτος - μέλος καταγωγής εταιρείας διαχείρι¬ 
σης»; το κράτος - μέλος στο οποίο η εταιρεία διαχείρι¬ 
σης έχει την καταστατική της έδρα. 

ε) «Κράτος - μέλος υποδοχής εταιρείας διαχείρισης»: 
το κράτος - μέλος, εκτός του κράτους - μέλους καταγω¬ 
γής, στο οποίο η εταιρεία διαχείρισης διαθέτει υποκατά¬ 
στημα ή παρέχει υπηρεσίες υπό καθεστώς ελεύθερης 
παροχής υπηρεσιών. 

στ) «Κράτος - μέλος καταγωγής ΟΣΕΚΑ»: το κράτος - 
μέλος στο οποίο ο ΟΣΕΚΑ έχει λάβει άδεια σύστασης ή 
λειτουργίας, σύμφωνα με το άρθρο 5 της Οδηγίας 
2009/65/ΕΚ. Για τους σκοπούς του παρόντος νόμου, έ¬ 
νας ΟΣΕΚΑ θεωρείται ότι είναι εγκατεστημένος στο κρά¬ 
τος - μέλος καταγωγής του, ήτοι στο κράτος - μέλος στο 
οποίο έχει λάβει άδεια σύστασης ή λειτουργίας. 

ζ) «Κράτος - μέλος υποδοχής ΟΣΕΚΑ»: το κράτος-μέ- 
λος, εκτός του κράτους-μέλους καταγωγής του ΟΣΕΚΑ, 
στο οποίο διατίθενται τα μερίδιά του. 

η) «Υποκατάστημα»: μονάδα εκμετάλλευσης που απο¬ 
τελεί τμήμα της εταιρείας διαχείρισης, στερείται νομικής 
προσωπικότητας και παρέχει τις υπηρεσίες για τις οποί¬ 
ες έχει λάβει άδεια λειτουργίας η εταιρεία διαχείρισης. 
Όλες οι μονάδες εκμετάλλευσης που έχουν συσταθεί 
στο ίδιο κράτος - μέλος από μια εταιρεία διαχείρισης που 
έχει λάβει άδεια λειτουργίας σε άλλο κράτος - μέλος λο¬ 
γίζονται ως ένα υποκατάστημα. 

θ) «Αρμόδιες Αρχές»: οι αρχές τις οποίες ορίζει κάθε 
κράτος - μέλος βάσει του άρθρου 97 της Οδηγίας 
2009/65/ΕΚ, ενημερώνοντας σχετικά την Ευρωπαϊκή Αρ¬ 
χή Κινητών Αξιών και Αγορών και την Ευρωπαϊκή Επι¬ 
τροπή. Για την Ελλάδα αρμόδια αρχή είναι η Επιτροπή 
Κεφαλαιαγοράς. 

ι) «Στενοί δεσμοί»: κατάσταση στην οποία δύο ή πε¬ 
ρισσότερα φυσικά ή νομικά πρόσωπα συνδέονται με: 

αα) «σχέση συμμετοχής», δηλαδή κατοχή, απευθείας 
ή μέσω ελέγχου, του είκοσι τοις εκατό (20%) ή περισσό¬ 
τερο των δικαιωμάτων ψήφου ή του κεφαλαίου μιας επι¬ 
χείρησης, ή 

ββ) «σχέση ελέγχου», δηλαδή σχέση μεταξύ μητρικής 
και θυγατρικής επιχείρησης, κατά την έννοια της παρα¬ 
γράφου 5 του άρθρου 42ε του κ.ν. 2190/1920 (Α' 37), ή 
παρόμοια σχέση μεταξύ ενός φυσικού ή νομικού προσώ¬ 
που και μιας επιχείρησης. Για τους σκοπούς του παρό¬ 
ντος σημείου, ισχύουν τα εξής: 

ί) κάθε θυγατρική επιχείρηση μιας άλλης θυγατρικής ε¬ 
πιχείρησης θεωρείται θυγατρική της μητρικής επιχείρη¬ 
σης που είναι επικεφαλής των εν λόγω επιχειρήσεων, 
ϋ) μια κατάσταση κατά την οποία δύο ή περισσότερα 
πρόσωπα, φυσικά ή νομικά, συνδέονται σταθερά με το 
αυτό πρόσωπο μέσω «ελέγχου» θεωρείται επίσης ότι 
δημιουργεί στενούς δεσμούς μεταξύ των προσώπων αυ¬ 
τών. 

ια) «Ειδική συμμετοχή»: άμεση ή έμμεση συμμετοχή 
σε μια ΑΕΔΑΚ, η οποία αντιπροσωπεύει τουλάχιστον δέ¬ 
κα τοις εκατό (10%) του κεφαλαίου ή των δικαιωμάτων 
ψήφου ή η οποία επιτρέπει την άσκηση σημαντικής επιρ¬ 
ροής στη διοίκηση της εταιρείας στην οποία υπάρχει η 
συμμετοχή. Για τον υπολογισμό των δικαιωμάτων ψήφου 
λαμβάνονται υπόψη τα δικαιώματα ψήφου που αναφέρο- 
νται στα άρθρα 9 και 10 του ν. 3556/2007 (Α' 91). 
ιβ) «Αρχικό κεφάλαιο»: τα κεφάλαια, όπως αυτά ορίζο- 

νται στην παράγραφο 4 του άρθρου 2 του ν. 3601/2007 
(Α' 178) και στο άρθρο 57 στοιχεία α' και β' της Οδη¬ 
γίας 2006/48/ΕΚ (ΕΕ 1 177/30.6.2006). 

ιγ) «Ιδια κεφάλαια»; τα ίδια κεφάλαια όπως αυτά ορί¬ 
ζονται με απόφαση της Επιτροπής Κεφαλαιαγοράς σύμ¬ 
φωνα με το άρθρο 72 του ν. 3601/2007, τον τίτλο V Κε¬ 
φάλαιο 2 Τμήμα 1 της Οδηγίας 2006/48/ΕΚ και τα άρθρα 
13 έως 16 της Οδηγίας 2006/49/ΕΚ (ΕΕ I 177/ 
30.6.2006). 

ιδ) «Σταθερό μέσο»; κάθε μέσο το οποίο παρέχει στον 
επενδυτή τη δυνατότητα να αποθηκεύει πληροφορίες α¬ 
πευθυνόμενες προσωπικά σε αυτόν, κατά τρόπο ώστε να 
μπορεί να ανατρέξει σε αυτές μελλοντικά επί χρονικό 
διάστημα επαρκές για τους σκοπούς που εξυπηρετούν οι 
πληροφορίες και το οποίο επιτρέπει την ακριβή αναπα¬ 
ραγωγή των αποθηκευμένων πληροφοριών, 
ιε) «Κινητές αξίες»; 

αα) Οι μετοχές εταιρειών και άλλοι τίτλοι που ισοδυ- 
ναμούν με μετοχές εταιρειών («μετοχές»). 

ββ) Οι ομολογίες, τα ομόλογα και τα λοιπά είδη χρεω¬ 
στικών τίτλων. Η Επιτροπή Κεφαλαιαγοράς δύναται με 
απόφασή της να καθορίζει τα λοιπά είδη χρεωστικών τίτ¬ 
λων. 

γγ) Κάθε άλλος διαπραγματεύσιμος τίτλος που παρέ¬ 
χει δικαίωμα απόκτησης τέτοιων κινητών αξιών με εγ¬ 
γραφή ή με ανταλλαγή, εξαιρουμένων των τεχνικών και 
μέσων που αναφέρονται στο άρθρο 60. 

ιστ) «Μέσα χρηματαγοράς»; τα επαρκούς ρευστότη¬ 
τας μέσα που συνήθως αποτελούν αντικείμενο διαπραγ¬ 
μάτευσης στη χρηματαγορά, των οποίων η αξία μπορεί 
να προσδιοριστεί επακριβώς ανά πάσα στιγμή. Η Επιτρο¬ 
πή Κεφαλαιαγοράς δύναται με απόφασή της να εξειδι¬ 
κεύει τα ως άνω μέσα χρηματαγοράς, 
ιζ) «Συγχώνευση»; 

αα) η διαδικασία με την οποία ένας ή περισσότεροι Ο- 
ΣΕΚΑ ή επενδυτικά τμήματά τους (απορροφώμενος Ο- 
ΣΕΚΑ) λύονται, χωρίς να ακολουθεί εκκαθάρισή τους, 
και μεταφέρουν όλα τα στοιχεία του ενεργητικού και του 
παθητικού τους σε άλλον υφιστάμενο ΟΣΕΚΑ ή επενδυ¬ 
τικό τμήμα του (απορροφών ΟΣΕΚΑ), με αντάλλαγμα 
την έκδοση για τους μεριδιούχους τους μεριδίων του α- 
πορροφώντος ΟΣΕΚΑ και, ανάλογα με την περίπτωση, 
την καταβολή χρηματικού ποσού σε μετρητά έως δέκα 
τοις εκατό (10%) της καθαρής αξίας του ενεργητικού 
των μεριδίων που δικαιούνται, 
ββ) η διαδικασία με την οποία δύο ή περισσότεροι Ο¬ 
ΣΕΚΑ ή επενδυτικά τμήματά τους (απορροφώμενοι ΟΣΕ¬ 
ΚΑ) λύονται, χωρίς να ακολουθεί εκκαθάρισή τους, και 
μεταφέρουν όλα τα στοιχεία του ενεργητικού και του 
παθητικού τους σε έναν ΟΣΕΚΑ που δημιουργούν ή σε ε¬ 
πενδυτικό τμήμα του (απορροφών ΟΣΕΚΑ), με αντάλ¬ 
λαγμα την έκδοση για τους μεριδιούχους τους μεριδίων 
του απορροφώντος ΟΣΕΚΑ και, ανάλογα με την περί¬ 
πτωση, την καταβολή χρηματικού ποσού σε μετρητά έως 
δέκα τοις εκατό (10%) της καθαρής αξίας του ενεργητι¬ 
κού των μεριδίων που δικαιούνται, 
γγ) η διαδικασία με την οποία ένας ή περισσότεροι Ο¬ 
ΣΕΚΑ ή επενδυτικά τμήματά τους (απορροφώμενος Ο¬ 
ΣΕΚΑ) που εξακολουθούν να υπάρχουν έως ότου εκπλη¬ 
ρωθούν οι υποχρεώσεις τους, μεταφέρουν το καθαρό ε¬ 
νεργητικό τους σε άλλο επενδυτικό τμήμα του ίδιου Ο¬ 
ΣΕΚΑ, σε ΟΣΕΚΑ που δημιουργούν ή σε άλλον υφιστά¬ 
μενο ΟΣΕΚΑ ή επενδυτικό τμήμα του (απορροφών ΟΣΕ¬ 
ΚΑ). 


ιη) «Διασυνοριακή συγχώνευση»; 
αα) η συγχώνευση ΟΣΕΚΑ εκ των οποίων τουλάχιστον 
δύο είναι εγκατεστημένοι σε διαφορετικά κράτη-μέλη, ή 
ββ) η συγχώνευση ΟΣΕΚΑ που είναι εγκατεστημένοι 
στο ίδιο κράτος - μέλος, σε νεοσυσταθέντα ΟΣΕΚΑ που 
είναι εγκατεστημένος σε άλλο κράτος - μέλος. 

ιθ) «Εγχώρια συγχώνευση»; η συγχώνευση ΟΣΕΚΑ 
που είναι εγκατεστημένοι στην Ελλάδα, ακόμη και εάν 
για έναν ή περισσότερους από τους εμπλεκόμενους Ο¬ 
ΣΕΚΑ έχει τηρηθεί η διαδικασία κοινοποίησης του άρ¬ 
θρου 91. 

κ) «Κράτος - μέλος»; κάθε κράτος - μέλος της Ευρω¬ 
παϊκής Ενωσης και κάθε συμβαλλόμενο κράτος του Ευ¬ 
ρωπαϊκού Οικονομικού Χώρου, το οποίο έχει συνάψει με 
τα αρμόδια όργανα της Ευρωπαϊκής Ενωσης συμφωνίες 
ή συμβάσεις που καλύπτουν τα θέματα της Οδηγίας 
2009/65/ΕΚ. 

ΚΕΦΑΛΑΙΟ Β' 

ΑΔΕΙΟΔΟΤΗΣΗ ΚΑΙ ΛΕΙΤΟΥΡΓΙΑ ΟΣΕΚΑ 
Άρθρο 4 

Νομική μορφή · Αδειοδότηση ΟΣΕΚΑ 
(άρθρα 3,5, 7-8, 27-30 της Οδηγίας 2009/65/ΕΚ) 

1. Ο ΟΣΕΚΑ που έχει τη μορφή αμοιβαίου κεφαλαίου 
είναι ομάδα περιουσίας που αποτελείται από κινητές α¬ 
ξίες, μέσα χρηματαγοράς και μετρητά και της οποίας τα 
επί μέρους στοιχεία ανήκουν εξ αδιαιρέτου σε περισσό¬ 
τερους του ενός μεριδιούχους. Το αμοιβαίο κεφάλαιο 
δεν αποτελεί νομικό πρόσωπο και οι μεριδιούχαι του εκ¬ 
προσωπούνται δικαστικώς και εξωδίκως, ως προς τις έν- 
νομες σχέσεις από τη διαχείρισή του και τα δικαιώματά 
τους επί του ενεργητικού του, από την εταιρεία διαχείρι¬ 
σής του. 

2.0 ΟΣΕΚΑ που έχει τη μορφή ΑΕΕΜΚ, η οποία διέπε- 
ται από τις διατάξεις των άρθρων 2 έως 106 του παρό¬ 
ντος νόμου και συμπληρωματικώς από τις διατάξεις του 
κ.ν. 2190/1920, έχει ως αποκλειστικό σκοπό τη διαχείρι¬ 
ση του δικού του χαρτοφυλακίου και δεν επιτρέπεται να 
αναλαμβάνει τη διαχείριση περιουσιακών στοιχείων για 
λογαριασμό τρίτου. Η ΑΕΕΜΚ δύναται είτε να διαχειρί¬ 
ζεται η ίδια το χαρτοφυλάκιό της είτε να ορίζει εταιρεία 
διαχείρισης της Οδηγίας 2009/65/ΕΚ. Επιτρέπεται η σύ¬ 
σταση περισσοτέρων του ενός (1) επενδυτικών τμημά¬ 
των σε ΑΕΕΜΚ. 

3. Οι μεριδιούχοι του ΟΣΕΚΑ δεν ευθύνονται για πρά¬ 
ξεις ή παραλείψεις της εταιρείας διαχείρισης ή του θε- 
ματοφύλακα κατά την άσκηση των καθηκόντων τους. 

4. Για τη λειτουργία ΟΣΕΚΑ απαιτείται άδεια της Επι¬ 
τροπής Κεφαλαιαγοράς σύμφωνα με τις διατάξεις του 
παρόντος νόμου, η οποία ισχύει σε όλα τα κράτη-μέλη. 

5. Προκειμένου να λάβει άδεια σύστασης αμοιβαίου 
κεφαλαίου, η εταιρεία διαχείρισης υποβάλλει στην Επι¬ 
τροπή Κεφαλαιαγοράς, στην ελληνική γλώσσα, τα παρα¬ 
κάτω: 

α) Κανονισμό του αμοιβαίου κεφαλαίου, υπογεγραμμέ¬ 
νο από την εταιρεία διαχείρισης και τον θεματοφύλακα, 
β) Δήλωση πιστωτικού ιδρύματος ότι δέχεται να κατα¬ 
τίθενται σε αυτό τα στοιχεία του ενεργητικού του αμοι¬ 
βαίου κεφαλαίου και να ασκεί καθήκοντα θεματοφύλακά 
του, σύμφωνα με τις διατάξεις των άρθρων 2 έως 106 
του παρόντος νόμου. 

γ) Αναλυτικό κατάλογο των στοιχείων του ενεργητι- 

κού του αμοιβαίου κεφαλαίου, το οποίο πρέπει να είναι 
συνολικής αξίας τουλάχιστον τριακοσίων χιλιάδων 
(300.000) ευρώ. Η αποτίμηση των στοιχείων του ενεργη¬ 
τικού του αμοιβαίου κεφαλαίου γίνεται σύμφωνα με το 
άρθρο 11. Η Επιτροπή Κεφαλαιαγοράς δύναται με από¬ 
φασή της να αλλάζει το ανωτέρω ποσό. 

6. Προκειμένου να λάβει άδεια λειτουργίας μία ΑΕ¬ 
ΕΜΚ, υποβάλει στην Επιτροπή Κεφαλαιαγοράς τα παρα¬ 
κάτω: 

α) Καταστατικά έγγραφα της ΑΕΕΜΚ. 

β) Δήλωση πιστωτικού ιδρύματος άτι δέχεται να κατα¬ 
τίθενται σε αυτό τα στοιχεία του ενεργητικού της ΑΕ¬ 
ΕΜΚ και να ασκεί καθήκοντα θεματοφύλακά της, σύμ¬ 
φωνα με τις διατάξεις των άρθρων 2 έως και 106 του πα¬ 
ρόντος νόμου. 

γ) Δήλωση εταιρείας διαχείρισης ότι δέχεται να ορι- 
σθεί ως εταιρεία διαχείρισης της ΑΕΕΜΚ, στην περίπτω¬ 
ση που η ΑΕΕΜΚ δεν προτίθεται να ασκεί η ίδια τη δια¬ 
χείρισή της, καθώς και το σχέδιο της σχετικής σύμβασης 
μεταξύ της υπό σύσταση ΑΕΕΜΚ και της εταιρείας δια¬ 
χείρισης. 

δ) Αναλυτικό κατάλογο των στοιχείων του αρχικού με¬ 
τοχικού κεφαλαίου της ΑΕΕΜΚ ύψους τουλάχιστον 
τριακοσίων χιλιάδων (300.000) ευρώ εφόσον έχει ορι- 
σθεί εταιρεία διαχείρισης ή, εναλλακτικά, τουλάχιστον 
οκτακόσιων χιλιάδων (800.000) ευρώ εφόσον δεν έχει ο- 
ρισθεί εταιρεία διαχείρισης. Το αρχικό μετοχικό κεφά¬ 
λαιο της ΑΕΕΜΚ δύναται να κατανέμεται σε επί μέρους 
επενδυτικά τμήματα, καθένα από τα οποία θα έχει αρχι¬ 
κό ενεργητικό ύψους τουλάχιστον τριακοσίων χιλιάδων 
(300.000) ευρώ. Η Επιτροπή Κεφαλαιαγοράς δύναται με 
απόφασή της να αλλάζει τα ανωτέρω ποσά. 

7. Ενα αμοιβαίο κεφάλαιο λαμβάνει άδεια σύστασης 
μόνον εφόσον η Επιτροπή Κεφαλαιαγοράς έχει εγκρίνει 
την εταιρεία διαχείρισης, τον κανονισμό και τον θεματο- 
φύλακα του αμοιβαίου κεφαλαίου. Μία ΑΕΕΜΚ λαμβάνει 
άδεια λειτουργίας μόνον εφόσον η Επιτροπή Κεφαλαια¬ 
γοράς έχει εγκρίνει τα καταστατικά της έγγραφα, τον 
θεματοφύλακα και την εταιρεία διαχείρισης, εφόσον έ¬ 
χει ορισθεί. Για την αδειοδότηση ΟΣΕΚΑ ελέγχεται η νο¬ 
μιμότητα του κανονισμού ή των καταστατικών του εγ¬ 
γράφων, η νόμιμη σύνθεση και το ύψος του ενεργητικού 
του ή του αρχικού μετοχικού του κεφαλαίου και η επαρ¬ 
κής μέριμνα για τη διαφύλαξη των συμφερόντων των με- 
ριδιούχων του. 

8. Τηρούμενης της παραγράφου 7, εταιρεία διαχείρι¬ 
σης με καταστατική έδρα σε άλλο κράτος - μέλος που έ¬ 
χει λάβει άδεια λειτουργίας σύμφωνα με τις διατάξεις 
της Οδηγίας 2009/65/ΕΚ, έχει τη δυνατότητα σύστασης 
ΟΣΕΚΑ των άρθρων 2 έως και 106 του παρόντος νόμου ή 
να ορίζεται ως εταιρεία διαχείρισης ΟΣΕΚΑ του παρό¬ 
ντος νόμου, κατόπιν άδειας της Επιτροπής Κεφαλαιαγο¬ 
ράς βάσει, των άρθρων 32 και 33. Για την αδειοδότηση 
ΟΣΕΚΑ δεν απαιτείται η εταιρεία διαχείρισής του να έχει 
την καταστατική της έδρα ή να έχει αναθέσει ή να ασκεί 
οποιαδήποτε δραστηριότητα στην Ελλάδα. 

9. Η Επιτροπή Κεφαλαιαγοράς δεν χορηγεί άδεια λει¬ 
τουργίας ή σύστασης ΟΣΕΚΑ εάν. 

α) Κρίνει ότι η ΑΕΕΜΚ δεν πληροί τις προϋποθέσεις 
του παρόντος άρθρου και των άρθρων 39 έως 43. 

β) Η εταιρεία διαχείρισής του δεν έχει λάβει άδεια να 
λειτουργεί ως εταιρεία διαχείρισης ΟΣΕΚΑ στο κράτος - 
μέλος καταγωγής της. 

γ) Τα μέλη του διοικητικού συμβουλίου και τα διευθυ¬ 


ντικά στελέχη της εταιρείας διαχείρισης ή, κατά περί¬ 
πτωση, της ΑΕΕΜΚ και του θεματοφύλακα δεν διαθέ¬ 
τουν την απαιτούμενη αξιοπιστία και επαρκή επαγγελμα¬ 
τική εμπειρία, μεταξύ άλλων και σε σχέση με το είδος 
του ΟΣΕΚΑ που θα είναι αντικείμενο της διαχείρισης. 
Προς το σκοπό αυτόν, κοινοποιούνται αμέσως στην Επι¬ 
τροπή Κεφαλαιαγοράς τόσο η ταυτότητα των ανωτέρω 
προσώπων όσο και κάθε αντικατάστασή τους. Εάν η Επι¬ 
τροπή Κεφαλαιαγοράς κρίνει ότι τα παραπάνω πρόσωπα 
δεν διαθέτουν τα απαιτούμενα εχέγγυο ήθους και εμπει¬ 
ρίας ζητεί την απομάκρυνσή τους. 

δ) Ο κανονισμός ή τα καταστατικά έγγραφα του ΟΣΕ¬ 
ΚΑ δεν επιτρέπουν τη διάθεση των μεριδίων του στην 
Ελλάδα. 

Η Επιτροπή Κεφαλαιαγοράς δύναται με απόφασή της 
να ρυθμίζει κάθε θέμα σχετικά με την εφαρμογή της πα¬ 
ρούσας παραγράφου. 

10. Η Επιτροπή Κεφαλαιαγοράς ενημερώνει την εται¬ 
ρεία διαχείρισης ή, κατά περίπτωση, την ΑΕΕΜΚ, η ο¬ 
ποία έχει ορίσει εταιρεία διαχείρισης της Οδηγίας 
2009/65/ΕΚ, για την απόφασή της εντός δύο (2) μηνών 
από την υποβολή του συνόλου των απαιτούμενων δικαι- 
ολογητικών, με την επιφύλαξη της παραγράφου 2 του 
άρθρου 40 για την ΑΕΕΜΚ που δεν έχει ορίσει εταιρεία 
διαχείρισης της Οδηγίας 2009/65/ΕΚ. 

11. Μέσα σε ένα (1) μήνα από τη χορήγηση της άδειας 
σύστασης του αμοιβαίου κεφαλαίου από την Επιτροπή 
Κεφαλαιαγοράς ή της άδειας σύστασης της ΑΕΕΜΚ από 
την αρμόδια δημόσια αρχή, η εταιρεία διαχείρισης ή, κα¬ 
τά περίπτωση, η ΑΕΕΜΚ, υποβάλλουν στην Επιτροπή 
Κεφαλαιαγοράς βεβαίωση του θεματοφύλακα σχετικά 
με την κατάθεση των στοιχείων του αρχικού ενεργητι¬ 
κού του αμοιβαίου κεφαλαίου ή του αρχικού μετοχικού 
κεφαλαίου της ΑΕΕΜΚ, όπως αυτό κατανέμεται στα τυ¬ 
χόν επί μέρους επενδυτικά της τμήματα. Εάν από την ως 
άνω βεβαίωση του θεματοφύλακα προκύπτει ότι δεν έχει 
καλυφθεί το σύνολο του αρχικού ενεργητικού του αμοι¬ 
βαίου κεφαλαίου ή του αρχικού μετοχικού κεφαλαίου 
της ΑΕΕΜΚ ή των τυχόν επενδυτικών τμημάτων της, η 
Επιτροπή Κεφαλαιαγοράς ανακαλεί την άδεια σύστασης 
του αμοιβαίου κεφαλαίου ή την άδεια λειτουργίας της Α¬ 
ΕΕΜΚ ή επί μέρους επενδυτικών της τμημάτων. 

12. Η διαφήμιση του ΟΣΕΚΑ και η διάθεση των μερι¬ 
δίων του επιτρέπεται μετά την παροχή της άδειας σύ¬ 
στασής του και με την προϋπόθεση της υποβολής στην 
Επιτροπή Κεφαλαιαγοράς της βεβαίωσης του θεματοφύ¬ 
λακα που αναφέρεται στην παράγραφο 11 του παρόντος 
άρθρου. Η διαφήμιση του ΟΣΕΚΑ θα αναφέρει και τον α¬ 
ριθμό της άδειας σύστασής του. 

13. Η Επιτροπή Κεφαλαιαγοράς διασφαλίζει την εύκο¬ 
λη πρόσβαση, εξ αποστάσεως ή με ηλεκτρονικά μέσα, 
στο σύνολο της πληροφόρησης που αφορά νομοθετικές, 
κανονιστικές και διοικητικές διατάξεις σχετικά με την ε¬ 
φαρμογή του παρόντος νόμου και της Οδηγίας 
2009/65/ΕΚ, σε ό,τι αφορά τη σύσταση και λειτουργία Ο¬ 
ΣΕΚΑ. Η Επιτροπή Κεφαλαιαγοράς μεριμνά ώστε αυτές 
οι πληροφορίες να είναι διαθέσιμες στην ελληνική γλώσ¬ 
σα και τουλάχιστον σε μια γλώσσα που είθισται να χρη¬ 
σιμοποιείται στο πεδίο των διεθνών χρηματαγορών, με 
τρόπο σαφή και μη επιδεχόμενο παρανοήσεις, και να εί¬ 
ναι επικαιροποιημένες, 

14. Με βάση τα εκτελεστικά μέτρα της παραγράφου 8 
του άρθρου 5 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 

της Συμβουλίου κάθε λεπτομέρεια ή τεχνικό θέμα σχετι¬ 
κά με τις πληροφορίες που πρέπει να παρέχονται σε αυ¬ 
τήν κατά την υποβολή αίτησης για την αδειοδότηση Ο- 
ΣΕΚΑ. 

Άρθρο 5 

Κανονισμός και καταστατικά έγγραφα ΟΣΕΚΑ 
(άρθρο 5 της Οδηγίας 2009/65/ΕΚ) 

1.0 κανονισμός του αμοιβαίου κεφαλαίου και τα κατα¬ 
στατικά έγγραφα της ΑΕΕΜΚ περιέχουν κατ’ ελάχιστον 
τα παρακάτω: 

α) Την ονομασία/επωνυμία και τη διάρκεια του ΟΣΕΚΑ 
και την επωνυμία της εταιρείας διαχείρισης και του θε- 
ματοφύλακα. 

β) Τον επενδυτικό σκοπό του αμοιβαίου κεφαλαίου ή 
της ΑΕΕΜΚ, ανά επενδυτικό τμήμα όπου προβλέπεται, 
την επενδυτική πολιτική του ΟΣΕΚΑ, τους επενδυτικούς 
περιορισμούς και τις μεθόδους διαχείρισης του χαρτο¬ 
φυλακίου του, το βαθμό των επενδυτικών κινδύνων του 
χαρτοφυλακίου του και τα χαρακτηριστικά του μέσου ε¬ 
πενδυτή στον οποίο απευθύνεται ο ΟΣΕΚΑ. 

γ) Την τυχόν παροχή εγγύησης επί του ενεργητικού 
του ΟΣΕΚΑ από πιστωτικό ίδρυμα, σύμφωνα με την πα¬ 
ράγραφο 9 του άρθρου 61. 

δ) Το είδος των επενδύσεων στα οποία μπορεί να ε¬ 
πενδύεται το ενεργητικό του ΟΣΕΚΑ. 

ε) Τις τυχόν κατηγορίες των μεριδίων του ΟΣΕΚΑ και 
την τιμή τους κατά το χρόνο δημιουργίας τους. 

στ) Τις προμήθειες, τα έξοδα και τις αμοιβές, με διά¬ 
κριση μεταξύ αυτών που βαρύνουν τους μεριδιούχους 
του ΟΣΕΚΑ και εκείνων που καταβάλλονται από τον ίδιο 
τον ΟΣΕΚΑ, καθώς και τον τρόπο υπολογισμού των εν 
λόγω προμηθειών, εξόδων και αμοιβών. 

ζ) Το χρόνο και τη διαδικασία διανομής των κερδών 
του ΟΣΕΚΑ στους μεριδιούχους. 

η) Τους όρους συμμετοχής στον ΟΣΕΚΑ και της εξα¬ 
γοράς των μεριδίων του, 

θ) Αναφορά σύμφωνα με το περιεχόμενο των διατάξε¬ 
ων των παραγράφων 1 έως 3 του άρθρου 4, της παρα¬ 
γράφου 4 του άρθρου 36 και των άρθρων 6,9, 10,11 και 
86 . 

2. Ανεξάρτητα από τις διατάξεις του κ.ν. 2190/1920 και 
επιπλέον των στοιχείων της παραγράφου 1, τα καταστα¬ 
τικά έγγραφα της ΑΕΕΜΚ αναφέρουν ότι: 

α) το μετοχικό κεφάλαιο της ΑΕΕΜΚ είναι μεταβλητό 
και ίσο προς την εκάστοτε καθαρή αξία του ενεργητικού 
της, 

β) το εκάστοτε μετοχικό κεφάλαιο της ΑΕΕΜΚ υποδι¬ 
αιρείται σε αριθμό μετοχών χωρίς ονομαστική αλλά με 
κυμαινόμενη αξία, και 

γ) οι μετοχές της ΑΕΕΜΚ εξαγοράζονται από την ίδια, 
κατ’ αίτηση των μετόχων, άμεσα ή έμμεσα, από στοιχεία 
του ενεργητικού της. 

3.0 κανονισμός του αμοιβαίου κεφαλαίου τροποποιεί¬ 
ται από κοινού από την εταιρεία διαχείρισης και τον θε- 
ματοφύλακα. Η τροποποίηση των καταστατικών εγγρά¬ 
φων της ΑΕΕΜΚ καταρτίζεται από την ΑΕΕΜΚ ή, κατά 
περίπτωση, την εταιρεία διαχείρισης, με τη σύμφωνη 
γνώμη του θεματοφύλακα και αποφασίζεται από τη γενι¬ 
κή συνέλευση των μεριδισύχων της ΑΕΕΜΚ σύμφωνα με 
τις διατάξεις του κ.ν. 2190/1920 και του άρθρου 10 του 
παρόντος νόμου. Η τροποποίηση του κανονισμού ή των 
καταστατικών εγγράφων του ΟΣΕΚΑ εγκρίνεται στη συ¬ 


νέχεια από την Επιτροπή Κεφαλαιαγοράς κατόπιν ελέγ¬ 
χου της νομιμότητας των τροποποιήσεων και υπό την 
προϋπόθεση ότι λαμβάνεται επαρκής μέριμνα για την 
προστασία των μεριδιούχων του ΟΣΕΚΑ. Οι ανωτέρω 
τροποποιήσεις αναρτώνται χωρίς καθυστέρηση στην ι¬ 
στοσελίδα της εταιρείας διαχείρισης ή, κατά περίπτωση, 
της ΑΕΕΜΚ με ταυτόχρονη ενημέρωση της Επιτροπής 
Κεφαλαιαγοράς και επιπλέον γνωστοποιούνται χωρίς 
καθυστέρηση σε κάθε μεριδιούχο με σταθερό μέσο. Οι 
τροποποιήσεις αυτές δεσμεύουν τους μεριδιούχους, οι 
οποίοι ωστόσο έχουν το δικαίωμα, εντός τριών (3) μη¬ 
νών από την ανωτέρω γνωστοποίηση, να ζητήσουν την 
εξαγορά των μεριδίων τους με βάση τους όρους εξαγο¬ 
ράς που ίσχυαν πριν την τροποποίηση. 

4. Η Επιτροπή Κεφαλαιαγοράς δύναται με απόφασή 
της να εξειδικεύει το υποχρεωτικό περιεχόμενο του κα¬ 
νονισμού ή των καταστατικών εγγράφων των ΟΣΕΚΑ. 

Άρθρο 6 
Μερίδια ΟΣΕΚΑ 

1. Το ενεργητικό του αμοιβαίου κεφαλαίου διαιρείται 
ανά πάσα στιγμή σε ίσης αξίας ονομαστικά μερίδια ή, ε¬ 
φόσον τα μερίδια του αμοιβαίου κεφαλαίου δεν είναι ει¬ 
σηγμένα σε οργανωμένη αγορά σύμφωνα με το άρθρο 
88 του παρόντος νόμου, και σε ονομαστικά κλάσματα 
μεριδίου. 

2. Το ενεργητικό της ΑΕΕΜΚ διαιρείται ανά πάσα στιγ¬ 
μή σε ίσης αξίας ονομαστικές και πλήρως αποπληρωθεί¬ 
σες μετοχές ή, εφόσον οι μετοχές της ΑΕΕΜΚ δεν είναι 
εισηγμένες σε οργανωμένη αγορά σύμφωνα με το άρ¬ 
θρο 88 του παρόντος νόμου, και σε ονομαστικά κλάσμα¬ 
τα μετοχής. Οι μετοχές της ΑΕΕΜΚ δεν έχουν ονομαστι¬ 
κή αλλά κυμαινόμενη αξία. Το μετοχικό κεφάλαιο της Α¬ 
ΕΕΜΚ είναι ίσο με την εκάστοτε αξία του ενεργητικού 
της, μετά την αφαίρεση των υποχρεώσεών της, και αυ- 
ξομειώνεται με την έκδοση νέων μετοχών ή την εξαγορά 
ή εξόφληση παλαιών, χωρίς να απαιτείται η τήρηση της 
διαδικασίας αύξησης ή μείωσης του κεφαλαίου της που 
προβλέπεται στις σχετικές διατάξεις του κ.ν. 2190/1920. 

3. Τα μερίδια ΟΣΕΚΑ δύνανται να διακρίνονται σε δια¬ 
φορετικές κατηγορίες (εΐεεεαε), οι οποίες παρέχουν δια¬ 
φορετικά δικαιώματα, ιδίως όσον αφορά σε θέματα όπως 
οι προμήθειες διάθεσης και εξαγοράς, η κατηγορία των 
επενδυτών στους οποίους απευθύνονται, η αμοιβή της ε¬ 
ταιρείας διαχείρισης ή, κατά περίπτωση, της ΑΕΕΜΚ, το 
ελάχιστο ποσό επένδυσης ή οποιοσδήποτε συνδυασμός 
των ανωτέρω. Τα μερίδια της ίδιας κατηγορίας παρέχουν 
ίδια δικαιώματα στους μεριδιούχους τους. Τυχόν κόστος 
που προκύπτει κατά την έκδοση νέας κατηγορίας μερι¬ 
δίων λαμβάνεται υπόψη για τον υπολογισμό της τιμής 
του μεριδίου της νέας κατηγορίας. Η τιμή του μεριδίου 
υπολογίζεται ξεχωριστά για κάθε κατηγορία μεριδίων. 

4. Η συμμετοχή στον ΟΣΕΚΑ αποδεικνύεται με την κα- 
ταχώρηση των αντίστοιχων μεριδίων και των στοιχείων 
του δικαιούχου ή των δικαιούχων τους σε ειδικό ηλε¬ 
κτρονικό αρχείο της εταιρείας διαχείρισης ή, κατά περί¬ 
πτωση, της ΑΕΕΜΚ, ή, εφόσον τα μερίδια του ΟΣΕΚΑ εί¬ 
ναι εισηγμένα σε οργανωμένη αγορά σύμφωνα με την 
παράγραφο 1 του άρθρου 88, με την καταχώρηση των 
μεριδίων και των στοιχείων των δικαιούχων στο Σύστημα 
Αυλών Τίτλων, σύμφωνα με τον Κανονισμό Λειτουργίας 
Συστήματος Αυλών Τίτλων. Εάν τα μερίδια δεν είναι ει¬ 
σηγμένα σε οργανωμένη αγορά, η τήρηση του ειδικού η- 

λεκτρονικού αρχείου του προηγούμενου εδαφίου μπορεί 
να ανατεθεί από την εταιρεία διαχείρισης ή, κατά περί¬ 
πτωση, από την ΑΕΕΜΚ, σε τρίτο, με την τήρηση των 
διατάξεων του άρθρου 22. 

5. Εξαιρούμενων των μεριδίων ΟΣΕΚΑ που έχουν ει- 
σαχθεί σε οργανωμένη αγορά, η συμβατική μεταβίβαση 
μεριδίων επιτρέπεται μόνο μεταξύ συζύγων και συγγε¬ 
νών πρώτου και δευτέρου βαθμού. Η μεταβίβαση κατα- 
χωρείται στο ειδικό ηλεκτρονικό αρχείο της παραγρά¬ 
φου 4. 

6. Η σύσταση ενεχύρου επί μεριδίων προϋποθέτει σχε¬ 
τική καταχώρηση της πράξης στο ειδικό ηλεκτρονικό αρ¬ 
χείο της παραγράφου 4. Η ικανοποίηση του δικαιώματος 
του ενεχυρούχου δανειστή διενεργείται είτε με αίτησή 
του προς την εταιρεία διαχείρισης ή, κατά περίπτωση, 
την ΑΕΕΜΚ, για εξαγορά των μεριδίων, οπότε εφαρμό¬ 
ζονται οι διατάξεις των παραγράφων 1 και 2 του άρθρου 
3 του α.ν. 1618/1951 (Α' 149) και των άρθρων 1244 επ. 
του Αστικού Κώδικα, είτε, για τους ΟΣΕΚΑ του άρθρου 
88, σύμφωνα με τις διατάξεις για την αναγκαστική εκτέ¬ 
λεση που εφαρμόζονται επί μετοχών εισηγμένων σε ορ¬ 
γανωμένη αγορά. 

7. Η Επιτροπή Κεφαλαιαγοράς δύναται με απόφασή 
της να ορίζει τα ειδικότερα στοιχεία που περιλαμβάνουν 
οι καταχωρήσεις των παραγράφων 4 και 5 του παρόντος 
άρθρου. 

8. Οι διατάξεις του ν. 5638/1932 «περί καταθέσεως εις 
κοινόν λογαριασμόν» (Α' 307) εφαρμόζονται αναλόγως 
και στα μερίδια ΟΣΕΚΑ. 

Άρθρο 7 

Διάθεση μεριδίων ΟΣΕΚΑ 

1. Για την απόκτηση μεριδίων ΟΣΕΚΑ, απαιτούνται τα 
παρακάτω: 

α) υποβολή αίτησης του υποψήφιου μεριδιούχου προς 
την εταιρεία διαχείρισης ή, κατά περίπτωση, την ΑΕ¬ 
ΕΜΚ, με τρόπο που καθορίζεται από την εταιρεία διαχεί¬ 
ρισης ή, κατά περίπτωση, την ΑΕΕΜΚ, ο οποίος διασφα¬ 
λίζει την ταυτοποίηση των στοιχείων του υποψήφιου με- 
ριδιούχου, 

β) χορήγηση του εντύπου «Βασικές πληροφορίες για 
τους επενδυτές», κατά τα προβλεπόμενα στην παράγρα¬ 
φο 1 του άρθρου 82 του παρόντος νόμου, και 

γ) καταβολή στον θεματοφύλακα του συνόλου της α¬ 
ξίας των μεριδίων σε μετρητά ή/και, υπό την προϋπόθε¬ 
ση της αποδοχής τους από την εταιρεία διαχείρισης, σε 
κινητές αξίες κατά την έννοια της περίπτωσης ιε' του 
άρθρου 3, που είναι εισηγμένες σε οργανωμένη αγορά 
κατά την έννοια της παραγράφου 10 του άρθρου 2 του ν. 
3606/2007 (Α' 195). Η Επιτροπή Κεφαλαιαγοράς δύνα- 
ται με απόφασή της να ρυθμίζει κάθε λεπτομέρεια ή τε¬ 
χνικό θέμα σχετικά με την εφαρμογή της παρούσας πε¬ 
ρίπτωσης γ". 

2. Η εταιρεία διαχείρισης ή, κατά περίπτωση, η ΑΕ¬ 
ΕΜΚ, δύναται να διανείμει δωρεάν μερίδια του ΟΣΕΚΑ 
στους μεριδιούχους του, ύστερα από άδεια της Επιτρο¬ 
πής Κεφαλαιαγοράς. Η ανωτέρω άδεια δεν απαιτείται σε 
περίπτωση κατά την οποία η εταιρεία διαχείρισης απο¬ 
φασίσει την επανεπένδυση του μερίσματος σε μερίδια 
του ΟΣΕΚΑ. 

3. Η τιμή διάθεσης των μεριδίων ΟΣΕΚΑ προσδιορίζε¬ 
ται με βάση την αξία του μεριδίου την ημέρα υποβολής 


της αίτησης για την απόκτηση των μεριδίων, κατά τα ει¬ 
δικότερα προβλεπόμενα στο άρθρο 11, υπό την προϋπό¬ 
θεση ότι έχει καταβληθεί αλοσχερώς στον θεματοφύλα¬ 
κα η αξία των μεριδίων. 

4. Η εταιρεία διαχείρισης ή, κατά περίπτωση, η ΑΕ¬ 
ΕΜΚ, μπορεί να διαθέτει μερίδια του ΟΣΕΚΑ απευθείας 
ή/και μέσω πιστωτικών ιδρυμάτων, εταιρειών διαχείρι¬ 
σης, ασφαλιστικών εταιρειών, εταιρειών παροχής επεν¬ 
δυτικών υπηρεσιών (ΕΠΕΥ) και ανωνύμων εταιρειών ε¬ 
πενδυτικής διαμεσολάβησης (ΑΕΕΔ). 

5. Τα πρόσωπα της παραγράφου 4 ζητούν από τον υ¬ 
ποψήφιο μεριδιούχο να παρέχει πληροφορίες σχετικά με 
τις γνώσεις, την εμπειρία και τον κίνδυνο που είναι δια¬ 
τεθειμένος να αναλάβει αναφορικά με την επένδυση σε 
συγκεκριμένο ΟΣΕΚΑ, προκειμένου να εκτιμήσουν κατά 
πόσον ο συγκεκριμένος ΟΣΕΚΑ είναι κατάλληλος για 
τον μεριδιούχο. Τα ανωτέρω ισχύουν και για τους υφι¬ 
στάμενους μεριδιούχους ΟΣΕΚΑ που επιθυμούν να 
πραγματοποιήσουν νέες επενδύσεις, εφόσον έχει μετα¬ 
βληθεί κάποια από τις πληροφορίες που έχουν ήδη πα¬ 
ράσχει. Εφόσον κρίνουν, βάσει των πληροφοριών που έ¬ 
χουν λάβει σύμφωνα με το προηγούμενο εδάφιο, ότι ο 
συγκεκριμένος ΟΣΕΚΑ δεν είναι κατάλληλος για τον υ¬ 
ποψήφιο μεριδιούχο, οφείλουν να τον προειδοποιήσουν 
σχετικά. Η προειδοποίηση αυτή μπορεί να παρέχεται σε 
τυποποιημένη μορφή. Εάν ο υποψήφιος μεριδιούχος δεν 
παράσχει τις κατά το πρώτο εδάφιο πληροφορίες ή αν 
παράσχει ανεπαρκείς πληροφορίες, τα πρόσωπα της πα¬ 
ραγράφου 4 οφείλουν να τον προειδοποιήσουν ότι για 
το λόγο αυτόν δεν δύνανται να κρίνουν κατά πόσον ο εν 
λόγω ΟΣΕΚΑ είναι κατάλληλος γι’ αυτόν. Η προειδοποίη¬ 
ση αυτή μπορεί να παρέχεται σε τυποποιημένη μορφή. 

6. Τα πρόσωπα της παραγράφου 4 μπορούν να διαθέ¬ 
τουν μερίδια ΟΣΕΚΑ χωρίς να έχουν λάβει τις πληροφο¬ 
ρίες της παραγράφου 5, εφόσον τα μερίδια του συγκε¬ 
κριμένου ΟΣΕΚΑ διατίθενται κατόπιν πρωτοβουλίας του 
μεριδιούχου ή υποψήφιου μεριδιούχου, υπό την προϋπό¬ 
θεση ότι έχουν προειδοποιήσει εγγράφως τον μεριδιού- 
χο ή υποψήφιο μεριδιούχο ότι για το λόγο αυτόν δεν υ- 
ποχρεούνται να αξιολογήσουν αν ο συγκεκριμένος ΟΣΕ¬ 
ΚΑ είναι κατάλληλος για τον μεριδιούχο. Η προειδοποίη¬ 
ση αυτή μπορεί να παρέχεται σε τυποποιημένη μορφή. 

7. Η αποδοχή των αιτήσεων συμμετοχής στον ΟΣΕΚΑ 
αποφασίζεται από την εταιρεία διαχείρισης ή, κατά περί¬ 
πτωση, την ΑΕΕΜΚ, σύμφωνα με τους όρους του κανονι¬ 
σμού ή των καταστατικών του εγγράφων. 

8. Η Επιτροπή Κεφαλαιαγοράς δύναται με απόφασή 
της να ρυθμίζει κάθε λεπτομέρεια ή τεχνικό θέμα σχετι¬ 
κά με την εφαρμογή των παραγράφων 4 έως και 6. 

Άρθρο 8 

Εξαγορά μεριδίων ΟΣΕΚΑ 
και αναστολή εξαγοράς τους 
(άρθρο 84 της Οδηγίας 2009/65/ΕΚ) 

1. Η εξαγορά των μεριδίων ΟΣΕΚΑ είναι υποχρεωτική 
όταν την ζητήσει ο μεριδιούχος. 

2. Για το σκοπό αυτόν, ο μεριδιούχος υποβάλλει αίτη¬ 
ση στην εταιρεία διαχείρισης ή, κατά περίπτωση, στην Α¬ 
ΕΕΜΚ, με τρόπο που καθορίζεται από την εταιρεία δια¬ 
χείρισης ή, κατά περίπτωση, την ΑΕΕΜΚ, ο οποίος δια¬ 
σφαλίζει την ταυτοποίηση των στοιχείων του μεριδιού- 
χου. 

3. Τα μερίδια ΟΣΕΚΑ εξαγοράζονται στην τιμή εξαγο¬ 
ράς των μεριδίων της ημέρας υποβολής της αίτησης εξα¬ 
γοράς. Η τιμή αυτή προσδιορίζεται, σύμφωνα με το άρ¬ 
θρο 11, με βάση την αξία του μεριδίου του ΟΣΕΚΑ της η¬ 
μέρας του προηγούμενου εδαφίου. Η αξία των μεριδίων 
του ΟΣΕΚΑ που εξαγοράζονται καταβάλλεται μέσα σε 
πέντε (5) εργάσιμες ημέρες από την ημερομηνία υποβο¬ 
λής της αίτησης εξαγοράς σε μετρητά. 

4. Σε εξαιρετικές περιπτώσεις, όταν το επιβάλλουν οι 
περιστάσεις και όταν επιβάλλεται προς το συμφέρον 
των μεριδιούχων, επιτρέπεται, κατόπιν αιτήσεως της ε¬ 
ταιρείας διαχείρισης ή, κατά περίπτωση, της ΑΕΕΜΚ, και 
σχετικής άδειας της Επιτροπής Κεφαλαιαγοράς, η ανα¬ 
στολή της εξαγοράς μεριδίων ΟΣΕΚΑ για χρονικό διά¬ 
στημα έως τριών (3) μηνών. Η ως άνω αναστολή μπορεί 
να παραταθεί για άλλους τρεις (3) μήνες κατ’ ανώτατο ό¬ 
ριο. Η αναστολή της εξαγοράς και η λήξη ή η ανάκλησή 
της αναρτώνται στην ιστοσελίδα της εταιρείας διαχείρι¬ 
σης ή, κατά περίπτωση, της ΑΕΕΜΚ, στο διαδίκτυο. Στην 
ανακοίνωση της αναστολής της εξαγοράς προσδιορίζε¬ 
ται και το χρονικό σημείο της λήξης της. Κατά τη διάρ¬ 
κεια της αναστολής της εξαγοράς των μεριδίων ΟΣΕΚΑ 
δεν επιτρέπεται η υποβολή αιτήσεων εξαγοράς από με- 
ριδιούχους. 

5. Η Επιτροπή Κεφαλαιαγοράς, με γνώμονα το συμφέ¬ 
ρον των μεριδιούχων ΟΣΕΚΑ ή/και του επενδυτικού κοι¬ 
νού και με αιτιολογημένη απόφασή της, δύναται να απο¬ 
φασίσει την αναστολή της εξαγοράς μεριδίων ΟΣΕΚΑ. 
Κατά τη διάρκεια της αναστολής της εξαγοράς των μερι¬ 
δίων ΟΣΕΚΑ δεν επιτρέπεται η υποβολή αιτήσεων εξα¬ 
γοράς από μεριδιούχους. 

6. Σε περίπτωση που διατίθενται μερίδια ΟΣΕΚΑ σε άλ¬ 
λα κράτη-μέλη, η εταιρεία διαχείρισης ή, κατά περίπτω¬ 
ση, η ΑΕΕΜΚ, γνωστοποιεί άμεσα στις αρμόδιες αρχές 
αυτών των κρατών-μελών την απόφαση περί αναστολής 
εξαγοράς μεριδίων, σύμφωνα με τις παραγράφους 4 ή 5, 
ή τη λήξη της ισχύος της ή την ανάκλησή της. 

7. Με βάση τα εκτελεστικά μέτρα της παραγράφου 4 
του άρθρου 84 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με τους όρους που πρέπει να πληρούνται από τον Ο¬ 
ΣΕΚΑ μετά την αναστολή εξαγοράς των μεριδίων του. 

Άρθρο 9 

Λύση του ΟΣΕΚΑ 

1. Ο ΟΣΕΚΑ λύεται για τους ακόλουθους λόγους: 

α) εάν ανακληθεί η άδεια σύστασης του αμοιβαίου κε¬ 
φαλαίου από την Επιτροπή Κεφαλαιαγοράς, καθώς και ε¬ 
άν ανακληθεί η άδεια σύστασης ή λειτουργίας της ΑΕ¬ 
ΕΜΚ, 

β) μετά το πέρας της διάρκειάς του, εφόσον ο κανονι¬ 
σμός ή τα καταστατικά του έγγραφα προβλέπουν καθο¬ 
ρισμένη διάρκεια, εκτός εάν αυτά τροποποιηθούν ώστε 
να παραταθεί η διάρκεια του ΟΣΕΚΑ ή να καταστεί αόρι¬ 
στης διάρκειας, 

γ) εάν συμβεί καθορισμένο στον κανονισμό ή στα κα¬ 
ταστατικά του έγγραφα περιστατικό, το οποίο επιφέρει 
τη λύση του, 

δ) με την εξαγορά του συνόλου των μεριδίων του, 

ε) κατόπιν απόφασης της συνέλευσης των μεριδιού- 
χων ΟΣΕΚΑ, 

στ) με τη λύση, την παραίτηση, την πτώχευση, τη θέση 


σε αναγκαστική διαχείριση ή την ανάκληση της άδειας 
λειτουργίας της εταιρείας διαχείρισης ή του θεματοφύ- 
λακα, εάν δεν καταστεί δυνατή η αντικατάστασή τους, 
με την επιφύλαξη του άρθρου 40 για τις ΑΕΕΜΚ που δεν 
έχουν ορίσει εταιρεία διαχείρισης της Οδηγίας 
2009/65/ΕΚ, ή 

ζ) στην περίπτωση του αμοιβαίου κεφαλαίου, κατόπιν 
απόφασης της εταιρείας διαχείρισής του. 

2. Σε περίπτωση λύσης του αμοιβαίου κεφαλαίου το 
καθαρό ενεργητικό του διανέμεται από τον θεματοφύλα- 
κα κατ' εντολή της εταιρείας διαχείρισης. Μετά το πέρας 
της διαδικασίας διανομής του ενεργητικού του αμοιβαί¬ 
ου κεφαλαίου συντάσσεται ειδική έκθεση, η οποία υπο¬ 
γράφεται από την εταιρεία διαχείρισης, τον θεματσφύ- 
λακα και τον ορκωτό ελεγκτή-λογιστή του ΟΣΕΚΑ. Η έκ¬ 
θεση κοινοποιείται χωρίς καθυστέρηση στην Επιτροπή 
Κεφαλαιαγοράς, αναρτάται στην ιστοσελίδα της εταιρεί¬ 
ας διαχείρισης στο διαδίκτυο και τίθεται στη διάθεση των 
μεριδιούχων του αμοιβαίου κεφαλαίου στα σημεία διάθε¬ 
σης των μεριδίων του. 

3. Η λύση της ΑΕΕΜΚ συνεπάγεται τη θέση της σε εκ¬ 
καθάριση, κατά την οποία εφαρμόζονται οι διατάξεις του 
παρόντος άρθρου και κατ’ αναλογία οι σχετικές διατά¬ 
ξεις του κ.ν. 2190/1920, στο βαθμό που αυτές δεν αντί- 
κεινται στις διατάξεις των άρθρων 2 έως 106 του παρό¬ 
ντος νόμου. 

4. Εάν η ΑΕΕΜΚ περιλαμβάνει περισσότερα του ενός 
(1) επενδυτικά τμήματα, η λύση της επέρχεται με τη λύ¬ 
ση και του τελευταίου τμήματός της. 

5. Με απόφασή της η Επιτροπή Κεφαλαιαγοράς διορί¬ 
ζει επόπτη της εκκαθάρισης της ΑΕΕΜΚ και ορίζει την α¬ 
μοιβή του η οποία βαρύνει την ΑΕΕΜΚ. 

6. Ο επόπτης υποβάλλει, μέσα σε τρεις (3) ημέρες από 
την επίδοση του διορισμού του, αίτηση διορισμού εκκα- 
θαριστή στο αρμόδιο δικαστήριο. Ως εκκαθαριστής δεν 
μπορεί να ορισθεί μέλος του διοικητικού συμβουλίου της 
υπό εκκαθάριση ΑΕΕΜΚ ή μέτοχος αυτής, κατά των ο¬ 
ποίων έχει ασκηθεί ποινική δίωξη ή έχουν παραπεμφθεί 
να δικαστούν για ποινικά αδικήματα που είχαν τελέσει 
κατά τη διάρκεια λειτουργίας της ΑΕΕΜΚ ή έχουν ήδη 
καταδικασθεί. Μέχρι το διορισμό εκκαθαριστή, ο επό¬ 
πτης ασκεί όλες τις εξουσίες του εκκαθαριστή. Μετά το 
διορισμό εκκαθαριστή, ο επόπτης παρακολουθεί τις ερ¬ 
γασίες της εκκαθάρισης, γνωμοδοτεί, εφόσον το ζητή¬ 
σει ο εκκαθαριστής, σε θέματα της εκκαθάρισης, ενημε¬ 
ρώνει γραπτώς την Επιτροπή Κεφαλαιαγοράς για την 
πορεία της εκκαθάρισης τουλάχιστον ανά δίμηνο και ό- 
ποτε άλλοτε του ζητηθεί και υποβάλλει έκθεση μετά τη 
λήξη της εκκαθάρισης. Τυχόν ακυρότητα του διορισμού 
του επόπτη δεν θίγει το κύρος των πράξεων από το διο¬ 
ρισμό του μέχρι την ακύρωση αυτού. 

7. Ο κατά την προηγούμενη παράγραφο εκκαθαριστής 
διορίζεται κατά τη διαδικασία των άρθρων 739 επ. του 
Κώδικα Πολιτικής Δικονομίας. Με τη δικαστική απόφαση 
ορίζεται και η αμοιβή του εκκαθαριστή, η οποία βαρύνει 
την ΑΕΕΜΚ. Αναστολή της ισχύος της απόφασης δεν ε¬ 
πιτρέπεται. 

8. Αμέσως μετά το διορισμό του, ο εκκαθαριστής προ¬ 
βαίνει σε απογραφή. Ο εκκαθαριστής καλεί, μέσα σε δέ¬ 
κα (10) ημέρες από το διορισμό του, τους δικαιούχους 
κάθε φύσεως απαιτήσεων, με ανακοίνωση που αναρτά- 
ται στην ιστοσελίδα της ΑΕΕΜΚ και εφόσον συντρέχει 
περίπτωση, στην ιστοσελίδα της εταιρείας διαχείρισης, 
στο διαδίκτυο και δημοσιεύεται μία φορά την εβδομάδα, 

επί τρεις (3) συνεχείς εβδομάδες, σε μία (1) ημερήσια οι¬ 
κονομική και μία (1) ημερήσια πολιτική εφημερίδα ευρεί- 
ας κυκλοφορίας, να του αναγγείλουν τις απαιτήσεις 
τους με όλα τα δικαιολογητικά τους στοιχεία μέσα σε 
τρεις (3) μήνες από την τελευταία δημοσίευση. Η παρα¬ 
πάνω ανακοίνωση γνωστοποιείται εγγράφως στον προϊ¬ 
στάμενο της Δ.Ο.Υ. της έδρας της ΑΕΕΜΚ. Ο εκκαθαρι- 
στής επαληθεύει τις απαιτήσεις μέσα σε χρονικό διάστη¬ 
μα τριών (3) μηνών από την πάροδο του παραπάνω τρι¬ 
μήνου. Μέσα σε χρονικό διάστημα που δεν μπορεί να υ¬ 
περβαίνει τους δύο (2) μήνες από την επαλήθευση των 
απαιτήσεων, σύμφωνα με τα προβλεπόμενα στην παρα¬ 
πάνω παράγραφο, ο εκκαθαριστής ικανοποιεί, σύμφωνα 
με τις σχετικές διατάξεις του κ.ν. 2190/1920 τους αναγ- 
γελθέντες και επαληθευθέντες δικαιούχους, υπό τον έ¬ 
λεγχο του θεματοφύλακα. 

9. Μετά την ικανοποίηση των απαιτήσεων των δικαιού¬ 
χων κατά τα ανωτέρω, ολοκληρώνεται η εκκαθάριση του 
παρόντος άρθρου. Η περάτωση της εκκαθάρισης και η 
λήξη της θητείας του επόπτη και του εκκαθαριστή γνω¬ 
στοποιούνται με επιμέλεια του επόπτη στην Επιτροπή 
Κεφαλαιαγοράς. Ταυτόχρονα με τη γνωστοποίηση αυτή, 
κοινοποιείται χωρίς καθυστέρηση στην Επιτροπή Κεφα¬ 
λαιαγοράς απολογισμός για την εκκαθάριση, ο οποίος υ¬ 
πογράφεται από τον επόπτη, τον εκκαθαριστή και τον 
θεματοφύλακα. Ο εν λόγω απολογισμός αναρτάται στην 
ιστοσελίδα της ΑΕΕΜΚ στο διαδίκτυο και εφόσον συ¬ 
ντρέχει περίπτωση, στην ιστοσελίδα της εταιρείας δια¬ 
χείρισης, και τίθεται στη διάθεση των μετόχων της στα 
σημεία διάθεσης των μετοχών της. 

10. Ο επόπτης και ο εκκαθαριστής δεν προσωποκρα- 
τούνται ούτε υπέχουν οποιαδήποτε ποινική, αστική ή άλ¬ 
λη ευθύνη έναντι οποιοσδήποτε για χρέη της υπό εκκα¬ 
θάριση ΑΕΕΜΚ που είχαν γεννηθεί πριν από το διορισμό 
τους, ανεξάρτητα από το χρόνο βεβαίωσής τους. 

11. Εάν η αξία του καθαρού ενεργητικού του ΟΣΕΚΑ, 
σε σχέση με την αξία αναφοράς, όπως αυτή προσδιορί¬ 
ζεται στα επόμενα εδάφια, μειωθεί κατά πέντε δέκατα 
(5/10), η Επιτροπή Κεφαλαιαγοράς δύναται να απαιτεί α¬ 
πό την εταιρεία διαχείρισης ή, κατά περίπτωση, την ΑΕ¬ 
ΕΜΚ, τη σύγκληση συνέλευσης των μεριδιούχων του, 
σύμφωνα με τις ρυθμίσεις του άρθρου 10, με θέμα τη λύ¬ 
ση του. Η αξία αναφοράς ανάγεται στην πρώτη ημέρα 
κάθε ημερολογιακού τριμήνου και υπολογίζεται ως ο α¬ 
ριθμητικός μέσος όρος της αξίας του καθαρού ενεργητι¬ 
κού του ΟΣΕΚΑ των τελευταίων τεσσάρων (4) τριμήνων. 
Με τη συμπλήρωση εκάστου νέου τριμήνου, η αξία του 
καθαρού ενεργητικού του ΟΣΕΚΑ στο τρίμηνο αυτό θα 
αντικαθιστά, κατά τον ανωτέρω υπολογισμό της αξίας α¬ 
ναφοράς, την αντίστοιχη αξία του παλαιότερου τριμή¬ 
νου. Με την απόφαση της Επιτροπής Κεφαλαιαγοράς 
για σύγκληση συνέλευσης των μεριδιούχων ΟΣΕΚΑ, α¬ 
ναστέλλεται η εξαγορά των μεριδίων του. Εάν η συνέ¬ 
λευση αποφασίσει τη λύση του ΟΣΕΚΑ, το δικαίωμα εξα¬ 
γοράς μεριδίων του δεν δύναται να ασκηθεί πλέον. Σε α¬ 
ντίθετη περίπτωση, ανακαλείται η αναστολή της εξαγο¬ 
ράς μεριδίων. Η διαδικασία της παρούσας παραγράφου 
εφαρμόζεται και στα επί μέρους επενδυτικά τμήματα Α¬ 
ΕΕΜΚ. 

12. Η Επιτροπή Κεφαλαιαγοράς δύναται με απόφασή 
της να ρυθμίζει λεπτομέρειες ή τεχνικά θέματα σχετικά 
με την εφαρμογή των παραγράφων 2, 3 και 9 του παρό¬ 
ντος άρθρου. 


Άρθρο 10 

Συνέλευση των μεριδιούχων ΟΣΕΚΑ 

1. Μεριδιούχοι, οι οποίοι εκπροσωπούν τουλάχιστον 
το ένα εικοστό (1/20) των μεριδίων ΟΣΕΚΑ, έχουν δικαί¬ 
ωμα να ζητήσουν από την εταιρεία διαχείρισης ή, κατά 
περίπτωση, την ΑΕΕΜΚ, τη σύγκληση συνελεύσεως των 
μεριδιούχων για οποιοδήποτε θέμα συνδέεται, άμεσα ή 
έμμεσα, με τη διαχείριση του ΟΣΕΚΑ. Η εταιρεία διαχεί¬ 
ρισης ή, κατά περίπτωση, η ΑΕΕΜΚ υποχρεούται να συ- 
γκαλέσει συνέλευση των μεριδιούχων ΟΣΕΚΑ το αργό¬ 
τερο εντός τριάντα (30) ημερών από την επίδοση της αι- 
τήσεως του προηγούμενου εδαφίου. 

2. Στη συνέλευση των μετόχων της ΑΕΕΜΚ, στην ημε¬ 
ρήσια διάταξη της οποίας περιλαμβάνονται θέματα που 
αφορούν την ΑΕΕΜΚ εν γένει ή το σύνολο των επενδυ¬ 
τικών της τμημάτων, μετέχουν οι μέτοχοι όλων των ε¬ 
πενδυτικών της τμημάτων. Για θέματα που αφορούν τη 
διαχείριση συγκεκριμένου επενδυτικού τμήματος μίας Α¬ 
ΕΕΜΚ, οι σχετικές αποφάσεις λαμβάνονται από τη συνέ¬ 
λευση των μετόχων του συγκεκριμένου επενδυτικού 
τμήματος. 

3. Η Επιτροπή Κεφαλαιαγοράς δύναται με απόφασή 
της να καθορίζει κάθε λεπτομέρεια ή τεχνικό θέμα σχετι¬ 
κά με την εφαρμογή των παραγράφων 1 και 2, ιδίως ό¬ 
σον αφορά σε θέματα κατανομής δικαιωμάτων ψήφου 
μεταξύ των μετόχων επενδυτικών τμημάτων μίας ΑΕ¬ 
ΕΜΚ. 

Άρθρο 11 

Κανόνες αποτίμησης του ενεργητικού ΟΣΕΚΑ 
(άρθρο 85 της Οδηγίας 2009/65/ΕΚ) 

1. Η εταιρεία διαχείρισης, ή κατά περίπτωση, η ΑΕ¬ 
ΕΜΚ, αποτιμά τα στοιχεία του ενεργητικού του ΟΣΕΚΑ 
σύμφωνα με λογιστικούς κανόνες που θεσπίζονται με α¬ 
πόφαση της Επιτροπής Κεφαλαιαγοράς. 

2. α) Ο προσδιορισμός της αξίας του καθαρού ενεργη¬ 
τικού ΟΣΕΚΑ γίνεται σύμφωνα με τους κανόνες του πα¬ 
ρόντος άρθρου. Για τον προσδιορισμό της αξίας του κα¬ 
θαρού ενεργητικού ΟΣΕΚΑ αφαιρούνται οι αμοιβές και οι 
προμήθειες της εταιρείας διαχείρισης ή, κατά περίπτω¬ 
ση, της ΑΕΕΜΚ, του θεματοφύλακα και των μελών των 
οργανωμένων αγορών, τα έξοδα των υποχρεωτικών από 
τον παρόντα νόμο δημοσιεύσεων, οι δαπάνες που σύμ¬ 
φωνα με τον κανονισμό ή τα καταστατικά του έγγραφα 
βαρύνουν τον ΟΣΕΚΑ και οι λειτουργικές δαπάνες της 
ΑΕΕΜΚ, καθώς και τα κέρδη που διανέμονται στους με- 
ριδιούχους κατά την αποτίμηση της 31ης Δεκεμβρίου κά¬ 
θε έτους. Με εξαίρεση τις υποχρεωτικές από τον παρό¬ 
ντα νόμο δημοσιεύσεις, οποιαδήποτε άλλη δημοσίευση 
σχετικά με τον ΟΣΕΚΑ γίνεται με έξοδα της εταιρείας 
διαχείρισής του. 

β) Για τον προσδιορισμό της καθαρής τιμής του μεριδί¬ 
ου ΟΣΕΚΑ διαιρείται το σύνολο της αξίας του καθαρού 
ενεργητικού του με τον αριθμό των μεριδίων του. Η τιμή 
διάθεσης και η τιμή εξαγοράς του μεριδίου ΟΣΕΚΑ επι¬ 
τρέπεται να υπερβαίνει ή να υπολείπεται, αντίστοιχα, 
της καθαρής τιμής του μεριδίου του κατά το ποσοστό 
της αντίστοιχης προμήθειας διάθεσης ή εξαγοράς. 

3. Το καθαρό ενεργητικό ΟΣΕΚΑ, ο αριθμός των μερι¬ 
δίων του, η καθαρή τιμή μεριδίου, η τιμή διάθεσης και η 
τιμή εξαγοράς μεριδίου υπολογίζονται κάθε εργάσιμη η- 

μέρα και αναρτώνται στην ιστοσελίδα της εταιρείας δια¬ 
χείρισης ή, κατά περίπτωση, της ΑΕΕΜΚ, στο διαδίκτυο. 

4. Οι διατάξεις των παραγράφων 1 έως και 3 του παρό¬ 
ντος άρθρου εφαρμόζονται και στα επί μέρους επενδυτι¬ 
κά τμήματα ΑΕΕΜΚ. 

ΚΕΦΑΛΑΙΟ Γ' 

ΕΤΑΙΡΕΙΕΣ ΔΙΑΧΕΙΡΙΣΗΣ 

ΤΜΗΜΑ 1 

ΠΡΟΫΠΟΘΕΣΕΙΣ ΑΝΑΛΗΨΗΣ ΔΡΑΣΤΗΡΙΟΤΗΤΑΣ - 
ΧΟΡΗΓΗΣΗ ΑΔΕΙΑΣ ΛΕΙΤΟΥΡΓΙΑΣ 

Άρθρο 12 

Σκοπός και υπηρεσίες της ΑΕΔΑΚ 
(άρθρα 6,12 της Οδηγίας 2009/65/ΕΚ) 

1. α) Η ΑΕΔΑΚ έχει ως αποκλειστικό σκοπό τη διαχεί¬ 
ριση ΟΣΕΚΑ, εγκεκριμένων βάσει της Οδηγίας 2009/65/ 
ΕΚ, καθώς και άλλων οργανισμών συλλογικών επενδύ¬ 
σεων που δεν καλύπτονται από την Οδηγία 2009/65/ΕΚ, 
για τους οποίους η ΑΕΔΑΚ υπόκειται σε προληπτική ε- 
ποπτεία και τα μερίδια των οποίων δεν επιτρέπεται να 
διατίθενται σε άλλα κράτη-μέλη σύμφωνα με τις διατά¬ 
ξεις των άρθρων 2 έως και 106 του παρόντος νόμου. Η 
Επιτροπή Κεφαλαιαγοράς δύναται με απόφασή της να ο¬ 
ρίζει τις κατηγορίες των άλλων οργανισμών συλλογικών 
επενδύσεων, καθώς και όρους και προϋποθέσεις εφαρ¬ 
μογής της παρούσας περίπτωσης Α'. 

β) Η δραστηριότητα της διαχείρισης συλλογικών χαρ¬ 
τοφυλακίων, ήτοι ΟΣΕΚΑ εγκεκριμένων βάσει της Οδη¬ 
γίας 2009/65/ΕΚ και άλλων οργανισμών συλλογικών ε¬ 
πενδύσεων, περιλαμβάνει, για τους σκοπούς του παρό¬ 
ντος νόμου, τις παρακάτω λειτουργίες: 
αα) τη διαχείριση επενδύσεων, 
ββ) τη διοίκησή τους: νομικές υπηρεσίες, υπηρεσίες 
λογιστικής διαχείρισης του συλλογικού χαρτοφυλακίου, 
υπηρεσίες εξυπηρέτησης πελατών, αποτίμηση του ενερ¬ 
γητικού του συλλογικού χαρτοφυλακίου και καθορισμό 
της αξίας των μεριδίων του (συνυπολογιζομένων τυχόν 
φορολογικών επιβαρύνσεων και επιστροφών), έλεγχο 
της τήρησης των κανονιστικών διατάξεων, τήρηση μη¬ 
τρώου μεριδιούχων, διανομή εσόδων, έκδοση και εξαγο¬ 
ρά μεριδίων, διεκπεραίωση συναλλαγών επί μεριδίων και 
αποστολή εντύπων και βεβαιώσεων, τήρηση αρχείων και 
γγ) τη διαφήμιση των συλλογικών χαρτοφυλακίων και 
την προώθηση της διάθεσής τους. 

2. Κατά παρέκκλιση από την παράγραφο 1 και κατόπιν 
άδειας της Επιτροπής Κεφαλαιαγοράς, η ΑΕΔΑΚ μπορεί 
να παρέχει, επιπροσθέτως, μόνο τις ακόλουθες υπηρε¬ 
σίες: 

α) διαχείριση χαρτοφυλακίων επενδύσεων, συμπερι¬ 
λαμβανομένων εκείνων που ανήκουν σε συνταξιοδοτικά 
ταμεία, κατά τη διακριτική ευχέρεια της ΑΕΔΑΚ, σύμφω¬ 
να με εντολές που δίδονται από πελάτες και για κάθε πε¬ 
λάτη χωριστά, εφόσον τα χαρτοφυλάκια περιλαμβάνουν 
ένα ή περισσότερα από τα χρηματοπιστωτικά μέσα που 
αναφέρονται στο άρθρο 5 του ν. 3606/2007 και 
β) παρεπόμενες υπηρεσίες: 

αα) παροχή επενδυτικών συμβουλών για ένα ή περισ¬ 
σότερα από τα χρηματοοικονομικά μέσα που αναφέρο- 
νται στο άρθρο 5 του ν. 3606/2007, 
ββ) φύλαξη και διοικητική διαχείριση μεριδίων οργανι¬ 
σμών συλλογικών επενδύσεων. 


Η ΑΕΔΑΚ δεν δύναται να λάβει άδεια από την Επιτρο¬ 
πή Κεφαλαιαγοράς, βάσει του παρόντος νόμου, για την 
παροχή μόνον των υπηρεσιών που αναφέρονται στην 
παρούσα παράγραφο. Επίσης, η ΑΕΔΑΚ δεν δύναται να 
λάβει άδεια μόνον για την παροχή των παρεπόμενων υ¬ 
πηρεσιών της περίπτωσης β’, χωρίς να έχει λάβει άδεια 
για την παροχή της υπηρεσίας της περίπτωσης Α'. 

3. Η Επιτροπή Κεφαλαιαγοράς οφείλει να απαντήσει 
στην ΑΕΔΑΚ που αιτείται άδεια για την παροχή υπηρε¬ 
σιών της παραγράφου 2 του παρόντος άρθρου, οι οποίες 
δεν καλύπτονται από την άδεια λειτουργίας της, εντός 
τριών (3) μηνών από την υποβολή σε αυτήν του συνόλου 
των απαιτούμενων στοιχείων για την παροχή της εν λό¬ 
γω άδειας. 

4. Η ΑΕΔΑΚ εφαρμόζει την παράγραφο 5 του άρθρου 
3 και τα άρθρα 10, 12 και 25 του ν. 3606/2007 κατά την 
παροχή των υπηρεσιών της παραγράφου 2 του παρόντος 
άρθρου. Η Επιτροπή Κεφαλαιαγοράς δύναται με απόφα¬ 
σή της να ρυθμίζει λεπτομέρειες και τεχνικά θέματα 
σχετικά με το προηγούμενο εδάφιο. 

5. Η ΑΕΔΑΚ, η οποία έχει λάβει άδεια για την παροχή 
της υπηρεσίας της περίπτωσης Α’ της παραγράφου 2: 

α) δεν επιτρέπεται να επενδύει το σύνολο ή μέρος του 
χαρτοφυλακίου των επενδυτών σε μερίδια ΟΣΕΚΑ ή άλ¬ 
λων οργανισμών συλλογικών επενδύσεων που διαχειρί¬ 
ζεται σύμφωνα με την παράγραφο 1 του παρόντος άρ¬ 
θρου, εκτός εάν λάβει προηγούμενη γενική έγκριση από 
τον πελάτη και 

β) υπόκειται, όσον αφορά τις ανωτέρω υπηρεσίες, στις 
διατάξεις των άρθρων 61 έως και 78 του ν. 2533/1997 
(Α' 228) σχετικά με τα συστήματα αποζημίωσης των ε¬ 
πενδυτών. 

6. Η ΑΕΔΑΚ οφείλει να τηρεί τις διατάξεις του παρό¬ 
ντος άρθρου καθ’ όλη τη διάρκεια της λειτουργίας της. 

Άρθρο 13 

Ύψος κεφαλαίων ΑΕΔΑΚ 
(άρθρα 7,10 της Οδηγίας 2009/65/ΕΚ) 

1. Οι μετοχές της ΑΕΔΑΚ είναι ονομαστικές. Το μετο¬ 
χικό κεφάλαιο της ΑΕΔΑΚ καταβάλλεται ολοσχερώς σε 
μετρητά και έχει ελάχιστο ύψος πεντακόσιες χιλιάδες 
(500.000) ευρώ. Κατ’ εξαίρεση, για τις υφιστάμενες ΑΕ¬ 
ΔΑΚ το ανωτέρω όριο εφαρμόζεται για τα ίδια κεφάλαιά 
τους. Η Επιτροπή Κεφαλαιαγοράς δύναται με απόφασή 
της να αλλάζει το ποσό της παρούσας παραγράφου. 
Στην περίπτωση αυτή, για τον υπολογισμό του ελάχι¬ 
στου ύψους του μετοχικού κεφαλαίου των ΑΕΔΑΚ που 
λειτουργούν κατά το χρόνο της αλλαγής λαμβάνονται υ¬ 
πόψη τα ίδια κεφάλαιά τους. 

2. α) Όταν η αξία των χαρτοφυλακίων της ΑΕΔΑΚ υ¬ 
περβαίνει τα διακόσια πενήντα εκατομμύρια 
(250.000.000) ευρώ, η ΑΕΔΑΚ οφείλει να αυξήσει τα ίδια 
κεφάλαιά της. Το ποσό της αύξησης των ιδίων κεφαλαί¬ 
ων αντιστοιχεί στο 0,02% του ποσού κατά το οποίο η α¬ 
ξία των χαρτοφυλακίων της ΑΕΔΑΚ υπερβαίνει τα διακό¬ 
σια πενήντα εκατομμύρια (250.000.000) ευρώ. Η ΑΕΔΑΚ 
δεν υποχρεούται να προβεί στην ανωτέρω αύξηση όταν 
το σύνολο του μετοχικού της κεφαλαίου και του ποσού 
της αύξησης υπερβαίνει τα δέκα εκατομμύρια 
(10.000.000) ευρώ. Η ΑΕΔΑΚ επιτρέπεται να μην κατα¬ 
βάλει μέχρι και το πενήντα τοις εκατό (50%) του ποσού 
της αύξησης των ιδίων κεφαλαίων που αναφέρεται ανω¬ 
τέρω, εφόσον προσκομίσει στην Επιτροπή Κεφαλαιαγο- 

ράς ισόποση εγγύηση στην οποία θα αναφέρεται ότι σε 
πρώτη ζήτηση θα κατατεθεί σε λογαριασμό της ΑΕΔΑΚ 
το ως άνω ποσό με σκοπό την αύξηση των ιδίων κεφα¬ 
λαίων της. Εκδότης της εγγύησης δύναται να είναι πι¬ 
στωτικό ίδρυμα ή ασφαλιστική εταιρεία που έχουν την 
καταστατική τους έδρα σε κράτος - μέλος ή σε τρίτο 
κράτος, εφόσον υπόκεινται σε κανόνες προληπτικής ε- 
ποιττείας που θεωρούνται από την Επιτροπή Κεφαλαια¬ 
γοράς τουλάχιστον ισοδύναμοι με τους κανόνες προλη¬ 
πτικής εποπτείας της νομοθεσίας της Ευρωπαϊκής Ένω¬ 
σης. Εντολείς της εν λόγω εγγύησης είναι η ΑΕΔΑΚ 
ή/και οι μέτοχοί της. 

β) Για τους σκοπούς της παρούσας παραγράφου, ως 
χαρτοφυλάκια της ΑΕΔΑΚ θεωρούνται τα χαρτοφυλάκια 
των: 

αα) αμοιβαίων κεφαλαίων της Οδηγίας 2009/65/ΕΚ τα 
οποία διαχειρίζεται η ΑΕΔΑΚ, συμπεριλαμβανομένων 
των χαρτοφυλακίων των οποίων τη διαχείριση έχει ανα¬ 
θέσει σε τρίτους, αλλά εξαιρουμένων των χαρτοφυλα¬ 
κίων τα οποία διαχειρίζεται κατόπιν ανάθεσης, 

ββ) εταιρειών επενδύσεων για τις οποίες η ΑΕΔΑΚ έ¬ 
χει ορισθεί ως η εταιρεία διαχείρισής τους και 

γγ) άλλων οργανισμών συλλογικών επενδύσεων τους 
οποίους διαχειρίζεται η ΑΕΔΑΚ, συμπεριλαμβανομένων 
των χαρτοφυλακίων των οποίων τη διαχείριση έχει ανα¬ 
θέσει σε τρίτους, αλλά εξαιρουμένων των χαρτοφυλα¬ 
κίων τα οποία διαχειρίζεται κατόπιν ανάθεσης. 

3. Σε κάθε περίπτωση, τα ίδια κεφάλαια της ΑΕΔΑΚ 
δεν πρέπει να υπολείπονται του ποσού που ορίζεται με 
απόφαση της Επιτροπής Κεφαλαιαγοράς, η οποία ενσω¬ 
ματώνει στη νομοθεσία το άρθρο 21 της Οδηγίας 
2006/49/ΕΚ. 

4. Τα ίδια κεφάλαια της ΑΕΔΑΚ δεν μπορεί να είναι μι¬ 
κρότερα από τα ποσά που ορίζονται στις παραγράφους 
1,2 και 3 του παρόντος άρθρου. Γ ια το λόγο αυτόν, η Α¬ 
ΕΔΑΚ υποβάλλει στην Επιτροπή Κεφαλαιαγοράς τις οι¬ 
κονομικές της καταστάσεις αμέσως μετά τη δημοσίευσή 
τους. Εάν τα ίδια κεφάλαια της ΑΕΔΑΚ είναι μικρότερα 
από τα ποσά που προβλέπσνται στο πρώτο εδάφιο, η Ε¬ 
πιτροπή Κεφαλαιαγοράς δύναται με απόφασή της, όπο- 
τε το δικαιολογούν οι περιστάσεις, να θέτει στην ΑΕΔΑΚ 
περιορισμένη προθεσμία για την προσαρμογή των ιδίων 
κεφαλαίων της, άλλως, για την παύση του συνόλου ή μέ¬ 
ρους των δραστηριοτήτων της. 

5. Η ΑΕΔΑΚ οφείλει να τηρεί τις διατάξεις του παρό¬ 
ντος άρθρου καθ’ όλη τη διάρκεια της λειτουργίας της. 

6. Η Επιτροπή Κεφαλαιαγοράς δύναται με απόφασή 
της να ρυθμίζει λεπτομέρειες ή τεχνικά θέματα σχετικά 
με την εφαρμογή του παρόντος άρθρου. 

Άρθρο 14 

Οργανωτικές απαιτήσεις - Αίτηση για τη χορήγηση 
άδειας λειτουργίας ΑΕΔΑΚ 
(άρθρα 6, 7,10,12 της Οδηγίας 2009/65/ΕΚ) 

1. Η ΑΕΔΑΚ διέπεται από τις διατάξεις των άρθρων 2 
έως και 106 του παρόντος νόμου και συμπληρωματικώς 
από τις διατάξεις του κ.ν. 2190/1920. Για να εκδοθεί ά¬ 
δεια σύστασης ΑΕΔΑΚ σύμφωνα με τις διατάξεις του 
κ.ν. 2190/1920, απαιτείται να έχει χορηγηθεί προηγουμέ¬ 
νως άδεια λειτουργίας ΑΕΔΑΚ από την Επιτροπή Κεφα¬ 
λαιαγοράς. Άδεια λειτουργίας απαιτείται και για τη μετα¬ 
τροπή υφιστάμενης εταιρείας σε ΑΕΔΑΚ. Η Επιτροπή 
Κεφαλαιαγοράς χορηγεί άδεια λειτουργίας σε ΑΕΔΑΚ ε¬ 


φόσον αυτή έχει την καταστατική της έδρα και την κε¬ 
ντρική της διοίκηση στην Ελλάδα. Μόλις χορηγηθεί η ά¬ 
δεια λειτουργίας και η άδεια σύστασης, η ΑΕΔΑΚ μπορεί 
να αρχίσει τις δραστηριότητές της. Η άδεια λειτουργίας 
που χορηγείται σε ΑΕΔΑΚ, σύμφωνα με τις διατάξεις 
των άρθρων 2 έως και 106 του παρόντος νόμου, ισχύει 
σε όλα τα κράτη-μέλη. Η Επιτροπή Κεφαλαιαγοράς κοι¬ 
νοποιεί στην Ευρωπαϊκή Αρχή Κινητών Αξιών και Αγο¬ 
ρών κάθε άδεια λειτουργίας που χορηγεί σε ΑΕΔΑΚ. 

2. Λαμβάνοντας υπόψη το είδος των ΟΣΕΚΑ που προ- 
τίθεται να διαχειρίζεται, η ΑΕΔΑΚ υποβάλλει με την αί¬ 
τηση για τη χορήγηση της άδειας λειτουργίας επιχειρη¬ 
ματικό σχέδιο, κατάλογο των υπηρεσιών του άρθρου 12 
που σκοπεύει να παρέχει, τα στοιχεία των μετόχων της 
και έκθεση σχετικά με την οργανωτική της δομή και τα 
τεχνικά και οικονομικά της μέσα, από τα οποία να προκύ¬ 
πτει ότι διαθέτει: 

α) κατάλληλες και επαρκείς διοικητικές και λογιστικές 
διαδικασίες, μηχανισμούς ελέγχου και ασφάλειας για 
την ηλεκτρονική επεξεργασία των δεδομένων, καθώς και 
κατάλληλους μηχανισμούς εσωτερικού ελέγχου που πε¬ 
ριλαμβάνουν, ιδίως, κανόνες για τις προσωπικές συναλ¬ 
λαγές των υπαλλήλων της ΑΕΔΑΚ ή για την κατοχή ή 
διαχείριση επενδύσεων σε χρηματοπιστωτικά μέσα με 
σκοπό την επένδυση ιδίων κεφαλαίων της και που εξα¬ 
σφαλίζουν τουλάχιστον ότι για κάθε συναλλαγή στην ο¬ 
ποία συμμετέχει ο ΟΣΕΚΑ είναι δυνατή η εξακρίβωση 
της προέλευσής της, των συναλλασσομένων, της φύσης 
της, καθώς και του τόπου και χρόνου πραγματοποίησής 
της, και ότι τα στοιχεία του ενεργητικού των ΟΣΕΚΑ που 
διαχειρίζεται η ΑΕΔΑΚ επενδύονται σύμφωνα με τον κα¬ 
νονισμό ή τα καταστατικά τους έγγραφα, καθώς και σύμ¬ 
φωνα με τις διατάξεις της ισχύουσας νομοθεσίας και 

β) δομή και οργάνωση τέτοια ώστε να μειώνεται ο κίν¬ 
δυνος ζημίας των συμφερόντων των ΟΣΕΚΑ ή των πελα¬ 
τών της από συγκρούσεις συμφερόντων μεταξύ της ΑΕ¬ 
ΔΑΚ και των πελατών της, μεταξύ δύο πελατών της, με¬ 
ταξύ ενός πελάτη και ενός ΟΣΕΚΑ ή μεταξύ δύο ΟΣΕΚΑ. 

3. Η Επιτροπή Κεφαλαιαγοράς οφείλει να απαντήσει 
στον αιτούντα άδεια λειτουργίας ΑΕΔΑΚ εντός έξι (6) 
μηνών από την υποβολή σε αυτήν του συνόλου των α- 
παιτούμενων στοιχείων, σχετικά με τη χορήγηση ή μη 
της εν λόγω άδειας. Η άρνηση χορήγησης άδειας λει¬ 
τουργίας αιτιολογείται δεόντως. 

4. Κάθε τροποποίηση του καταστατικού της ΑΕΔΑΚ, 
κάθε μεταβολή του μετοχικού της κεφαλαίου και κάθε 
μεταβίβαση μετοχών της που έχει ως συνέπεια την από¬ 
κτηση ειδικής συμμετοχής υπόκεινται στην άδεια της Ε¬ 
πιτροπής Κεφαλαιαγοράς. Η συμβατική μεταβίβαση με¬ 
τοχών χωρίς άδεια της Επιτροπής Κεφαλαιαγοράς είναι 
άκυρη εάν ο αποκτών, δια της μεταβιβάσεως, συγκε¬ 
ντρώνει μετοχές που αντιπροσωπεύουν τουλάχιστον το 
δέκα τοις εκατό (10%) του μετοχικού κεφαλαίου της ΑΕ¬ 
ΔΑΚ. Για τη χορήγηση της άδειας εκτιμάται η καταλλη¬ 
λότητα του αποκτώντος για τη διασφάλιση της χρηστής 
διαχείρισης της ΑΕΔΑΚ και των ΟΣΕΚΑ. Κάθε μεταβίβα¬ 
ση μετοχών της ΑΕΔΑΚ, η οποία δεν υπόκειται στην πα¬ 
ραπάνω άδεια, γνωστοποιείται χωρίς καθυστέρηση από 
την ΑΕΔΑΚ στην Επιτροπή Κεφαλαιαγοράς, η οποία δι¬ 
καιούται να ζητεί για μετόχους όσα στοιχεία θεωρεί απα¬ 
ραίτητα, εφόσον κρίνει ότι είναι δυνατόν οι μέτοχοι αυ¬ 
τοί να επηρεάζουν άμεσα ή έμμεσα τη διοίκηση της ΑΕ¬ 
ΔΑΚ. 

5. Η Επιτροπή Κεφαλαιαγοράς εποπτεύει την ΑΕΔΑΚ 

και ως προς τις δραστηριότητες που ασκεί σε άλλα κρά¬ 
τη μέλη, είτε με την εγκατάσταση υποκαταστήματος είτε 
υπό το καθεστώς ελεύθερης παροχής υπηρεσιών, με την 
επιφύλαξη των διατάξεων της Οδηγίας 2009/65/ΕΚ που 
προβλέπουν αρμοδιότητες των αρμόδιων εποπτικών αρ¬ 
χών του άλλου κράτους - μέλους. Τα ανωτέρω ισχύουν 
και για ΑΕΔΑΚ που έχουν εγκαταστήσει υποκατάστημα 
σε τρίτο κράτος, με την επιφύλαξη των διατάξεων της 
νομοθεσίας του κράτους αυτού. 

6. Η ΑΕΔΑΚ οφείλει να τηρεί τις διατάξεις των παρα¬ 
γράφων 1 και 2 του παρόντος άρθρου, της παραγράφου 
2 του άρθρου 15 και του άρθρου 16 καθ' όλη τη διάρκεια 
της λειτουργίας της. 

7. Με βάση τα εκτελεστικά μέτρα της παραγράφου 6 
του άρθρου 7 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με τις πληροφορίες που πρέπει να παρέχονται σε αυ¬ 
τήν κατά την υποβολή αίτησης για τη χορήγηση άδειας 
λειτουργίας ΑΕΔΑΚ, συμπεριλαμβανομένου του επιχει¬ 
ρηματικού σχεδίου και της έκθεσης σχετικά με την οργα¬ 
νωτική δομή και τα τεχνικά και οικονομικά μέσα της ΑΕ¬ 
ΔΑΚ, τις πληροφορίες για την προβλεπόμενη στην παρά¬ 
γραφο 3 απάντηση, καθώς και σχετικά με τον καθορισμό 
τυποποιημένων μορφοτύπων, υποδειγμάτων και διαδικα¬ 
σιών κοινοποίησης ή παροχής των πληροφοριών που 
προβλέπονται ανωτέρω. 

8. Με βάση τα εκτελεστικά μέτρα της παραγράφου 3 
του άρθρου 12 της Οδηγίας 2009/65/ΕΚ, βάσει των οποί¬ 
ων εκδόθηκε η Οδηγία 2010/43/ΕΕ της Ευρωπαϊκής Επι¬ 
τροπής της 1ης Ιουλίου 2010 (ΕΕ ί 176/10.7,2010), και 
με βάση τα εκτελεστικά μέτρα της παραγράφου 4 του 
άρθρου 12 της Οδηγίας 2009/65/ΕΚ, η Επιτροπή Κεφα¬ 
λαιαγοράς, με απόφαση του Διοικητικού της Συμβουλίου 
εξειδικεύει κάθε λεπτομέρεια ή τεχνικό θέμα σχετικά με 
τις οργανωτικές απαιτήσεις και τους μηχανισμούς απο¬ 
φυγής σύγκρουσης συμφερόντων, κατά τα ειδικότερα α- 
ναφερόμενα στην παράγραφο 2 του παρόντος άρθρου. 

Άρθρο 15 

Μέτοχοι ΑΕΔΑΚ με ειδική συμμετοχή - Στενοί δεσμοί 
(άρθρα 7,8,11 της Οδηγίας 2009/65/ΕΚ) 

1. Η Επιτροπή Κεφαλαιαγοράς δεν χορηγεί άδεια λει¬ 
τουργίας σε ΑΕΔΑΚ: 

α) εάν δεν της έχει προηγουμένως κοινοποιηθεί η ταυ¬ 
τότητα των μετόχων, άμεσων ή έμμεσων, φυσικών ή νο¬ 
μικών προσώπων, που κατέχουν ειδική συμμετοχή, κα¬ 
θώς και το ύψος της συμμετοχής αυτής, 

β) εάν, εν όψει της ανάγκης για χρηστή και συνετή δι¬ 
οίκηση της ΑΕΔΑΚ, κρίνει ανεπαρκή την καταλληλότητα 
των μετόχων του προηγούμενου εδαφίου. 

2. Όταν υφίστανται στενοί δεσμοί μεταξύ της ΑΕΔΑΚ 
και άλλων φυσικών ή νομικών προσώπων, η Επιτροπή 
Κεφαλαιαγοράς δεν χορηγεί άδεια λειτουργίας εάν οι 
στενοί αυτοί δεσμοί εμποδίζουν την αποτελεσματική ά¬ 
σκηση εποπτείας. 

Η Επιτροπή Κεφαλαιαγοράς δεν χορηγεί άδεια λει¬ 
τουργίας εάν οι νομικές, κανονιστικές ή διοικητικές δια¬ 
τάξεις ενός τρίτου κράτους που διέπουν ένα ή περισσό¬ 
τερα φυσικά ή νομικά πρόσωπα με τα οποία η ΑΕΔΑΚ 
διατηρεί στενούς δεσμούς ή οι δυσκολίες εφαρμογής 
τους, εμποδίζουν την αποτελεσματική άσκηση των επο¬ 
πτικών της καθηκόντων. 

Η ΑΕΔΑΚ οφείλει να παρέχει στην Επιτροπή Κεφαλαι¬ 


αγοράς την πληροφόρηση που είναι αναγκαία για την 
παρακολούθηση της διαρκούς συμμόρφωσής της με 
τους όρους της παρούσας παραγράφου. 

3. Ως προς τις ειδικές συμμετοχές σε ΑΕΔΑΚ εφαρμό¬ 
ζονται οι διατάξεις του άρθρου 16 του ν. 3606/2007 και 
της απόφασης της Επιτροπής Κεφαλαιαγοράς που εκδί- 
δεται κατ’ εξουσιοδότησή του. Όπου στις ανωτέρω δια¬ 
τάξεις γίνεται αναφορά σε «ΑΕΠΕΥ» νοείται η ΑΕΔΑΚ. 

4. Με βάση τα εκτελεστικά μέτρα της παραγράφου 6 
του άρθρου 7 και της παραγράφου 3 του άρθρου 11 της 
Οδηγίας 2009/65/ΕΚ, η Επιτροπή Κεφαλαιαγοράς εξειδι¬ 
κεύει με απόφαση του Διοικητικού της Συμβουλίου κάθε 
λεπτομέρεια ή τεχνικό θέμα σχετικά με τις υποχρεώσεις 
της ΑΕΔΑΚ βάσει της παραγράφου 2, τις απαιτήσεις που 
ισχύουν για τους μετόχους και τα πρόσωπα με ειδική 
συμμετοχή, τον τρόπο αντιμετώπισης των δυσχερειών 
που ενδέχεται να παρακωλύσουν την αποτελεσματική ά¬ 
σκηση της εποπτείας της Επιτροπής Κεφαλαιαγοράς, τις 
πληροφορίες που υποβάλλονται από τους υποψήφιους 
μετόχους για απόκτηση ειδικής συμμετοχής, καθώς και 
σχετικά με τον καθορισμό τυποποιημένων μορφοτύπων, 
υποδειγμάτων και διαδικασιών κοινοποίησης ή παροχής 
των πληροφοριών που προβλέπονται ανωτέρω, συμπερι- 
λαμβανομένης της διαβούλευσης μεταξύ της Επιτροπής 
Κεφαλαιαγοράς και των αρμόδιων εποπτικών αρχών άλ¬ 
λων κρατών για τους σκοπούς του παρόντος άρθρου. 

Άρθρο 16 

Πρόσωπα που διευθύνουν ΑΕΔΑΚ - Γνωστοποίηση 

Η ΑΕΔΑΚ γνωστοποιεί χωρίς καθυστέρηση στην Επι¬ 
τροπή Κεφαλαιαγοράς τα στοιχεία των μελών του διοι¬ 
κητικού της συμβουλίου και των διευθυντικών της στελε¬ 
χών, καθώς και κάθε αντικατάσταση των εν λόγω προ¬ 
σώπων. Εάν η Επιτροπή Κεφαλαιαγοράς κρίνει ότι τα πα¬ 
ραπάνω πρόσωπα δεν διαθέτουν την απαιτούμενη αξιο¬ 
πιστία και επαγγελματική εμπειρία, σε σχέση και με το 
είδος των ΟΣΕΚΑ που η ΑΕΔΑΚ διαχειρίζεται, ζητεί από 
αυτήν την απομάκρυνσή τους. Σε κάθε περίπτωση, οι ερ¬ 
γασίες της ΑΕΔΑΚ διευθύνονται από δύο (2) τουλάχι¬ 
στον πρόσωπα τα οποία πληρούν τις ανωτέρω προϋπο¬ 
θέσεις. Η Επιτροπή Κεφαλαιαγοράς δύναται με απόφα¬ 
σή της να ρυθμίζει κάθε θέμα σχετικά με την εφαρμογή 
του παρόντος άρθρου. 

Άρθρο 17 

Συνεργασία αρμόδιων αρχών για τη χορήγηση άδειας 
λειτουργίας ΑΕΔΑΚ 
(άρθρο 8 της Οδηγίας 2009/65/ΕΚ) 

1. Η Επιτροπή Κεφαλαιαγοράς ζητεί προηγουμένως τη 
γνώμη των εμπλεκομένων, σύμφωνα με τις κατωτέρω 
περιπτώσεις, αρμόδιων αρχών άλλου κράτους - μέλους 
ή τρίτου κράτους, προκειμένου να χορηγήσει άδεια λει¬ 
τουργίας σε ΑΕΔΑΚ, η οποία: 

α) είναι θυγατρική άλλης εταιρείας διαχείρισης, εται¬ 
ρείας παροχής επενδυτικών υπηρεσιών, πιστωτικού ι¬ 
δρύματος ή ασφαλιστικής εταιρείας που έχει λάβει ά¬ 
δεια λειτουργίας σε άλλο κράτος - μέλος, ή 

β) είναι θυγατρική της μητρικής επιχείρησης άλλης ε¬ 
ταιρείας διαχείρισης, εταιρείας παροχής επενδυτικών υ¬ 
πηρεσιών, πιστωτικού ιδρύματος ή ασφαλιστικής εταιρεί¬ 
ας που έχει λάβει άδεια λειτουργίας σε άλλο κράτος - 
μέλος, ή 

γ) είναι εταιρεία που ελέγχεται από τα ίδια φυσικά ή 

νομικά πρόσωπα που ελέγχουν και μια άλλη εταιρεία 
διαχείρισης, εταιρεία παροχής επενδυτικών υπηρεσιών, 
πιστωτικό ίδρυμα ή ασφαλιστική εταιρεία που έχει λάβει 
άδεια λειτουργίας σε άλλο κράτος - μέλος. 

Στην περίπτωση β' ως εμπλεκόμενες Αρμόδιες Αρχές 
νοούνται τόσο οι Αρμόδιες Αρχές των αναφερομένων 
άλλων θυγατρικών εταιρειών της μητρικής, όσο και οι 
Αρμόδιες Αρχές της μητρικής, είτε αυτή ανήκει στο χρη¬ 
ματοπιστωτικό τομέα είτε όχι, και η οποία μητρική είναι 
εγκατεστημένη σε κράτος - μέλος ή σε τρίτο κράτος. Τα 
ανωτέρω ισχύουν και στην περίπτωση γ', όπου ως ε¬ 
μπλεκόμενες Αρμόδιες Αρχές νοούνται και οι Αρμόδιες 
Αρχές που εποπτεύουν ή αδειοδοτούν τα αναφερόμενα 
φυσικά ή νομικά πρόσωπα που ελέγχουν την ΑΕΔΑΚ. 

2. Η Επιτροπή Κεφαλαιαγοράς ζητεί προηγουμένως τη 
γνώμη της Τράπεζας της Ελλάδος, προκειμένου να χο¬ 
ρηγήσει άδεια λειτουργίας σε ΑΕΔΑΚ η οποία: 

α) είναι θυγατρική πιστωτικού ιδρύματος ή ασφαλιστι¬ 
κής εταιρείας που εδρεύει στην Ελλάδα, ή 
β) είναι θυγατρική της μητρικής επιχείρησης πιστωτι¬ 
κού ιδρύματος ή ασφαλιστικής εταιρείας που εδρεύει 
στην Ελλάδα, ή 

γ) ελέγχεται από τα ίδια φυσικά ή νομικά πρόσωπα 
που ελέγχουν πιστωτικό ίδρυμα ή ασφαλιστική εταιρεία 
που εδρεύει στην Ελλάδα. 

Άρθρο 18 

Υποκατάστημα ΑΕΔΑΚ στην Ελλάδα 

Η ΑΕΔΑΚ που προτίθεται να εγκαταστήσει και να λει¬ 
τουργήσει υποκατάστημα στην Ελλάδα υποχρεούται να 
γνωστοποιήσει την πρόθεσή της αυτή στην Επιτροπή Κε¬ 
φαλαιαγοράς, προκειμένου η τελευταία να παράσχει 
σχετική έγκριση, υποβάλλοντας τα εξής στοιχεία: 
α) τη διεύθυνση του υποκαταστήματος, 
β) το πρόγραμμα των εργασιών του, όπου προσδιορί¬ 
ζονται οι δραστηριότητες και οι υπηρεσίες κατά την έν¬ 
νοια των παραγράφων 1 και 2 του άρθρου 12, την οργα¬ 
νωτική και τη λειτουργική του δομή, και 
γ) τα στοιχεία των υπευθύνων του υποκαταστήματος. 
Η Επιτροπή Κεφαλαιαγοράς δύναται με απόφασή της να 
εξειδικεύει τα προσόντα των υπευθύνων των υποκατα¬ 
στημάτων των ΑΕΔΑΚ. 

Αν μεταβληθούν τα παραπάνω στοιχεία, η ΑΕΔΑΚ 
γνωστοποιεί γραπτώς τη μεταβολή στην Επιτροπή Κε¬ 
φαλαιαγοράς τουλάχιστον δέκα (10) εργάσιμες ημέρες 
πριν αυτή λάβει χώρα, ή σε περίπτωση ανωτέρας βίας, 
το συντομότερο δυνατόν, προκειμένου η Επιτροπή Κε¬ 
φαλαιαγοράς να ελέγξει εάν η μεταβολή επηρεάζει την 
ορθή και εύρυθμη λειτουργία του υποκαταστήματος της 
ΑΕΔΑΚ. 

Άρθρο 19 

Ανάκληση άδειας λειτουργίας ΑΕΔΑΚ 
(άρθρο 7 της Οδηγίας 2009/65/ΕΚ) 

1. Η Επιτροπή Κεφαλαιαγοράς δύναται να ανακαλέσει 
την άδεια λειτουργίας ΑΕΔΑΚ, είτε στο σύνολό της είτε 
ως προς όλες ή ορισμένες από τις υπηρεσίες της παρα¬ 
γράφου 2 του άρθρου 12 του παρόντος νόμου, μόνον ε¬ 
φόσον αυτή: 

α) δεν κάνει χρήση της άδειας λειτουργίας που της χο¬ 
ρηγήθηκε εντός δώδεκα (12) μηνών ή παραιτηθεί ρητά α¬ 
πό αυτήν ή έχει παύσει να παρέχει τις υπηρεσίες για τις 


οποίες έχει αδειοδοτηθεί για διάστημα μεγαλύτερο από 
έξι (6) μήνες, 

β) έλαβε την άδεια λειτουργίας της βάσει ψευδών δη¬ 
λώσεων ή με οποιονδήποτε άλλο αντικανονικό τρόπο, 
γ) δεν πληροί πλέον τις προϋποθέσεις βάσει των οποί¬ 
ων χορηγήθηκε η άδεια λειτουργίας της, 
δ) παρέχει τις παρεπόμενες υπηρεσίες της περίπτω¬ 
σης β' χωρίς ταυτόχρονα να παρέχει την υπηρεσία της 
περίπτωσης Α' της παραγράφου 2 του άρθρου 12 του 
παρόντος νόμου, 

ε) δεν τηρεί πλέον τις σχετικές διατάξεις του ν. 
3606/2007, εφόσον της έχει χορηγηθεί άδεια για την υ¬ 
πηρεσία διαχείρισης χαρτοφυλακίων πελατών της περί¬ 
πτωσης α' της παραγράφου 2 του άρθρου 12 του παρό¬ 
ντος νόμου, 

στ) έχει διαπράξει σοβαρές ή/και επανειλημμένες πα¬ 
ραβάσεις των διατάξεων που θεσπίζονται βάσει του πα¬ 
ρόντος νόμου, ή 

ζ) συντρέχει άλλος λόγος για την ανάκληση της άδει¬ 
ας λειτουργίας της ο οποίος προκύπτει από την ισχύου- 
σα νομοθεσία. 

2. Πριν προχωρήσει στην ανάκληση της άδειας λει¬ 
τουργίας, η Επιτροπή Κεφαλαιαγοράς γνωστοποιεί στην 
ΑΕΔΑΚ τις διαπιστωθείσες ελλείψεις ή παραβάσεις, κα¬ 
θώς και την πρόθεσή της να προχωρήσει σε ανάκληση 
της άδειας λειτουργίας της, τάσσοντάς της ταυτόχρονα 
προθεσμία, που δεν μπορεί να είναι μικρότερη από δέκα 
(10) εργάσιμες ημέρες από την παραπάνω γνωστοποίη¬ 
ση, μέοα στην οποία η ΑΕΔΑΚ οφείλει να διατυπώσει τις 
απόψεις της και να λάβει, όταν συντρέχει περίπτωση, τα 
κατάλληλα μέτρα για την παύση των παραβάσεων ή την 
άρση των συνεπειών τους. Μετά την πάροδο της προθε¬ 
σμίας και αφού λάβει υπόψη της τις θέσεις της ΑΕΔΑΚ 
και αξιολογήσει τα μέτρα που έχει λάβει, η Επιτροπή Κε¬ 
φαλαιαγοράς αποφασίζει οριστικώς. 

3. Αν η ΑΕΔΑΚ έχει ορισθεί ως η εταιρεία διαχείρισης 
ΟΣΕΚΑ που έχει λάβει άδεια λειτουργίας σε άλλο κρά¬ 
τος - μέλος, η Επιτροπή Κεφαλαιαγοράς, πριν την ανά¬ 
κληση της άδειας λειτουργίας της ΑΕΔΑΚ, διαβουλεύε- 
ται με τις Αρμόδιες Αρχές του κράτους - μέλους κατα¬ 
γωγής του ΟΣΕΚΑ. 

4. Αν ανακληθεί η άδεια λειτουργίας ΑΕΔΑΚ, η Επιτρο¬ 
πή Κεφαλαιαγοράς λαμβάνει τα κατάλληλα μέτρα για 
την ανάληψη της διαχείρισης των ΟΣΕΚΑ, που η εν λόγω 
ΑΕΔΑΚ διαχειρίζεται, από άλλη εταιρεία διαχείρισης. 

5. Η Επιτροπή Κεφαλαιαγοράς μπορεί με απόφασή της 
να ρυθμίζει λεπτομέρειες ή τεχνικά θέματα σχετικά με 
την εφαρμογή του παρόντος άρθρου. 

ΤΜΗΜΑ 2 

ΔΙΑΒΙΒΑΣΗ ΠΛΗΡΟΦΟΡΙΩΝ ΑΠΟ ΤΗΝ ΕΠΙΤΡΟΠΗ 
ΚΕΦΑΛΑΙΑΓΟΡΑΣ ΓΙΑ ΣΧΕΣΕΙΣ ΜΕ ΤΡΙΤΑ ΚΡΑΤΗ 

Άρθρο 20 

(άρθρο 9 της Οδηγίας 2009/65/ΕΚ) 

1. Η Επιτροπή Κεφαλαιαγοράς ενημερώνει την Ευρω¬ 
παϊκή Επιτροπή: 

α) για κάθε άδεια λειτουργίας που χορηγεί σε ΑΕΔΑΚ 
που είναι άμεσα ή έμμεσα θυγατρική μητρικής επιχείρη¬ 
σης που διέπεται από το δίκαιο τρίτου κράτους, 
β) για τις περιπτώσεις στις οποίες η ως άνω μητρική ε¬ 
πιχείρηση αποκτά συμμετοχή σε ΑΕΔΑΚ, η οποία με τον 
τρόπο αυτόν καθίσταται θυγατρική της και 

γ) για τις γενικής φύσεως δυσκολίες που αντιμετωπί¬ 
ζουν οι ΑΕΔΑΚ κατά την εγκατάσταση ή την παροχή υ¬ 
πηρεσιών τους σε οποιοδήποτε τρίτο κράτος. 

2. Η Επιτροπή Κεφαλαιαγοράς ενημερώνει την Ευρω¬ 
παϊκή Αρχή Κινητών Αξιών και Αγορών και την Ευρωπαϊ¬ 
κή Επιτροπή σχετικά με τις γενικής φύσεως δυσκολίες 
που αντιμετωπίζουν οι ΟΣΕΚΑ κατά τη διάθεση των μερι¬ 
δίων τους σε οποιοδήποτε τρίτο κράτος. 

ΤΜΗΜΑ 3 

ΠΡΟΫΠΟΘΕΣΕΙΣ ΑΣΚΗΣΗΣ ΔΡΑΣΤΗΡΙΟΤΗΤΩΝ 

Άρθρο 21 

Αντικατάσταση εταιρείας διαχείρισης ΟΣΕΚΑ 
(άρθρο 5 της Οδηγίας 2009/65/ΕΚ) 

1. Εταιρεία διαχείρισης δεν επιτρέπεται να παραιτηθεί 
από τη διαχείριση ΟΣΕΚΑ παρά μόνον εάν εγκριθεί από 
την Επιτροπή Κεφαλαιαγοράς η ανάληψη της διαχείρι¬ 
σης του ΟΣΕΚΑ από άλλη εταιρεία διαχείρισης. Για τη 
χορήγηση της άδειας η Επιτροπή Κεφαλαιαγοράς λαμ¬ 
βάνει υπόψη τα συμφέροντα των μεριδιούχων. 

2. Η νέα εταιρεία διαχείρισης υποκαθίσταται στα δικαι¬ 
ώματα και τις υποχρεώσεις της απερχόμενης. Απερχό¬ 
μενη και νέα εταιρεία διαχείρισης ευθΰνονται εις ολό¬ 
κληρον για τις υποχρεώσεις της απερχόμενης έναντι 
του ΟΣΕΚΑ μέχρι το χρόνο ανάληψης των καθηκόντων 
από τη νέα εταιρεία διαχείρισης. 

Άρθρο 22 

Ανάθεση δραστηριοτήτων ΑΕΔΑΚ 
(άρθρο 13 της Οδηγίας 2009/65/ΕΚ) 

1. Η ΑΕΔΑΚ δύναται να αναθέτει σε άλλη εταιρεία με 
έγγραφη σύμβαση ανάθεσης, με σκοπό την αποτελεσμα¬ 
τικότερη άσκηση των δραστηριοτήτων της, τη διεξαγω¬ 
γή για λογαριασμό της μίας ή περισσοτέρων από τις λει¬ 
τουργίες της, εφόσον πληρούνται όλες οι ακόλουθες 
προϋποθέσεις: 

α) Η ΑΕΔΑΚ ενημερώνει την Επιτροπή Κεφαλαιαγο¬ 
ράς. Σε περίπτωση που η ΑΕΔΑΚ έχει ορισθεί ως εται¬ 
ρεία διαχείρισης ΟΣΕΚΑ άλλου κράτους - μέλους, η Επι¬ 
τροπή Κεφαλαιαγοράς διαβιβάζει χωρίς καθυστέρηση 
τις σχετικές πληροφορίες στις Αρμόδιες Αρχές του κρά¬ 
τους - μέλους καταγωγής του ΟΣΕΚΑ τον οποίο η ΑΕ¬ 
ΔΑΚ διαχειρίζεται. 

β) Η ανάθεση σε τρίτους δεν εμποδίζει την άσκηση α¬ 
ποτελεσματικής εποπτείας επί της ΑΕΔΑΚ, ούτε τη λή¬ 
ψη μέτρων από την ΑΕΔΑΚ για τη διαχείριση του ΟΣΕΚΑ 
κατά τον πλέον επωφελή για τους επενδυτές τρόπο. 

γ) Όταν η ανάθεση αφορά τη διαχείριση επενδύσεων 
συλλογικών χαρτοφυλακίων και χαρτοφυλακίων πελα¬ 
τών, η σύμβαση ανάθεσης καταρτίζεται μόνο με εταιρεία 
που έχει λάβει άδεια ή έχει αναγνωρισθεί για τη διαχεί¬ 
ριση κεφαλαίων και υπόκειται σε προληπτική εποπτεία. 
Η σύμβαση ανάθεσης πρέπει να είναι σύμφωνη με τα ε- 
κάστοτε κριτήρια κατανομής των επενδύσεων τα οποία 
καθορίζει η ΑΕΔΑΚ. 

δ) Οταν η σύμβαση ανάθεσης αφορά τη διαχείριση ε¬ 
πενδύσεων συλλογικών χαρτοφυλακίων και χαρτοφυλα¬ 
κίων πελατών και καταρτίζεται με εταιρεία τρίτου κρά¬ 
τους, διασφαλίζεται ότι η εταιρεία αυτή υπόκειται σε κα¬ 
νόνες εποπτείας τουλάχιστον ισοδύναμους με τους ι- 


σχύοντες στην Ελλάδα και ότι η Επιτροπή Κεφαλαιαγο¬ 
ράς έχει υπογράψει με την αντίστοιχη εποπτική αρχή 
του τρίτου κράτους συμφωνία συνεργασίας και ανταλλα¬ 
γής εμπιστευτικών πληροφοριών. 

ε) Η σύμβαση ανάθεσης που αφορά τη διαχείριση ε¬ 
πενδύσεων συλλογικών χαρτοφυλακίων και χαρτοφυλα¬ 
κίων πελατών δεν επιτρέπεται να καταρτισθεί με τον θε- 
ματοφύλακα ή με άλλη εταιρεία τα συμφέροντα της ο¬ 
ποίας είναι δυνατόν να συγκρούονται με εκείνα της ΑΕ¬ 
ΔΑΚ ή των μεριδιούχων του υπό ανάθεση ΟΣΕΚΑ ή των 
επενδυτών. 

στ) Προβλέπονται μέτρα τα οποία επιτρέπουν στα δι¬ 
ευθυντικά στελέχη της ΑΕΔΑΚ να επιβλέπουν αποτελε¬ 
σματικά, ανά πάσα στιγμή, τις δραστηριότητες της εντο- 
λοδόχου εταιρείας. 

ζ) Η σύμβαση ανάθεσης δεν εμποδίζει τα διευθυντικά 
στελέχη της ΑΕΔΑΚ να δίδουν ανά πάσα στιγμή περαι¬ 
τέρω οδηγίες στην εταιρεία στην οποία έχουν ανατεθεί 
λειτουργίες της ΑΕΔΑΚ και να καταγγέλλουν τη σύμβα¬ 
ση ανάθεσης με άμεση ισχύ, όταν αυτό είναι προς το 
συμφέρον των επενδυτών. 

η) Λαμβανομένης υπόψη της φύσης των λειτουργιών 
που ανατίθενται, η εταιρεία στην οποία πρόκειται να α¬ 
νατεθούν λειτουργίες πρέπει να διαθέτει την οργανωτι¬ 
κή διάρθρωση και τα τεχνικά και οικονομικά μέσα που α¬ 
παιτούνται για την άσκησή τους. 

θ) Στο ενημερωτικό δελτίο των ΟΣΕΚΑ αναφέρονται οι 
λειτουργίες που έχουν ανατεθεί από την ΑΕΔΑΚ σύμ¬ 
φωνα με το παρόν άρθρο. 

2. Η ευθύνη της ΑΕΔΑΚ και του θεματοφύλακα δεν ε¬ 
πηρεάζεται από το γεγονός ότι η ΑΕΔΑΚ έχει αναθέσει 
λειτουργίες της σε τρίτους. Η ΑΕΔΑΚ δεν επιτρέπεται 
να αναθέτει λειτουργίες της σε τρίτους σε βαθμό που να 
την καθιστά εταιρεία χωρίς ουσιαστική αρμοδιότητα. 

3. Η Επιτροπή Κεφαλαιαγοράς δύναται με απόφασή 
της να ρυθμίζει κάθε λεπτομέρεια ή τεχνικό θέμα σχετι¬ 
κά με την εφαρμογή του παρόντος άρθρου. 

Άρθρο 23 

Κανονισμός συμπεριφοράς 
(άρθρο 14 της Οδηγίας 2009/65/ΕΚ) 

1. Η Επιτροπή Κεφαλαιαγοράς με απόφασή της θεσπί¬ 
ζει κανονισμό συμπεριφοράς τον οποίο τηρούν διαρκώς 
οι ΑΕΔΑΚ και τα υπόχρεα πρόσωπα, όπως αυτά ορίζο¬ 
νται στην παράγραφο 2 του άρθρου αυτού. 

2. Ως υπόχρεα πρόσωπα νοούνται τα μέλη του διοικη¬ 
τικού συμβουλίου της ΑΕΔΑΚ, οι διαχειριστές, καθώς και 
τα φυσικά ή νομικά πρόσωπα που απασχολούνται από 
την ΑΕΔΑΚ με σύμβαση εργασίας ή έργου ή με άλλη 
μορφή συνεργασίας, για την εκπλήρωση του σκοπού της 
ΑΕΔΑΚ. Ως διαχειριστές νοούνται τα φυσικά ή νομικά 
πρόσωπα που ασκούν καθήκοντα διαχείρισης χαρτοφυ¬ 
λακίου ΟΣΕΚΑ στο πλαίσιο σχετικής εντολής, είτε ως υ¬ 
πάλληλοι είτε ως μέλη του διοικητικού συμβουλίου είτε 
με οποιαδήποτε άλλη σχέση. Στην έννοια της διαχείρι¬ 
σης χαρτοφυλακίου ΟΣΕΚΑ υπάγεται τόσο ο καθορι¬ 
σμός της σύνθεσης του χαρτοφυλακίου ΟΣΕΚΑ όσο και 
η εκτέλεση των σχετικών πράξεων. 

3. Κατ’ ελάχιστον, ο κανονισμός συμπεριφοράς περιέ¬ 
χει κανόνες οι οποίοι διασφαλίζουν ότι τα παραπάνω νο¬ 
μικά και φυσικά πρόσωπα: 

α) ενεργούν εντίμως και νομίμως, με την απαιτούμενη 

προσοχή και επιμέλεια, κατά την άσκηση των επαγγελ¬ 
ματικών τους δραστηριοτήτων προς το συμφέρον των 0- 
ΣΞΚΑ που διαχειρίζονται και χάριν της ακεραιότητας της 
αγοράς, 

β) διαθέτουν και χρησιμοποιούν αποτελεσματικά τους 
πόρους και τις διαδικασίες που απαιτούνται για τη δέου¬ 
σα άσκηση των επαγγελματικών τους δραστηριοτήτων, 

γ) λαμβάνουν μέτρα ώστε να αποτρέπουν τις συ¬ 
γκρούσεις συμφερόντων και, όταν αυτό δεν είναι δυνα¬ 
τόν, μεριμνούν ώστε οι ΟΣΕΚΑ που διαχειρίζονται να 
τυγχάνουν δίκαιης μεταχείρισης και 

δ) τηρούν όλες τις διατάξεις της ισχύουσας νομοθε¬ 
σίας που διέπουν την άσκηση των επαγγελματικών τους 
δραστηριοτήτων, έτσι ώστε να εξυπηρετούνται κατά τον 
πλέον επωφελή τρόπο τα συμφέροντα των πελατών 
τους και η ακεραιότητα της αγοράς. 

4. Οι διατάξεις των παραγράφων 1, 2 και 3 του παρό¬ 
ντος άρθρου ισχύουν αναλογικά και για τις ανώνυμες ε¬ 
ταιρείες επενδύσεων χαρτοφυλακίου του ν. 3371/2005, 
καθώς και για τις ανώνυμες εταιρείες επενδύσεων σε α¬ 
κίνητη περιουσία του ν. 2778/1999 (Α' 295). 

5. Με βάση τα εκτελεστικά μέτρα της παραγράφου 2 
του άρθρου 14 της Οδηγίας 2009/65/ΕΚ, βάσει των οποί¬ 
ων εκδόθηκε η Οδηγία 2010/43/ΕΕ της Ευρωπαϊκής Επι¬ 
τροπής της 1ης Ιουλίου 2010, και με βάση τα εκτελεστι¬ 
κά μέτρα της παραγράφου 3 του άρθρου 14 της Οδηγίας 
2009/65/ΕΚ, η Επιτροπή Κεφαλαιαγοράς εξειδικεύει με 
απόφαση του Διοικητικού της Συμβουλίου κάθε λεπτομέ¬ 
ρεια ή τεχνικό θέμα σχετικά με τον κανονισμό συμπερι¬ 
φοράς, κατά τα ειδικότερα αναφερόμενα στην παράγρα¬ 
φο 3 του παρόντος άρθρου. 

Άρθρο 24 

Χειρισμός παραπόνων επενδυτών 
(άρθρο 15 της Οδηγίας 2009/65/ΕΚ) 

1. ΑΕΔΑΚ ή, κατά περίπτωση, ΑΕΕΜΚ, καθώς και εται¬ 
ρείες διαχείρισης ή, κατά περίπτωση, εταιρείες επενδύ¬ 
σεων, που έχουν λάβει άδεια λειτουργίας σε άλλο κρά¬ 
τος - μέλος ή σε τρίτο κράτος και δραστηριοποιούνται 
στην Ελλάδα, λαμβάνουν μέτρα κατά τα προβλεπόμενα 
στην παράγραφο 8 του άρθρου 89 και καθορίζουν τις κα¬ 
τάλληλες διαδικασίες και ρυθμίσεις, ώστε να διασφαλί¬ 
ζεται ότι τα παράπονα των επενδυτών εξετάζονται με 
κάθε επιμέλεια. Οι εν λόγω διαδικασίες και ρυθμίσεις 
διασφαλίζουν επίσης ότι δεν τίθενται περιορισμοί στην 
άσκηση των δικαιωμάτων των επενδυτών, ιδίως ως προς 
το δικαίωμά τους να υποβάλουν παράπονα στην ελληνι¬ 
κή γλώσσα. 

2. Οι εταιρείες της παραγράφου 1 καθορίζουν επίσης 
κατάλληλες διαδικασίες και ρυθμίσεις για τη διάθεση 
πληροφοριών σχετικά με τα ανωτέρω αναφερόμενα στο 
κοινό ή στην Επιτροπή Κεφαλαιαγοράς, ύστερα από 
σχετικό αίτημα. 

3. Η Επιτροπή Κεφαλαιαγοράς δύναται με απόφασή 
της να καθορίζει λεπτομέρειες ή τεχνικά θέματα σχετικά 
με την εφαρμογή των παραγράφων 1 και 2 και με την τή¬ 
ρηση στατιστικών στοιχείων για τα υποβληθέντα παρά¬ 
πονα. 


ΤΜΗΜΑ 4 

ΕΛΕΥΘΕΡΙΑ ΕΓΚΑΤΑΣΤΑΣΗΣ 
ΚΑΙ ΕΛΕΥΘΕΡΗ ΠΑΡΟΧΗ ΥΠΗΡΕΣΙΏΝ 

Αρθρο 25 

Λειτουργία εταιρείας διαχείρισης άλλου κράτους · 
μέλους στην Ελλάδα 
(άρθρο 16 της Οδηγίας 2009/65/ΕΚ) 

1. Εταιρεία διαχείρισης που έχει λάβει άδεια λειτουρ¬ 
γίας από τις Αρμόδιες Αρχές άλλου κράτους - μέλους 
σύμφωνα με την Οδηγία 2009/65/ΕΚ, δύναται να παρέχει 
στην Ελλάδα τις προβλεπόμενες στην άδεια λειτουργίας 
της υπηρεσίες, είτε με τη σύσταση υποκαταστήματος εί¬ 
τε στο πλαίσιο της ελεύθερης παροχής υπηρεσιών, χω¬ 
ρίς να υποχρεούται να λάβει πρόσθετη άδεια λειτουρ¬ 
γίας ή να υπαχθεί σε οποιαδήποτε υποχρέωση σχετικά 
με την καταβολή του αρχικού της κεφαλαίου ή να υπα¬ 
χθεί σε οποιοδήποτε άλλο μέτρο ισοδύναμου αποτελέ¬ 
σματος. 

Τηρουμένων των ανωτέρω, η ως άνω εταιρεία διαχεί¬ 
ρισης μπορεί να ορισθεί ως εταιρεία διαχείρισης ΟΣΕΚΑ 
που έχει λάβει άδεια σύστασης ή λειτουργίας στην Ελ¬ 
λάδα, σύμφωνα με τις σχετικές διατάξεις των άρθρων 2 
έως και 106 του παρόντος νόμου, υπό τον όρο ότι συμ¬ 
μορφώνεται προς τις διατάξεις: 
α) του άρθρου 26 ή του άρθρου 27, και 
β) των άρθρων 32 και 33 του παρόντος νόμου. 

2. Σε περίπτωση που εταιρεία διαχείρισης άλλου κρά¬ 
τους - μέλους προτίθεται μόνο να διαθέτει στην Ελλάδα 
τα μερίδια ΟΣΕΚΑ που διαχειρίζεται, ο οποίος έχει την έ¬ 
δρα του σε άλλο κράτος - μέλος, χωρίς να ιδρύσει υπο¬ 
κατάστημα και χωρίς να ασκεί άλλες δραστηριότητες ή 
να παρέχει άλλες υπηρεσίες, εφαρμόζονται μόνο οι δια¬ 
τάξεις του άρθρου 88. 

Αρθρο 26 

Εγκατάσταση υποκαταστήματος εταιρείας διαχείρισης 
άλλου κράτους · μέλους στην Ελλάδα 
(άρθρο 17 της Οδηγίας 2009/65/ΕΚ) 

1. Εταιρεία διαχείρισης που έχει λάβει άδεια λειτουρ¬ 
γίας από τις Αρμόδιες Αρχές άλλου κράτους - μέλους 
σύμφωνα με τις διατάξεις της Οδηγίας 2009/65/ΕΚ, δύ- 
ναται να εγκαταστήσει και να λειτουργήσει υποκατάστη¬ 
μα στην Ελλάδα, παρέχοντας υπηρεσίες για τις οποίες 
έχει λάβει άδεια λειτουργίας, υπό την προϋπόθεση της 
αναφερόμενης στην παράγραφο 2 κοινοποίησης στην Ε¬ 
πιτροπή Κεφαλαιαγοράς από τις Αρμόδιες Αρχές του 
κράτους - μέλους καταγωγής της εταιρείας διαχείρισης 
και τηρώντας τα χρονικά όρια της παραγράφου 3, των 
παρακάτω πληροφοριών και στοιχείων: 

α) της πρόθεσης της εταιρείας διαχείρισης να εγκατα- 
στησει και να λειτουργήσει υποκατάστημα στην Ελλάδα, 
β) του προγράμματος εργασιών της εταιρείας διαχείρι¬ 
σης, στο οποίο προσδιορίζονται οι αναφερόμενες στις 
παραγράφους 2 και 3 του άρθρου 6 της Οδηγίας 
2009/65/ΕΚ δραστηριότητες και υπηρεσίες που προτίθε- 
ται να παρέχει στην Ελλάδα, καθώς και της οργανωτικής 
δομής του υποκαταστήματος. Το πρόγραμμα αυτό περί- 

λαμβάνει περιγραφή της διαδικασίας διαχείρισης κινδύ¬ 
νου που εφαρμόζει η εταιρεία διαχείρισης, καθώς και 
των διαδικασιών και ρυθμίσεων σύμφωνα με το άρθρο 15 
της Οδηγίας 2009/65/ΕΚ, 

γ) της διεύθυνσης της εταιρείας διαχείρισης στην Ελ¬ 
λάδα από την οποία μπορούν να λαμβάνονται έγγραφα 
και 

δ) της διεύθυνσης του υποκαταστήματος στην Ελλάδα 
και των ονομάτων των υπευθύνων διαχείρισης του υπο¬ 
καταστήματος. 

2. Αν οι αρμόδιες αρχές του κράτους - μέλους καταγω¬ 
γής της εταιρείας διαχείρισης δεν έχουν λόγους να αμ¬ 
φιβάλλουν για την επάρκεια της διοικητικής οργάνωσης 
ή της οικονομικής κατάστασης της εταιρείας διαχείρι¬ 
σης, εν όψει των σχεδιαζόμενων δραστηριοτήτων, κοι¬ 
νοποιούν εντός δύο (2) μηνών από την παραλαβή όλων 
των πληροφοριών που αναφέρονται στην παράγραφο 1, 
τις πληροφορίες αυτές στην Επιτροπή Κεφαλαιαγοράς 
και ενημερώνουν σχετικά την εταιρεία διαχείρισης. Κοι¬ 
νοποιούν, επίσης, στοιχεία για τυχόν συστήματα αποζη¬ 
μίωσης που αποβλέπουν στην προστασία των επενδυ¬ 
τών. 

Σε περίπτωση που εταιρεία διαχείρισης επιθυμεί να α¬ 
σκήσει τη δραστηριότητα της διαχείρισης συλλογικών 
χαρτοφυλακίων, που αναφέρεται στο παράρτημα II της 
Οδηγίας 2009/65/ΕΚ, οι Αρμόδιες Αρχές του κράτους - 
μέλους καταγωγής της εταιρείας διαχείρισης περιλαμ¬ 
βάνουν στα έγγραφα που κοινοποιούν στην Επιτροπή 
Κεφαλαιαγοράς σύμφωνα με τα ανωτέρω, βεβαίωση ότι 
στην εταιρεία διαχείρισης έχει χορηγηθεί άδεια λειτουρ¬ 
γίας σύμφωνα με τις διατάξεις της Οδηγίας 2009/65/ΕΚ, 
περιγραφή του πεδίου εφαρμογής αυτής, καθώς και λε¬ 
πτομέρειες για τυχόν περιορισμούς σχετικά με το είδος 
των ΟΣΕΚΑ τους οποίους η εταιρεία διαχείρισης έχει α- 
δειοδοτηθεί να διαχειρίζεται. 

3. Πριν από την έναρξη λειτουργίας του υποκαταστή¬ 
ματος εταιρείας διαχείρισης, η Επιτροπή Κεφαλαιαγο¬ 
ράς, εντός δύο (2) μηνών από τη λήψη των πληροφοριών 
που αναφέρονται στις παραγράφους 1 και 2, λαμβάνει 
τα κατάλληλα μέτρα για την άσκηση του εποπτικού της 
έργου. 

4. Το υποκατάστημα μπορεί να συσταθεί και να αρχίσει 
τις δραστηριότητες του με τη λήψη σχετικής ενημέρω¬ 
σης από την Επιτροπή Κεφαλαιαγοράς, άλλως παρελ- 
θούσης της προθεσμίας της παραγράφου 3. 

5. Εταιρεία διαχείρισης που παρέχει υπηρεσίες στην 
Ελλάδα μέσω υποκαταστήματος συμμορφώνεται προς 
τους κανόνες που έχουν θεσπισθεί σύμφωνα με το άρ¬ 
θρο 23 του παρόντος νόμου. Η Επιτροπή Κεφαλαιαγο¬ 
ράς εποπτεύει την τήρηση των διατάξεων του άρθρου 23 
από την εταιρεία διαχείρισης. 

6. Σε περίπτωση μεταβολής των πληροφοριών οι οποί¬ 
ες κοινοποιήθηκαν σύμφωνα με τις περιπτώσεις β', γ' ή 
δ' της παραγράφου 1, η εταιρεία διαχείρισης γνωστο¬ 
ποιεί γραπτώς τη μεταβολή αυτή στην Επιτροπή Κεφα¬ 
λαιαγοράς και στις Αρμόδιες Αρχές του κράτους - μέ¬ 
λους καταγωγής της ένα (1) μήνα τουλάχιστον πριν τη 
μεταβολή ή σε περίπτωση ανωτέρας βίας, το συντομότε¬ 
ρο δυνατόν από την πραγματοποίηση της μεταβολής, ώ¬ 
στε η Επιτροπή Κεφαλαιαγοράς να δύναται να λάβει κα¬ 
τάλληλα μέτρα για την άσκηση του εποπτικού της έρ¬ 
γου. 

_ 7. Σε περίπτωση μεταβολής των πληροφοριών που κοι¬ 
νοποιήθηκαν σύμφωνα με το πρώτο εδάφιο της παρα¬ 


γράφου 2, οι Αρμόδιες Αρχές του κράτους - μέλους κα¬ 
ταγωγής της εταιρείας διαχείρισης ενημερώνουν σχετι¬ 
κά την Επιτροπή Κεφαλαιαγοράς. 

Οι Αρμόδιες Αρχές του κράτους - μέλους καταγωγής 
της εταιρείας διαχείρισης επικαιροποιούν τις πληροφο¬ 
ρίες που περιέχονται στη βεβαίωση που αναφέρεται στο 
δεύτερο εδάφιο της παραγράφου 2 και κοινοποιούν στην 
Επιτροπή Κεφαλαιαγοράς κάθε μεταβολή στην άδεια 
λειτουργίας της εταιρείας διαχείρισης ή σε τυχόν περιο¬ 
ρισμούς σχετικά με το είδος των ΟΣΕΚΑ τους οποίους η 
εταιρεία διαχείρισης έχει αδειοδοτηθεί να διαχειρίζεται. 

8. Με βάση τα εκτελεστικά μέτρα της παραγράφου 10 
του άρθρου 17 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με τις πληροφορίες των παραγράφων 1,2,6 και 7 του 
παρόντος άρθρου, καθώς και σχετικά με τον καθορισμό 
τυποποιημένων μορφοτύπων, υποδειγμάτων και διαδικα¬ 
σιών για τη διαβίβαση των πληροφοριών των παραγρά¬ 
φων 2 και 7. 

Άρθρο 27 

Ελεύθερη παροχή υπηρεσιών εταιρείας διαχείρισης 
άλλου κράτους - μέλους στην Ελλάδα 
(άρθρο 18 της Οδηγίας 2009/65/ΕΚ) 

1. Εταιρεία διαχείρισης που έχει λάβει άδεια λειτουρ¬ 
γίας από τις Αρμόδιες Αρχές άλλου κράτους - μέλους 
σύμφωνα με την Οδηγία 2009/65/ΕΚ, δύναται να παρέχει 
στην Ελλάδα, στο πλαίσιο ελεύθερης παροχής υπηρε¬ 
σιών, τις υπηρεσίες για τις οποίες της έχει χορηγηθεί ά¬ 
δεια λειτουργίας, εφόσον έχουν κοινοποιηθεί στην Επι¬ 
τροπή Κεφαλαιαγοράς από τις Αρμόδιες Αρχές του κρά¬ 
τους - μέλους καταγωγής της οι ακόλουθες πληροφο¬ 
ρίες: 

α) η πρόθεση της εταιρείας διαχείρισης να παρέχει υ¬ 
πηρεσίες στην Ελλάδα, 

β) το πρόγραμμα των εργασιών της, με αναφορά των 
προβλεπόμενων στις παραγράφους 2 και 3 του άρθρου 6 
της Οδηγίας 2009/65/ΕΚ δραστηριοτήτων και υπηρε¬ 
σιών. Το πρόγραμμα αυτό περιλαμβάνει περιγραφή της 
διαδικασίας διαχείρισης κινδύνου που εφαρμόζει η εται¬ 
ρεία διαχείρισης, καθώς και των διαδικασιών και ρυθμί¬ 
σεων σύμφωνα με το άρθρο 15 της Οδηγίας 2009/65/ΕΚ 
και 

γ) οι λεπτομέρειες για τα τυχόν εφαρμοστέα συστήμα¬ 
τα αποζημίωσης που αποβλέπουν στην προστασία των ε¬ 
πενδυτών. 

2. Αν εταιρεία διαχείρισης της παραγράφου 1 επιθυμεί 
να ασκήσει στην Ελλάδα τη δραστηριότητα της διαχείρι¬ 
σης συλλογικών χαρτοφυλακίων που αναφέρεται στο 
παράρτημα II της Οδηγίας 2009/65/ΕΚ, ακολουθείται η 
διαδικασία του δεύτερου εδαφίου της παραγράφου 2 
του άρθρου 26. 

3. Μετά την κοινοποίηση στην Επιτροπή Κεφαλαιαγο¬ 
ράς των πληροφοριών των παραγράφων 1 και 2, η εται¬ 
ρεία διαχείρισης μπορεί να αρχίσει να ασκεί επιχειρημα¬ 
τική δραστηριότητα στην Ελλάδα, εφόσον τηρεί τις υπο¬ 
χρεώσεις που αναφέρονται στα άρθρα 33 και 90. 

4. Αν μεταβληθεί το περιεχόμενο των πληροφοριών 
που κοινοποιήθηκαν σύμφωνα με την περίπτωση β' της 
παραγράφου 1, η εταιρεία διαχείρισης γνωστοποιεί γρα¬ 
πτώς τη μεταβολή αυτή στις Αρμόδιες Αρχές του κρά¬ 
τους - μέλους καταγωγής της και στην Επιτροπή Κεφα- 

λαιαγοράς πριν από τη μεταβολή ή, σε περίπτωση ανώ¬ 
τερος βίας, το συντομότερο δυνατόν από την πραγματο¬ 
ποίηση της μεταβολής. Η Επιτροπή Κεφαλαιαγοράς ενη¬ 
μερώνεται από τις Αρμόδιες Αρχές του κράτους - μέ¬ 
λους καταγωγής της εταιρείας διαχείρισης σε περίπτω¬ 
ση μεταβολής του πεδίου εφαρμογής της άδειας της ε¬ 
ταιρείας διαχείρισης ή των λεπτομερειών για τυχόν πε¬ 
ριορισμούς σχετικά με το είδος των ΟΣΕΚΑ τους οποί¬ 
ους η εταιρεία διαχείρισης έχει αδειοδοτηθεί να διαχει¬ 
ρίζεται. 

5. Με βάση τα εκτελεστικά μέτρα της παραγράφου 5 
του άρθρου 18 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με τις πληροφορίες των παραγράφων του παρόντος 
άρθρου, καθώς και σχετικά με τον καθορισμό τυποποιη¬ 
μένων μορφοτύπων, υποδειγμάτων και διαδικασιών για 
τη διαβίβαση των πληροφοριών των παραγράφων 2 και 
4. 

Άρθρο 28 

Εγκατάσταση υποκαταστήματος εταιρείας διαχείρισης 
τρίτου κράτους στην Ελλάδα 
(άρθρο 8 της Οδηγίας 2009/65/ΕΚ) 

1. Εταιρεία διαχείρισης τρίτου κράτους δύναται να ε- 
Υκαταστήσει και να λειτουργήσει υποκατάστημα στην 
Ελλάδα, παρέχοντας υπηρεσίες για τις οποίες έχει λάβει 
άδεια λειτουργίας από τις Αρμόδιες Αρχές της, ύστερα 
από άδεια της Επιτροπής Κεφαλαιαγοράς. Για τη χορή¬ 
γηση της άδειας της Επιτροπής Κεφαλαιαγοράς εφαρ¬ 
μόζονται αναλαγικώς οι διατάξεις των άρθρων 12 έως 35 
του παρόντος νόμου. 

2. Η Επιτροπή Κεφαλαιαγοράς δύναται με απόφασή 
της να εξειδικεύει τη διαδικασία, τις προϋποθέσεις και τα 
δικαιολογητικά που απαιτούνται, καθώς και τους ειδικό¬ 
τερους όρους για τη χορήγηση της προβλεπόμενης στην 
παράγραφο 1 του παρόντος άρθρου άδειας, να ορίζει τις 
ειδικότερες υποχρεώσεις της εταιρείας της παραγράφου 
1 κατά τη διάρκεια λειτουργίας της και να ρυθμίζει κάθε 
τεχνικό θέμα και αναγκαία λεπτομέρεια. 

Άρθρο 29 

Εγκατάσταση υποκαταστήματος ΑΕΔΑΚ 
σε άλλο κράτος - μέλος 
(άρθρο 17 της Οδηγίας 2009/65/ΕΚ) 

1. Με την προϋπόθεση ότι πληρούνται οι προϋποθέ¬ 
σεις των διατάξεων των άρθρων 12 έως 19, ΑΕΔΑΚ που 
επιθυμεί να εγκαταστήσει και να λειτουργήσει υποκατά¬ 
στημα στο έδαφος άλλου κράτους - μέλους για να παρέ¬ 
χει τις υπηρεσίες για τις οποίες έχει λάβει άδεια λει¬ 
τουργίας, ενημερώνει σχετικά την Επιτροπή Κεφαλαια¬ 
γοράς, υποβάλλοντας τις ακόλουθες πληροφορίες και 
στοιχεία: 

α) το κράτος - μέλος στο έδαφος του οποίου η ΑΕΔΑΚ 
προτίθεται να εγκαταστήσει και να λειτουργήσει υποκα¬ 
τάστημα, 

β) το πρόγραμμα εργασιών της ΑΕΔΑΚ, στο οποίο 
προσδιορίζονται οι αναφερόμενες στις παραγράφους 1 
και 2 του άρθρου 12 δραστηριότητες και υπηρεσίες, κα¬ 
θώς και η οργανωτική δομή του υποκαταστήματος. Το 
πρόγραμμα αυτό περιλαμβάνει περιγραφή της διαδικα¬ 
σίας διαχείρισης κινδύνου που εφαρμόζει η ΑΕΔΑΚ, κα¬ 


θώς και των διαδικασιών και ρυθμίσεων σύμφωνα με το 
άρθρο 24, 

γ) τη διεύθυνση της ΑΕΔΑΚ στο κράτος - μέλος υπο¬ 
δοχής, από την οποία μπορούν να λαμβάνονται έγγραφα 
και 

δ) τη διεύθυνση του υποκαταστήματος της στο κρά- 
τος-μέλος υποδοχής και τα ονόματα των υπευθύνων του 
υποκαταστήματος. 

2. Αν η Επιτροπή Κεφαλαιαγοράς δεν έχει λόγους να 
αμφιβάλει για την επάρκεια της διοικητικής οργάνωσης 
ή της οικονομικής κατάστασης της ΑΕΔΑΚ, εν όψει των 
σχεδιαζόμενων δραστηριοτήτων, κοινοποιεί εντός δύο 
(2) μηνών από την παραλαβή όλων των πληροφοριών 
που αναφέρσνται στην παράγραφο 1, τις πληροφορίες 
αυτές στις Αρμόδιες Αρχές του κράτους - μέλους υπο¬ 
δοχής της ΑΕΔΑΚ και ενημερώνει σχετικά την ΑΕΔΑΚ. 
Κοινοποιεί, επίσης, στοιχεία για τα συστήματα αποζη¬ 
μίωσης που αποβλέπουν στην προστασία των επενδυ¬ 
τών. 

Αν η Επιτροπή Κεφαλαιαγοράς αρνηθεί να ανακοινώ¬ 
σει τις πληροφορίες που αναφέρονται στην παράγραφο 
1 στις Αρμόδιες Αρχές του κράτους - μέλους υποδοχής 
της ΑΕΔΑΚ, γνωστοποιεί τους λόγους της άρνησής της 
στην ΑΕΔΑΚ εντός δύο (2) μηνών από τη λήψη όλων των 
πληροφοριών. Η άρνηση αυτή ή η παράλειψη ενημέρω¬ 
σης επιδέχεται προσφυγής στα αρμόδια δικαστήρια. 

Σε περίπτωση που ΑΕΔΑΚ επιθυμεί να ασκήσει τη δρα¬ 
στηριότητα της διαχείρισης συλλογικών χαρτοφυλακίων, 
που αναφέρεται στην περίπτωση β' της παραγράφου 1 
του άρθρου 12 του παρόντος νόμου, η Επιτροπή Κεφα¬ 
λαιαγοράς περιλαμβάνει στα έγγραφα που κοινοποιεί 
στις Αρμόδιες Αρχές του κράτους - μέλους υποδοχής 
της ΑΕΔΑΚ σύμφωνα με τα ανωτέρω, βεβαίωση ότι στην 
ΑΕΔΑΚ έχει χορηγηθεί άδεια λειτουργίας σύμφωνα με 
τις διατάξεις της Οδηγίας 2009/65/ΕΚ, περιγραφή του 
πεδίου εφαρμογής της, καθώς και λεπτομέρειες για τυ¬ 
χόν περιορισμούς σχετικά με το είδος των ΟΣΕΚΑ τους 
οποίους η ΑΕΔΑΚ έχει αδειοδοτηθεί να διαχειρίζεται. 

3. Το υποκατάστημα μπορεί να συσταθεί και να αρχίσει 
τις δραστηριότητές του με τη λήψη σχετικής ενημέρω¬ 
σης από τις Αρμόδιες Αρχές του κράτους - μέλους υπο¬ 
δοχής της ΑΕΔΑΚ, άλλως παρελθούσης της προθεσμίας 
δύο (2) μηνών, όπως προβλέπεται στην παράγραφο 6 
του άρθρου 17 της Οδηγίας 2009/65/ΕΚ, 

4. Η ΑΕΔΑΚ που παρέχει υπηρεσίες στο έδαφος άλ¬ 
λου κράτους - μέλους μέσω υποκαταστήματος οφείλει 
να συμμορφώνεται προς τους κανόνες που έχει θεσπίσει 
το κράτος - μέλος υποδοχής της σύμφωνα με το άρθρο 
14 της Οδηγίας 2009/65/ΕΚ. 

5. Αν μεταβληθούν οι πληροφορίες οι οποίες κοινοποι¬ 
ήθηκαν σύμφωνα με τις περιπτώσεις β', γ’ ή δ' της πα¬ 
ραγράφου 1 η ΑΕΔΑΚ γνωστοποιεί γραπτώς τη μεταβο¬ 
λή αυτή στην Επιτροπή Κεφαλαιαγοράς και στις Αρμό¬ 
διες Αρχές του κράτους - μέλους υποδοχής της, ένα (1) 
μήνα τουλάχιστον πριν από τη μεταβολή ή, σε περίπτω¬ 
ση ανωτέρας βίας, το συντομότερο δυνατόν από την 
πραγματοποίηση της μεταβολής, ώστε η Επιτροπή Κε¬ 
φαλαιαγοράς να αποφασίσει επί της μεταβολής αυτής 
σύμφωνα με την παράγραφο 2. 

6. Αν μεταβληθούν οι πληροφορίες, οι οποίες κοινο¬ 
ποιήθηκαν σύμφωνα με το πρώτο εδάφιο της παραγρά¬ 
φου 2, η Επιτροπή Κεφαλαιαγοράς ενημερώνει σχετικά 
τις Αρμόδιες Αρχές του κράτους - μέλους υποδοχής της 
ΑΕΔΑΚ. 

Η Επιτροπή Κεφαλαιαγοράς επικαιροποιεί τις πληρο¬ 
φορίες που περιέχονται στη βεβαίωση που αναφέρεται 
στο τέταρτο εδάφιο της παραγράφου 2 και κοινοποιεί 
στις Αρμόδιες Αρχές του κράτους - μέλους υποδοχής 
της ΑΕΔΑΚ κάθε μεταβολή στην άδεια λειτουργίας της 
ΑΕΔΑΚ ή σε τυχόν περιορισμούς σχετικά με το είδος 
των ΟΣΕΚΑ τους οποίους η ΑΕΔΑΚ έχει αδειοδοτηθεί να 
διαχειρίζεται. 

7. Με βάση τα εκτελεστικά μέτρα της παραγράφου 10 
του άρθρου 17 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με τις πληροφορίες των παραγράφων 1,2, 5 και 6 του 
παρόντος άρθρου, καθώς και σχετικά με τον καθορισμό 
τυποποιημένων μορφοτύπων, υποδειγμάτων και διαδικα¬ 
σιών για τη διαβίβαση των πληροφοριών των παραγρά¬ 
φων 2 και 6. 

Άρθρο 30 

Ελεύθερη παροχή υπηρεσιών ΑΕΔΑΚ 
σε άλλο κράτος - μέλος 
(άρθρο 18 της Οδηγίας 2009/65/ΕΚ) 

1. ΑΕΔΑΚ που επιθυμεί να ασκήσει τις δραστηριότητες 
για τις οποίες της έχει χορηγηθεί άδεια λειτουργίας στο 
έδαφος άλλου κράτους - μέλους για πρώτη φορά στο 
πλαίσιο ελεύθερης παροχής υπηρεσιών, κοινοποιεί στην 
Επιτροπή Κεφαλαιαγοράς τις ακόλουθες πληροφορίες: 

α) το κράτος - μέλος στο έδαφος του οποίου η ΑΕΔΑΚ 
σκοπεύει να παρέχει υπηρεσίες και 

β) το πρόγραμμα εργασιών της, με αναφορά των προ- 
βλεπόμενων στις παραγράφους 1 και 2 του άρθρου 12 
δραστηριοτήτων και υπηρεσιών. Το πρόγραμμα αυτό πε¬ 
ριλαμβάνει περιγραφή της διαδικασίας διαχείρισης κιν¬ 
δύνου που εφαρμόζει η ΑΕΔΑΚ, καθώς και των διαδικα¬ 
σιών και ρυθμίσεων σύμφωνα με το άρθρο 24. 

2. Η Επιτροπή Κεφαλαιαγοράς διαβιβάζει στις Αρμό¬ 
διες Αρχές του κράτους - μέλους υποδοχής της ΑΕΔΑΚ 
τις πληροφορίες που προβλέπονται στην παράγραφο 1, 
μέσα σε ένα (1) μήνα από την παραλαβή τους. 

Η Επιτροπή Κεφαλαιαγοράς κοινοποιεί επίσης λεπτο¬ 
μέρειες για τα συστήματα αποζημίωσης που αποβλέ¬ 
πουν στην προστασία των επενδυτών. 

Σε περίπτωση που ΑΕΔΑΚ της παραγράφου 1 επιθυμεί 
να ασκήσει τη δραστηριότητα της διαχείρισης συλλογι¬ 
κών χαρτοφυλακίων, που αναφέρεται στην περίπτωση 
β' της παραγράφου 1 του άρθρου 12 του παρόντος νό¬ 
μου, ακολουθείται η διαδικασία του τελευταίου εδαφίου 
της παραγράφου 2 του άρθρου 29. 

Η ΑΕΔΑΚ μπορεί να αρχίσει να ασκεί επιχειρηματική 
δραστηριότητα στο κράτος - μέλος υποδοχής της, τηρώ¬ 
ντας τις υποχρεώσεις που αναφέρονται στα άρθρα 20 
και 93 της Οδηγίας 2009/65/ΕΚ. 

3. ΑΕΔΑΚ που δραστηριοποιείται στο πλαίσιο της ε¬ 
λεύθερης παροχής υπηρεσιών στο έδαφος άλλου κρά¬ 
τους - μέλους συμμορφώνεται προς τους κανόνες που έ¬ 
χει θεσπίσει η Επιτροπή Κεφαλαιαγοράς σύμφωνα με το 
άρθρο 23. 

4. Αν μεταβληθούν πληροφορίες που κοινοποιήθηκαν 
σύμφωνα με την περίπτωση β' της παραγράφου 1 , η Α¬ 
ΕΔΑΚ γνωστοποιεί γραπτώς τη μεταβολή αυτή στην Επι¬ 
τροπή Κεφαλαιαγοράς και στις Αρμόδιες Αρχές του κρά¬ 
τους - μέλους υποδοχής της ΑΕΔΑΚ, πριν από τη μετα¬ 
βολή ή, σε περίπτωση ανωτέρας βίας, το συντομότερο 


δυνατόν από την πραγματοποίηση της μεταβολής. Η Ε¬ 
πιτροπή Κεφαλαιαγοράς επικαιροποιεί τις πληροφορίες 
που περιέχονται στη βεβαίωση που αναφέρεται στην πα¬ 
ράγραφο 2 και ενημερώνει τις Αρμόδιες Αρχές του κρά¬ 
τους - μέλους υποδοχής της ΑΕΔΑΚ σε περίπτωση μετα¬ 
βολής της άδειας λειτουργίας της ΑΕΔΑΚ ή τυχόν πε¬ 
ριορισμών σχετικά με το είδος των ΟΣΕΚΑ τους οποίους 
η ΑΕΔΑΚ έχει αδειοδοτηθεί να διαχειρίζεται. 

5. Με βάση τα εκτελεστικά μέτρα της παραγράφου 5 
του άρθρου 18 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με τις πληροφορίες των παραγράφων 1, 2 και 4 του 
παρόντος άρθρου, καθώς και σχετικά με τον καθορισμό 
τυποποιημένων μορφοτύπων, υποδειγμάτων και διαδικα¬ 
σιών για τη διαβίβαση των πληροφοριών των παραγρά¬ 
φων 2 και 4. 

Άρθρο 31 

Εγκατάσταση υποκαταστήματος ΑΕΔΑΚ 
σε τρίτο κράτος 

1. ΑΕΔΑΚ δύναται να εγκαταστήσει και να λειτουργή¬ 
σει υποκατάστημα στο έδαφος τρίτου κράτους για να 
παρέχει τις υπηρεσίες για τις οποίες έχει λάβει άδεια 
λειτουργίας, εφόσον αυτό προβλέπεται από τη νομοθε¬ 
σία του τρίτου κράτους και αφού προηγουμένως ενημε¬ 
ρωθεί σχετικά η Επιτροπή Κεφαλαιαγοράς. 

2, Οι όροι και οι προϋποθέσεις υπό τις οποίες οι ΑΕ¬ 
ΔΑΚ δύνανται να εγκαταστήσουν και να λειτουργήσουν 
υποκατάστημα σε τρίτο κράτος ορίζονται με απόφαση 
της Επιτροπής Κεφαλαιαγοράς. 

Άρθρο 32 

Διαχείριση ΟΣΕΚΑ από εταιρεία διαχείρισης 
άλλου κράτους - μέλους 
(άρθρο 19 της Οδηγίας 2009/65/ΕΚ) 

1. Η εταιρεία διαχείρισης που έχει λάβει άδεια λει¬ 
τουργίας από τις Αρμόδιες Αρχές άλλου κράτους - μέ¬ 
λους σύμφωνα με την Οδηγία 2009/65/ΕΚ, η οποία ασκεί 
στην Ελλάδα τη δραστηριότητα της διαχείρισης συλλο¬ 
γικών χαρτοφυλακίων στο πλαίσιο της ελεύθερης παρο¬ 
χής υπηρεσιών ή με τη σύσταση υποκαταστήματος, συμ¬ 
μορφώνεται προς τις διατάξεις αφ’ ενός της νομοθεσίας 
του κράτους - μέλους καταγωγής της όσον αφορά την 
οργάνωσή της και αφ’ ετέρου του παρόντος νόμου και 
των αποφάσεων που εκδίδονται κατ’ εξουσιοδότησή 
του, οι οποίες διέπουν τη σύσταση και τη λειτουργία των 
ΟΣΕΚΑ και αφορούν ειδικότερα τα εξής: 
α) τη σύσταση και την αδειοδότηση του ΟΣΕΚΑ, 
β) την έκδοση και την εξαγορά των μεριδίων του, 
γ) τις επενδυτικές πολιτικές και τα επενδυτικά όρια, 
συμπεριλαμβανομένου του υπολογισμού της συνολικής 
έκθεσης σε κίνδυνο και της μόχλευσης, 
δ) τους περιορισμούς στη δανειοληψία, τη δανειοδό¬ 
τηση και τις ακάλυπτες πωλήσεις, 
ε) την αποτίμηση των στοιχείων ενεργητικού και τη 
λογιστική διαχείριση του ΟΣΕΚΑ, 
στ) τον υπολογισμό της τιμής έκδοσης ή εξαγοράς 
των μεριδίων του ΟΣΕΚΑ, το χειρισμό τυχόν σφαλμάτων 
στον υπολογισμό της καθαρής αξίας ενεργητικού και τη 
σχετική αποζημίωση των επενδυτών, 
ζ) τη διανομή ή την επανεπένδυση των εσόδων, 

η) τις υποχρεώσεις του ΟΣΕΚΑ σε θέματα ενημέρω¬ 
σης και υποβολής στοιχείων, μεταξύ άλλων και σε ό,τι α¬ 
φορά το ενημερωτικό δελτίο, τις βασικές πληροφορίες 
προς τους επενδυτές και τις περιοδικές εκθέσεις, 
θ) τις ρυθμίσεις για τη διαφήμιση και την προώθηση 
της διάθεσης των μεριδίων του, 
ι) τις σχέσεις με τους μεριδιούχους, 
ια) τη συγχώνευση και την αναδιάρθρωση του ΟΣΕΚΑ, 
ιβ) τη διαδικασία λύσης του ΟΣΕΚΑ, 
ιγ) κατά περίπτωση, το περιεχόμενο του μητρώου των 
μεριδιούχων, 

ιδ) τα τέλη χορήγησης άδειας και εποπτείας του ΟΣΕ¬ 
ΚΑ και 

ιε) την άσκηση των δικαιωμάτων ψήφου και των λοι¬ 
πών δικαιωμάτων των μεριδιούχων σε σχέση με τα στοι¬ 
χεία α' έως ιγ'. 

2. Η εταιρεία διαχείρισης συμμορφώνεται προς τις υ¬ 
ποχρεώσεις που ορίζονται στον κανονισμό ή στα κατα¬ 
στατικά έγγραφα του ΟΣΕΚΑ και τις υποχρεώσεις που 
περιλαμβάνονται στο ενημερωτικό του δελτίο, τηρώντας 
το κατά περίπτωση ισχύον δίκαιο, όπως αναφέρεται 
στην παράγραφο 1. 

3. Η Επιτροπή Κεφαλαιαγοράς είναι η αρμόδια αρχή 
για την εποτπεία της συμμόρφωσης με τις παραγράφους 
1 και 2. 

4. Η εταιρεία διαχείρισης καθορίζει και εφαρμόζει ό¬ 
λες τις ρυθμίσεις και οργανωτικές αποφάσεις που είναι 
αναγκαίες για τη διασφάλιση της συμμόρφωσης προς 
τους κανόνες σχετικά με τη σύσταση και λειτουργία του 
ΟΣΕΚΑ και τις υποχρεώσεις που ορίζονται στον κανονι¬ 
σμό ή τα καταστατικά έγγραφα του ΟΣΕΚΑ και στο ενη¬ 
μερωτικό του δελτίο. 

Αρθρο 33 

Υποβαλλόμενα στοιχεία σχετικό με τη διαχείριση 
ΟΣΕΚΑ από εταιρεία διαχείρισης 
άλλου κράτους - μέλους 
(άρθρο 20 της Οδηγίας 2009/65/ΕΚ) 

1. Τηρούμενου του άρθρου 4, εταιρεία διαχείρισης που 
έχει λάβει άδεια λειτουργίας από τις Αρμόδιες Αρχές 
άλλου κράτους - μέλους σύμφωνα με την Οδηγία 
2009/65/ ΕΚ, και προτίθεται να αναλάβει τη διαχείριση Ο¬ 
ΣΕΚΑ, υποβάλλει στην Επιτροπή Κεφαλαιαγοράς τα α¬ 
κόλουθα έγγραφα: 

α) την κατά το άρθρο 37 έγγραφη σύμβαση με τον θε- 
ματοφύλακα του ΟΣΕΚΑ και 
β) πληροφορίες σχετικά με τυχόν συμφωνίες ανάθε¬ 
σης των λειτουργιών της διαχείρισης επενδύσεων και 
της διοίκησης του ΟΣΕΚΑ, οι οποίες αναφέρονται στις υ¬ 
ποπεριπτώσεις αα' καιββ' της περίπτωσης β' της παρα¬ 
γράφου 1 του άρθρου 12 του παρόντος νόμου. 

Εάν μια εταιρεία διαχείρισης ήδη διαχειρίζεται ΟΣΕΚΑ 
του παρόντος νόμου ιδίου είδους και έχει ήδη υποβάλει 
στην Επιτροπή Κεφαλαιαγοράς τα ως άνω απαιτούμενα 
έγγραφα, αρκεί η απλή μνεία αυτών. 

2. Η Επιτροπή Κεφαλαιαγοράς, εφόσον το κρίνει ανα¬ 
γκαίο για τη διασφάλιση της συμμόρφωσης προς τους 
κανόνες για την τήρηση των οποίων είναι αρμόδια, δύνα- 
ται να ζητεί από τις Αρμόδιες Αρχές του κράτους - μέ¬ 
λους καταγωγής της εταιρείας διαχείρισης διευκρινίσεις 
και πληροφορίες σχετικά με τα έγγραφα που αναφέρο- 
νται στην παράγραφο 1 και, με βάση τη βεβαίωση που α- 
ναφέρεται στα άρθρα 26 και 27, σχετικά με το κατά πό¬ 


σον το είδος του ΟΣΕΚΑ, για τη διαχείριση του οποίου 
ζητείται άδεια, εμπίπτει στο πεδίο εφαρμογής της άδει¬ 
ας λειτουργίας που διαθέτει η εταιρεία διαχείρισης. Στην 
περίπτωση αυτή, οι Αρμόδιες Αρχές του κράτους - μέ¬ 
λους καταγωγής της εταιρείας διαχείρισης απαντούν ε¬ 
ντός δέκα (10) εργάσιμων ημερών από την ημέρα της υ¬ 
ποβολής του αιτήματος. 

3. Η Επιτροπή Κεφαλαιαγοράς δύναται να απορρίψει 
την αίτηση της εταιρείας διαχείρισης μόνον εάν η εται¬ 
ρεία διαχείρισης: 

α) δεν πληροί τους κανόνες που εμπίπτουν στην αρμο¬ 
διότητα της Επιτροπής Κεφαλαιαγοράς βάσει του άρ¬ 
θρου 32, 

β) δεν έχει λάβει άδεια από τις Αρμόδιες Αρχές του 
κράτους - μέλους καταγωγής της να διαχειρίζεται το εί¬ 
δος ΟΣΕΚΑ για τη διαχείριση του οποίου ζητείται άδεια, 

ή 

γ) δεν έχει υποβάλει τα έγγραφα που αναφέρονται 
στην παράγραφο 1. 

Πριν την απόρριψη της αίτησης, η Επιτροπή Κεφαλαια¬ 
γοράς διαβουλεύεται με τις Αρμόδιες Αρχές του κρά¬ 
τους - μέλους καταγωγής της εταιρείας διαχείρισης. 

4. Κάθε μεταγενέστερη ουσιώδης τροποποίηση των 
εγγράφων της παραγράφου 1 κοινοποιείται χωρίς καθυ¬ 
στέρηση από την εταιρεία διαχείρισης στην Επιτροπή 
Κεφαλαιαγοράς. 

5. Με βάση τα εκτελεστικά μέτρα της παραγράφου 5 
του άρθρου 20 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με τις πληροφορίες που υποβάλλονται αναφορικά με 
τη διαχείριση ΟΣΕΚΑ από εταιρεία διαχείρισης άλλου 
κράτους - μέλους, καθώς και σχετικά με τον καθορισμό 
τυποποιημένων μορφοτύπων, υποδειγμάτων και διαδικα¬ 
σιών για τη υποβολή των εν λόγω πληροφοριών. 

Άρθρο 34 

Διαχείριση ΟΣΕΚΑ άλλου κράτους - μέλους από 
ΑΕΔΑΚ και υποβαλλόμενα στοιχεία 
(άρθρο 19 της Οδηγίας 2009/65/ΕΚ) 

1. ΑΕΔΑΚ, η οποία ασκεί σε άλλο κράτος - μέλος τη 
δραστηριότητα της διαχείρισης συλλογικών χαρτοφυλα¬ 
κίων στο πλαίσιο της ελεύθερης παροχής υπηρεσιών ή 
με τη σύσταση υποκαταστήματος, συμμορφώνεται προς 
τις διατάξεις του παρόντος νόμου και τις λοιπές κανονι¬ 
στικές διατάξεις που αφορούν την οργάνωση των ΑΕ¬ 
ΔΑΚ, συμπεριλαμβανομένων ρυθμίσεων για την ανάθε¬ 
ση δραστηριοτήτων, διαδικασιών διαχείρισης κινδύνου, 
κανόνων προληπτικής εποπτείας, διαδικασιών που ανα- 
φέρονται στην παράγραφο 5 του άρθρου 12 και στην πα¬ 
ράγραφο 2 του άρθρου 14 και υποχρεώσεων υποβολής 
στοιχείων εκ μέρους της ΑΕΔΑΚ. Η Επιτροπή Κεφαλαια¬ 
γοράς διασφαλίζει ότι οι εν λόγω κανόνες δεν είναι αυ¬ 
στηρότεροι από τους κανόνες που εφαρμόζονται στις Α¬ 
ΕΔΑΚ, οι οποίες ασκούν τις δραστηριότητές τους μόνο 
στην Ελλάδα. Η Επιτροπή Κεφαλαιαγοράς εποπτεύει 
την τήρηση των διατάξεων της παρούσας παραγράφου. 

2. Η ΑΕΔΑΚ της παραγράφου 1 συμμορφώνεται προς 
τους κανόνες του κράτους - μέλους καταγωγής του Ο¬ 
ΣΕΚΑ τον οποίο διαχειρίζεται σχετικά με τη σύσταση και 
τη λειτουργία του. 

3. Η ΑΕΔΑΚ συμμορφώνεται προς τις υποχρεώσεις 
που ορίζονται στον κανονισμό ή τα καταστατικά έγγρα- 

φα του ΟΣΕΚΑ και τις υποχρεώσεις που περιλαμβάνο¬ 
νται ατο ενημερωτικό του δελτίο, τηρώντας το κατά πε¬ 
ρίπτωση ισχύον δίκαιο, όπως αναφέρεται στις παραγρά¬ 
φους 1 και 2. 

4. Η ΑΕΔΑΚ καθορίζει και εφαρμόζει τις ρυθμίσεις και 
οργανωτικές αποφάσεις που είναι αναγκαίες για τη δια¬ 
σφάλιση της συμμόρφωσής της προς τις αναφερόμενες 
στις παραγράφους 1,2 και 3 υποχρεώσεις. 

5. Η Επιτροπή Κεφαλαιαγοράς εποπτεύει την επάρ¬ 
κεια των ρυθμίσεων και την οργάνωση της ΑΕΔΑΚ, ού¬ 
τως ώστε η τελευταία να είναι σε θέση να συμμορφώνε¬ 
ται προς τους κανόνες που αφορούν τη σύσταση και τη 
λειτουργία όλων των ΟΣΕΚΑ που διαχειρίζεται. 

6. ΑΕΔΑΚ, η οποία προτίθεται να αναλάβει τη διαχείρι¬ 
ση ΟΣΕΚΑ εγκατεστημένου σε άλλο κράτος - μέλος, υ¬ 
ποβάλλει στις Αρμόδιες Αρχές του κράτους - μέλους κα¬ 
ταγωγής του ΟΣΕΚΑ τα έγγραφα που προβλέπονται στη 
νομοθεσία του σύμφωνα με την παράγραφο 1 του άρ¬ 
θρου 20 της Οδηγίας 2009/65/ΕΚ. 

7. Στην περίπτωση που οι Αρμόδιες Αρχές του κρά¬ 
τους - μέλους καταγωγής του ΟΣΕΚΑ ζητήσουν από την 
Επιτροπή Κεφαλαιαγοράς διευκρινίσεις και πληροφορίες 
σχετικά με τα έγγραφα που αναφέρονται στην παράγρα¬ 
φο 6 και σχετικά με το κατά πόσον το είδος του ΟΣΕΚΑ 
για τη διαχείριση του οποίου ζητείται άδεια εμπίπτει στο 
πεδίο εφαρμογής της άδειας λειτουργίας που διαθέτει η 
ΑΕΔΑΚ, η Επιτροπή Κεφαλαιαγοράς απαντά εντός δέκα 
(10) εργάσιμων ημερών από την ημέρα της υποβολής 
του αιτήματος. 

8. Σε περίπτωση απόρριψης της αίτησης της ΑΕΔΑΚ α¬ 
πό τις Αρμόδιες Αρχές του κράτους - μέλους καταγωγής 
του ΟΣΕΚΑ, αυτές διαβουλεύονται προηγουμένως με 
την Επιτροπή Κεφαλαιαγοράς. 

Άρθρο 35 

Υποχρεώσεις εταιρειών διαχείρισης άλλου κράτους 
που λειτουργούν στην Ελλάδα - Εποπτεία 
(άρθρο 21 της Οδηγίας 2009/65/ΕΚ) 

1. Αν εταιρεία διαχείρισης κράτους - μέλους έχει εγκα- 
ταστήσει και λειτουργεί υποκατάστημά της στην Ελλά¬ 
δα, η Επιτροπή Κεφαλαιαγοράς ή άλλες Αρμόδιες Αρχές 
δύνανται για στατιστικούς λόγους να απαιτούν από την 
εταιρεία διαχείρισης την υποβολή σε περιοδική βάση 
στοιχείων σχετικά με τις δραστηριότητές της που ασκεί 
στην Ελλάδα. Η Επιτροπή Κεφαλαιαγοράς για την άσκη¬ 
ση των εποπτικών της δραστηριοτήτων δύναται να ζητεί 
από τα υποκαταστήματα των εταιρειών διαχείρισης στην 
Ελλάδα να υποβάλουν αντίστοιχα στοιχεία με αυτά που 
υποβάλλουν οι ΑΕΔΑΚ. 

2. Η Επιτροπή Κεφαλαιαγοράς δύναται να απαιτεί από 
τις εταιρείες διαχείρισης που ασκούν δραστηριότητες 
στην Ελλάδα με την εγκατάσταση υποκαταστήματος ή 
στο πλαίσιο ελεύθερης παροχής υπηρεσιών, να παρέ¬ 
χουν τις απαραίτητες πληροφορίες για την εποπτεία της 
συμμόρφωσής τους προς τις διατάξεις του παρόντος νό¬ 
μου και των αποφάσεων που εκδίδονται κατ' εξουσιοδό¬ 
τησή του στις οποίες υπόκεινται και για την εποπτεία 
των οποίων αρμόδια είναι η Επιτροπή Κεφαλαιαγοράς. 

Οι υποχρεώσεις αυτές δεν είναι αυστηρότερες από τις 
αντίστοιχες υποχρεώσεις των ΑΕΔΑΚ. 

Οι εταιρείες διαχείρισης καθορίζουν διαδικασίες και 


ρυθμίσεις ώστε να παρέχεται στην Επιτροπή Κεφαλαια¬ 
γοράς η δυνατότητα να λαμβάνει άμεσα από αυτές τα 
στοιχεία και τις πληροφορίες που αναφέρονται στις πα¬ 
ραγράφους 1 και 2. 

3. Αν η Επιτροπή Κεφαλαιαγοράς διαπιστώσει ότι μία 
εταιρεία διαχείρισης της παραγράφου 2 δεν τηρεί τις 
διατάξεις του παρόντος νόμου και των αποφάσεων που 
εκδίδονται κατ' εξουσιοδότησή του, απαιτεί από την ε¬ 
ταιρεία διαχείρισης να παύσει την αντικανονική της συ¬ 
μπεριφορά και ενημερώνει σχετικά τις Αρμόδιες Αρχές 
του κράτους - μέλους καταγωγής της εταιρείας διαχείρι¬ 
σης. 

4. Αν η εταιρεία διαχείρισης αρνηθεί να υποβάλει στην 
Επιτροπή Κεφαλαιαγοράς τα στοιχεία και τις πληροφο¬ 
ρίες των παραγράφων 1 και 2 ή δεν λάβει τα αναγκαία 
μέτρα ώστε να παύσει την αντικανονική συμπεριφορά 
που αναφέρεται στην παράγραφο 3, η Επιτροπή Κεφα¬ 
λαιαγοράς ενημερώνει σχετικά τις Αρμόδιες Αρχές του 
κράτους - μέλους καταγωγής της εταιρείας διαχείρισης, 
οι οποίες λαμβάνουν, το συντομότερο δυνατό, όλα τα α¬ 
παραίτητα μέτρα για να εξασφαλίσουν ότι η εν λόγω ε¬ 
ταιρεία διαχείρισης παρέχει τα στοιχεία και τις πληροφο¬ 
ρίες που της ζητεί η Επιτροπή Κεφαλαιαγοράς, σύμφωνα 
με τις παραγράφους 1 και 2 ή παύει την αντικανονική της 
συμπεριφορά και ανακοινώνουν τη φύση των μέτρων αυ¬ 
τών στην Επιτροπή Κεφαλαιαγοράς. 

5. Αν, παρά τη λήψη των μέτρων από τις Αρμόδιες 
Αρχές του κράτους - μέλους καταγωγής της εταιρείας 
διαχείρισης ή λόγω ανεπάρκειας των μέτρων αυτών ή α¬ 
δυναμίας εφαρμογής τους, η εταιρεία διαχείρισης εξα¬ 
κολουθεί να αρνείται να υποβάλει τα στοιχεία και τις 
πληροφορίες που ζητεί η Επιτροπή Κεφαλαιαγοράς σύμ¬ 
φωνα με τις παραγράφους 1 και 2 ή να παραβαίνει τις 
νομοθετικές ή κανονιστικές διατάξεις που αναφέρονται 
στις ίδιες ως άνω παραγράφους, η Επιτροπή Κεφαλαια¬ 
γοράς δύναται να προβεί στις ακόλουθες ενέργειες; 

α) Αφού ενημερώσει τις Αρμόδιες Αρχές του κράτους- 
μέλους καταγωγής της εταιρείας διαχείρισης, λαμβάνει 
τα ενδεδειγμένα μέτρα, συμπεριλαμβανομένων των α- 
ναφερομένων στα άρθρα 93 και 94, για την επιβολή κυ¬ 
ρώσεων ή την πρόληψη νέων παραβάσεων και, εφόσον 
είναι αναγκαίο, απαγορεύει στην εν λόγω εταιρεία δια¬ 
χείρισης την πραγματοποίηση περαιτέρω συναλλαγών 
και την παροχή υπηρεσιών στην Ελλάδα. Τα αναγκαία 
έγγραφα για τη λήψη των μέτρων αυτών επιδίδονται 
στην εταιρεία διαχείρισης. Σε περίπτωση που η υπηρεσία 
που παρέχεται στην Ελλάδα αφορά τη διαχείριση ΟΣΕ¬ 
ΚΑ, η Επιτροπή Κεφαλαιαγοράς δύναται να ζητεί από 
την εταιρεία διαχείρισης να διακόψει τη διαχείριση του 
εν λόγω ΟΣΕΚΑ, τηρουμένων αναλογικά των διατάξεων 
των παραγράφων 1 και 2 του άρθρου 21 του παρόντος 
νόμου σχετικά με την αντικατάσταση της εταιρείας δια¬ 
χείρισης ή 

β) εφόσον θεωρεί ότι οι Αρμόδιες Αρχές του κράτους - 
μέλους καταγωγής της εταιρείας διαχείρισης δεν έχουν 
λάβει επαρκή μέτρα, παραπέμπει το θέμα στην Ευρωπαϊ¬ 
κή Αρχή Κινητών Αξιών και Αγορών. 

6. Οι αποφάσεις με τις οποίες επιβάλλονται μέτρα κατ’ 
εφαρμογή των παραγράφων 4 και 5 είναι επαρκώς αιτιο¬ 
λογημένες, επιδίδονται στην εταιρεία διαχείρισης και εί¬ 
ναι δεκτικές προσφυγής ενώπιον των αρμόδιων δικαστι¬ 
κών αρχών του κράτους - μέλους του οποίου οι Αρμό- 

δίες Αρχές εξέδωσαν τις σχετικές αποφάσεις. 

7. Πριν από την εφαρμογή της διαδικασίας των παρα¬ 
γράφων 3,4 ή 5, η Επιτροπή Κεφαλαιαγοράς δύναται, σε 
επείγουσες περιπτώσεις, να λαμβάνει προληπτικά μέτρα 
αναγκαία για την προστασία των συμφερόντων των ε¬ 
πενδυτών και των άλλων προσώπων στα οποία παρέχο¬ 
νται υπηρεσίες. Η Επιτροπή Κεφαλαιαγοράς ενημερώνει 
την Ευρωπαϊκή Επιτροπή, την Ευρωπαϊκή Αρχή Κινητών 
Αξιών και Αγορών και τις Αρμόδιες Αρχές του κράτους - 
μέλους καταγωγής της εταιρείας διαχείρισης το συντο¬ 
μότερο δυνατόν για τα μέτρα που επιβλήθηκαν και το 
λόγο της επιβολής τους. 

Η Ευρωπαϊκή Επιτροπή, αφού ζητήσει τη γνώμη της Ε¬ 
πιτροπής Κεφαλαιαγοράς και των αρμόδιων αρχών του 
κράτους - μέλους καταγωγής της εταιρείας διαχείρισης, 
δύναται να αποφασίσει ότι η Επιτροπή Κεφαλαιαγοράς 
πρέπει να τροποποιήσει ή να καταργήσει τα μέτρα αυτά. 

8. Οι Αρμόδιες Αρχές του κράτους - μέλους καταγω¬ 
γής της εταιρείας διαχείρισης διαβουλεύονται με την Ε¬ 
πιτροπή Κεφαλαιαγοράς, πριν ανακαλέσουν την άδεια 
λειτουργίας της. Στην περίπτωση αυτή, η Επιτροπή Κε¬ 
φαλαιαγοράς, λαμβάνει τα κατάλληλα μέτρα για να δια¬ 
σφαλίσει τα συμφέροντα των επενδυτών, τα οποία, με¬ 
ταξύ άλλων, δύνανται να περιλαμβάνουν την απαγόρευ¬ 
ση της πραγματοποίησης περαιτέρω συναλλαγών ή πα¬ 
ροχής υπηρεσιών στην Ελλάδα από την εταιρεία διαχεί¬ 
ρισης. 

9. Η Επιτροπή Κεφαλαιαγοράς ενημερώνει την Ευρω¬ 
παϊκή Αρχή Κινητών Αξιών και Αγορών και την Ευρωπαϊ¬ 
κή Επιτροπή για τον αριθμό και το είδος των περιπτώσε¬ 
ων στις οποίες αρνήθηκε τη χορήγηση άδειας σύμφωνα 
με τα άρθρα 26 ή 33 και για τα μέτρα που έλαβε σύμφω¬ 
να με την παράγραφο 5 του παρόντος άρθρου. 

10. Η Επιτροπή Κεφαλαιαγοράς δύναται με απόφασή 
της να καθορίζει ειδικότερους όρους και προϋποθέσεις 
αναφορικά με την εφαρμογή των διατάξεων των παρα¬ 
γράφων 1 έως και 8 του παρόντος άρθρου, κατά τη δρα- 
στηριοποίηση εταιρειών διαχείρισης τρίτου κράτους 
στην Ελλάδα. 

ΚΕΦΑΛΑΙΟ Δ' 

ΘΕΜΑΤΟΦΥΛΑΚΑΣ ΟΣΕΚΑ 

Άρθρο 36 

Αρμοδιότητες και υποχρεώσεις 
του θεματοφύλακα ΟΣΕΚΑ 
(άρθρο 5 της Οδηγίας 2009/65/ΕΚ) 

1. Η φύλαξη των στοιχείων του ενεργητικού του ΟΣΕ¬ 
ΚΑ ανατίθεται από την εταιρεία διαχείρισης ή, κατά περί¬ 
πτωση, την ΑΕΕΜΚ, κατόπιν άδειας της Επιτροπής Κε¬ 
φαλαιαγοράς, σε έναν θεματοφύλακα που εδρεύει στην 
Ελλάδα ή σε άλλο κράτος - μέλος και ασκεί δραστηριό¬ 
τητες μέσω υποκαταστήματος στην Ελλάδα. Ο θεματο- 
φύλακας ευθύνεται για την ταμειακή παρακολούθηση 
και διαχείριση των κινήσεων των στοιχείων του ενεργη¬ 
τικού του ΟΣΕΚΑ σύμφωνα με τις οδηγίες της εταιρείας 
διαχείρισης, ή κατά περίπτωση, της ΑΕΕΜΚ, η δε εται¬ 
ρεία διαχείρισης ή, κατά περίπτωση, η ΑΕΕΜΚ, οφείλει 
να παρακολουθεί την ορθή εκτέλεση των οδηγιών της α¬ 
πό τον θεματοφύλακα. 

2. Πέραν των αναφερομένων στην παράγραφο 1 αρμο¬ 


διοτήτων, ο θεματοφύλακας συνυπογράφει τον κανονι¬ 
σμό του αμοιβαίου κεφαλαίου και δηλώνει τη σύμφωνη 
γνώμη του όσον αφορά τα καταστατικά έγγραφα της Α¬ 
ΕΕΜΚ. Επίσης, συνυπογράφει τις εκθέσεις και τις κατα¬ 
στάσεις του άρθρου 79 παράγραφος 2 και εξασφαλίζει 
ότι: 

α) η διάθεση, η έκδοση, η εξαγορά, η καταβολή της α¬ 
ξίας των εξαγοραζόμενων μεριδίων του ΟΣΕΚΑ και η α¬ 
κύρωσή τους πραγματοποιούνται σύμφωνα με τις διατά¬ 
ξεις του παρόντος νόμου, των αποφάσεων που εκδίδο- 
νται κατ’ εξουσιοδότησή του και του κανονισμού ή των 
καταστατικών εγγράφων του ΟΣΕΚΑ, 

β) η αποτίμηση των στοιχείων του ενεργητικού του Ο¬ 
ΣΕΚΑ και ο υπολογισμός της καθαρής αξίας των μερι¬ 
δίων του πραγματοποιούνται σύμφωνα με τις διατάξεις 
του παρόντος νόμου, των αποφάσεων που εκδίδονται 
κατ' εξουσιοδότησή του και του κανονισμού ή των κατα¬ 
στατικών εγγράφων του ΟΣΕΚΑ, 

γ) οι οδηγίες της εταιρείας διαχείρισης, ή κατά περί¬ 
πτωση της ΑΕΕΜΚ εκτελούνται, εκτός εάν αυτές είναι 
αντίθετες προς τις διατάξεις του παρόντος νόμου ή του 
κανονισμού ή των καταστατικών εγγράφων του ΟΣΕΚΑ, 

δ) το τίμημα από τις συναλλαγές που αφορούν στοι¬ 
χεία του ενεργητικού του ΟΣΕΚΑ καταβάλλεται σε αυ¬ 
τόν μέσα στις συνήθεις προθεσμίες και 

ε) τα κέρδη του ΟΣΕΚΑ διανέμονται προς τους μεριδι- 
ούχους του σύμφωνα με τις διατάξεις του παρόντος νό¬ 
μου, των αποφάσεων που εκδίδονται κατ’ εξουσιοδότη¬ 
σή του και του κανονισμού ή των καταστατικών εγγρά¬ 
φων του ΟΣΕΚΑ. 

3.0 θεματοφύλακας δύναται να αναθέτει, αφού προη¬ 
γουμένως ενημερώσει την Επιτροπή Κεφαλαιαγοράς και 
με τη σύμφωνη γνώμη της εταιρείας διαχείρισης, ή, κατά 
περίπτωση, της ΑΕΕΜΚ, τη φύλαξη του συνόλου ή μέ¬ 
ρους των στοιχείων του ενεργητικού του ΟΣΕΚΑ σε τρί¬ 
τα πρόσωπα, εφόσον υπάρχει σχετική πρόβλεψη στον 
κανονισμό ή στα καταστατικά έγγραφα του ΟΣΕΚΑ. Ως 
τρίτα πρόσωπα νοούνται πιστωτικά ιδρύματα ή άλλοι ορ¬ 
γανισμοί παρέχοντες υπηρεσίες θεματοφυλακής, που ε¬ 
δρεύουν στην Ελλάδα ή σε άλλο κράτος και υπόκεινται 
σε κανόνες εποπτείας τουλάχιστον ισοδύναμους με 
τους ισχύοντες στην Ελλάδα. Ο θεματοφύλακας και το 
τρίτο πρόσωπο φέρουν ευθύνη αλληλεγγύως και εις ο¬ 
λόκληρον έναντι των μεριδιούχων του ΟΣΕΚΑ και της ε¬ 
ταιρείας διαχείρισης. Η Επιτροπή Κεφαλαιαγοράς γνω¬ 
στοποιεί την ανωτέρω ανάθεση στην Τράπεζα της Ελλά¬ 
δος. 

4. α) Ο θεματοφύλακας που επιθυμεί να παραιτηθεί 
των καθηκόντων του οφείλει να ειδοποιήσει σχετικά την 
εταιρεία διαχείρισης ή, κατά περίπτωση, την ΑΕΕΜΚ, 
τρεις (3) τουλάχιστον μήνες νωρίτερα. Ο νέος θεματο¬ 
φύλακας εγκρίνεται από την Επιτροπή Κεφαλαιαγοράς 
ύστερα από αίτημα της εταιρείας διαχείρισης ή, κατά πε¬ 
ρίπτωση, της ΑΕΕΜΚ. Ο θεματοφύλακας μπορεί επίσης 
να αντικατασταθεί ύστερα από αίτημα της εταιρείας δια¬ 
χείρισης ή, κατά περίπτωση, της ΑΕΕΜΚ, κατόπιν εγκρί- 
σεως της Επιτροπής Κεφαλαιαγοράς. 

β) Μετά την έγκριση του νέου θεματοφύλακα, ο παραι¬ 
τηθείς ή ο αντικατασταθείς του παραδίδει, βάσει πρωτο¬ 
κόλλου, τα στοιχεία του ενεργητικού του ΟΣΕΚΑ. Ο θε¬ 
ματοφύλακας που υπέβαλε την παραίτησή του ή του ο¬ 
ποίου ζητήθηκε η αντικατάσταση συνεχίζει την άσκηση 

των καθηκόντων του μέχρι την πλήρη ανάληψη των κα¬ 
θηκόντων του νέου θεματοφύλακα. 

γ) Σε περίπτωση παραίτησης ή αντικατάστασης του θε¬ 
ματοφύλακα, η εταιρεία διαχείρισης ή, κατά περίπτωση, 
η ΑΕΕΜΚ, οφείλει να ενημερώσει αμελλητί τους μεριδι- 
ούχους του ΟΣΕΚΑ σχετικά με την ανάληψη των καθη¬ 
κόντων του νέου θεματοφύλακα, μέσω σταθερού μέσου 
και αναρτώντας τη σχετική ενημέρωση στην ιστοσελίδα 
της στο διαδίκτυο, 

5. Η Επιτροπή Κεφαλαιαγοράς, κατόπιν γνώμης της 
Τράπεζας της Ελλάδος, δύναται με απόφασή της να ρυθ¬ 
μίζει κάθε λεπτομέρεια ή τεχνικό θέμα σχετικά με την ε¬ 
φαρμογή των παραγράφων 1 έως και 4 του παρόντος άρ¬ 
θρου. 

Άρθρο 37 

Παροχή πληροφοριών 
(άρθρο 23 της Οδηγίας 2009/65/ΕΚ) 

1.0 θεματοφύλακας παρέχει στην Επιτροπή Κεφαλαι¬ 
αγοράς, κατόπιν αιτήματος της, όλες τις πληροφορίες 
που έχει συγκεντρώσει κατά την άσκηση των καθηκό¬ 
ντων του, οι οποίες είναι απαραίτητες προκειμένου η Ε¬ 
πιτροπή Κεφαλαιαγοράς να εποπτεύει τη συμμόρφωση 
του ΟΣΕΚΑ και του θεματοφύλακα με τις διατάξεις του 
παρόντος νόμου, των αποφάσεων που εκδίδονται κατ’ ε¬ 
ξουσιοδότησή του και του κανονισμού ή των καταστατι¬ 
κών εγγράφων του ΟΣΕΚΑ. 

2, Αν η εταιρεία διαχείρισης του ΟΣΕΚΑ είναι εγκατε¬ 
στημένη σε άλλο κράτος - μέλος, ο θεματοφύλακας συ¬ 
νάπτει με την εταιρεία διαχείρισης έγγραφη σύμβαση, η 
οποία ρυθμίζει τη ροή πληροφοριών που κρίνονται απα¬ 
ραίτητες για την άσκηση των καθηκόντων του που προ- 
βλέπονται στις διατάξεις του παρόντος νόμου και των α¬ 
ποφάσεων που εκδίδονται κατ' εξουσιοδότησή του. 

3. Με βάση τα εκτελεστικά μέτρα της παρ. 6 του άρ¬ 
θρου 23 της Οδηγίας 2009/65/ΕΚ, βάσει των οποίων εκ- 
δόθηκε η Οδηγία 2010/43/ΕΕ της Ευρωπαϊκής Επιτροπής 
της 1ης Ιουλίου 2010, η Επιτροπή Κεφαλαιαγοράς εξει¬ 
δικεύει με απόφαση του Διοικητικού της Συμβουλίου κά¬ 
θε λεπτομέρεια ή τεχνικό θέμα σχετικά με την άσκηση 
των καθηκόντων του θεματοφύλακα σε περίπτωση που η 
εταιρεία διαχείρισης του ΟΣΕΚΑ είναι εγκατεστημένη σε 
άλλο κράτος - μέλος, συμπεριλαμβανομένων των στοι¬ 
χείων της αναφερόμενης στην παράγραφο 2 έγγραφης 
σύμβασης. 

Άρθρο 38 
Ευθύνη 

(άρθρα 24, 25 της Οδηγίας 2009/65/ΕΚ) 

1, Ο θεματοφύλακας ευθύνεται, σύμφωνα με τις διατά¬ 
ξεις του παρόντος νόμου και των αποφάσεων που εκδί- 
δονται κατ’ εξουσιοδότησή του, έναντι της εταιρείας 
διαχείρισης ή, κατά περίπτωση, της ΑΕΕΜΚ, και των με- 
ριδιούχων του ΟΣΕΚΑ, για κάθε ζημία που υφίστανται α¬ 
πό την υπαίτια μη εκτέλεση ή πλημμελή εκτέλεση των υ- 
ποχρεώσεών του. 

2. Η εταιρεία διαχείρισης ή, κατά περίπτωση, η ΑΕ¬ 
ΕΜΚ, και ο θεματοφύλακας ενεργούν, κατά την άσκηση 
των καθηκόντων τους, με τρόπο ανεξάρτητο, αποκλει¬ 
στικά προς το συμφέρον των μεριδιούχων του ΟΣΕΚΑ 
και σύμφωνα με την αρχή της δίκαιης μεταχείρισής τους. 


ΚΕΦΑΛΑΙΟ Ε 

ΑΝΩΝΥΜΕΣ ΕΤΑΙΡΕΙΕΣ ΕΠΕΝΔΥΣΕΩΝ 
ΜΕΤΑΒΛΗΤΟΥ ΚΕΦΑΛΑΙΟΥ 

Αρθρο 39 

Αδεια λειτουργίας - έδρα · θεματοφύλακας 
(άρθρα 27, 32-36 της Οδηγίας 2009/65/ΕΚ) 

1. Για να εκδοθεί άδεια σύστασης ΑΕΕΜΚ σύμφωνα με 
τις διατάξεις του κ.ν. 2190/1920, απαιτείται να έχει χορη¬ 
γηθεί προηγουμένως άδεια λειτουργίας από την Επιτρο¬ 
πή Κεφαλαιαγοράς, κατά τα ειδικότερα προβλεπόμενα 
στο άρθρο 4, εάν η ΑΕΕΜΚ έχει ορίσει εταιρεία διαχείρι¬ 
σης. ή στα άρθρα 4 και 40, εάν δεν έχει ορίσει εταιρεία 
διαχείρισης. Η ΑΕΕΜΚ μπορεί να αρχίσει τις δραστηριό- 
τητές της μόνο μετά τη χορήγηση της άδειας σύστασης. 

2. Η καταστατική έδρα και η κεντρική διοίκηση της ΑΕ¬ 
ΕΜΚ πρέπει να βρίσκονται στην Ελλάδα. 

3. Η φύλαξη των στοιχείων του ενεργητικού της ΑΕ¬ 
ΕΜΚ ανατίθεται σε θεματοφύλακα, κατά τα ειδικότερα 
προβλεπόμενα στα άρθρα 36 έως 38. 

Άρθρο 40 

Χορήγηση άδειας λειτουργίας ΑΕΕΜΚ που προτίθεται 
να ασκήσει η ίδια τη διαχείρισή της 
(άρθρα 29,31 της Οδηγίας 2009/65/ΕΚ) 

1. Τηρουμένων των διατάξεων του άρθρου 4 και λαμ- 
βανομένων υπόψη των τυχόν επενδυτικών της τμημά¬ 
των, η ΑΕΕΜΚ που προτίθεται να ασκεί η ίδια τη διαχεί¬ 
ρισή της υποβάλλει με την αίτηση για τη χορήγηση άδει¬ 
ας λειτουργίας επιχειρηματικό σχέδιο και έκθεση σχετι¬ 
κά με την οργανωτική δομή και τα τεχνικά και οικονομικά 
της μέσα, από τα οποία να προκύπτει ότι: 

α) Διαθέτει κατάλληλες και επαρκείς διοικητικές και 
λογιστικές διαδικασίες, μηχανισμούς ελέγχου και ασφά¬ 
λειας για την ηλεκτρονική επεξεργασία των δεδομένων, 
καθώς και κατάλληλους μηχανισμούς εσωτερικού ελέγ¬ 
χου που περιλαμβάνουν, ιδίως, κανόνες για τις προσωπι¬ 
κές συναλλαγές των υπαλλήλων της ή για την κατοχή ή 
διαχείριση επενδύσεων σε χρηματοπιστωτικά μέσα με 
σκοπό την επένδυση ιδίων κεφαλαίων της και που εξα¬ 
σφαλίζουν τουλάχιστον ότι για κάθε συναλλαγή στην ο¬ 
ποία συμμετέχει η ΑΕΕΜΚ είναι δυνατή η εξακρίβωση 
της προέλευσής της, των συναλλασσόμενων, της φύσης 
της, καθώς και του τόπου και χρόνου πραγματοποίησής 
της, και ότι τα στοιχεία του ενεργητικού της ΑΕΕΜΚ ε¬ 
πενδύονται σύμφωνα με τα καταστατικά της έγγραφα, 
καθώς και τις διατάξεις της ισχύουσας νομοθεσίας. 

β) Οι εργασίες της ΑΕΕΜΚ διευθύνονται από δύο (2) 
τουλάχιστον πρόσωπα τα οποία πληρούν τις απαιτήσεις 
της περίπτωσης γ' της παραγράφου 9 του άρθρου 4. 

γ) Τυχόν στενοί δεσμοί μεταξύ της ΑΕΕΜΚ και άλλων 
φυσικών ή νομικών προσώπων δεν παρακωλύουν την α¬ 
ποτελεσματική άσκηση της εποπτείας της Επιτροπής Κε¬ 
φαλαιαγοράς. 

Η Επιτροπή Κεφαλαιαγοράς δεν χορηγεί άδεια λει¬ 
τουργίας, εάν οι νομικές, κανονιστικές ή διοικητικές δια¬ 
τάξεις ενός τρίτου κράτους που διέπουν ένα ή περισσό¬ 
τερα φυσικά ή νομικά πρόσωπα με τα οποία η ΑΕΕΜΚ 
διατηρεί στενούς δεσμούς ή τυχόν δυσκολίες εφαρμο¬ 
γής τους, παρακωλύουν την αποτελεσματική άσκηση 
των εποπτικών της καθηκόντων. 

2. Η Επιτροπή Κεφαλαιαγοράς οφείλει να απαντήσει 

σε αίτηση για άδεια λειτουργίας ΑΕΕΜΚ, που δεν έχει ο¬ 
ρίσει εταιρεία διαχείρισης της Οδηγίας 2009/65/ΕΚ, μέ¬ 
σα σε έξι (6) μήνες από την υποβολή σε αυτήν του συνό¬ 
λου των απαιτούμενων στοιχείων, σχετικά με τη χορήγη¬ 
ση ή μη της εν λόγω άδειας. Η άρνηση χορήγησης άδει¬ 
ας λειτουργίας αιτιολογείται δεόντως. 

3. Με βάση τα εκτελεστικά μέτρα των παραγράφων 5 
και 6 του άρθρου 29 της Οδηγίας 2009/65/ΕΚ, η Επιτρο¬ 
πή Κεφαλαιαγοράς εξειδικεύει με απόφαση του Διοικητι¬ 
κού της Συμβουλίου κάθε λεπτομέρεια ή τεχνικό θέμα 
σχετικά με τις πληροφορίες που υποβάλλονται κατά την 
υποβολή αίτησης για τη χορήγηση άδειας λειτουργίας 
σε ΑΕΕΜΚ που ασκεί η ίδια τη διαχείρισή της, συμπερι¬ 
λαμβανομένου του επιχειρηματικού σχεδίου και της έκ¬ 
θεσης σχετικά με την οργανωτική δομή και τα τεχνικά 
και οικονομικά μέσα της ΑΕΕΜΚ, τον τρόπο αντιμετώπι¬ 
σης των δυσχερειών που ενδέχεται να παρακωλύσουν 
την αποτελεσματική άσκηση της εποπτείας της Επιτρο¬ 
πής Κεφαλαιαγοράς, καθώς και σχετικά με τον καθορι¬ 
σμό τυποποιημένων μορφοτύπων, υποδειγμάτων και δια¬ 
δικασιών για την παροχή των ως άνω πληροφοριών. 

Άρθρο 41 

Ανάκληση άδειας λειτουργίας ΑΕΕΜΚ 
(άρθρο 29 της Οδηγίας 2009/65/ΕΚ) 

1. Η Επιτροπή Κεφαλαιαγοράς δύναται να ανακαλέσει 
την άδεια λειτουργίας μίας ΑΕΕΜΚ για τους ακόλουθους 
λόγους: 

α) δεν κάνει χρήση της άδειας λειτουργίας που της χο¬ 
ρηγήθηκε εντός δώδεκα (12) μηνών ή παραιτηθεί ρητά α¬ 
πό αυτήν ή έχει παυσει να ασκεί τη δραστηριότητα για 
την οποία της χορηγήθηκε άδεια λειτουργίας για διάστη¬ 
μα μεγαλύτερο από έξι (6) μήνες, 
β) έλαβε την άδεια λειτουργίας της βάσει ψευδών δη¬ 
λώσεων ή με οποιονδήποτε άλλο αντικανονικό τρόπο, 
γ) δεν πληροί πλέον τις προϋποθέσεις βάσει των οποί¬ 
ων χορηγήθηκε η άδεια λειτουργίας της, 
δ) συντρέχει η περίπτωση του τελευταίου εδαφίου της 
παραγράφου 11 του άρθρου 4, 
ε) έχει διαπράξει σοβαρές ή/και επανειλημμένες παρα¬ 
βάσεις των διατάξεων που θεσπίζονται βάσει του παρό¬ 
ντος νόμου ή 

στ) συντρέχει άλλος λόγος για την ανάκληση της ά¬ 
δειας λειτουργίας της, ο οποίος προκύπτει από την ισχύ- 
ουσα νομοθεσία. 

2. Η Επιτροπή Κεφαλαιαγοράς δύναται να ανακαλέσει 
την άδεια λειτουργίας μίας ΑΕΕΜΚ ως προς ένα ή περισ¬ 
σότερα επενδυτικά της τμήματα για τους αναφερόμε- 
νους στην παράγραφο 1 λόγους. 

3. Πριν προχωρήσει στην ανάκληση της άδειας λει¬ 
τουργίας, η Επιτροπή Κεφαλαιαγοράς γνωστοποιεί στην 
ΑΕΕΜΚ τις διαπιστωθείσες ελλείψεις ή παραβάσεις, κα¬ 
θώς και την πρόθεσή της να προχωρήσει σε ανάκληση 
της άδειας λειτουργίας της, τάσσοντάς της ταυτόχρονα 
προθεσμία, που δεν μπορεί να είναι μικρότερη από δέκα 
(10) εργάσιμες ημέρες από την παραπάνω γνωστοποίη¬ 
ση, μέσα στην οποία η ΑΕΕΜΚ οφείλει να διατυπώσει τις 
απόψεις της και να λάβει, όταν συντρέχει περίπτωση, τα 
κατάλληλα μέτρα για την παύση των παραβάσεων ή την 
άρση των συνεπειών τους. Μετά την πάροδο της προθε¬ 
σμίας και αφού λάβει υπόψη της τις θέσεις της ΑΕΕΜΚ 
και αξιολογήσει τα μέτρα που έχει λάβει, η Επιτροπή Κε¬ 
φαλαιαγοράς αποφασίζει οριστικώς. 


κληση της άδειας λειτουργίας μίας ΑΕΕΜΚ, στο ούνολό 
της ή ως προς ορισμένα επενδυτικά της τμήματα, στις 
Αρμόδιες Αρχές των κρατών-μελών στο έδαφος των ο¬ 
ποίων διατίθενται μετοχές της εν λόγω εταιρείας ή των 
επενδυτικών της τμημάτων. 

Άρθρο 42 

Ανάθεση δραστηριοτήτων 
και κανονισμός συμπεριφοράς 
(άρθρο 30 της Οδηγίας 2009/65/ΕΚ) 

Τα άρθρα 22 και 23 εφαρμόζονται κατ’ αναλογία στις 
ΑΕΕΜΚ που δεν έχουν ορίσει εταιρεία διαχείρισης της 
Οδηγίας 2009/65/ΕΚ. 

Όπου στις διατάξεις των άρθρων 22 και 23 γίνεται α¬ 
ναφορά σε «ΑΕΔΑΚ», νοούνται οι ως άνω «ΑΕΕΜΚ». 

Άρθρο 43 

Μετατροπή ΑΕΕΜΚ σε αμοιβαίο κεφάλαιο 

1. Ύστερα από άδεια της Επιτροπής Κεφαλαιαγοράς, 
επιτρέπεται η λύση και εκκαθάριση ΑΕΕΜΚ προκειμένου 
τα στοιχεία του χαρτοφυλακίου της να ανταλλαγούν με 
μερίδια ενός ή περισσοτέρων αμοιβαίων κεφαλαίων που 
υφίστανται ή συνιστώνται για το σκοπό αυτόν, υπό την 
προϋπόθεση ότι έχουν εξοφληθεί τυχόν υποχρεώσεις 
της ΑΕΕΜΚ. Τα μερίδια του ή των αμοιβαίων κεφαλαίων 
αποδίδονται στους μετόχους της ΑΕΕΜΚ κατά το ποσο¬ 
στό συμμετοχής τους στο μετοχικό κεφάλαιο της ΑΕ¬ 
ΕΜΚ, λαμβανομένης υπόψη της αξίας των μετοχών κάθε 
επενδυτικού τμήματος. Μετά την ολοκλήρωση της α¬ 
νταλλαγής, η ΑΕΕΜΚ διαγράφεται από το μητρώο ανω¬ 
νύμων εταιρειών. 

2. Από την εκκαθάριση της ΑΕΕΜΚ της παραγράφου 1 
του άρθρου αυτού δεν δημιουργείται καμία φορολογική 
υποχρέωση σε βάρος του αμοιβαίου κεφαλαίου που προ¬ 
κύπτει από τη μετατροπή. Ομοίως δεν δημιουργείται κα¬ 
μία φορολογική υποχρέωση από τη μετατροπή σε βάρος 
των μεριδιούχων του, πέραν αυτών που προβλέπονται 
στις διατάξεις του άρθρου 103 του παρόντος νόμου. Η ε¬ 
φαρμογή αυτής της παραγράφου δεν θίγει τις διατάξεις 
του Κώδικα Φ.Π,Α. (ν. 2859/2000, Α' 248). 

3. Η Επιτροπή Κεφαλαιαγοράς δύναται με απόφασή 
της να ρυθμίζει κάθε λεπτομέρεια ή τεχνικό θέμα σχετι¬ 
κά με την ανωτέρω μετατροπή και εκκαθάριση, καθώς 
και σχετικά με τη μετατροπή επενδυτικού τμήματος της 
ΑΕΕΜΚ σε ένα ή περισσότερα αμοιβαία κεφάλαια. 

ΚΕΦΑΛΑΙΟ ΣΤ' 

ΣΥΓΧΩΝΕΥΣΗ - ΔΙΑΣΠΑΣΗ ΟΣΕΚΑ 

ΤΜΗΜΑ 1 

ΟΡΙΣΜΟΙ - ΑΔΕΙΟΔΟΤΗΣΗ 

Άρθρο 44 
Ορισμοί 

(άρθρο 37 της Οδηγίας 2009/65/ΕΚ) 

Για τους σκοπούς των άρθρων 44 έως και 57 του παρό¬ 
ντος νόμου, ο όρος «ΟΣΕΚΑ» περιλαμβάνει και τα τυχόν 
επενδυτικά τμήματα ενός ΟΣΕΚΑ όπου αυτό προβλέπε- 
ται, ο όρος «Αρμόδιες Αρχές» περιλαμβάνει και την Επι¬ 
τροπή Κεφαλαιαγοράς και ο όρος «εταιρεία διαχείρι¬ 
σης» περιλαμβάνει και την ΑΕΔΑΚ. 

Άρθρο 45 

Χορήγηση άδειας συγχώνευσης από την Επιτροπή Κε¬ 
φαλαιαγοράς - Διαδικασίες συγχώνευσης 
(άρθρο 38 της Οδηγίας 2009/65/ΕΚ) 

1. Η Επιτροπή Κεφαλαιαγοράς, τηρούμενων των δια¬ 
τάξεων των άρθρων 44 έως και 57 και ανεξαρτήτως της 
μορφής των ΟΣΕΚΑ, χορηγεί άδεια για τη συγχώνευση 
ΟΣΕΚΑ, σύμφωνα με τις διαδικασίες συγχώνευσης που 
προβλέπονται στις υποπεριπτώσεις αα' και ββ' της περί¬ 
πτωσης ιζ’ του άρθρου 3, στις ακόλουθες περιπτώσεις: 

α) εγχώρια συγχώνευση ΟΣΕΚΑ του παρόντος νόμου, 
όπως αυτή ορίζεται στην περίπτωση ιθ' του άρθρου 3 και 
πραγματοποιείται σύμφωνα με τα άρθρα 54 και 55 ή 

β) διασυνοριακή συγχώνευση ΟΣΕΚΑ, όπως αυτή ορί¬ 
ζεται στην περίπτωση ιη' του άρθρου 3 και πραγματο¬ 
ποιείται σύμφωνα με τα άρθρα 46 έως και 53, εφόσον έ¬ 
νας τουλάχιστον απορροφώμενος ΟΣΕΚΑ αποτελεί Ο¬ 
ΣΕΚΑ του παρόντος νόμου. 

2. Οι διαδικασίες συγχώνευσης που χρησιμοποιούνται 
για τη διασυνοριακή συγχώνευση διέπονται από το δί¬ 
καιο του κράτους - μέλους καταγωγής εκάστου απορρο- 
φώμενου ΟΣΕΚΑ. 

3. Στις περιπτώσεις που ο απορροφών ή ο απορροφώ¬ 
μενος ΟΣΕΚΑ αποτελεί ΑΕΕΜΚ, η πλειοψηφία που απαι¬ 
τείται για την έγκριση της συγχώνευσης, είτε εγχώριας 
είτε διασυνοριακής, σύμφωνα με τις σχετικές διατάξεις 
του κ.ν. 2190/1920, από τη συνέλευση των μετόχων της, 
δεν δύναται να υπερβαίνει το όριο του εβδομήντα πέντε 
τοις εκατό (75%) του συνόλου των ψήφων που εκπρο¬ 
σωπούνται στη συνέλευση. 

Η απαρτία που απαιτείται για τη λήψη της ανωτέρω α¬ 
πόφασης είναι η ίδια είτε πρόκειται για εγχώρια είτε για 
διασυνοριακή συγχώνευση ΟΣΕΚΑ. 

ΤΜΗΜΑ 2 

ΔΙΑΣΥΝΟΡΙΑΚΗ ΣΥΓΧΩΝΕΥΣΗ ΟΣΕΚΑ 
Αρθρο 46 

Προϋποθέσεις συγχώνευσης ΟΣΕΚΑ 
(άρθρο 39 της Οδηγίας 2009/65/ΕΚ) 

1. Οι συγχωνεύσεις προϋποθέτουν προηγούμενη ά¬ 
δεια από τις Αρμόδιες Αρχές του κράτους - μέλους κα¬ 
ταγωγής εκάστου απορροφώμενου ΟΣΕΚΑ. 

2. Στην περίπτωση που ο απορροφών ΟΣΕΚΑ είναι άλ¬ 
λου κράτους - μέλους και ένας τουλάχιστον απορροφώ¬ 
μενος ΟΣΕΚΑ αποτελεί ΟΣΕΚΑ του παρόντος νόμου, ο 
τελευταίος ή η εταιρεία διαχείρισής του υποβάλλει στην 
Επιτροπή Κεφαλαιαγοράς τις ακόλουθες πληροφορίες: 

α) το αναφερόμενο στο άρθρο 47 κοινό σχέδιο της 
προτεινόμενης συγχώνευσης, εγκεκριμένο από τον α- 
πορροφώμενο και τον απορροφώντα ΟΣΕΚΑ, 

β) επικαιροποιημένη έκδοση του ενημερωτικού δελτί¬ 
ου και των βασικών πληροφοριών για τους επενδυτές 
του απορροφώντος ΟΣΕΚΑ, όπως αναφέρονται στο άρ¬ 
θρο 78 της Οδηγίας 2009/65/ΕΚ, 

γ) δήλωση από κάθε έναν από τους θεματοφύλακες 
του απορροφώμενου και του απορροφώντος ΟΣΕΚΑ, με 
την οποία βεβαιώνουν άτι, σύμφωνα με το άρθρο 48 του 
παρόντος νόμου και του άρθρου 41 της Οδηγίας 
2009/65/ΕΚ αντίστοιχα, έχουν επαληθεύσει τη συμφω¬ 
νία των στοιχείων που αναφέρονται στις περιπτώσεις 


α', στ' και ζ' της παραγράφου 1 του άρθρου 47 του πα¬ 
ρόντος νόμου και στις περιπτώσεις α', στ' και ζ' της πα¬ 
ραγράφου 1 του άρθρου 40 της Οδηγίας 2009/65/ΕΚ α¬ 
ντίστοιχα, με τις απαιτήσεις του παρόντος νόμου και της 
Οδηγίας 2009/65/ΕΚ, καθώς και του κανονισμού ή των 
καταστατικών εγγράφων των αντίστοιχων ΟΣΕΚΑ, 
δ) τις πληροφορίες τις οποίες ο απορροφώμενος και ο 
απορροφών ΟΣΕΚΑ σκοπεύουν να παράσχουν στους με- 
ριδιούχους τους σχετικά με την προτεινόμενη συγχώ¬ 
νευση σύμφωνα με το άρθρο 49 του παρόντος νόμου και 
το άρθρο 43 της Οδηγίας 2009/65/ΕΚ και 
ε) αντίγραφο της αίτησης που έχει υποβληθεί στις 
Αρμόδιες Αρχές του κράτους - μέλους καταγωγής του α¬ 
πορροφώντος ΟΣΕΚΑ για την αδειοδάτησή του, σε περί¬ 
πτωση συγχώνευσης σύμφωνα με τη διαδικασία της υ¬ 
ποπερίπτωσης Π) της περίπτωσης 16 της παρ. 1 του άρ¬ 
θρου 2 της Οδηγίας 2009/65/ΕΚ. 

Οι πληροφορίες αυτές παρέχονται τόσο στην ελληνική 
γλώσσα, όσο και στην επίσημη ή σε μια από τις επίσημες 
γλώσσες του κράτους - μέλους καταγωγής του απορρο¬ 
φώντος ΟΣΕΚΑ ή σε γλώσσα αποδεκτή από τις Αρμό¬ 
διες Αρχές αυτού του κράτους. Σε περίπτωση που ο α¬ 
πορροφών ΟΣΕΚΑ αποτελεί ΟΣΕΚΑ του παρόντος νό¬ 
μου, οι πληροφορίες αυτές παρέχονται και στην ελληνι¬ 
κή γλώσσα. 

3. Εάν η Επιτροπή Κεφαλαιαγοράς θεωρήσει το φάκε¬ 
λο ελλιπή, ζητεί πρόσθετες πληροφορίες, το αργότερο 
δέκα (10) εργάσιμες ημέρες από τη λήψη των πληροφο¬ 
ριών που αναφέρονται στην παράγραφο 2. Οταν ο φάκε¬ 
λος με τις πληροφορίες της παραγράφου 2 είναι πλήρης, 
η Επιτροπή Κεφαλαιαγοράς διαβιβάζει άμεσα αντίγραφα 
των πληροφοριών αυτών, στις Αρμόδιες Αρχές του κρά¬ 
τους - μέλους καταγωγής του απορροφώντος ΟΣΕΚΑ. Η 
Επιτροπή Κεφαλαιαγοράς και οι Αρμόδιες Αρχές του 
κράτους - μέλους καταγωγής του απορροφώντος ΟΣΕ¬ 
ΚΑ εξετάζουν τον ενδεχόμενο αντίκτυπο της προτεινό- 
μενης συγχώνευσης στους μεριδιούχους τόσο του α¬ 
πορροφώντος όσο και του απορροφώμενου ΟΣΕΚΑ, 
προκειμένου να αξιολογήσουν κατά πόσον παρέχεται 
στους μεριδιούχους η δέουσα ενημέρωση. 

Αν η Επιτροπή Κεφαλαιαγοράς το κρίνει αναγκαίο, 
μπορεί να απαιτήσει εγγράφως αποσαφήνιση των πλη¬ 
ροφοριών που παρέχονται στους μεριδιούχους του α¬ 
πορροφώμενου ΟΣΕΚΑ. 

4. Η Επιτροπή Κεφαλαιαγοράς εγκρίνει την προτεινό- 
μενη συγχώνευση, εφόσον πληρούνται οι ακόλουθες 
προϋποθέσεις: 

α) η προτεινόμενη συγχώνευση πληροί όλες τις απαι¬ 
τήσεις του παρόντος άρθρου και των άρθρων 47 έως και 
48, 

β) έχει κοινοποιηθεί η πρόθεση του απορροφώντος Ο¬ 
ΣΕΚΑ, σύμφωνα με το άρθρο 90 να προβεί σε διάθεση 
των μεριδίων του στην Ελλάδα. Στην περίπτωση που έ¬ 
χει κοινοποιηθεί η πρόθεση του αποροφώμενου ΟΣΕΚΑ 
του παρόντος νόμου να διαθέτει μερίδιά του σε άλλα 
κράτη μέλη σύμφωνα με το άρθρο 91, απαιτείται να έχει 
κοινοποιηθεί η πρόθεση του απορροφώντος ΟΣΕΚΑ να 
προβεί σε διάθεση των μεριδίων του στα εν λόγω κράτη- 
μέλη, σύμφωνα με το άρθρο 93 της Οδηγίας 2009/65/ΕΚ, 
γ) η Επιτροπή Κεφαλαιαγοράς και οι Αρμόδιες Αρχές 
του κράτους - μέλους καταγωγής του απορροφώντος Ο¬ 
ΣΕΚΑ, θεωρούν επαρκείς τις πληροφορίες που προτείνε- 
ται να παρασχεθούν στους μεριδιούχους και δεν διατυ- 

πώθηκαν αντιρρήσεις εκ μέρους των αρμοδίων αρχών 
του κράτους - μέλους καταγωγής του απορροφώντος 0- 
ΣΕΚΑ, 

δ) η Επιτροπή Κεφαλαιαγοράς έχει λάβει αντίγραφο 
της άδειας που έχει χορηγηθεί από τις Αρμόδιες Αρχές 
του κράτους - μέλους καταγωγής του απορροφώντος Ο- 
ΣΕΚΑ για τη σύστασή του, σε περίπτωση συγχώνευσης 
σύμφωνα με τη διαδικασία της υποπερίπτωσης ϋ) της πε¬ 
ρίπτωσης 16 της παρ. 1 του άρθρου 2 της Οδηγίας 
2009/65/ΕΚ. 

5. Αν ο απορροφών ΟΣΕΚΑ αποτελεί ΟΣΕΚΑ του πα¬ 
ρόντος νόμου και ο απορροφώμενος ΟΣΕΚΑ είναι άλλου 
κράτους - μέλους, εφόσον η Επιτροπή Κεφαλαιαγοράς 
το κρίνει αναγκαίο, δύναται να απαιτήσει εγγράφως από 
τον απορροφώντα ΟΣΕΚΑ, εντός δεκαπέντε (15) εργα¬ 
σίμων ημερών από τη λήψη των αντιγράφων των πληρο¬ 
φοριών της παρ. 2 του άρθρου 39 της Οδηγίας 2009/ 
65/ΕΚ, να τροποποιήσει τις πληροφορίες που προτίθεται 
να παρέχει οπούς μεριδιούχους του, ενημερώνοντας τις 
Αρμόδιες Αρχές του κράτους - μέλους καταγωγής του α- 
πορροφώμενου ΟΣΕΚΑ για τις εν λόγω αντιρρήσεις της. 

Η Επιτροπή Κεφαλαιαγοράς, εφόσον θεωρεί τις τρο¬ 
ποποιημένες πληροφορίες επαρκείς, ενημερώνει σχετι¬ 
κά τις Αρμόδιες Αρχές του κράτους - μέλους καταγωγής 
του απορροφώμενου ΟΣΕΚΑ, εντός είκοσι (20) εργασί¬ 
μων ημερών από την κοινοποίηση σε αυτήν των τροπο¬ 
ποιημένων πληροφοριών. 

6. Η Επιτροπή Κεφαλαιαγοράς ενημερώνει τον απορ- 
ροφώμενο ΟΣΕΚΑ του παρόντος νόμου, εντός είκοσι 
(20) εργασίμων ημερών από την υποβολή του συνόλου 
των στοιχείων και πληροφοριών των παραγράφων 2 και 
3, για την έγκριση ή μη της συγχώνευσης. 

Η Επιτροπή Κεφαλαιαγοράς ενημερώνει επίσης, τις 
Αρμόδιες Αρχές του κράτους - μέλους καταγωγής του α¬ 
πορροφώντος ΟΣΕΚΑ σχετικά με την απόφασή της. 

Άρθρο 47 

Σχέδιο συγχώνευσης ΟΣΕΚΑ 
(άρθρο 40 της Οδηγίας 2009/65/ΕΚ) 

1. Ο απορροφώμενος και ο απορροφών ΟΣΕΚΑ καταρ¬ 
τίζουν κοινό σχέδιο συγχώνευσης, στο οποίο αναφέρο- 
νται κατ’ ελάχιστον τα ακόλουθα στοιχεία: 

α) η διαδικασία συγχώνευσης και οι ΟΣΕΚΑ που συμ¬ 
μετέχουν, 

β) το πλαίσιο, οι λόγοι και οι στόχοι της προτεινόμενης 
συγχώνευσης, 

γ) ο αναμενόμενος αντίκτυπος της προτεινόμενης 
συγχώνευσης στους μεριδιούχους του απορροφώμενου 
και του απορροφώντος ΟΣΕΚΑ, 
δ) τα κριτήρια που υιοθετήθηκαν για την αποτίμηση 
των στοιχείων του ενεργητικού και παθητικού κατά την 
ημερομηνία υπολογισμού του λόγου ανταλλαγής, 
ε) η μέθοδος υπολογισμού του λόγου ανταλλαγής, 
στ) η προγραμματισμένη ημερομηνία πραγματοποίη¬ 
σης της συγχώνευσης, 

ζ) οι κανόνες που εφαρμόζονται για τη μεταφορά των 
στοιχείων ενεργητικού και παθητικού και την ανταλλαγή 
μεριδίων, συμπεριλαμβανομένης της τυχόν πρόβλεψης 
του ποσοστού της καθαρής αξίας των μεριδίων του α¬ 
πορροφώμενου ΟΣΕΚΑ που καταβάλλεται σε μετρητά 
στους μεριδιούχους του, σύμφωνα με τα προβλεπόμενα 
στις παραγράφους 1 και 2 του άρθρου 53 και 
η) σε περίπτωση συγχώνευσης με τη διαδικασία που 


προβλέπεται στο άρθρο 3 περίπτωση ιζ' υποπερίπτωση 
ββ', το σχέδιο του κανονισμού ή των καταστατικών εγ¬ 
γράφων του υπό σύσταση απορροφώντος ΟΣΕΚΑ. 

Οι Αρμόδιες Αρχές δεν δύνανται να απαιτήσουν την 
παροχή συμπληρωματικών πληροφοριών στο κοινό σχέ¬ 
διο συγχώνευσης. 

2.0 απορροφώμενος και ο απορροφών ΟΣΕΚΑ μπορεί 
να συμπεριλάβουν πρόσθετα στοιχεία στο κοινό σχέδιο 
συγχώνευσης. 

Άρθρο 48 

Καθήκοντα θεματοφυλάκων 
κατά τη συγχώνευση ΟΣΕΚΑ 
(άρθρα 41-42 της Οδηγίας 2009/65/ΕΚ) 

1. Οι θεματοφύλακες του απορροφώμενου και του α¬ 
πορροφώντος ΟΣΕΚΑ επαληθεύουν μετά την πραγματο¬ 
ποίηση της συγχώνευσης τη συμφωνία των στοιχείων 
που αναφέρονται στις περιπτώσεις α', στ' και ζ' της πα¬ 
ραγράφου 1 του άρθρου 47 του παρόντος νόμου και στις 
περιπτώσεις α', στ' και ζ' της παραγράφου 1 του άρ¬ 
θρου 40 της Οδηγίας 2009/65/ΕΚ αντίστοιχα με τις απαι¬ 
τήσεις του παρόντος νόμου και της Οδηγίας 2009/65/ΕΚ, 
καθώς και με τον κανονισμό ή τα καταστατικά έγγραφα 
των αντίστοιχων ΟΣΕΚΑ. 

2. Ο θεματοφύλακας του απορροφώμενου ΟΣΕΚΑ του 
παρόντος νόμου επιβεβαιώνει με έκθεσή του που συ- 
ντάσσεται μετά την πραγματοποίηση της συγχώνευσης, 
τα ακόλουθα: 

α) τα κριτήρια που υιοθετήθηκαν για την αποτίμηση 
των στοιχείων του ενεργητικού και του παθητικού, κατά 
την ημερομηνία υπολογισμού του λόγου ανταλλαγής, 

β) το ύψος της τυχόν καταβολής μετρητών ανά μερί¬ 
διο στους μεριδιούχους του απορροφώμενου ΟΣΕΚΑ και 

γ) τη μέθοδο υπολογισμού του λόγου ανταλλαγής, κα¬ 
θώς και την τιμή του όπως αυτή υπολογίστηκε με ημερο¬ 
μηνία αναφοράς την ημέρα πραγματοποίησης της συγ¬ 
χώνευσης. 

3. Αντίγραφο της αναφερόμενης στην παράγραφο 2 
έκθεσης του θεματοφύλακα υποβάλλεται στην Επιτροπή 
Κεφαλαιαγοράς και στις Αρμόδιες Αρχές του κράτους - 
μέλους καταγωγής του απορροφώντος ΟΣΕΚΑ, αναρτά- 
ται στην ιστοσελίδα του απορροφώμενου και του απορ¬ 
ροφώντος ΟΣΕΚΑ ή των εταιρειών διαχείρισής τους και 
διατίθεται δωρεάν, κατόπιν αιτήσεως, στους μεριδιού- 
χους των ανωτέρω ΟΣΕΚΑ. Στην περίπτωση που ο απορ¬ 
ροφών ΟΣΕΚΑ αποτελεί ΟΣΕΚΑ του παρόντος νόμου και 
ο απορροφώμενος ΟΣΕΚΑ είναι άλλου κράτους - μέ¬ 
λους, η έκθεση του θεματοφύλακα του απορροφώμενου 
ΟΣΕΚΑ της παρ. 1 του άρθρου 42 της Οδηγίας 2009/ 
65/ΕΚ υποβάλλεται και στην Επιτροπή Κεφαλαιαγοράς 
σύμφωνα με την παράγραφο 3 του ιδίου άρθρου. 

Άρθρο 49 

Πληροφορίες προς τους μεριδιούχους ΟΣΕΚΑ 
(άρθρο 43 της Οδηγίας 2009/65/ΕΚ) 

1. Ο απορροφώμενος και ο απορροφών ΟΣΕΚΑ παρέ¬ 
χουν, ο καθένας στους μεριδιούχους του, ενδεδειγμένες 
και ακριβείς πληροφορίες σχετικά με την προτεινόμενη 
συγχώνευση, ούτως ώστε οι μεριδιούχοι να είναι σε θέ¬ 
ση να διαμορφώσουν τεκμηριωμένη γνώμη σχετικά με 
τον αντίκτυπο της προτεινόμενης συγχώνευσης στην ε¬ 
πένδυσή τους και να ασκούν τα δικαιώματά τους βάσει 

του άρθρου 50 του παρόντος νόμου ή των άρθρων 44 και 
45 της Οδηγίας 2009/65/ΕΚ, 

Οι εν λόγω πληροφορίες περιλαμβάνουν τα εξής: 
α) το πλαίσιο, τους λόγους και τους στόχους της προ- 
τεινόμενης συγχώνευσης, 

β) τον ενδεχόμενο αντίκτυπο της προτεινόμενης συγ¬ 
χώνευσης στους μεριδιούχους, συμπεριλαμβανομένων, 
μεταξύ άλλων, τυχόν σημαντικών διαφορών όσον αφορά 
την επενδυτική πολιτική και στρατηγική, το κόστος, το α¬ 
ναμενόμενο αποτέλεσμα, την περιοδική υποβολή στοι¬ 
χείων, καθώς και την ενδεχόμενη μείωση της απόδοσης 
ανά μερίδιο και, ανάλογα με την περίπτωση, σαφή προει¬ 
δοποίηση των επενδυτών περί πιθανής αλλαγής της φο¬ 
ρολογικής τους μεταχείρισης μετά τη συγχώνευση, 
γ) τυχόν ειδικά δικαιώματα των μεριδιούχων όσον α¬ 
φορά την προτεινόμενη συγχώνευση, συμπεριλαμβανο¬ 
μένων, μεταξύ άλλων, του δικαιώματος να λαμβάνουν 
συμπληρωματικές πληροφορίες, του δικαιώματος να 
λαμβάνουν, κατόπιν αιτήσεως, αντίγραφο της έκθεσης 
του θεματοφύλακα της παραγράφου 2 του άρθρου 48 
του παρόντος νόμου ή της έκθεσης της παρ. 1 του άρ¬ 
θρου 42 της Οδηγίας 2009/65/ΕΚ και του δικαιώματος να 
ζητούν την εξαγορά ή την εξόφληση, ή, όπου έχει εφαρ¬ 
μογή, τη μετατροπή των μεριδίων τους σε μερίδια άλλου 
ΟΣΕΚΑ, χωρίς επιβάρυνση, όπως ορίζεται στο άρθρο 50 
παράγραφος 1 του παρόντος νόμου ή στην παράγραφο 1 
του άρθρου 45 της Οδηγίας 2009/65/ΕΚ, και την ορισθεί- 
σα προθεσμία άσκησης του δικαιώματος αυτού, 
δ) την προγραμματισμένη ημερομηνία πραγματοποίη¬ 
σης της συγχώνευσης, καθώς και λοιπά διαδικαστικά θέ¬ 
ματα σχετικά με τη συγχώνευση και 
ε) αντίγραφο των βασικών πληροφοριών για τους ε¬ 
πενδυτές του απορροφώντος ΟΣΕΚΑ είτε με βάση το 
άρθρο 80 του παρόντος νόμου για τους απορροφώντες 
ΟΣΕΚΑ του παρόντος νόμου είτε με βάση το άρθρο 78 
της Οδηγίας 2009/65/ΕΚ για τους απορροφώντες ΟΣΕ¬ 
ΚΑ που είναι εγκατεστημένοι σε άλλο κράτος - μέλος. 

2, Οι πληροφορίες αυτές παρέχονται μόνον εφόσον η 
Επιτροπή Κεφαλαιαγοράς ως αρμόδια αρχή απορροφώ- 
μενου ΟΣΕΚΑ του παρόντος νόμου ή/και οι Αρμόδιες 
Αρχές του κράτους - μέλους καταγωγής εκάστου απορ- 
ροφώμενου ΟΣΕΚΑ που είναι εγκατεστημένος σε άλλο 
κράτος - μέλος, έχουν εγκρίνει την προτεινόμενη συγ¬ 
χώνευση βάσει του άρθρου 46 του παρόντος νόμου ή 
του άρθρου 39 της Οδηγίας 2009/65/ΕΚ αντίστοιχα. Ε¬ 
φόσον πρόκειται για ΟΣΕΚΑ του παρόντος νόμου, απορ- 
ροφώμενο ή απορροφώντα, οι πληροφορίες αυτές γνω¬ 
στοποιούνται με σταθερό μέσο στους μεριδιούχους του 
και αναρτώνται στην ιστοσελίδα του ΟΣΕΚΑ ή της εται¬ 
ρείας διαχείρισής του. 

Οι πληροφορίες αυτές παρέχονται τουλάχιστον τριά¬ 
ντα (30) ημέρες πριν από την πάροδο της προθεσμίας 
για την άσκηση του δικαιώματος των μεριδιούχων να υ¬ 
ποβάλουν αίτηση εξαγοράς ή εξόφλησης, ή όπου έχει ε¬ 
φαρμογή, μετατροπής σε μερίδια άλλου ΟΣΕΚΑ χωρίς ε¬ 
πιπλέον επιβάρυνση, σύμφωνα με το άρθρο 50 παράγρα¬ 
φος 1 του παρόντος νόμου ή το άρθρο 45 παράγραφος 1 
της Οδηγίας 2009/65/ΕΚ. 

3. Εάν έχει κοινοποιηθεί η πρόθεση του απσρροφώμε- 
νου ή απορροφώντος ΟΣΕΚΑ εγκατεστημένου σε άλλο 
κράτος - μέλος να διαθέτει μερίδιά του στην Ελλάδα 
σύμφωνα με το άρθρο 90, οι πληροφορίες που αναφέρο- 
νται στην παράγραφο 1 παρέχονται και στην ελληνική 


γλώσσα. Εάν έχει κοινοποιηθεί η πρόθεση του απορρσ- 
φώμενου ή απορροφώντος ΟΣΕΚΑ του παρόντος νόμου 
να διαθέτει μερίδιά του σε άλλο κράτος - μέλος σύμφω¬ 
να με το άρθρο 91, οι πληροφορίες που αναφέρονται 
στην παράγραφο 1 παρέχονται και στην επίσημη ή σε μία 
από τις επίσημες γλώσσες του κράτους - μέλους υποδο¬ 
χής τους ή σε γλώσσα αποδεκτή από τις Αρμόδιες 
Αρχές του κράτους αυτού. Ο ΟΣΕΚΑ που παρέχει τις 
πληροφορίες οφείλει να προβεί σε ακριβή μετάφρασή 
τους. 

4. Με βάση τα εκτελεστικά μέτρα της παρ. 5 του άρ¬ 
θρου 43 της Οδηγίας 2009/65/ΕΚ, βάσει των οποίων εκ- 
δόθηκε η Οδηγία 2010/44/ΕΕ της Ευρωπαϊκής Επιτροπής 
της 1ης Ιουλίου 2010 (ΕΕ 1 176/10.7.2010), και με βάση 
τα εκτελεστικά μέτρα της παρ. 6 του άρθρου 43 της Ο¬ 
δηγίας 2009/65/ΕΚ, η Επιτροπή Κεφαλαιαγοράς εξειδι¬ 
κεύει με απόφαση του Διοικητικού της Συμβουλίου κάθε 
λεπτομέρεια ή τεχνικό θέμα σχετικά με τις πληροφορίες 
που αναφέρονται στην παράγραφο 1 του παρόντος άρ¬ 
θρου. 

Άρθρο 50 

Δικαιώματα μεριδιούχων ΟΣΕΚΑ υπό συγχώνευση 
(άρθρο 45 της Οδηγίας 2009/65/ΕΚ) 

1. Οι μεριδιούχοι τόσο του απορροφώμενου όσο και 
του απορροφώντος ΟΣΕΚΑ δικαιούνται να ζητήσουν, 
χωρίς περαιτέρω επιβάρυνση πέραν αυτής που εισπράτ¬ 
τει ο ΟΣΕΚΑ για την κάλυψη του κόστους αποεπένδυσης 
(κόστος πώλησης των στοιχείων του ενεργητικού του), 
την εξαγορά ή την εξόφληση των μεριδίων τους ή, εφό¬ 
σον είναι δυνατόν, τη μετατροπή τους σε μερίδια άλλου 
ΟΣΕΚΑ με παρεμφερή επενδυτική πολιτική που τελεί υ¬ 
πό τη διαχείριση της ίδιας εταιρείας διαχείρισης ή οποι¬ 
οσδήποτε άλλης εταιρείας με την οποία η εταιρεία δια¬ 
χείρισης συνδέεται με κοινή διαχείριση ή με δεσμούς ε¬ 
λέγχου ή μέσω ειδικής συμμετοχής. Το δικαίωμα αυτά 
αρχίζει να ισχύει από τη στιγμή που οι μεριδιούχοι του α¬ 
πορροφώμενου και του απορροφώντος ΟΣΕΚΑ ενημε¬ 
ρώνονται σχετικά με την προτεινόμενη συγχώνευση 
σύμφωνα με το άρθρο 49 του παρόντος νόμου ή το άρ¬ 
θρο 43 της Οδηγίας 2009/65/ΕΚ και παύει να ισχύει πέ¬ 
ντε (5) εργάσιμες ημέρες πριν από την ημερομηνία υπο¬ 
λογισμού του λόγου ανταλλαγής. 

2. Κατά παρέκκλιση της παραγράφου 1 του παρόντος 
άρθρου και της παραγράφου 1 του άρθρου 8, η Επιτροπή 
Κεφαλαιαγοράς δύναται να απαιτεί ή να επιτρέπει την 
προσωρινή αναστολή της έκδοσης, της εξαγοράς ή της 
εξόφλησης των μεριδίων του απορροφώμενου ή του α¬ 
πορροφώντος ΟΣΕΚΑ του παρόντος νόμου, υπό την 
προϋπόθεση ότι η εν λόγω αναστολή είναι δικαιολογη¬ 
μένη για την προστασία των μεριδιούχων. 

Άρθρο 51 

Δαπάνες συγχώνευσης ΟΣΕΚΑ 
(άρθρο 46 της Οδηγίας 2009/65/ΕΚ) 

Οι νομικές, συμβουλευτικές ή διοικητικές δαπάνες που 
συνδέονται με την προετοιμασία και την ολοκλήρωση 
της συγχώνευσης δεν επιβαρύνουν τον απορροφώμενο 
ΟΣΕΚΑ, τον απορροφώντα ΟΣΕΚΑ ή τους μεριδιούχους 
τους, εκτός εάν οι ΟΣΕΚΑ είναι εταιρείες επενδύσεων 
και δεν έχουν ορίσει εταιρεία διαχείρισης. 

Άρθρο 52 

Πραγματοποίηση της συγχώνευσης ΟΣΕΚΑ 
(άρθρο 47 της Οδηγίας 2009/65/ΕΚ) 

1. Οι ημερομηνίες πραγματοποίησης της συγχώνευ¬ 
σης και υπολογισμού του λόγου ανταλλαγής των μερι¬ 
δίων του απορροφώμενου ΟΣΕΚΑ με μερίδια του απορ- 
ροφώντος ΟΣΕΚΑ και του καθορισμού της τυχόν κατα¬ 
βολής μετρητών στους μεριδιούχους του απορροφώμε¬ 
νου ΟΣΕΚΑ, ορίζονται στο κοινό σχέδιο συγχώνευσης 
σύμφωνα με τη νομοθεσία του κράτους - μέλους κατα¬ 
γωγής του απορροφώντας ΟΣΕΚΑ. Οι ημερομηνίες αυ¬ 
τές έπονται της έγκρισης της συγχώνευσης από τους 
μεριδιούχους του απορροφώντος και του απορροφώμε¬ 
νου ΟΣΕΚΑ, όπου αυτή προβλέπεται. 

2. Αν ο απορροφών ΟΣΕΚΑ έχει λάβει άδεια λειτουρ¬ 
γίας σύμφωνα με τις διατάξεις του παρόντος νόμου, οι 
ημερομηνίες της παραγράφου 1 έπονται της έγκρισης 
της συγχώνευσης από τους μεριδιούχους του ΟΣΕΚΑ 
του παρόντος νόμου, εφόσον πρόκειται για ΑΕΕΜΚ, και 
της έγκρισης της συγχώνευσης από τους μεριδιούχους 
του απορροφώμενου ΟΣΕΚΑ που είναι εγκατεστημένος 
σε άλλο κράτος - μέλος, εφόσον αυτό προβλέπεται έ- 
πονται επίσης, της χορήγησης της άδειας συγχώνευσης 
από τις Αρμόδιες Αρχές του κράτους - μέλους καταγω¬ 
γής εκάστου απορροφώμενου ΟΣΕΚΑ και της τήρησης 
των προθεσμιών που αναφέρονται στην παράγραφο 2 
του άρθρου 49 και στην παράγραφο 1 του άρθρου 50. 

3. Αν ο απορροφών ή ο απορροφώμενος ΟΣΕΚΑ έχει 
λάβει άδεια λειτουργίας σύμφωνα με τις διατάξεις του 
παρόντος νόμου, η πραγματοποίηση της συγχώνευσης 
αναρτάται στην ιστοσελίδα τους ή των εταιρειών διαχεί¬ 
ρισής τους. 

4. Η συγχώνευση που έχει πραγματοποιηθεί όπως 
προβλέπεται στην παράγραφο 1 δεν δύναται να κηρυ¬ 
χθεί άκυρη. 

Άρθρο 53 

Αποτελέσματα συγχώνευσης ΟΣΕΚΑ 
(άρθρα 39,48 της Οδηγίας 2009/65/ΕΚ) 

1. Συγχώνευση που πραγματοποιείται βάσει της υπο¬ 
περίπτωσης αα' της περίπτωσης ιζ' του άρθρου 3 έχει 
τις κάτωθι συνέπειες: 

α) όλα τα στοιχεία ενεργητικού και παθητικού εκάστου 
απορροφώμενου ΟΣΕΚΑ μεταφέρονται στον απορροφώ- 
ντα ΟΣΕΚΑ ή, ανάλογα με την περίπτωση, στον θεματο- 
φύλακα του απορροφώντος ΟΣΕΚΑ, 

β) οι μεριδιούχοι εκάστου απορροφώμενου ΟΣΕΚΑ κα¬ 
θίστανται μεριδιούχοι του απορροφώντος ΟΣΕΚΑ και, ε¬ 
φόσον συντρέχει περίπτωση, δικαιούνται την καταβολή 
χρηματικού ποσού σε μετρητά έως δέκα τοις εκατό 
(10%) της καθαρής αξίας του ενεργητικού των μεριδίων 
τους στον απορροφώμενο ΟΣΕΚΑ, προς συμψηφισμό 
των αντίστοιχων μεριδίων που δικαιούνται και 

γ) οι απορροφώμενοι ΟΣΕΚΑ παύουν να υφίστανται α¬ 
πό την ημερομηνία πραγματοποίησης της συγχώνευσης. 

2. Συγχώνευση που πραγματοποιείται βάσει της υπο¬ 
περίπτωσης ββ' της περίπτωσης ιζ' του άρθρου 3 έχει 
τις κάτωθι συνέπειες: 

α) όλα τα στοιχεία ενεργητικού και παθητικού εκάστου 
απορροφώμενου ΟΣΕΚΑ μεταφέρονται στο νεοσύστατο 
απορροφώντα ΟΣΕΚΑ ή, ανάλογα με την περίπτωση, 
στον θεματοφύλακα του απορροφώντος ΟΣΕΚΑ, 


β) οι μεριδιούχοι εκάστου απορροφώμενου ΟΣΕΚΑ κα¬ 
θίστανται μεριδιούχοι του νεοσύστατου απορροφώντος 
ΟΣΕΚΑ και, εφόσον συντρέχει περίπτωση, δικαιούνται 
την καταβολή χρηματικού ποσού σε μετρητά έως δέκα 
τοις εκατό (10%) της καθαρής αξίας του ενεργητικού 
των μεριδίων τους στον απορροφώμενο ΟΣΕΚΑ, προς 
συμψηφισμό των αντίστοιχων μεριδίων που δικαιούνται 
και 

γ) οι απορροφώμενοι ΟΣΕΚΑ παύουν να υφίστανται 
την ημερομηνία πραγματοποίηαης της συγχώνευσης. 

3. Η εταιρεία διαχείρισης του απορροφώντος ΟΣΕΚΑ 
επιβεβαιώνει εγγράφως στον θεματοφύλακα του απορ¬ 
ροφώντος ΟΣΕΚΑ ότι έχει ολοκληρωθεί η μεταφορά των 
στοιχείων ενεργητικού και παθητικού. Σε περίπτωση που 
ο απορροφών ΟΣΕΚΑ δεν έχει ορίσει εταιρεία διαχείρι¬ 
σης, η εν λόγω επιβεβαίωση παρέχεται στον θεματοφύ¬ 
λακα από τον απορροφώντα ΟΣΕΚΑ. 

4. Ο απορροφών ΟΣΕΚΑ που έχει λάβει άδεια σύστα¬ 
σης ή λειτουργίας με βάση τις διατάξεις του παρόντος 
νόμου επιτρέπεται να υπερβεί τα επενδυτικά όρια που ο¬ 
ρίζονται στα άρθρα 61,62 και 63 για διάστημα έξι (6) μη¬ 
νών κατ’ ανώτατο όριο από την ημερομηνία πραγματο¬ 
ποίησης της συγχώνευσης, για λόγους που οφείλονται 
στη συγχώνευση, τηρώντας κατά τα λοιπά την αρχή της 
ορθής κατανομής των κινδύνων αναφορικά με τα στοι¬ 
χεία του ενεργητικού του ΟΣΕΚΑ. 

5. Η μεταβίβαση του ενεργητικού του απορροφώμενου 
ΟΣΕΚΑ στον απορροφώντα ΟΣΕΚΑ απαλλάσσεται από 
κάθε φόρο, τέλος, εισφορά ή άλλο δικαίωμα υπέρ του 
Δημοσίου ή τρίτου. Οι διατάξεις των παραγράφων 1 και 5 
του άρθρου 103, ως προς την απαλλαγή από τη φορολο¬ 
γία της πράξης σύστασης του ΟΣΕΚΑ, της διάθεσης ή ε¬ 
ξαγοράς των μεριδίων του και της πρόσθετης αξίας από 
την εξαγορά μεριδίων σε τιμή ανώτερη της τιμής κτή¬ 
σης, εφαρμόζονται στη συγχώνευση ΟΣΕΚΑ. Οι ανωτέ¬ 
ρω διατάξεις ισχύουν για τους ΟΣΕΚΑ του παρόντος νό¬ 
μου που συμμετέχουν στη συγχώνευση. Ως προς τον 
Φ.Π.Α. εφαρμόζονται οι διατάξεις του Κώδικα Φ.Π.Α. (ν. 
2859/2000). 

ΤΜΗΜΑ 3 

ΕΓΧΩΡΙΑ ΣΥΓΧΩΝΕΥΣΗ - ΔΙΑΣΠΑΣΗ ΟΣΕΚΑ 
Αρθρα 54 

Εγχώρια συγχώνευση αμοιβαίων κεφαλαίων 

1. Κατόπιν άδειας της Επιτροπής Κεφαλαιαγοράς, επι¬ 
τρέπεται η συγχώνευση δύο ή περισσοτέρων αμοιβαίων 
κεφαλαίων που τα διαχειρίζεται η ίδια ή διαφορετικές ε¬ 
ταιρείες διαχείρισης είτε με απορρόφηση είτε με δημι¬ 
ουργία νέου αμοιβαίου κεφαλαίου, σύμφωνα με τις δια¬ 
δικασίες συγχώνευσης που προβλέπονται στις υποπερι¬ 
πτώσεις αα' και ββ' της περίπτωσης ιζ' του άρθρου 3 α¬ 
ντίστοιχα. 

2. Για την εγχώρια συγχώνευση αμοιβαίων κεφαλαίων 
εφαρμόζονται αναλογικά οι διατάξεις των άρθρων 46 έ¬ 
ως και 53 του παρόντος νόμου. 

3. Η αποτίμηση των στοιχείων του ενεργητικού των 
συγχωνευόμενων αμοιβαίων κεφαλαίων διενεργείται 
σύμφωνα με το άρθρο 11. 

4. Οι μεριδιούχοι του απορροφώμενου αμοιβαίου κε¬ 
φαλαίου καθίστανται μεριδιούχοι του απορροφώντος α¬ 
μοιβαίου κεφαλαίου σύμφωνα με το λόγο ανταλλαγής 
που υπολογίζεται κατά την ημερομηνία πραγματοποίη- 

σης της συγχώνευσης. Εάν κατά την ως άνω ανταλλαγή 
προκόψει κλάσμα μεριδίου, οι μεριδιούχοι δύνανται είτε 
να αποκτήσουν κλάσμα μεριδίου του απορροφώντος α¬ 
μοιβαίου κεφαλαίου είτε να καταβάλουν πρόσθετο ποσό 
για την απόκτηση ακέραιου αριθμού μεριδίων είτε να ει- 
σπράξουν την αξία του κλάσματος σε μετρητά. Το ποσό 
που ενδεχομένως εισπράττουν οι μεριδιούχοι κατ’ αυτόν 
τον τρόπο, απαλλάσσεται από κάθε φόρο, τέλος, εισφο¬ 
ρά ή άλλο δικαίωμα υπέρ του Δημοσίου ή τρίτου. 

5. Κατά παρέκκλιση της παραγράφου 4 του άρθρου 53 
του παρόντος νόμου, σε περίπτωση κατά την οποία τα 
μερίδια του απορροφώντος αμοιβαίου κεφαλαίου έχουν 
εισαχθεί ή πρόκειται να εισαχθούν προς διαπραγμάτευ¬ 
ση, σύμφωνα με τις διατάξεις της παραγράφου 1 του άρ¬ 
θρου 88, σε οργανωμένη αγορά που λειτουργεί στην Ελ¬ 
λάδα, η τακτοποίηση τυχόν υπερβάσεων των επενδυτι¬ 
κών ορίων πρέπει να έχει ολοκληρωθεί το αργότερο έως 
την ημερομηνία έναρξης διαπραγμάτευσης των νέων με¬ 
ριδίων. 

6. Οι πιστωτές κάθε αμοιβαίου κεφαλαίου που μετέχει 
στη συγχώνευση, οι απαιτήσεις των οποίων γεννήθηκαν 
πριν την ανάρτηση στην ιστοσελίδα των πληροφοριών 
προς τους μεριδιούχους σύμφωνα με την παράγραφο 2 
του άρθρου 49 και ανεξαρτήτως του ληξιπρόθεσμου αυ¬ 
τών, δύνανται να αναταχθούν στην πραγματοποίησή της 
υποβάλλοντας έγγραφες αντιρρήσεις το αργότερο ε¬ 
ντός δεκαπέντε (15) ημερών πριν από την ημερομηνία 
πραγματοποίησης της συγχώνευσης, εφόσον δεν έχουν 
λάβει επαρκείς εγγυήσεις και η κατάσταση των συγχω- 
νευόμενων αμοιβαίων κεφαλαίων καθιστά απαραίτητη 
την παροχή τέτοιων εγγυήσεων. Οι έγγραφες αντιρρή¬ 
σεις κατά της συγχώνευσης κοινοποιούνται στην ή στις 
εταιρείες διαχείρισης των συγχωνευόμενων αμοιβαίων 
κεφαλαίων και στην Επιτροπή Κεφαλαιαγοράς. 

7. Η εταιρεία διαχείρισης του απορροφώντος αμοιβαί¬ 
ου κεφαλαίου υποχρεούται να ενημερώσει χωρίς καθυ¬ 
στέρηση και εγγράφως κάθε μεριδιούχο σχετικά με τον 
ακριβή αριθμό των μεριδίων του κατά την ημερομηνία 
της συγχώνευσης. 

8. Η ανταλλαγή μεριδίων των συγχωνευόμενων αμοι¬ 
βαίων κεφαλαίων δεν συνιστά μεταβίβαση κατά την έν¬ 
νοια της παραγράφου 5 του άρθρου 6. 

9. Η μεταβίβαση του καθαρού ενεργητικού του απορ- 
ροφώμενου αμοιβαίου κεφαλαίου στο απορροφών αμοι¬ 
βαίο κεφάλαιο απαλλάσσεται από κάθε φόρο, τέλος, ει¬ 
σφορά ή άλλο δικαίωμα υπέρ του Δημοσίου ή τρίτου. Οι 
διατάξεις των παραγράφων 1 και 5 του άρθρου 103, ως 
προς την απαλλαγή από τη φορολογία της πράξης σύ¬ 
στασης του αμοιβαίου κεφαλαίου, της διάθεσης ή εξαγο¬ 
ράς των μεριδίων του και της πρόσθετης αξίας από την 
εξαγορά μεριδίων σε τιμή ανώτερη της τιμής κτήσης, ε¬ 
φαρμόζονται στη συγχώνευση αμοιβαίων. Ως προς τον 
Φ.Π.Α, εφαρμόζονται οι διατάξεις του Κώδικα Φ.Π.Α. (ν. 
2859/2000). 

Άρθρο 55 

Εγχώρια συγχώνευση ΑΕΕΜΚ 

1. Για τη συγχώνευση ΑΕΕΜΚ εφαρμόζονται αναλογι¬ 
κά οι διατάξεις του άρθρου 54 και συμπληρωματικώς οι 
σχετικές διατάξεις του κ.ν, 2190/1920 για τις συγχωνεύ¬ 
σεις. Για να εκδοθεί άδεια συγχώνευσης ΑΕΕΜΚ σύμφω¬ 
να με τις διατάξεις του κ.ν. 2190/1920 απαιτείται να έχει 


χορηγηθεί προηγουμένως από την Επιτροπή Κεφαλαια¬ 
γοράς άδεια συγχώνευσης με ανάλογη εφαρμογή των 
διατάξεων των άρθρων 45 και 46. 

2. Επιτρέπεται η συγχώνευση ΑΕΕΜΚ με αμοιβαίο κε¬ 
φάλαιο του παρόντος νόμου με αναλογική εφαρμογή 
των διατάξεων του άρθρου 54 και συμπληρωματικώς των 
σχετικών διατάξεων του κ.ν. 2190/1920 για τις συγχω¬ 
νεύσεις. 

3. Η Επιτροπή Κεφαλαιαγοράς δύναται με απόφασή 
της να ρυθμίζει κάθε τεχνικό θέμα ή λεπτομέρεια σχετι¬ 
κά με την εφαρμογή του παρόντος άρθρου. 

Άρθρο 56 

Διάσπαση αμοιβαίου κεφαλαίου 
σε περισσότερα αμοιβαία κεφάλαια 

1. Επιτρέπεται η διάσπαση αμοιβαίου κεφαλαίου (εφε¬ 
ξής «διασπώμενο κεφάλαιο») σε δύο ή περισσότερα νέα 
αμοιβαία κεφάλαια (εφεξής «επωφελούμενα κεφά¬ 
λαια»), με δυνατότητα ορισμού άλλης εταιρείας διαχεί¬ 
ρισης ή/και άλλου θεματοφύλακα για ένα ή περισσότερα 
από τα επωφελούμενα κεφάλαια. 

2. Η διάσπαση συντελείται κατόπιν άδειας της Επιτρο¬ 
πής Κεφαλαιαγοράς, για τη χορήγηση της οποίας η εται¬ 
ρεία διαχείρισης του διασπώμενου κεφαλαίου υποβάλλει 
τα εξής: 

α) Αίτηση στην οποία επισυνάπτονται οι όροι της διά¬ 
σπασης, σύμφωνα με τα προβλεπόμενα στην παράγρα¬ 
φο 3 του παρόντος άρθρου. 

β) Σε περίπτωση ορισμού νέας εταιρείας διαχείρισης 
υποβάλλεται η σύμβαση μεταξύ των δύο ή περισσότε¬ 
ρων εταιρειών διαχείρισης που εμπλέκονται στη διάσπα¬ 
ση (εφεξής «σύμβαση διάσπασης»). Οι όροι της διάσπα¬ 
σης, σύμφωνα με τα προβλεπόμενα στην παράγραφο 3 
του παρόντος άρθρου, περιλαμβάνονται στη σύμβαση 
διάσπασης. 

γ) Τους κανονισμούς των επωφελούμενων κεφαλαίων, 
των οποίων το περιεχόμενο πρέπει να είναι όμοιο με το 
περιεχόμενο του κανονισμού του διασπώμενου κεφαλαί¬ 
ου, με τις αναγκαίες τροποποιήσεις ως προς τις ονομα¬ 
σίες των επωφελούμενων κεφαλαίων, την εταιρεία δια¬ 
χείρισης και τον θεματοφύλακά τους, καθώς και τις τρο¬ 
ποποιήσεις που τυχόν επιβάλλονται είτε για λόγους 
προσαρμογής στην ισχύουσα νομοθεσία είτε για λόγους 
πρακτικούς. Οι ανωτέρω κανονισμοί υπογράφονται από 
τις εμπλεκόμενες εταιρείες διαχείρισης και τους θεμα- 
τοφύλακες. 

δ) Δήλωση του ή των θεματοφυλάκων των επωφελού¬ 
μενων κεφαλαίων ότι δέχονται να αναλάβουν σχετικά 
καθήκοντα. 

ε) Έκθεση ορκωτού ελεγκτή-λογιστή ότι, κατά την ε¬ 
κτίμησή του, ο τρόπος διαίρεσης της περιουσίας του δια- 
σπώμενου κεφαλαίου και κατανομής των μεριδιούχων, 
σύμφωνα με τις περιπτώσεις δ' και ε' της παραγράφου 
3 του παρόντος άρθρου, εξασφαλίζει ότι η οικονομική 
θέση των μεριδιούχων του διασπώμενου κεφαλαίου κα¬ 
τά την ημερομηνία της διάσπασης δεν μεταβάλλεται ε- 
ξαιτίας του γεγονότος της διάσπασης. 

3. Στους όρους της διάσπασης περιλαμβάνονται κατ’ 
ελάχιστον τα εξής: 

α) Η ονομασία, ο σκοπός και τα στοιχεία της άδειας 
σύστασης του διασπώμενου κεφαλαίου, η επωνυμία της 
εταιρείας διαχείρισης και του θεματοφύλακά του. 

β) Η ονομασία κάθε επωφελούμενου κεφαλαίου, η ε¬ 
πωνυμία της εταιρείας διαχείρισης και του θεματοφύλα- 
κά τους. 

γ) Η προγραμματισμένη ημερομηνία πραγματοποίησης 
της διάσπασης. 

δ) Ο τρόπος με τον οποίο, κατά την ημερομηνία της 
διάσπασης, η περιουσία του διασπώμενου κεφαλαίου θα 
μεταφερθεί στα επωφελούμενα κεφάλαια. Η σύνθεση 
των στοιχείων του μέρους της περιουσίας που αντιστοι¬ 
χεί σε κάθε επωφελούμενο κεφάλαιο πρέπει να είναι ό¬ 
μοια με τη σύνθεση των στοιχείων της περιουσίας του 
διασπώμενου κεφαλαίου, πλην μη σημαντικών αποκλίσε¬ 
ων, κατά αντικειμενική κρίση. 

ε) Η κατανομή των μεριδιούχων μεταξύ των επωφε¬ 
λούμενων κεφαλαίων με αναφορά της μεθόδου κατανο¬ 
μής. Ειδικότερα, θα υπάρχει πρόβλεψη εάν όλοι οι μερι- 
διούχοι του διασπώμενου κεφαλαίου θα καταστούν μερι- 
διούχοι εκάστου επωφελούμενου κεφαλαίου ή εάν οι με- 
ριδιούχοι θα διαιρεθούν σε ομάδες αντίστοιχες με τα ε¬ 
πωφελούμενα κεφάλαια και με βάση τις ομάδες αυτές 
θα προσδιορισθεί το ποσοστό της περιουσίας του δια- 
σπώμενου κεφαλαίου που θα αντιστοιχεί σε κάθε επω¬ 
φελούμενο κεφάλαιο ή εάν η κατανομή γίνει με άλλον 
τρόπο. 

στ) Η μέθοδος με την οποία θα προσδιορισθεί αφ’ ενός 
ο αριθμός των μεριδίων στα οποία διαιρείται, κατά την η¬ 
μερομηνία της διάσπασης, καθένα από τα επωφελούμε¬ 
να κεφάλαια και αφ' ετέρου ο αριθμός μεριδίων εκάστου 
επωφελούμενου κεφαλαίου που θα περιέλθει σε κάθε 
μεριδιούχο του. 

ζ) Το χρονικό διάστημα αναστολής του δικαιώματος ε¬ 
ξαγοράς των μεριδίων του διασπώμενου κεφαλαίου ή α¬ 
ναστολής της έκδοσης νέων μεριδίων, εφόσον η ανα¬ 
στολή αυτή κρίνεται αναγκαία από την εταιρεία διαχείρι¬ 
σης. Το χρονικό αυτό διάστημα δεν επιτρέπεται να είναι 
μεγαλύτερο των πέντε (5) εργάσιμων ημερών πριν από 
την ημερομηνία της διάσπασης. Σχετική ενημέρωση πε¬ 
ριλαμβάνεται στις πληροφορίες που παρέχονται προς 
τους μεριδιούχους σύμφωνα με την παράγραφο 4. 

4. Η εταιρεία διαχείρισης παρέχει στους μεριδιούχους 
του διασπώμενου κεφαλαίου τις πληροφορίες της παρα¬ 
γράφου 3, ούτως ώστε οι μεριδιούχοι να είναι σε θέση 
να διαμορφώσουν τεκμηριωμένη γνώμη σχετικά με τον 
αντίκτυπο της διάσπασης στην επένδυσή τους και να α¬ 
σκούν τα δικαιώματά τους βάσει της παραγράφου 10 του 
παρόντος. Οι εν λόγω πληροφορίες παρέχονται με στα¬ 
θερό μέσο στους μεριδιούχους του διασπώμενου κεφα¬ 
λαίου και αναρτώνται στην ιστοσελίδα της εταιρείας δια¬ 
χείρισης στο διαδίκτυο μετά την άδεια της Επιτροπής 
Κεφαλαιαγοράς και τουλάχιστον τριάντα (30) ημέρες 
πριν από την πάροδο της προθεσμίας για την υποβολή 
αίτησης εξαγοράς μεριδίων του διασπώμενου κεφαλαί¬ 
ου, λαμβανομένης υπόψη τυχόν περιόδου κατά την ο¬ 
ποία αναστέλλεται η εξαγορά των μεριδίων σύμφωνα με 
την περίπτωση ζ' της παραγράφου 3. 

5. Οι πιστωτές του διασπώμενου κεφαλαίου, οι απαιτή¬ 
σεις των οποίων γεννήθηκαν πριν την ανάρτηση στην ι¬ 
στοσελίδα της εταιρείας διαχείρισης των πληροφοριών 
προς τους μεριδιούχους σύμφωνα με την παράγραφο 4 
και ανεξαρτήτως του ληξιπρόθεσμου αυτών, δύνανται να 
αναταχθούν στην πραγματοποίηση της διάσπασης υπο¬ 
βάλλοντας έγγραφες αντιρρήσεις το αργότερο εντός 
δεκαπέντε (15) ημερών πριν από την ημερομηνία πραγ¬ 
ματοποίησής της, εφόσον δεν έχουν λάβει επαρκείς εγ¬ 


γυήσεις και η κατάσταση του διασπώμενου κεφαλαίου 
καθιστά απαραίτητη την παροχή τέτοιων εγγυήσεων. Οι 
έγγραφες αντιρρήσεις κατά της διάσπασης κοινοποιού¬ 
νται στην εταιρεία διαχείρισης του διασπώμενου κεφα¬ 
λαίου και στην Επιτροπή Κεφαλαιαγοράς. 

6. Κατά την ημερομηνία διάσπασης επέρχονται, έναντι 
πάντων, αυτοδικαίως και ταυτοχρόνως και χωρίς να α¬ 
παιτείται άλλη διατύπωση, τα ακόλουθα αποτελέσματα: 

α) Το διασπώμενο κεφάλαιο λύεται χωρίς να επέλθουν 
οι συνέπειες λύσεως. 

β) Συνιστάται καθένα από τα επωφελούμενα κεφά¬ 
λαια, αποτελούμενο από το μέρος της περιουσίας του 
διασπώμενου κεφαλαίου που του αντιστοιχεί σύμφωνα 
με τους όρους της διάσπασης και, κατ’ ακολουθία, η πε¬ 
ριουσία κάθε επωφελούμενου κεφαλαίου αποτελεί αντι¬ 
κείμενο χωριστής διαχείρισης και χωριστής θεματοφυ- 
λακής κατά τις διατάξεις του παρόντος νόμου. 

γ) Οι μεριδιούχοι του διασπώμενου κεφαλαίου καθί¬ 
στανται μεριδιούχοι του ή των επωφελούμενων κεφα¬ 
λαίων κατά την καθοριζόμενη στους όρους της διάσπα¬ 
σης κατανομή και το μέρος της περιουσίας του διασπώ- 
μενου κεφαλαίου που αντιστοιχεί σε κάθε επωφελούμε¬ 
νο κεφάλαιο αποτελεί το αρχικό ενεργητικό του επωφε¬ 
λούμενου κεφαλαίου και διαιρείται σε μερίδια, σύμφωνα 
με την παράγραφο 1 του άρθρου 6. 

δ) Η εταιρεία διαχείρισης κάθε επωφελούμενου κεφα¬ 
λαίου αναλαμβάνει σχετικά καθήκοντα με την υπογραφή 
των καταστάσεων της παραγράφου 7 του παρόντος άρ¬ 
θρου. Η εταιρεία διαχείρισης κάθε επωφελούμενου κε¬ 
φαλαίου υποκαθίσταται στα δικαιώματα και τις υποχρεώ¬ 
σεις της εταιρείας διαχείρισης του διασπώμενου κεφα¬ 
λαίου, τα οποία αντιστοιχούν στην περιουσία που μετα- 
φέρεται στο εν λόγω επωφελούμενο κεφάλαιο. Η εται¬ 
ρεία διαχείρισης του διασπώμενου κεφαλαίου και η εται¬ 
ρεία διαχείρισης κάθε επωφελούμενου κεφαλαίου ευθύ- 
νονται εις ολόκληρον για τις υποχρεώσεις της εταιρείας 
διαχείρισης του διασπώμενου κεφαλαίου έναντι των ε¬ 
πωφελούμενων κεφαλαίων μέχρι να αναλάβει πλήρως 
τα καθήκοντά της η εταιρεία διαχείρισης κάθε επωφε¬ 
λούμενου κεφαλαίου. 

ε) Ο θεματοφύλακας κάθε επωφελούμενου κεφαλαίου 
αναλαμβάνει σχετικά καθήκοντα με την υπογραφή των 
καταστάσεων της παραγράφου 7 του παρόντος άρθρου 
και την ταυτόχρονη παράδοση, βάσει πρωτοκόλλου με¬ 
ταξύ παλαιού και νέου θεματοφύλακα, των κινητών α¬ 
ξιών και της λοιπής περιουσίας του εν λόγω επωφελού¬ 
μενου κεφαλαίου. Ο θεματοφύλακας του διασπώμενου 
κεφαλαίου συνεχίζει την άσκηση των καθηκόντων του 
μέχρι να αναλάβει πλήρως τα καθήκοντά του ο θεματο¬ 
φύλακας κάθε επωφελούμενου κεφαλαίου. 

7. Κατά την ημερομηνία διάσπασης συντάσσονται τα 
εξής: 

α) Κατάσταση των στοιχείων της περιουσίας του δια- 
σπώμενου κεφαλαίου και της αποτίμησής τους με βάση 
τους κανόνες του άρθρου 11. 

β) Κατάσταση για κάθε επωφελούμενο κεφάλαιο, η ο¬ 
ποία περιλαμβάνει τα στοιχεία της περιουσίας του, την 
αξία των στοιχείων αυτών με βάση τους κανόνες αποτί¬ 
μησης του άρθρου 11, καθώς και την αξία του καθαρού ε¬ 
νεργητικού κάθε επωφελούμενου κεφαλαίου. Στην ίδια 
κατάσταση περιλαμβάνεται ο αριθμός μεριδίων κάθε ε¬ 
πωφελούμενου κεφαλαίου και η σχέση μεταξύ μεριδίων 
του διασπώμενου κεφαλαίου και κάθε επωφελούμενου 
κεφαλαίου. 

Οι ανωτέρω καταστάσεις υπογράφονται από τους πα¬ 
ρακάτω: 

α) την εταιρεία διαχείρισης του διασπώμενου κεφαλαί¬ 
ου, 

β) την εταιρεία διαχείρισης κάθε επωφελούμενου κε¬ 
φαλαίου, εάν είναι διαφορετική από την εταιρεία διαχεί¬ 
ρισης της ανωτέρω περίπτωσης α', 

γ) τον θεματοφύλακα του διασπώμενου κεφαλαίου και 

δ) τον θεματοφύλακα κάθε επωφελούμενου κεφαλαί¬ 
ου, εάν είναι διαφορετικός από τον θεματοφύλακα της 
ανωτέρω περίπτωσης γ'. 

Ο ορκωτός ελεγκτής-λογιστής επιβεβαιώνει με έκθεσή 
του, που συντάσσεται μετά την πραγματοποίηση της 
διάσπασης, ότι τηρήθηκαν οι όροι της διάσπασης της πα¬ 
ραγράφου 3 του παρόντος άρθρου. 

8. Αντίγραφα των καταστάσεων και της έκθεσης της 
παραγράφου 7 υποβάλλονται στην Επιτροπή Κεφαλαια¬ 
γοράς, αναρτώνται στην ιστοσελίδα της εταιρείας δια¬ 
χείρισης του διασπώμενου κεφαλαίου και των εταιρειών 
διαχείρισης κάθε επωφελούμενου κεφαλαίου και διατί¬ 
θενται δωρεάν, κατόπιν αιτήσεως, στους μεριδιούχους 
των επωφελούμενων κεφαλαίων. 

9. Η εταιρεία διαχείρισης κάθε επωφελούμενου κεφα¬ 
λαίου υποχρεούται να ενημερώσει χωρίς καθυστέρηση 
και εγγράφως κάθε μεριδιούχο του επωφελούμενου κε¬ 
φαλαίου σχετικά με τον ακριβή αριθμό των μεριδίων του 
κατά την ημερομηνία της διάσπασης. 

10. Οι μεριδιούχοι του διασπώμενου κεφαλαίου που 
δεν επιθυμούν να αποκτήσουν μερίδια των επωφελούμε¬ 
νων κεφαλαίων δικαιούνται να ζητήσουν την εξαγορά 
των μεριδίων τους, χωρίς περαιτέρω επιβάρυνση πέραν 
του κόστους αποεπένδυσης. Οι μεριδιούχοι του διασπώ- 
μενου κεφαλαίου δικαιούνται να ζητήσουν, χωρίς περαι¬ 
τέρω επιβάρυνση πέραν του κόστους αποεπένδυσης, να 
αποκτήσουν μερίδια άλλου επωφελούμενου κεφαλαίου 
από αυτό του οποίου τα μερίδια πρόκειται να αποκτή¬ 
σουν σύμφωνα με τις περιπτώσεις ε' και στ' της παρα¬ 
γράφου 3 του παρόντος άρθρου. Τα ανωτέρω δικαιώμα¬ 
τα της εξαγοράς ή μετατροπής των μεριδίων των μεριδι- 
ούχων του διασπώμενου κεφαλαίου αρχίζουν να ισχύ¬ 
ουν από τη στιγμή που αυτοί ενημερώνονται σχετικά με 
τη διάσπαση, σύμφωνα με την παράγραφο 4 του παρό¬ 
ντος άρθρου και παύουν να ισχύουν πέντε (5) εργάσιμες 
ημέρες πριν από την ημερομηνία πραγματοποίησης της 
διάσπασης ή εφόσον έχει αποφασισθεί αναστολή του δι¬ 
καιώματος εξαγοράς των μεριδίων, την τελευταία εργά¬ 
σιμη ημέρα πριν την αναστολή. 

11. α) Η μεταβίβαση των περιουσιακών στοιχείων του 
διασπώμενου κεφαλαίου κατά την παράγραφο 6 του πα¬ 
ρόντος άρθρου, καθώς και κάθε εγγραφή, πράξη ή ενέρ¬ 
γεια που απαιτείται για την ολοκλήρωση της κατανομής 
της περιουσίας του διασπώμενου κεφαλαίου μεταξύ των 
επωφελούμενων κεφαλαίων και της κατανομής της περι¬ 
ουσίας κάθε επωφελούμενου κεφαλαίου σε μερίδια των 
μεριδιούχων του, απαλλάσσεται από κάθε φόρο, τέλος, 
εισφορά ή άλλο δικαίωμα υπέρ του Δημοσίου ή τρίτου, ε¬ 
κτός από τον Φ.Π.Α. για τον οποίο εφαρμόζονται οι δια¬ 
τάξεις του Κώδικα Φ.Π.Α. (ν. 2859/2000). Οι διατάξεις 
των παραγράφων 1 και 5 του άρθρου 103 εφαρμόζονται 
και στη διάσπαση αμοιβαίου κεφαλαίου. 

β) Τα έξοδα και οι δαπάνες οποιοσδήποτε φύσεως που 
πραγματοποιούνται με αιτία ή με αφορμή τη διάσπαση α¬ 
μοιβαίου κεφαλαίου βαρύνουν αποκλειστικά τις εμπλε¬ 
κόμενες εταιρείες διαχείρισης και όχι το διασπώμενο κε¬ 


φάλαιο ή τα επωφελούμενα κεφάλαια ή τους μεριδιού- 
χους. 

12. Η Επιτροπή Κεφαλαιαγοράς δύναται με αποφάσεις 
της να ρυθμίζει λεπτομέρειες ή τεχνικά θέματα σχετικά 
με την εφαρμογή του παρόντος άρθρου. 

Άρθρο 57 

Διάσπαση ΑΕΕΜΚ σε περισσότερες ΑΕΕΜΚ 

Για τη διάσπαση ΑΕΕΜΚ εφαρμόζονται αναλογικώς οι 
διατάξεις του άρθρου 56 του παρόντος νόμου και συ¬ 
μπληρωματικός οι σχετικές διατάξεις του κ.ν. 2190/1920 
για τη διάσπαση. Για να εκδοθεί άδεια διάσπασης ΑΕ¬ 
ΕΜΚ σύμφωνα με τις διατάξεις του κ.ν. 2190/1920, απαι¬ 
τείται να έχει χορηγηθεί προηγουμένως από την Επιτρο¬ 
πή Κεφαλαιαγοράς άδεια διάσπασης, με ανάλογη εφαρ¬ 
μογή της παραγράφου 2 του άρθρου 56. 

ΚΕΦΑΛΑΙΟ Ζ' 

ΥΠΟΧΡΕΩΣΕΙΣ ΣΧΕΤΙΚΑ ΜΕ ΤΗΝ ΕΠΕΝΔΥΤΙΚΗ 
ΠΟΛΙΤΙΚΗ ΤΩΝ ΟΣΕΚΑ 

Αρθρο 58 

Θεώρηση επενδυτικών τμημάτων ΑΕΕΜΚ ως ΟΣΕΚΑ 
(άρθρο 49 της Οδηγίας 2009/65/ΕΚ) 

Εάν ΑΕΕΜΚ περιλαμβάνει περισσότερα από ένα (1) ε¬ 
πενδυτικά τμήματα, κάθε τμήμα θεωρείται ξεχωριστός 
ΟΣΕΚΑ για τους σκοπούς των άρθρων 58 έως και 65 του 
παρόντος νόμου. 

Άρθρο 59 

Επιτρεπόμενες επενδύσεις του ΟΣΕΚΑ 
(άρθρο 50 της Οδηγίας 2009/65/ΕΚ) 

1. Οι επενδύσεις του ΟΣΕΚΑ επιτρέπεται να πραγμα¬ 
τοποιούνται αποκλειστικά σε ένα ή περισσότερα από τα 
ακόλουθα στοιχεία: 

α) Κινητές αξίες και μέσα χρηματαγοράς που γίνονται 
δεκτά ή αποτελούν αντικείμενο διαπραγμάτευσης σε ορ¬ 
γανωμένη αγορά κατά την έννοια της παρ, 10 του άρ¬ 
θρου 2 του ν. 3606/2007, καθώς και των αντίστοιχων δια¬ 
τάξεων των εθνικών νομοθεσιών των κρατών-μελών, με 
τις οποίες αυτά εναρμονίστηκαν προς τη διάταξη της πε¬ 
ρίπτωσης 14 της παρ. 1 του άρθρου 4 της Οδηγίας 
2004/39/ΕΚ. 

β) Κινητές αξίες και μέσα χρηματαγοράς που αποτε¬ 
λούν αντικείμενο διαπραγμάτευσης σε άλλη εποπτευό¬ 
μενη αγορά κράτους - μέλους, η οποία λειτουργεί κανο¬ 
νικά, είναι αναγνωρισμένη και ανοικτή στο κοινό. 

γ) Κινητές αξίες και μέσα χρηματαγοράς, που γίνονται 
δεκτά σε χρηματιστήριο αξιών τρίτου κράτους ή που α¬ 
ποτελούν αντικείμενο διαπραγμάτευσης σε άλλη επο¬ 
πτευόμενη αγορά τρίτου κράτους, η οποία λειτουργεί 
κανονικά, είναι αναγνωρισμένη και ανοικτή στο κοινό. Τα 
χρηματιστήρια αξιών και οι αγορές της παρούσας περί¬ 
πτωσης ορίζονται εκάστοτε με απόφαση της Επιτροπής 
Κεφαλαιαγοράς. 

δ) Νεοεκδιδόμενες κινητές αξίες, υπό την προϋπόθε¬ 
ση ότι οι όροι έκδοσης περιλαμβάνουν την υποχρέωση 
υποβολής αίτησης για εισαγωγή σε χρηματιστήριο αξιών 
ή σε άλλη αγορά των ως άνω περιπτώσεων α', β' και γ' 
και η εισαγωγή αυτή πραγματοποιείται εντός ενός (1) έ¬ 
τους από την έκδοση. 

ε) Μερίδια ΟΣΕΚΑ εγκεκριμένων βάσει του παρόντος 
νόμου ή της Οδηγίας 2009/65/ΕΚ ή μερίδια άλλων οργα¬ 
νισμών συλλογικών επενδύσεων, οι οποίοι διαθέτουν χα¬ 
ρακτηριστικά αντίστοιχα με αυτά των περιπτώσεων α' 
και β' της παραγράφου 2 του άρθρου 2 , ανεξαρτήτως ε¬ 
άν είναι εγκατεστημένοι σε κράτος - μέλος, εφόσον: 

αα) οι εν λόγω άλλοι οργανισμοί συλλογικών επενδύ¬ 
σεων έχουν λάβει άδεια λειτουργίας σύμφωνα με νομο¬ 
θεσία που προβλέπει ότι υπόκεινται σε εποτττεία την ο¬ 
ποία η Επιτροπή Κεφαλαιαγοράς κρίνει ως τουλάχιστον 
ισοδύναμη με αυτήν που προβλέπει η κοινοτική νομοθε¬ 
σία και εφόσον η Επιτροπή Κεφαλαιαγοράς έχει συνάψει 
με την αντίστοιχη εποπτική αρχή συμφωνία συνεργα¬ 
σίας και ανταλλαγής εμπιστευτικών πληροφοριών, 
ββ) το επίπεδο προστασίας των μεριδιούχων των άλ¬ 
λων οργανισμών συλλογικών επενδύσεων είναι τουλάχι¬ 
στον ισοδύναμο με το παρεχόμενο στους μεριδιούχους 
των ΟΣΕΚΑ και ιδίως οι κανόνες που αφορούν το διαχω¬ 
ρισμό των στοιχείων του ενεργητικού, τις δανειοληπτι¬ 
κές και δανειοδοτικές πράξεις και τις ακάλυπτες πωλή- 
σεις κινητών αξιών και μέσων χρηματαγοράς είναι του¬ 
λάχιστον ισοδύναμοι με τις απαιτήσεις της Οδηγίας 
2009/65/ΕΚ, 

γγ) οι δραστηριότητες των άλλων οργανισμών συλλο¬ 
γικών επενδύσεων περιγράφονται σε εξαμηνιαίες και ε¬ 
τήσιες εκθέσεις, ώστε να είναι δυνατή η αξιολόγηση των 
στοιχείων του ενεργητικού και του παθητικού, των απο¬ 
τελεσμάτων και των πράξεων που έχουν διενεργηθεί κα¬ 
τά το χρονικό διάστημα που καλύπτουν οι εκθέσεις και 
δδ) ο ΟΣΕΚΑ ή ο άλλος οργανισμός συλλογικών επεν¬ 
δύσεων, μερίδια του οποίου πρόκειται να αποκτηθούν, 
δεν μπορεί να επενδύει, σύμφωνα με τον κανονισμό ή τα 
καταστατικά του έγγραφα, ποσοστό μεγαλύτερο του δέ¬ 
κα τοις εκατό (10%) του ενεργητικού του σε μερίδια άλ¬ 
λων ΟΣΕΚΑ ή οργανισμών συλλογικών επενδύσεων. 

στ) Καταθέσεις σε πιστωτικά ιδρύματα αποδοτέες 
στους καταθέτες σε πρώτη ζήτηση ή προθεσμιακές κα¬ 
ταθέσεις διάρκειας μέχρι δώδεκα (12) μηνών, εφόσον το 
πιστωτικό ίδρυμα έχει την καταστατική του έδρα σε κρά¬ 
τος - μέλος ή, εάν το πιστωτικό ίδρυμα έχει την κατα¬ 
στατική έδρα του σε τρίτο κράτος, εφόσον το πιστωτικό 
ίδρυμα υπόκειται σε καθεστώς προληπτικής εποπτείας 
το οποίο θεωρείται τουλάχιστον ισοδύναμο με αυτό που 
προβλέπει η κοινοτική νομοθεσία. Τα τρίτα κράτη της πα¬ 
ρούσας περίπτωσης ορίζονται εκάστοτε με απόφαση της 
Επιτροπής Κεφαλαιαγοράς, ύστερα από γνώμη της Τρά¬ 
πεζας της Ελλάδος. 

ζ) Παράγωγα χρηματοπιστωτικά μέσα, συμπεριλαμβα¬ 
νομένων των εξομοιούμενων με αυτά μέσων που διακα¬ 
νονίζονται σε μετρητά, τα οποία αποτελούν αντικείμενο 
διαπραγμάτευσης σε μια από τις αγορές που αναφέρο- 
νται στις περιπτώσεις α', β' και γ', ή παράγωγα χρημα¬ 
τοπιστωτικά μέσα που αποτελούν αντικείμενο εξωχρη- 
ματιστηριακών συναλλαγών (εξωχρηματιστηριακά παρά¬ 
γωγα), εφόσον: 

αα) το υποκείμενο στοιχείο του παράγωγου χρηματο¬ 
πιστωτικού μέσου συνίσταται σε κάποιο από τα στοιχεία 
που αναφέρονται στην παρούσα παράγραφο, σε χρημα¬ 
τοοικονομικούς δείκτες, επιτόκια, συναλλαγματικές ισο¬ 
τιμίες ή νομίσματα, που περιλαμβάνονται στον επενδυτι¬ 
κό σκοπό του ΟΣΕΚΑ, όπως αυτός καθορίζεται στον κα¬ 
νονισμό ή τα καταστατικά του έγγραφα, 
ββ) οι αντισυμβαλλόμενοι που μετέχουν σε πράξεις ε- 
ξωχρηματιστηριακών παραγώγων είναι χρηματοπιστωτι¬ 


κοί οργανισμοί υποκείμενοι σε προληπτική εποπτεία ως 
προς τις συναλλαγές αυτές και ανήκουν σε κατηγορίες 
που δύναται να προσδιορίσει η Επιτροπή Κεφαλαιαγο¬ 
ράς και 

γγ) τα εξωχρηματιστηριακά παράγωγα υπόκεινται κα¬ 
θημερινώς σε αξιόπιστη και επαληθεύσιμη αποτίμηση και 
είναι δυνατή η πώληση, η ρευστοποίηση ή το κλείσιμο 
της θέσης τους με αντισταθμιστική πράξη ανά πάσα 
στιγμή στην εύλογη αξία τους, ύστερα από πρωτοβουλία 
του ΟΣΕΚΑ. 

η) Μέσα χρηματαγοράς της περίπτωσης ιστ' του άρ¬ 
θρου 3, πλην αυτών που αποτελούν αντικείμενο δια¬ 
πραγμάτευσης σε εποπτευόμενη αγορά, εφόσον η έκδο¬ 
ση ή ο εκδότης των μέσων αυτών υπόκειται σε ρυθμίσεις 
για την προστασία των επενδυτών και των κεφαλαίων 
τους και εφόσον τα μέσα αυτά: 

αα) εκδίδονται ή είναι εγγυημένα από κεντρική, περι¬ 
φερειακή ή τοπική αρχή ή κεντρική τράπεζα κράτους - 
μέλους, από την Ευρωπαϊκή Κεντρική Τράπεζα, από την 
Ευρωπαϊκή Ενωση, από την Ευρωπαϊκή Τράπεζα Επεν¬ 
δύσεων, από τρίτο κράτος ή σε περίπτωση ομοσπονδια¬ 
κού κράτους, από μέλος του, ή από δημόσιο διεθνή ορ¬ 
γανισμό στον οποίο ανήκουν ένα ή περισσότερα κράτη- 
μέλη, ή 

ββ) εκδίδονται από επιχείρηση της οποίας οι κινητές α¬ 
ξίες αποτελούν αντικείμενο διαπραγμάτευσης σε αγο¬ 
ρές που αναφέρονται στις περιπτώσεις α’, β' ή γ' της 
παρούσας παραγράφου 1 ή 

γγ) εκδίδονται ή είναι εγγυημένα από οργανισμό υπο¬ 
κείμενο σε προληπτική εποπτεία, σύμφωνα με τα κριτή¬ 
ρια της κοινοτικής νομοθεσίας, ή από οργανισμό που υ- 
πόκειται και τηρεί κανόνες προληπτικής εποπτείας θεω¬ 
ρούμενους τουλάχιστον ισοδύναμους με εκείνους της 
κοινοτικής νομοθεσίας ή 

δδ) εκδίδονται από άλλους οργανισμούς που ανήκουν 
σε κατηγορίες που δύναται να προσδιορίσει η Επιτροπή 
Κεφαλαιαγοράς, εφόσον οι επενδύσεις στα μέσα αυτά 
υπόκεινται σε καθεστώς προστασίας των επενδυτών 
τουλάχιστον ισοδύναμο με εκείνο που προβλέπεται στις 
ως άνω υποπεριπτώσεις αα', ββ' ή γγ' και εφόσον ο εκ¬ 
δότης είναι: 

ί) εταιρεία της οποίας το κεφάλαιο και τα αποθεματικά 
ανέρχονται σε τουλάχιστον δέκα εκατομμύρια ευρώ (€ 
10.000.000) και η οποία υποβάλλει και δημοσιεύει τους 
ετήσιους λογαριασμούς ή εκθέσεις της σύμφωνα με τις 
διατάξεις του άρθρου 7α του κ.ν. 2190/1920 και την τέ¬ 
ταρτη Οδηγία 78/660/ΕΟΚ του Συμβουλίου (ΕΕ ί. 
222/14.8.1978), που βασίζεται στο άρθρο 54 (3) (ζ) της 
Συνθήκης για τις ετήσιες εκθέσεις (εοεουπίε), ορισμένων 
κατηγοριών εταιρειών ή 

ϋ) οργανισμός που ανήκει σε όμιλο εταιρειών με μία ή 
περισσότερες εισηγμένες εταιρείες και έχει ως αποστο¬ 
λή τη χρηματοδότηση του ομίλου ή 

ίϋ) οργανισμός, ο οποίος έχει ως σκοπό τη χρηματοδό¬ 
τηση σχημάτων μέσων τιτλοποίησης που έχουν εξασφα¬ 
λίσει τραπεζική χρηματοδότηση. 

2. Ο ΟΣΕΚΑ μπορεί, επίσης, να επενδύει μέχρι δέκα 
τοις εκατό (10%) του καθαρού ενεργητικού του σε άλλες 
κινητές αξίες ή μέσα χρηματαγοράς εκτός από τα ανα- 
φερόμενα στην παράγραφο 1 του παρόντος άρθρου. 

3. Ο ΟΣΕΚΑ δεν επιτρέπεται να αποκτά πολύτιμα μέ¬ 
ταλλα ή παραστατικούς τίτλους αυτών. 

4. Ο ΟΣΕΚΑ μπορεί να κατέχει, δευτερευόντως, ρευ¬ 
στά διαθέσιμα. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5971 


5. Μία ΑΕΕΜΚ μπορεί να αποκτά την κινητή ή ακίνητη 
περιουσία που είναι απαραίτητη για την άσκηση των δρα¬ 
στηριοτήτων της. 

6. Η Επιτροπή Κεφαλαιαγοράς δύναται με απόφασή 
της να ορίζει κατηγορίες ΟΣΕΚΑ, έτσι ώστε να υπάρχει 
αντιστοιχία μεταξύ της ονομασίας του ΟΣΕΚΑ, του σκο¬ 
πού που αναφέρεται στον κανονισμό ή στα καταστατικά 
του έγγραφα και της επενδυτικής του πολιτικής. 

7. Με βάση τα εκτελεστικά μέτρα της παρ. 4 του άρ¬ 
θρου 50 της Οδηγίας 2009/65/ΕΚ, η Επιτροπή Κεφαλαια¬ 
γοράς εξειδικεύει με απόφαση του Διοικητικού της Συμ¬ 
βουλίου κάθε λεπτομέρεια ή τεχνικό θέμα σχετικά με τις 
κατηγορίες των στοιχείων στα οποία επιτρέπεται να ε¬ 
πενδύεται το ενεργητικό του ΟΣΕΚΑ. 

8. Με βάση τα εκτελεστικά μέτρα του άρθρου 50α της 
Οδηγίας 2009/65/ΕΚ και προκειμένου να μην υπάρχει α¬ 
πόκλιση μεταξύ των συμφερόντων των εταιρειών που 
μετατρέπουν δάνεια σε διαπραγματεύσιμους τίτλους ή 
άλλα χρηματοπιστωτικά μέσα (τιτλοποίηση απαιτήσεων) 
και των ΟΣΕΚΑ που επενδύουν σε αυτούς τους διαπραγ¬ 
ματεύσιμους τίτλους ή τα άλλα χρηματοπιστωτικά μέσα, 
η Επιτροπή Κεφαλαιαγοράς εξειδικεύει με απόφαση του 
Διοικητικού της Συμβουλίου κάθε λεπτομέρεια ή τεχνικό 
θέμα σχετικά με: 

α) τις απαιτήσεις στις οποίες οφείλουν να ανταποκρί- 
νονται οι εταιρείες τιτλοποίησης απαιτήσεων προκειμέ¬ 
νου να επιτρέπεται σε έναν ΟΣΕΚΑ να επενδύσει σε αυ¬ 
τούς τους τίτλους ή τα άλλα χρηματοπιστωτικά μέσα 
που εκδίδονται μετά την 1η Ιανουάριου 2011, συμπερι¬ 
λαμβανομένων των απαιτήσεων που διασφαλίζουν ότι οι 
εν λόγω εταιρείες διατηρούν καθαρή οικονομική συμμε¬ 
τοχή στο πρόγραμμα τιτλοποίησης όχι κατώτερη του πέ¬ 
ντε τοις εκατό (5%) και 

β) τις ποιοτικές απαιτήσεις που πρέπει να πληρούν οι 
ΟΣΕΚΑ που επενδύουν στους εν λόγω τίτλους ή τα άλλα 
χρηματοπιστωτικά μέσα. 

Άρθρο 60 

Διαχείριση κινδύνων και παράγωγα 
χρηματοπιστωτικά μέσα 
(άρθρο 51 της Οδηγίας 2009/65/ΕΚ) 

1. Η εταιρεία διαχείρισης για τους ΟΣΕΚΑ που διαχει¬ 
ρίζεται ή, κατά περίπτωση, η ΑΕΕΜΚ: 

α) χρησιμοποιεί διαδικασίες διαχείρισης κινδύνων που 
της επιτρέπουν να ελέγχει και να υπολογίζει ανά πάσα 
στιγμή τους κινδύνους των θέσεων και την επίδρασή 
τους στη συνολική έκθεση κινδύνου του χαρτοφυλακίου, 

β) χρησιμοποιεί διαδικασίες που της επιτρέπουν την α¬ 
κριβή και αντικειμενική αποτίμηση της αξίας των εξω- 
χρηματιστηριακών παραγωγών και 

γ) κοινοποιεί τακτικά στην Επιτροπή Κεφαλαιαγοράς 
και με τρόπο που η τελευταία καθορίζει με απόφασή της, 
τους τύπους των παράγωγων χρηματοπιστωτικών μέ¬ 
σων, τους υποκείμενους κινδύνους, τα ποσοτικά όρια και 
τις επιλεγείσες μεθόδους εκτίμησης των κινδύνων από 
πράξεις σε παράγωγα χρηματοπιστωτικά μέσα, για κάθε 
ΟΣΕΚΑ που διαχειρίζεται. 

Η Επιτροπή Κεφαλαιαγοράς μεριμνά ώστε όλες οι 
πληροφορίες που λαμβάνει βάσει της ως άνω περίπτω¬ 
σης γ' να είναι διαθέσιμες, κατόπιν αιτήματος, σε συ¬ 
γκεντρωτική μορφή για όλες τις εταιρείες διαχείρισης ή 
ΑΕΕΜΚ στην Ευρωπαϊκή Αρχή Κινητών Αξιών και Αγο¬ 


ρών και στο Ευρωπαϊκό Συμβούλιο Συστημικού Κινδύ¬ 
νου, προς το σκοπό της παρακολούθησης των συστημι- 
κών κινδύνων σε επίπεδο Ευρωπαϊκής Ενωσης. 

2. Ο ΟΣΕΚΑ δύναται να χρησιμοποιεί τεχνικές και μέ¬ 
σα που συνδέονται με κινητές αξίες, μέσα χρηματαγο¬ 
ράς και παράγωγα χρηματοπιστωτικά μέσα, εφόσον οι 
τεχνικές και τα μέσα αυτά χρησιμοποιούνται με σκοπό 
την αποτελεσματική διαχείριση ή/και την αντιστάθμιση 
στοιχείων του καθαρού ενεργητικού του, υπό τις προϋ¬ 
ποθέσεις και εντός των ορίων που η Επιτροπή Κεφαλαι¬ 
αγοράς καθορίζει με απόφασή της. 

Οταν οι πράξεις αυτές πραγματοποιούνται με τη χρή¬ 
ση παράγωγων χρηματοπιστωτικών μέσων, οι προϋποθέ¬ 
σεις και τα όρια συνάδουν με τις διατάξεις του παρόντος 
νόμου. 

Οι πράξεις αυτές δεν επιτρέπεται να επιφέρουν πα¬ 
ρέκκλιση του ΟΣΕΚΑ από τον επενδυτικό του σκοπό, ό¬ 
πως αυτός ορίζεται στον κανονισμό ή στα καταστατικά 
του έγγραφα και στο ενημερωτικό του δελτίο. 

3.0 ΟΣΕΚΑ επιτρέπεται να επενδύει, στο πλαίσιο της 
επενδυτικής του πολιτικής και εντός των ορίων που κα¬ 
θορίζονται στις σχετικές διατάξεις των άρθρων 58 έως 
και 65 του παρόντος νόμου, σε παράγωγα χρηματοπι¬ 
στωτικά μέσα, εφόσον η έκθεση σε κίνδυνο των υποκεί¬ 
μενων στοιχείων του παράγωγου χρηματοπιστωτικού 
μέσου σε συνδυασμό με την έκθεση κινδύνου από την ε¬ 
πένδυση σε κινητές αξίες και μέσα χρηματαγοράς του ί¬ 
διου εκδότη δεν υπερβαίνει, αθροιστικά, τα επενδυτικά 
όρια που αναφέρονται στις διατάξεις του άρθρου 61. Ό¬ 
ταν ο ΟΣΕΚΑ επενδύει σε παράγωγα χρηματοπιστωτικά 
μέσα με υποκείμενη αξία δείκτη, οι επενδύσεις αυτές 
δεν λαμβάνονται υπόψη κατά τον υπολογισμό των επεν¬ 
δυτικών ορίων που αναφέρονται στις διατάξεις του άρ¬ 
θρου 61. 

Ο ΟΣΕΚΑ διασφαλίζει ότι ο συνολικός κίνδυνος στον 
οποίο εκτίθεται σε σχέση με τα παράγωγα χρηματοπι¬ 
στωτικά μέσα δεν υπερβαίνει τη συνολική καθαρή αξία 
του ενεργητικού του. 

Η έκθεση κινδύνου υπολογίζεται με βάση την τρέχου¬ 
σα αξία των υποκείμενων στοιχείων των παράγωγων 
χρηματοπιστωτικών μέσων, τον κίνδυνο αντισυμβαλλο¬ 
μένου, τις μελλοντικές κινήσεις της αγοράς και το διαθέ¬ 
σιμο χρόνο για τη ρευστοποίηση των θέσεων. Η διάταξη 
αυτή ισχύει και για τα λοιπά εδάφια της παρούσας παρα¬ 
γράφου. 

Όταν μια κινητή αξία ή ένα μέσο χρηματαγοράς ενσω¬ 
ματώνει παράγωγο χρηματοπιστωτικό μέσο, το παράγω- 
γο αυτό πρέπει να λαμβάνεται υπόψη κατά τον υπολογι¬ 
σμό των επενδυτικών ορίων περί παράγωγων χρηματο¬ 
πιστωτικών μέσων του παρόντος άρθρου. 

4. Με βάση τα εκτελεστικά μέτρα της παρ. 4 του άρ¬ 
θρου 51 της Οδηγίας 2009/65/ΕΚ, βάσει των οποίων εκ- 
δόθηκε η Οδηγία 2010/43/ΕΕ της Ευρωπαϊκής Επιτροπής 
της 1ης Ιουλίου 2010, και με βάση τα εκτελεστικά μέτρα 
της παρ. 5 του άρθρου 51 της Οδηγίας 2009/65/ΕΚ, η Ε¬ 
πιτροπή Κεφαλαιαγοράς εξειδικεύει με απόφαση του Δι¬ 
οικητικού της Συμβουλίου κάθε λεπτομέρεια ή τεχνικό 
θέμα σχετικά με τις διαδικασίες διαχείρισης κινδύνων, 
την αποτίμηση της αξίας των εξωχρηματιστηριακών πα¬ 
ραγωγών και τις πληροφορίες που κοινοποιούνται σε αυ¬ 
τήν, σύμφωνα με τα αναφερόμενα στην παράγραφο 1 
του παρόντος άρθρου. 

Άρθρο 61 

Επενδυτικά όρια του ΟΣΕΚΑ 
(άρθρα 52, 54 της Οδηγίας 2009/65/ΕΚ) 

1. Επιτρέπεται η τοποθέτηση: 

α) μέχρι δέκα τοις εκατό (10%) του καθαρού ενεργητι¬ 
κού του ΟΣΕΚΑ σε κινητές αξίες ή/και μέσα χρηματαγο¬ 
ράς του ίδιου εκδότη. 

β) μέχρι σαράντα τοις εκατό (40%) του καθαρού ενερ¬ 
γητικού του ΟΣΕΚΑ σε κινητές αξίες ή/και μέσα χρημα¬ 
ταγοράς εκδοτών σε καθέναν από τους οποίους έχει ε¬ 
πενδύσει ποσοστό μεγαλύτερο του πέντε τοις εκατό 
(5%) του καθαρού ενεργητικού του. Ο περιορισμός του 
παρόντος στοιχείου δεν ισχύει για τις καταθέσεις, κα¬ 
θώς και για τις πράξεις εξωχρηματιστηριακών παραγω¬ 
γών. Οι κινητές αξίες και τα μέσα χρηματαγοράς των πε¬ 
ριπτώσεων α' και β' της παραγράφου 4 του παρόντος 
άρθρου δεν αθροίζονται με τις λοιπές επενδύσεις σε κι¬ 
νητές αξίες και μέσα χρηματαγοράς κατά τον υπολογι¬ 
σμό του ορίου του σαράντα τοις εκατό (40%) που προ- 
βλέπεται στην παρούσα περίπτωση. 

2. Ο ΟΣΕΚΑ δεν επιτρέπεται να τοποθετεί άνω του εί¬ 
κοσι τοις εκατό (20%) του καθαρού ενεργητικού του σε 
καταθέσεις στο ίδιο πιστωτικό ίδρυμα. 

3. Με την επιφύλαξη των διατάξεων του άρθρου 63 και 
των διατάξεων των άρθρων 66 έως και 74 του παρόντος 
νόμου, το σύνολο των επενδύσεων του ΟΣΕΚΑ σε μερί¬ 
δια ΟΣΕΚΑ ή άλλων οργανισμών συλλογικών επενδύσε¬ 
ων της περίπτωσης ε' της παραγράφου 1 του άρθρου 59 
δεν επιτρέπεται να υπερβαίνουν το δέκα τοις εκατό 
(10%) του καθαρού ενεργητικού του. Κατά τον υπολογι¬ 
σμό των επενδυτικών ορίων του παρόντος άρθρου δεν 
λαμβάνονται υπόψη οι επενδύσεις που έχουν πραγματο¬ 
ποιήσει οι ΟΣΕΚΑ ή οι άλλοι οργανισμοί συλλογικών ε¬ 
πενδύσεων, μερίδια των οποίων έχουν αποκτηθεί από 
τον ΟΣΕΚΑ. 

4. α) Κατά παρέκκλιση της παραγράφου 1, επιτρέπεται 
η τοποθέτηση μέχρι τριάντα πέντε τοις εκατό (35%) του 
καθαρού ενεργητικού του ΟΣΕΚΑ σε κινητές αξίες και 
μέοα χρηματαγοράς του ίδιου εκδότη, όταν οι κινητές α¬ 
ξίες ή τα μέσα χρηματαγοράς έχουν εκδοθεί ή είναι εγ¬ 
γυημένα από κράτος - μέλος ή από τρίτα κράτη, όπως 
αυτά ορίζονται σε σχετική απόφαση της Επιτροπής Κε¬ 
φαλαιαγοράς, ή από δημόσιο διεθνή οργανισμό στον ο¬ 
ποίο συμμετέχουν ένα ή περισσότερα κράτη-μέλη. 

β) Κατά παρέκκλιση της παραγράφου 1, επιτρέπεται η 
τοποθέτηση μέχρι είκοσι πέντε τοις εκατό (25%) του κα¬ 
θαρού ενεργητικού του ΟΣΕΚΑ σε ομολογίες που εκδί- 
δονται από πιστωτικό ίδρυμα που έχει την καταστατική 
του έδρα σε κράτος - μέλος και υπόκειται δια νόμου σε 
ειδικό καθεστώς δημόσιας εποπτείας για την προστασία 
των ομολογιούχων. Συγκεκριμένα, τα ποσά που προέρ¬ 
χονται από την έκδοση των ομολογιών αυτών επενδύο¬ 
νται σύμφωνα με τη νομοθεσία σε στοιχεία του ενεργη¬ 
τικού, τα οποία, καθ’ όλη τη διάρκεια ισχύος των ομολο¬ 
γιών, είναι σε θέση να καλύψουν τις απαιτήσεις που α¬ 
πορρέουν από τις ομολογίες και τα οποία, σε περίπτωση 
αδυναμίας πληρωμής εκ μέρους του εκδότη, θα χρησιμο¬ 
ποιηθούν κατά προτεραιότητα για την εξόφληση του αρ¬ 
χικού κεφαλαίου και την καταβολή των δεδουλευμένων 
τόκων. 

Οι επενδύσεις του ΟΣΕΚΑ σε ομολογίες της παρού¬ 
σας περίπτωσης β ’ που ανά εκδότη είναι άνω του πέντε 
τοις εκατό (5%). δεν επιτοέπεται αθοοιζόυενεσ να υπερ¬ 


βαίνουν το 80% του καθαρού ενεργητικού του ΟΣΕΚΑ, 
τηρουμένου του ορίου του 25% ανά εκδότη. 

Η Επιτροπή Κεφαλαιαγοράς κοινοποιεί στην Ευρωπαϊ¬ 
κή Αρχή Κινητών Αξιών και Αγορών και στην Ευρωπαϊκή 
Επιτροπή τον κατάλογο των προαναφερόμενων κατηγο¬ 
ριών ομολογιών και εκδοτών, οι οποίοι, σύμφωνα με την 
ελληνική νομοθεσία, δικαιούνται να εκδίδουν ομολογίες 
που πληρούν τα ανωτέρω κριτήρια, καθώς και των επιμέ- 
ρσυς εκδόσεων. Στους καταλόγους αυτούς επισυνάπτε¬ 
ται σημείωμα που διευκρινίζει το καθεστώς των παρεχό¬ 
μενων εγγυήσεων. 

5. Με την επιφύλαξη των παραγράφων 1 και 2 και της 
περίπτωσης β' της παραγράφου 6 του παρόντος άρ¬ 
θρου. ο ΟΣΕΚΑ δεν επιτρέπεται να συνδυάζει, αθροιστι¬ 
κά, άνω του είκοσι τοις εκατό (20%) του καθαρού ενερ¬ 
γητικού του σε: 

α) επενδύσεις σε κινητές αξίες ή μέσα χρηματαγοράς 
που έχουν εκδοθεί από τον ίδιο οργανισμό, 
β) καταθέσεις στον οργανισμό αυτό, ή/και 
γ) κινδύνους από πράξεις εξωχρηματιστηριακών παρα- 
γώγων με αντισυμβαλλόμενο τον οργανισμό αυτό. 

6. α) Οι επενδύσεις σε κινητές αξίες ή μέσα χρηματα¬ 
γοράς που έχουν εκδοθεί από τον ίδιο οργανισμό ή οι 
καταθέσεις στον οργανισμό αυτόν ή οι πράξεις σε παρά- 
γωγα χρηματοπιστωτικά μέσα με αντισυμβαλλόμενο τον 
εν λόγω οργανισμό, που έχουν πραγματοποιηθεί σύμ¬ 
φωνα με τις παραγράφους 1,2, 3, 4 και 5 του παρόντος 
άρθρου και τηραυμένης της περίπτωσης β' της παρού¬ 
σας παραγράφου 6 δεν πρέπει να υπερβαίνουν αθροιστι¬ 
κά το τριάντα πέντε τοις εκατό (35%) του καθαρού ενερ¬ 
γητικού του ΟΣΕΚΑ. 

β) Η έκθεση κινδύνου ως προς έναν αντισυμβαλλόμε¬ 
νο στον οποίο εκτίθεται ο ΟΣΕΚΑ κατά τη διενέργεια 
πράξης εξωχρηματιστηριακού παραγωγού δεν επιτρέπε¬ 
ται να υπερβαίνει: 

αα) το δέκα τοις εκατό (10%) του καθαρού ενεργητι¬ 
κού του ΟΣΕΚΑ, όταν ο αντισυμβαλλόμενος είναι πιστω¬ 
τικό ίδρυμα, όπως αυτό ορίζεται στην περίπτωση στ' της 
παραγράφου 1 του άρθρου 59, ή 
ββ) το πέντε τοις εκατό (5%) του καθαρού ενεργητικού 
του ΟΣΕΚΑ σε όλες τις άλλες περιπτώσεις. 

7. Το σύνολο των επενδύσεων σε κινητές αξίες και σε 
μέσα χρηματαγοράς της περίπτωσης α' της παραγρά¬ 
φου 4 του παρόντος άρθρου επιτρέπεται να αυξηθεί μέ¬ 
χρι το εκατό τοις εκατό (100%) του καθαρού ενεργητι¬ 
κού του ΟΣΕΚΑ, εφόσον πληρούνται οι ακόλουθοι όροι 
και προϋποθέσεις: 

α) ο ΟΣΕΚΑ έχει επενδύσει σε κινητές αξίες και μέσα 
χρηματαγοράς που ανήκουν σε τουλάχιστον έξι (6) δια¬ 
φορετικές εκδόσεις και οι αξίες που ανήκουν σε κάθε έκ¬ 
δοση δεν υπερβαίνουν το τριάντα τοις εκατό (30%) του 
καθαρού ενεργητικού του ΟΣΕΚΑ και 
β) στον κανονισμό ή στα καταστατικά έγγραφα του Ο¬ 
ΣΕΚΑ αναγράφονται αναλυτικά τα κράτη ή οι δημόσιοι 
διεθνείς οργανισμοί της περίπτωσης α' της παραγράφου 
4 του παρόντος άρθρου που εκδίδουν ή εγγυώνται τις κι¬ 
νητές αξίες και τα μέσα χρηματαγοράς στα οποία προτί- 
θεται ο ΟΣΕΚΑ να επενδύσει άνω του τριάντα πέντε τοις 
εκατό (35%) του καθαρού ενεργητικού του. 

Στο ενημερωτικό δελτίο του ΟΣΕΚΑ, καθώς και σε κά¬ 
θε ενημερωτικό και διαφημιστικό του έντυπο ή δημοσί¬ 
ευμα γίνεται αναφορά, σε εμφανή θέση, στην άδεια σύ¬ 
στασης ή λειτουργίας που έχει λάβει από την Επιτροπή 
Κεφαλαιαγοράς, καθώς και στα κοάτη και στους δπυόσι- 

ους διεθνείς οργανισμούς στις αξίες των οποίων προτί- 
θεται να επενδύσει ή έχει επενδύσει άνω του τριάντα 
πέντε τοις εκατό (35%) του καθαρού ενεργητικού του. 

8. Οι εταιρείες που συμπεριλαμβάνονται στον ίδιο όμι¬ 
λο για τους σκοπούς της κατάρτισης ενοποιημένων λο¬ 
γαριασμών, σύμφωνα με τις διατάξεις του κ.ν. 2190/1920 
και την Οδηγία 83/349/ΕΟΚ (ΕΕ Ι_ 193/18.7.1983) ή τους 
διεθνώς αναγνωρισμένους λογιστικούς κανόνες, θεω¬ 
ρούνται ενιαίος οργανισμός για τον υπολογισμό των ο¬ 
ρίων που προβλέπονται στις διατάξεις της παραγράφου 
5 και της περίπτωσης α' της παραγράφου 6 του παρό¬ 
ντος άρθρου. Τηρουμένου του ορίου που προβλέπεται 
στην περίπτωση α' της παραγράφου 1 του παρόντος άρ¬ 
θρου αναφορικά με τις επενδύσεις του ΟΣΕΚΑ σε κινη¬ 
τές αξίες και μέσα χρηματαγοράς του ίδιου εκδότη, ο Ο¬ 
ΣΕΚΑ δύναται να επενδύει αθροιστικά ποσοστό έως εί¬ 
κοσι τοις εκατό (20%) του καθαρού ενεργητικού του σε 
κινητές αξίες και μέσα χρηματαγοράς των εταιρειών του 
ίδιου ομίλου. Η εταιρεία διαχείρισης ή, κατά περίπτωση, 
η ΑΕΕΜΚ οφείλει να συμπεριλαμβάνει στο ενημερωτικό 
δελτίο του ΟΣΕΚΑ και στην ετήσια και εξαμηνιαία έκθε¬ 
σή του ειδική αναφορά για τις επενδύσεις του σε εται¬ 
ρείες του ίδιου ομίλου. 

9. Με την επιφύλαξη του άρθρου 25 του ν. 3601/2007, 
επιτρέπεται η εγγύηση του συνόλου ή μέρους του ενερ¬ 
γητικού ΟΣΕΚΑ από πιστωτικό ίδρυμα που έχει την κατα¬ 
στατική του έδρα σε κράτος - μέλος, εφόσον προβλέπε- 
ται στον κανονισμό ή στα καταστατικά έγγραφα του Ο¬ 
ΣΕΚΑ. Δεν επιτρέπεται η παροχή εγγύησης σύμφωνα με 
το ανωτέρω εδάφιο από τον θεματοφύλακα του ΟΣΕΚΑ 
ή από τρίτο πρόσωπο που παρέχει υπηρεσίες θεματοφυ- 
λακής στον ΟΣΕΚΑ. 

Άρθρο 62 

ΟΣΕΚΑ ο οποίος αναπαράγει δείκτη 
(άρθρο 53 της Οδηγίας 2009/65/ΕΚ) 

1. Κατά παρέκκλιση της παραγράφου 1 του άρθρου 61 
και με την επιφύλαξη των διατάξεων του άρθρου 64, ο Ο¬ 
ΣΕΚΑ του οποίου η επενδυτική πολιτική, σύμφωνα με 
τον κανονισμό ή τα καταστατικά του έγγραφα, συνίστα- 
ται στην αναπαραγωγή της σύνθεσης συγκεκριμένου 
δείκτη μετοχών ή ομολογιών επιτρέπεται να τοποθετεί 
μέχρι είκοσι τοις εκατό (20%) του καθαρού ενεργητικού 
του σε μετοχές ή/και ομολογίες του ίδιου εκδότη, εφό¬ 
σον ισχύουν τα ακόλουθα; 

α) η σύνθεση του δείκτη είναι επαρκώς διαφοροποιη¬ 
μένη, 

β) ο δείκτης αποτελεί έναν αντιπροσωπευτικό δείκτη 
αναφοράς της αντίστοιχης αγοράς και 

γ) ο δείκτης δημοσιεύεται καταλλήλως. 

2. Η Επιτροπή Κεφαλαιαγοράς δύναται με απόφασή 
της να αυξάνει σε τριάντα πέντε τοις εκατό (35%) το ό¬ 
ριο της προηγούμενης παραγράφου, εφόσον αυτό δικαι¬ 
ολογείται από εξαιρετικές συνθήκες της αγοράς, ιδίως 
στις εποπτευόμενες αγορές στις οποίες ορισμένες κινη¬ 
τές αξίες ή μέσα χρηματαγοράς έχουν σημαντική βαρύ¬ 
τητα. Η παραπάνω υπέρβαση επιτρέπεται μόνο για έναν 
εκδότη. 

3. Η Επιτροπή Κεφαλαιαγοράς δύναται με απόφασή 
της να εξειδικεύει τα κριτήρια της παραγράφου 1 και να 
ρυθμίζει λεπτομέρειες ή τεχνικά θέματα σχετικά με την 
εφαρμογή του παρόντος άρθρου. 


Άρθρο 63 

ΟΣΕΚΑ που επενδύει σε μερίδια ΟΣΕΚΑ 
ή άλλων οργανισμών συλλογικών επενδύσεων 
(άρθρο 55 της Οδηγίας 2009/65/ΕΚ) 

1. Κατά παρέκκλιση της παραγράφου 3 του άρθρου 61 
και των διατάξεων των άρθρων 66 έως και 74 του παρό¬ 
ντος νόμου και με την επιφύλαξη των διατάξεων του άρ¬ 
θρου 64, ο ΟΣΕΚΑ επιτρέπεται να επενδύει σε μερίδια Ο¬ 
ΣΕΚΑ ή άλλων οργανισμών συλλογικών επενδύσεων 
της περίπτωσης ε ’ της παραγράφου 1 του άρθρου 59, ε¬ 
φόσον αυτό περιλαμβάνεται στον κύριο επενδυτικό σκο¬ 
πό του, σύμφωνα με τον κανονισμό ή τα καταστατικά 
του έγγραφα. Ο ΟΣΕΚΑ επιτρέπεται να αποκτά τα εν λό¬ 
γω μερίδια σε ποσοστό μέχρι είκοσι τοις εκατό (20%) 
του καθαρού ενεργητικού του ανά ΟΣΕΚΑ ή ανά οργανι¬ 
σμό συλλογικών επενδύσεων. Το άθροισμα των επενδύ¬ 
σεων του ως άνω ΟΣΕΚΑ σε μερίδια των άλλων οργανι¬ 
σμών συλλογικών επενδύσεων δεν επιτρέπεται να υπερ¬ 
βαίνει συνολικά το τριάντα τοις εκατό (30%) του καθα¬ 
ρού ενεργητικού του. Κατά τον υπολογισμό των επενδυ¬ 
τικών ορίων του άρθρου 61 δεν λαμβάνονται υπόψη οι ε¬ 
πενδύσεις που έχουν πραγματοποιήσει οι ΟΣΕΚΑ ή οι 
άλλοι οργανισμοί συλλογικών επενδύσεων, μερίδια των 
οποίων έχουν αποκτηθεί από τον ΟΣΕΚΑ. 

2. Όταν ο ΟΣΕΚΑ επενδύει σε μερίδια ΟΣΕΚΑ ή άλλων 
οργανισμών συλλογικών επενδύσεων που τελούν υπό 
τη διαχείριση, απευθείας ή με ανάθεση, της εταιρείας 
διαχείρισής του ή άλλης εταιρείας συνδεδεμένης με την 
εταιρεία διαχείρισής του στο πλαίσιο κοινής διαχείρισης 
ή μέσω ελέγχου ή μέσω σημαντικής άμεσης ή έμμεσης 
συμμετοχής, η εταιρεία διαχείρισης ή η συνδεδεμένη με 
αυτήν εταιρεία δεν καταλογίζει προμήθειες διάθεσης ή 
εξαγοράς για τις ως άνω επενδύσεις. 

Ο ΟΣΕΚΑ, ο οποίος επενδύει σημαντικό μέρος του ε¬ 
νεργητικού του σε μερίδια ΟΣΕΚΑ ή άλλων οργανισμών 
συλλογικών επενδύσεων, αναφέρει στο ενημερωτικό 
του δελτίο το ανώτατο όριο των προμηθειών διαχείρισης 
που ενδέχεται να βαρύνουν τόσο τον ίδιο τον ΟΣΕΚΑ ό¬ 
σο και τους ΟΣΕΚΑ ή τους άλλους οργανισμούς συλλο¬ 
γικών επενδύσεων στους οποίους προτίθεται να επενδύ¬ 
σει. Ο ΟΣΕΚΑ επισημαίνει, επίσης, στην ετήσια έκθεσή 
του τη μέγιστη αναλογία προμηθειών διαχείρισης που έ¬ 
χουν χρεωθεί τόσο στον ίδιο τον ΟΣΕΚΑ όσο και στους 
ΟΣΕΚΑ ή στους άλλους οργανισμούς συλλογικών επεν¬ 
δύσεων σε μερίδια των οποίων επενδύει. 

3. Η Επιτροπή Κεφαλαιαγοράς δύναται με απόφασή 
της να ρυθμίζει λεπτομέρειες ή τεχνικά θέματα σχετικά 
με την εφαρμογή του παρόντος άρθρου. 

Άρθρο 64 

Απαγόρευση απόκτησης σημαντικής επιρροής 
(άρθρο 56 της Οδηγίας 2009/65/ΕΚ) 

1. α) Η εταιρεία διαχείρισης, για το σύνολο των ΟΣΕ¬ 
ΚΑ που διαχειρίζεται, ή, κατά περίπτωση, η ΑΕΕΜΚ, δεν 
επιτρέπεται να αποκτά μετοχές εταιρείας που έχει την 
καταστατική της έδρα στην Ελλάδα ή σε τρίτο κράτος, 
με ή χωρίς δικαίωμα ψήφου, που αντιπροσωπεύουν πο¬ 
σοστό μεγαλύτερο του δέκα τοις εκατό (10%) του συνό¬ 
λου της αντίστοιχης κατηγορίας μετοχών. 

β) Η εταιρεία διαχείρισης, για το σύνολο των ΟΣΕΚΑ 
που διαχειρίζεται, ή, κατά περίπτωση, η ΑΕΕΜΚ, δεν επι¬ 
τρέπεται να αποκτά μετοχές εταιρείας που έχει την κα- 

ταστατική της έδρα σε άλλο κράτος - μέλος, με ή χωρίς 
δικαίωμα ψήφου, που αντιπροσωπεύουν ποσοστό μεγα¬ 
λύτερο του δέκα τοις εκατό (10%) του συνόλου της αντί¬ 
στοιχης κατηγορίας μετοχών, εκτός εάν η εθνική νομο¬ 
θεσία του άλλου κράτους - μέλους προβλέπει άλλους 
περιορισμούς. 

2. Ο ΟΣΕΚΑ δεν επιτρέπεται να αποκτά ποσοστό με¬ 
γαλύτερο του: 

α) δέκα τοις εκατό (10%) των μετοχών με δικαίωμα 
ψήφου ενός εκδότη, 

β) δέκα τοις εκατό (10%) των μετοχών χωρίς δικαίωμα 
ψήφου ενός εκδότη, 

γ) δέκα τοις εκατό (10%) του συνόλου των ομολογιών 
ενός εκδότη, 

δ) δέκα τοις εκατό (10%) των μέσων χρηματαγοράς ε¬ 
νός εκδότη, 

ε) είκοσι πέντε τοις εκατό (25%) των μεριδίων ενός Ο¬ 
ΣΕΚΑ ή ενός άλλου οργανισμού συλλογικών επενδύσε¬ 
ων της περίπτωσης ε' της παραγράφου 1 του άρθρου 
59. 

Τα επενδυτικά όρια των περιπτώσεων γ', δ' και ε' της 
παρούσας παραγράφου είναι δυνατόν να μην τηρούνται 
κατά την απόκτηση, εάν τη στιγμή εκείνη δεν είναι δυνα¬ 
τόν να υπολογισθεί η ακαθάριστη αξία των ομολογιών ή 
των μέσων χρηματαγοράς ή η καθαρή αξία των μεριδίων 
των ΟΣΕΚΑ ή άλλων οργανισμών συλλογικών επενδύσε¬ 
ων. 

3. Οι περιορισμοί των παραγράφων 1 και 2 του παρό¬ 
ντος άρθρου δεν ισχύουν για τις κινητές αξίες και τα μέ¬ 
σα χρηματαγοράς των παραγράφων 4 και 7 του άρθρου 
61, καθώς και για μετοχές εταιρείας που έχει την κατα¬ 
στατική της έδρα σε τρίτο κράτος, εφόσον σύμφωνα με 
τη νομοθεσία του εν λόγω κράτους η εν λόγω τοποθέτη¬ 
ση σε μετοχές της εταιρείας αποτελεί τη μόνη δυνατό¬ 
τητα επένδυσης σε τίτλους εκδοτών αυτού του κράτους, 
υπό τον όρο ότι η εταιρεία αυτή τηρεί κατά την άσκηση 
της επενδυτικής της πολιτικής τα επενδυτικά όρια που 
προβλέπονται στις διατάξεις των άρθρων 59, 61, 65 και 
του παρόντος άρθρου. 

Άρθρο 65 

Υπέρβαση επενδυτικών ορίων 
(άρθρο 57 της Οδηγίας 2009/65/ΕΚ) 

1. Εάν ο ΟΣΕΚΑ υπερβεί τα επενδυτικά όρια των άρ¬ 
θρων 60 έως και 64 για άλλους λόγους πέραν αυτών που 
αναφέρονται στις παραγράφους 2 και 3 του παρόντος 
άρθρου, καθώς και για λόγους ανεξάρτητους από τη θέ¬ 
λησή του, υποχρεούται να εκποιήσει ό,τι απέκτησε καθ’ 
υπέρβαση των εν λόγω ορίων, εντός πέντε (5) εργασί¬ 
μων ημερών από την απόκτηση, με γνώμονα το συμφέ¬ 
ρον των μεριδιούχων. 

2. Επιτρέπεται υπέρβαση των ορίων που προβλέπονται 
στις διατάξεις των άρθρων 61, 62, 63 και 64, όταν ο Ο¬ 
ΣΕΚΑ ασκεί δικαιώματα που συνδέονται με κινητές αξίες 
ή μέσα χρηματαγοράς που περιλαμβάνονται στο χαρτο¬ 
φυλάκιό του ή η υπέρβαση των ορίων είναι αποτέλεσμα 
συγχώνευσης εταιρειών. Σε αυτήν την περίπτωση, ο Ο¬ 
ΣΕΚΑ υποχρεούται να εκποιήσει ό,τι απέκτησε καθ’ υ¬ 
πέρβαση των ως άνω ορίων, εντός τριών (3) μηνών από 
την απόκτηση, με γνώμονα το συμφέρον των μεριδιού- 
χων. 

3. Οι νεοσυσταθέντες ΟΣΕΚΑ επιτρέπεται να υπερ- 


βούν τα επενδυτικά όρια που ορίζονται στα άρθρα 61,62 
και 63 για διάστημα έξι (6) μηνών κατ’ ανώτατο όριο από 
την ημερομηνία της άδειας σύστασης ή λειτουργίας 
τους, κατόπιν έγκρισης της Επιτροπής Κεφαλαιαγοράς 
που χορηγείται μαζί με την άδεια σύστασης ή λειτουρ¬ 
γίας τους, η οποία λαμβάνει υπόψη την τήρηση της αρ¬ 
χής της κατανομής των κινδύνων που αφορούν τα στοι¬ 
χεία του ενεργητικού του ΟΣΕΚΑ. Σε αυτήν την περίπτω¬ 
ση, ο ΟΣΕΚΑ υποχρεούται να έχει εκποιήσει ό,τι απέκτη¬ 
σε καθ' υπέρβαση των ανωτέρω ορίων έως τη λήξη της 
ανωτέρω προθεσμίας, με γνώμονα το συμφέρον των με- 
ριδιούχων. 

4. Συναλλαγές που διενεργούνται κατά παράβαση των 
διατάξεων των άρθρων 59 έως και 64 δεσμεύουν νομι- 
κώς τους αντισυμβαλλομένους. 

5. Η Επιτροπή Κεφαλαιαγοράς δύναται με απόφασή 
της να ρυθμίζει λεπτομέρειες ή τεχνικά θέματα σχετικά 
με την εφαρμογή του παρόντος άρθρου. 

ΚΕΦΑΛΑΙΟ Η’ 

ΔΟΜΗ ΚΥΡΙΟΥ ΚΑΙ ΤΡΟΦΟΔΟΤΙΚΟΥ ΟΣΕΚΑ 
ΤΜΗΜΑ 1 

ΓΙΕΔΙΟ ΕΦΑΡΜΟΓΗΣ ΚΑΙ ΕΓΚΡΙΣΗ 
Άρθρο 66 

Ορισμοί - Επενδύσεις 
(άρθρο 58 της Οδηγίας 2009/65/ΕΚ) 

1. Τροφοδοτικός ΟΣΕΚΑ είναι ένας ΟΣΕΚΑ ή ένα ε¬ 
πενδυτικό τμήμα του, το οποίο έχει λάβει έγκριση από 
την Επιτροπή Κεφαλαιαγοράς να επενδύσει, κατά πα¬ 
ρέκκλιση από την περίπτωση α' της παραγράφου 2 του 
άρθρου 2, τα άρθρα 59, 61 και 63 και την περίπτωση ε’ 
της παραγράφου 2 του άρθρου 64, τουλάχιστον ογδόντα 
πέντε τοις εκατό (85%) του ενεργητικού του σε μερίδια 
άλλου ΟΣΕΚΑ ή επενδυτικού τμήματός του (κύριος ΟΣΕ¬ 
ΚΑ). 

2. Ενας τροφοδοτικός ΟΣΕΚΑ μπορεί να επενδύει μέ¬ 
χρι δεκαπέντε τοις εκατό (15%) των στοιχείων του ενερ¬ 
γητικού του σε ένα ή περισσότερα από τα ακόλουθα 
στοιχεία: 

α) ρευστά διαθέσιμα, σύμφωνα με την παράγραφο 4 
του άρθρου 59, 

β) παράγωγα χρηματοπιστωτικά μέσα, που χρησιμο¬ 
ποιούνται μόνο για λόγους αντιστάθμισης κινδύνων, 
σύμφωνα με την περίπτωση ζ' της παραγράφου 1 του 
άρθρου 59 και τις παραγράφους 2 και 3 του άρθρου 60, 

γ) κινητή και ακίνητη περιουσία που είναι απαραίτητη 
για την άσκηση των δραστηριοτήτων του, εφόσον ο τρο¬ 
φοδοτικός ΟΣΕΚΑ είναι ΑΕΕΜΚ. 

3. Για την τήρηση της υποχρέωσης που προβλέπεται 
στην παράγραφο 3 του άρθρου 60, ο τροφοδοτικός ΟΣΕ¬ 
ΚΑ υπολογίζει τη συνολική έκθεσή του σε κίνδυνο όσον 
αφορά παράγωγα χρηματοπιστωτικά μέσα, συνυπολογί¬ 
ζοντας την άμεση έκθεσή του σύμφωνα με την περίπτω¬ 
ση β' της παραγράφου 2 του παρόντος άρθρου με ένα α¬ 
πό τα ακόλουθα: 

α) την πραγματική έκθεση του κύριου ΟΣΕΚΑ σε παρά¬ 
γωγα χρηματοπιστωτικά μέσα κατ’ αναλογία της επέν¬ 
δυσης του τροφοδοτικού ΟΣΕΚΑ στον κύριο ΟΣΕΚΑ ή 

β) τη δυνητική μέγιστη συνολική έκθεση του κύριου Ο¬ 
ΣΕΚΑ σε παράγωγα χρηματοπιστωτικά μέσα, η οποία α- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5975 


ναφέρεται στον κανονισμό ή στα καταστατικά του έγ¬ 
γραφα, κατ’ αναλογία της επένδυσης του τροφοδοτικού 
ΟΣΕΚΑ στον κύριο ΟΣΕΚΑ. 

4. Κύριος ΟΣΕΚΑ είναι ένας ΟΣΕΚΑ ή επενδυτικό τμή¬ 
μα του, ο οποίος: 

α) έχει μεταξύ των μεριδιούχων του τουλάχιστον έναν 
(1) τροφοδοτικό ΟΣΕΚΑ, 
β) δεν είναι ο ίδιος τροφοδοτικός ΟΣΕΚΑ και 
γ) δεν κατέχει μερίδια τροφοδοτικού ΟΣΕΚΑ. 

5. Για τον κύριο ΟΣΕΚΑ ισχύουν οι ακόλουθες παρεκ¬ 
κλίσεις: 

α) Εάν ο κύριος ΟΣΕΚΑ έχει τουλάχιστον δύο (2) τρο¬ 
φοδοτικούς ΟΣΕΚΑ ως μεριδιούχους, η περίπτωση α' 
της παραγράφου 2 και η περίπτωση β' της παραγράφου 
6 του άρθρου 2 δεν εφαρμόζονται και, ως εκ τούτου, ο 
κύριος ΟΣΕΚΑ έχει την επιλογή της συγκέντρωσης ή όχι 
κεφαλαίων από άλλους επενδυτές. 

β) Εάν κύριος ΟΣΕΚΑ που έχει λάβει άδεια λειτουρ¬ 
γίας σε άλλο κράτος - μέλος δεν συγκεντρώνει ο ίδιος 
κεφάλαια από το κοινό στην Ελλάδα, παρά μόνον μέσω 
ενός ή περισσοτέρων τροφοδοτικών ΟΣΕΚΑ, δεν εφαρ¬ 
μόζονται οι διατάξεις των άρθρων 89 έως και 92 και το 
δεύτερο εδάφιο της παραγράφου 1 του άρθρου 100 του 
παρόντος νόμου. 

6. Ο κύριος και α τροφοδοτικός ΟΣΕΚΑ δύνανται να έ¬ 
χουν αδειοδοτηθεί είτε στην Ελλάδα είτε σε άλλο κρά¬ 
τος - μέλος. Στη δεύτερη περίπτωση, αντί των διατάξεων 
του παρόντος νόμου που αναφέρονται στις ανωτέρω πα¬ 
ραγράφους, ισχύουν οι αντίστοιχες διατάξεις της Οδη¬ 
γίας 2009/65/ΕΚ. 

Άρθρο 67 

Αδειοδότηση δομής κύριου και τροφοδοτικού ΟΣΕΚΑ 
(άρθρο 59 της Οδηγίας 2009/65/ΕΚ) 

1. Η δομή κύριου και τροφοδοτικού ΟΣΕΚΑ, οι οποίοι 
υψίστανται ή συνιστώνται για το σκοπό αυτό, υπόκειται 
σε προηγούμενη έγκριση από την Επιτροπή Κεφαλαια¬ 
γοράς εφόσον: 

α) ο κύριος και ο τροφοδοτικός ΟΣΕΚΑ έχουν αδειοδο- 
τηθεί από την Επιτροπή Κεφαλαιαγοράς ή 
β) στην περίπτωση διασυνοριακής δομής κύριου και 
τροφοδοτικού ΟΣΕΚΑ, ο τροφοδοτικός ΟΣΕΚΑ έχει α- 
δειοδοτηθεί από την Επιτροπή Κεφαλαιαγοράς. 

2. Ο τροφοδοτικός ΟΣΕΚΑ ενημερώνεται, εντός δεκα¬ 
πέντε (15) εργασίμων ημερών από την υποβολή του συ¬ 
νόλου των απαιτούμενων στοιχείων, εάν η Επιτροπή Κε¬ 
φαλαιαγοράς ενέκρινε την επένδυσή του στον κύριο Ο¬ 
ΣΕΚΑ. 

3. Η Επιτροπή Κεφαλαιαγοράς χορηγεί έγκριση, εάν ο 
τροφοδοτικός ΟΣΕΚΑ, ο θεματοφύλακάς του και ο ορ¬ 
κωτός ελεγκτής-λογιστής του, καθώς και ο κύριος ΟΣΕ¬ 
ΚΑ, πληρούν όλες τις απαιτήσεις του παρόντος Κεφα¬ 
λαίου. Για το σκοπό αυτόν, ο τροφοδοτικός ΟΣΕΚΑ υπο¬ 
βάλλει στην Επιτροπή Κεφαλαιαγοράς τα ακόλουθα έγ¬ 
γραφα: 

α) τον κανονισμό ή τα καταστατικά έγγραφα του τρο¬ 
φοδοτικού και του κύριου ΟΣΕΚΑ, 
β) το ενημερωτικό δελτίο και τις βασικές πληροφορίες 
για τους επενδυτές, του τροφοδοτικού και του κύριου Ο¬ 
ΣΕΚΑ, σύμφωνα με το άρθρο 80 του παρόντος νόμου και 
το άρθρο 78 της Οδηγίας 2009/65/ΕΚ, 
γ) τη σύμβαση μεταξύ του τροφοδοτικού και του κύρι¬ 
ου ΟΣΕΚΑ ή τον εσωτερικό κανονισμό επιχειρηματικής 


συμπεριφοράς, που αναφέρεται στο τρίτο εδάφιο της 
παραγράφου 1 του άρθρου 68, 
δ) τις πληροφορίες που παρέχονται στους μεριδιού- 
χους σύμφωνα με την παράγραφο 1 του άρθρου 72, εφό¬ 
σον πρόκειται για μετατροπή υφιστάμενου ΟΣΕΚΑ σε 
τροφοδοτικό ΟΣΕΚΑ ή αλλαγή του κύριου ΟΣΕΚΑ, 
ε) εάν ο κύριος ΟΣΕΚΑ και ο τροφοδοτικός ΟΣΕΚΑ έ¬ 
χουν διαφορετικούς θεματοφύλακες, τη συμφωνία αμοι¬ 
βαίας ενημέρωσης και ανταλλαγής πληροφοριών, που α- 
ναφέρεται στην παράγραφο 1 του άρθρου 69, μεταξύ 
των θεματοφυλάκων τους και 
στ) εάν ο κύριος ΟΣΕΚΑ και ο τροφοδοτικός ΟΣΕΚΑ έ¬ 
χουν διαφορετικούς ορκωτούς ελεγκτές-λογιστές, τη 
συμφωνία αμοιβαίας ενημέρωσης και ανταλλαγής πλη¬ 
ροφοριών, που αναφέρεται στην παράγραφο 1 του άρ¬ 
θρου 70, μεταξύ των ορκωτών ελεγκτών-λογιστών τους. 

ζ) Εάν ο κύριος ΟΣΕΚΑ έχει λάβει άδεια λειτουργίας 
σε άλλο κράτος - μέλος, ο τροφοδοτικός ΟΣΕΚΑ υπο¬ 
βάλλει επίσης στην Επιτροπή Κεφαλαιαγοράς βεβαίωση 
των αρμοδίων αρχών του κράτους - μέλους καταγωγής 
του κύριου ΟΣΕΚΑ ότι ο κύριος ΟΣΕΚΑ αποτελεί ΟΣΕΚΑ 
ή επενδυτικό τμήμα ΟΣΕΚΑ που πληροί τις προϋποθέ¬ 
σεις των περιπτώσεων β' και γ' της παρ. 3 του άρθρου 
58 της Οδηγίας 2009/65/ΕΚ. Ο τροφοδοτικός ΟΣΕΚΑ υ¬ 
ποβάλλει τα ανωτέρω έγγραφα στην ελληνική ή αγγλική 
γλώσσα. 

4. Αν ο κύριος ΟΣΕΚΑ έχει αδειοδοτηθεί από την Επι¬ 
τροπή Κεφαλαιαγοράς και ο τροφοδοτικός ΟΣΕΚΑ έχει 
λάβει άδεια λειτουργίας σε άλλο κράτος - μέλος, η Επι¬ 
τροπή Κεφαλαιαγοράς χορηγεί στον κύριο ΟΣΕΚΑ βε¬ 
βαίωση ότι πληροί τις προϋποθέσεις των περιπτώσεων 
β' και γ' της παραγράφου 4 του άρθρου 66 του παρό¬ 
ντος νόμου με τις οποίες ενσωματώθηκαν οι περιπτώ¬ 
σεις β' και γ' της παραγράφου 3 του άρθρου 58 της Ο¬ 
δηγίας 2009/65/ΕΚ. 

ΤΜΗΜΑ 2 

ΚΟΙΝΕΣ ΔΙΑΤΑΞΕΙΣ ΓΙΑ ΤΡΟΦΟΔΟΤΙΚΟΥΣ 
ΚΑΙ ΚΥΡΙΟΥΣ ΟΣΕΚΑ 

Άρθρο 68 

(άρθρο 60 της Οδηγίας 2009/65/ΕΚ) 

1. Ο κύριος ΟΣΕΚΑ χορηγεί στον τροφοδοτικό ΟΣΕΚΑ 
όλα τα έγγραφα και τις πληροφορίες που απαιτούνται 
προκειμένου ο τελευταίος να είναι σε θέση να ανταπο- 
κριθεί στις απαιτήσεις των διατάξεων των άρθρων 2 έως 
106 του παρόντος νόμου. Για το σκοπό αυτόν, ο τροφο¬ 
δοτικός ΟΣΕΚΑ συνάπτει σύμβαση με τον κύριο ΟΣΕΚΑ. 

Ο τροφοδοτικός ΟΣΕΚΑ δεν επενδύει καθ’ υπέρβαση 
των ορίων της παραγράφου 1 του άρθρου 63 σε μερίδια 
του κύριου ΟΣΕΚΑ, μέχρις ότου τεθεί σε ισχύ η ανωτέρω 
σύμβαση. Η σύμβαση αυτή διατίθεται σε όλους τους με- 
ριδιούχους δωρεάν, κατόπιν αιτήματος τους. 

Σε περίπτωση που τη διαχείριση τόσο του κύριου όσο 
και του τροφοδοτικού ΟΣΕΚΑ ασκεί η ίδια εταιρεία δια¬ 
χείρισης, η σύμβαση μπορεί να αντικαθίσταται από εσω¬ 
τερικό κανονισμό επιχειρηματικής συμπεριφοράς, ο ο¬ 
ποίος διασφαλίζει τη συμμόρφωση με τις απαιτήσεις της 
παρούσας παραγράφου. 

2.0 κύριος και ο τροφοδοτικός ΟΣΕΚΑ λαμβάνουν εν- 
δεδειγμένα μέτρα, για το συντονισμό των χρόνων υπο¬ 
λογισμού και δημοσιοποίησης της καθαρής αξίας του ε¬ 
νεργητικού τους, έτσι ώστε να αποφεύγεται η δυνατότη- 

τα πρόβλεψης της τιμής των μεριδίων τους (γπθγΚθΙ 
ϋπηίΓΚ)) και να αποτρέπονται επομένως δυνατότητες απο¬ 
κόμισης κερδών λόγω εκμετάλλευσης διαφορών στο 
χρόνο υπολογισμού και δημοσιοποίησής τους (αΓόίΐΓβςβ). 

3. Με την επιφύλαξη του άρθρου 8 και πέραν των ανα- 
φερομένων στις παραγράφους 4 και 5 αυτού, εάν ο κύ¬ 
ριος ΟΣΕΚΑ αναστείλει προσωρινά την εξαγορά, την ε¬ 
ξόφληση ή τη διάθεση των μεριδίων του είτε με δική του 
πρωτοβουλία είτε κατόπιν αιτήματος των αρμοδίων αρ¬ 
χών του, κάθε τροφοδοτικός ΟΣΕΚΑ αυτού του κύριου 
ΟΣΕΚΑ δικαιούται να αναστέλλει την εξαγορά, την εξό¬ 
φληση ή τη διάθεση των μεριδίων του κατά το ίδιο χρονι¬ 
κό διάστημα όπως ο κύριος ΟΣΕΚΑ. 

4. Αν λυθεί ο κύριος ΟΣΕΚΑ, λύεται επίσης και ο τρο¬ 
φοδοτικός ΟΣΕΚΑ, εκτός εάν η Επιτροπή Κεφαλαιαγο¬ 
ράς εγκρίνει: 

α) την επένδυση τουλάχιστον του ογδόντα πέντε τοις 
εκατό (85%) του ενεργητικού του τροφοδοτικού ΟΣΕΚΑ 
σε μερίδια άλλου κύριου ΟΣΕΚΑ, ή 

β) την τροποποίηση του κανονισμού ή των καταστατι¬ 
κών εγγράφων του τροφοδοτικού ΟΣΕΚΑ, ώστε να μετα- 
τραπεί σε ΟΣΕΚΑ που δεν είναι τροφοδοτικός. 

Μετά την ως άνω έγκριση της Επιτροπής Κεφαλαιαγο¬ 
ράς, ο τροφοδοτικός ΟΣΕΚΑ δύναται να υποβάλει αίτη¬ 
ση εξαγοράς ή εξόφλησης του συνόλου των μεριδίων 
του κύριου ΟΣΕΚΑ που κατέχει. 

Με την επιφύλαξη του άρθρου 9, η λύση του κύριου Ο¬ 
ΣΕΚΑ πραγματοποιείται μετά την πάροδο τουλάχιστον 
τριών (3) μηνών, αφότου ο κύριος ΟΣΕΚΑ ενημερώσει ό¬ 
λους τους μεριδιούχους του και την Επιτροπή Κεφαλαια¬ 
γοράς σχετικά με την απόφαση λύσης. 

5. Αν ο κύριος ΟΣΕΚΑ συγχωνευθεί με άλλον ΟΣΕΚΑ ή 
διασπασθεί σε δύο ή περισσότερους ΟΣΕΚΑ, ο τροφοδο¬ 
τικός ΟΣΕΚΑ λύεται, εκτός εάν η Επιτροπή Κεφαλαιαγο¬ 
ράς εγκρίνει ότι ο τροφοδοτικός ΟΣΕΚΑ: 

α) εξακολουθεί να είναι τροφοδοτικός ΟΣΕΚΑ του κύ¬ 
ριου ΟΣΕΚΑ ή άλλου ΟΣΕΚΑ που προέρχεται από τη 
συγχώνευση ή τη διάσπαση του κύριου ΟΣΕΚΑ, ή μετέ¬ 
χει με το σύνολο του ενεργητικού του στη συγχώνευση 
ή 

β) επενδύει τουλάχιστον το ογδόντα πέντε τοις εκατό 
(85%) του ενεργητικού του σε μερίδια άλλου κύριου Ο¬ 
ΣΕΚΑ που δεν προέρχεται από τη συγχώνευση ή τη διά¬ 
σπαση ή 

γ) τροποποιεί τον κανονισμό ή τα καταστατικά του έγ¬ 
γραφα, ώστε να μετατραπεί σε ΟΣΕΚΑ που δεν είναι 
τροφοδοτικός. 

Η συγχώνευση ή η διάσπαση του κύριου ΟΣΕΚΑ πραγ¬ 
ματοποιείται μόνον εφόσον ο κύριος ΟΣΕΚΑ έχει παρά¬ 
σχει σε όλους τους μεριδιούχους του και στην Επιτροπή 
Κεφαλαιαγοράς τις πληροφορίες που αναφέρονται στο 
άρθρο 49 και στην παραγραφο 3 του άρθρου 56 αντίστοι¬ 
χα, το αργότερο εξήντα (60) ημέρες πριν από την προ- 
τεινόμενη ημερομηνία πραγματοποίησής της. 

Ο τροφοδοτικός ΟΣΕΚΑ δύναται να υποβάλει αίτηση 
εξαγοράς ή εξόφλησης του συνόλου των μεριδίων του 
κύριου ΟΣΕΚΑ που κατέχει, πριν πραγματοποιηθεί η 
συγχώνευση ή η διάσπαση του κύριου ΟΣΕΚΑ, εκτός εάν 
η Επιτροπή Κεφαλαιαγοράς έχει χορηγήσει έγκριση δυ¬ 
νάμει της περίπτωσης α' της παρούσας παραγράφου. 

6. Με βάση τα εκτελεστικά μέτρα της παρ. 6 του άρ¬ 
θρου 60 της Οδηγίας 2009/65/ΕΚ, βάσει των οποίων εκ- 


δόθηκε η Οδηγία 2010/44/ΕΕ της Ευρωπαϊκής Επιτροπής 
της 1 ης Ιουλίου 2010, και με βάση τα εκτελεστικά μέτρα 
της παρ. 7 του άρθρου 60 της Οδηγίας 2009/65/ΕΚ, η Ε¬ 
πιτροπή Κεφαλαιαγοράς εξειδικεύει με απόφαση του Δι¬ 
οικητικού της Συμβουλίου κάθε λεπτομέρεια ή τεχνικό 
θέμα σχετικά με τη σύμβαση μεταξύ του κύριου και του 
τροφοδοτικού ΟΣΕΚΑ ή την υιοθέτηση εσωτερικού κα¬ 
νονισμού επιχειρηματικής συμπεριφοράς, τα ενδεδειγ- 
μένα μέτρα συντονισμού των χρόνων υπολογισμού και 
δημοσιοποίησης της καθαρής αξίας του ενεργητικού 
τους και τη διαδικασία για τη χορήγηση έγκρισης, σε πε¬ 
ρίπτωση λύσης, συγχώνευσης ή διάσπασης του κύριου 
ΟΣΕΚΑ, σύμφωνα με τα αναφερόμενα στις παραγρά¬ 
φους 1,2,4 και 5 αντίστοιχα του παρόντος άρθρου. 

ΤΜΗΜΑ 3 

ΘΕΜΑΤΟΦΥΛΑΚΕΣ ΚΑΙ ΟΡΚΩΤΟΙ 
ΕΛΕΓΚΤΕΣ - ΛΟΓΙΣΤΕΣ 

Άρθρο 69 
Θεματοφύλακες 

(άρθρο 61 τής Οδηγίας 2009/65/ΕΚ) 

1. Αν ο κύριος και ο τροφοδοτικός ΟΣΕΚΑ έχουν δια¬ 
φορετικούς θεματοφύλακες, οι εν λόγω θεματοφύλακες 
συνάπτουν συμφωνία αμοιβαίας ενημέρωσης και ανταλ¬ 
λαγής πληροφοριών, προκειμένου να εξασφαλισθεί η εκ¬ 
πλήρωση των καθηκόντων και των δύο (2) θεματοφυλά- 
κων, 

Ο τροφοδοτικός ΟΣΕΚΑ δεν επενδύει σε μερίδια του 
κύριου ΟΣΕΚΑ, μέχρις ότου τεθεί σε ισχύ η εν λόγω συμ¬ 
φωνία. 

Σε συμμόρφωση προς τις απαιτήσεις των άρθρων 66 έ¬ 
ως και 74 του παρόντος νόμου, οι θεματοφύλακες του 
κύριου και του τροφοδοτικού ΟΣΕΚΑ δεν θεωρείται ότι 
παραβαίνουν κανόνες που περιορίζουν την αποκάλυψη 
πληροφοριών ή που αφορούν την προστασία δεδομέ¬ 
νων, εφόσον αυτοί οι κανόνες προβλέπονται συμβατικά 
ή σε άλλη νομοθετική, κανονιστική ή διοικητική διάταξη. 
Η συμμόρφωση αυτή δεν συνεπάγεται οποιαδήποτε ευ¬ 
θύνη για τους ανωτέρω θεματοφύλακες ή για οποιοδή- 
ποτε άλλο πρόσωπο που ενεργεί για λογαριασμό τους. 

Ο τροφοδοτικός ΟΣΕΚΑ ή, ανάλογα με την περίπτωση, 
η εταιρεία διαχείρισής του, διαβιβάζει στον θεματοφύλα- 
κα του τροφοδοτικού ΟΣΕΚΑ όλες τις πληροφορίες σχε¬ 
τικά με τον κύριο ΟΣΕΚΑ, που απαιτούνται για την εκ¬ 
πλήρωση των καθηκόντων του θεματοφύλακα του τρο¬ 
φοδοτικού ΟΣΕΚΑ, 

2. Αν ο κύριος ΟΣΕΚΑ έχει αδειοδοτηθεί από την Επι¬ 
τροπή Κεφαλαιαγοράς, ο θεματοφύλακάς του ενημερώ¬ 
νει χωρίς καθυστέρηση την Επιτροπή Κεφαλαιαγοράς, 
τον τροφοδοτικό ΟΣΕΚΑ ή, ανάλογα με την περίπτωση, 
την εταιρεία διαχείρισης και τον θεματοφύλακα του τρο¬ 
φοδοτικού ΟΣΕΚΑ, όταν διαπιστώσει παρατυπίες του κύ¬ 
ριου ΟΣΕΚΑ που κρίνει ότι έχουν αρνητικό αντίκτυπο 
στον τροφοδοτικό ΟΣΕΚΑ. 

3. Με βάση τα εκτελεστικά μέτρα της παρ. 3 του άρ¬ 
θρου 61 της Οδηγίας 2009/65/ΕΚ, βάσει των οποίων εκ- 
δόθηκε η Οδηγία 2010/44/ΕΕ της Ευρωπαϊκής Επιτροπής 
της 1ης Ιουλίου 2010, και με βάση τα εκτελεστικά μέτρα 
της παρ. 4 του άρθρου 61 της Οδηγίας 2009/65/ΕΚ, η Ε¬ 
πιτροπή Κεφαλαιαγοράς εξειδικεύει με απόφαση του Δι- 

οικητικού της Συμβουλίου κάθε λεπτομέρεια ή τεχνικό 
θέμα σχετικά με τη συμφωνία που συνάπτουν οι θεματο- 
φύλακες του κύριου και του τροφοδοτικού ΟΣΕΚΑ και τα 
είδη των παρατυπιών που ενδέχεται να έχουν αρνητικό 
αντίκτυπο στον τροφοδοτικό ΟΣΕΚΑ, σύμφωνα με τα α- 
ναφερόμενα στις παραγράφους 1 και 2 αντίστοιχα του 
παρόντος άρθρου. 

Άρθρο 70 

Ορκωτοί ελεγκτές-λογιστές 
(άρθρο 62 της Οδηγίας 2009/65/ΕΚ) 

1. Αν ο κύριος και ο τροφοδοτικός ΟΣΕΚΑ έχουν δια¬ 
φορετικούς ορκωτούς ελεγκτές-λογιστές, οι εν λόγω 
ορκωτοί ελεγκτές-λογιστές συνάπτουν συμφωνία αμοι¬ 
βαίας ενημέρωσης και ανταλλαγής πληροφοριών, προ- 
κειμένου να εξασφαλισθεί η εκπλήρωση των καθηκό¬ 
ντων και των δύο (2) ορκωτών ελεγκτών-λογιστών, συ¬ 
μπεριλαμβανομένων των ρυθμίσεων που έχουν θεσπι- 
σθεί για τη συμμόρφωση προς τις απαιτήσεις της παρα¬ 
γράφου 2. 

Ο τροφοδοτικός ΟΣΕΚΑ δεν επενδύει σε μερίδια του 
κύριου ΟΣΕΚΑ, μέχρις ότου τεθεί σε ισχύ η εν λόγω συμ¬ 
φωνία. 

2. Στην έκθεση ελέγχου που προσαρτάται στην ετήσια 
και εξαμηνιαία έκθεση των ΟΣΕΚΑ του παρόντος νόμου, 
ο ορκωτός ελεγκτής-λογιοπής του τροφοδοτικού ΟΣΕΚΑ 
λαμβάνει υπόψη την αντίστοιχη έκθεση ελέγχου του κύ¬ 
ριου ΟΣΕΚΑ. Στην περίπτωση διασυνοριακής δομής κύρι¬ 
ου και τροφοδοτικού ΟΣΕΚΑ, η έκθεση ελέγχου του κύ¬ 
ριου ΟΣΕΚΑ αφορά τη διαχειριστική χρήση της ετήσιας 
έκθεσης, εκτός εάν στη νομοθεσία του κράτους - μέλους 
καταγωγής του προβλέπεται και ο έλεγχος της εξαμηνι¬ 
αίας έκθεσής του. Σε κάθε περίπτωση, εάν ο τροφοδοτι¬ 
κός και ο κύριος ΟΣΕΚΑ έχουν διαφορετικό λογιστικό έ¬ 
τος, ο ορκωτός ελεγκτής-λογιστής του κύριου ΟΣΕΚΑ 
συντάσσει πρόσθετη έκθεση με ημερομηνία αναφοράς 
την ημερομηνία της αντίστοιχης ετήσιας και εξαμηνιαίας 
έκθεσης του τροφοδοτικού ΟΣΕΚΑ. 

Ο ελεγκτής του τροφοδοτικού ΟΣΕΚΑ αναφέρει, ι¬ 
δίως, στην έκθεσή του τυχόν παρατυπίες που εντοπίστη¬ 
καν στην έκθεση ελέγχου του κύριου ΟΣΕΚΑ, καθώς και 
τον αντίκτυπό τους στον τροφοδοτικό ΟΣΕΚΑ. 

3. Σε συμμόρφωση προς τις απαιτήσεις των άρθρων 66 
έως και 74 του παρόντος νόμου, οι ορκωτοί ελεγκτές- 
λογιστές του κύριου και του τροφοδοτικού ΟΣΕΚΑ δεν 
θεωρείται ότι παραβαίνουν κανόνες που περιορίζουν την 
αποκάλυψη πληροφοριών ή που αφορούν την προστασία 
δεδομένων, εφόσον αυτοί οι κανόνες προβλέπονται 
συμβατικά ή σε άλλη νομοθετική, κανονιστική ή διοικητι¬ 
κή διάταξη. Η συμμόρφωση αυτή δεν συνεπάγεται οποι- 
αδήποτε ευθύνη για τους ανωτέρω ορκωτούς ελεγκτές- 
λογιστές ή για οποιοδήποτε άλλο πρόσωπο που ενεργεί 
για λογαριασμό τους. 

4. Με βάση τα εκτελεστικά μέτρα της παρ. 4 του άρ¬ 
θρου 62 της Οδηγίας 2009/65/ΕΚ, βάσει των οποίων εκ- 
δόθηκε η Οδηγία 2010/44/ΕΕ της Ευρωπαϊκής Επιτροπής 
της Ίης Ιουλίου 2010, η Επιτροπή Κεφαλαιαγοράς εξει¬ 
δικεύει με απόφαση του Διοικητικού της Συμβουλίου κά¬ 
θε λεπτομέρεια ή τεχνικό θέμα σχετικά με τη συμφωνία 


που συνάπτουν οι ορκωτοί ελεγκτές-λογιστές του κύρι¬ 
ου και του τροφοδοτικού ΟΣΕΚΑ, σύμφωνα με τα αναφε- 
ρόμενα στην παράγραφο 1. 

ΤΜΗΜΑ 4 

ΥΠΟΧΡΕΩΤΙΚΕΣ ΠΛΗΡΟΦΟΡΙΕΣ ΚΑΙ ΔΙΑΦΗΜΙΣΤΙΚΕΣ 
ΑΝΑΚΟΙΝΩΣΕΙΣ ΑΠΟ ΤΟΝ ΤΡΟΦΟΔΟΤΙΚΟ ΟΣΕΚΑ 
ΠΟΥ ΕΧΕΙ ΑΔΕΙΟΔΟΤΗΘΕΙ ΑΠΟ ΤΗΝ ΕΠΙΤΡΟΠΗ 
ΚΕΦΑΛΑΙΑΓΟΡΑΣ 

Άρθρο 71 

(άρθρο 63 της Οδηγίας 2009/65/ΕΚ) 

1. Το ενημερωτικό δελτίο του τροφοδοτικού ΟΣΕΚΑ 
περιέχει, πλέον των πληροφοριών που προβλέπονται 
στην απόφαση της Επιτροπής Κεφαλαιαγοράς που εκδί- 
δεται με βάση την παράγραφο 2 του άρθρου 76, τις ακό¬ 
λουθες πληροφορίες: 

α) δήλωση ότι ο εν λόγω ΟΣΕΚΑ είναι τροφοδοτικός 
συγκεκριμένου κύριου ΟΣΕΚΑ και, υπό αυτήν την ιδιότη¬ 
τα, επενδύει διαρκώς ποσοστό ογδόντα πέντε τοις εκα¬ 
τό (85%) ή περισσότερο του ενεργητικού του σε μερίδια 
του εν λόγω κύριου ΟΣΕΚΑ, 
β) τον επενδυτικό του σκοπό και την επενδυτική του 
πολιτική, συμπεριλαμβανομένων των κινδύνων στους ο¬ 
ποίους εκτίθεται και των επιπτώσεών τους και του κατά 
πόσον οι αποδόσεις του τροφοδοτικού και του κύριου Ο¬ 
ΣΕΚΑ είναι ταυτόσημες ή, εναλλακτικά, σε ποιον βαθμό 
και για ποιους λόγους διαφέρουν, καθώς και περιγραφή 
των επενδύσεων που πραγματοποιούνται σύμφωνα με 
τις παραγράφους 2 και 3 του άρθρου 66, 
γ) σύντομη περιγραφή του κύριου ΟΣΕΚΑ, της οργά¬ 
νωσής του, του επενδυτικού σκοπού και της επενδυτικής 
πολιτικής του, συμπεριλαμβανομένων των κινδύνων 
στους οποίους εκτίθεται και των επιπτώσεών τους, κα¬ 
θώς και ενημέρωση για τον τρόπο απόκτησης του ενημε¬ 
ρωτικού δελτίου του κύριου ΟΣΕΚΑ, 
δ) σύνοψη της σύμβασης που έχει συναφθεί μεταξύ 
του τροφοδοτικού και του κύριου ΟΣΕΚΑ ή του εσωτερι¬ 
κού κανονισμού επιχειρηματικής συμπεριφοράς, κατά τα 
προβλεπόμενα στην παραγραφο 1 του άρθρου 68, 
ε) τον τρόπο με τον οποίο οι μεριδιούχοι του τροφοδο¬ 
τικού ΟΣΕΚΑ δύνανται να λάβουν περαιτέρω πληροφο¬ 
ρίες σχετικά με τον κύριο ΟΣΕΚΑ και τη σύμβαση που έ¬ 
χει συναφθεί μεταξύ του τροφοδοτικού και του κύριου 
ΟΣΕΚΑ ή του εσωτερικού κανονισμού επιχειρηματικής 
συμπεριφοράς, 

στ) περιγραφή κάθε αμοιβής ή επιστροφής εξόδων 
που καταβάλλονται από τον τροφοδοτικό ΟΣΕΚΑ, λόγω 
της επένδυσής του σε μερίδια του κύριου ΟΣΕΚΑ, καθώς 
και των συνολικών επιβαρύνσεων του τροφοδοτικού και 
του κύριου ΟΣΕΚΑ και 

ζ) περιγραφή των φορολογικών επιπτώσεων για τον 
τροφοδοτικό ΟΣΕΚΑ, από την επένδυση σε μερίδια του 
κύριου ΟΣΕΚΑ. 

2. Πλέον των πληροφοριών που προβλέπονται στην α¬ 
πόφαση της Επιτροπής Κεφαλαιαγοράς της παραγρά¬ 
φου 1 του άρθρου 77, στην ετήσια έκθεση του τροφοδο¬ 
τικού ΟΣΕΚΑ αναφέρονται οι συνολικές επιβαρύνσεις 
του τροφοδοτικού και του κύριου ΟΣΕΚΑ. 

Στην ετήσια και την εξαμηνιαία έκθεση του τροφοδοτι¬ 
κού ΟΣΕΚΑ αναφέρεται ο τρόπος απόκτησης της ετή¬ 
σιας και της εξαμηνιαίας έκθεσης του κύριου ΟΣΕΚΑ. 

3. Πλέον των υποχρεώσεων του βάσει των άρθρων 78 
και 84, ο τροφοδοτικός ΟΣΕΚΑ υποβάλλει στην Επιτρο¬ 
πή Κεφαλαιαγοράς το ενημερωτικό δελτίο του κύριου Ο¬ 
ΣΕΚΑ, εφόσον έχει αδειοδοτηθεί σε άλλο κράτος - μέ¬ 
λος, τις βασικές πληροφορίες για τους επενδυτές, που 
αναφέρονται στο άρθρο 78 της Οδηγίας 2009/65/ΕΚ, και 
κάθε τροποποίησή τους, καθώς και την ετήσια και την ε¬ 
ξαμηνιαία έκθεση του κύριου ΟΣΕΚΑ. 

4. Ο τροφοδοτικός ΟΣΕΚΑ αναφέρει σε κάθε ενημε¬ 
ρωτικό και διαφημιστικό έντυπο ή ανακοίνωση ότι επεν¬ 
δύει διαρκώς ποσοστό ογδόντα πέντε τοις εκατό (85%) 
ή περισσότερο του ενεργητικού του σε μερίδια συγκε¬ 
κριμένου κύριου ΟΣΕΚΑ. 

5. Ο τροφοδοτικός ΟΣΕΚΑ διαθέτει στους επενδυτές 
δωρεάν, κατόπιν αιτήματος τους, αντίγραφο του ενημε¬ 
ρωτικού δελτίου και της ετήσιας και της εξαμηνιαίας έκ¬ 
θεσης του κύριου ΟΣΕΚΑ σε έντυπη μορφή. 

ΤΜΗΜΑ 5 

ΜΕΤΑΤΡΟΠΗ ΥΦΙΣΤΑΜΕΝΩΝ ΟΣΕΚΑ 
ΣΕ ΤΡΟΦΟΔΟΤΙΚΟΥΣ ΟΣΕΚΑ ΚΑΙ ΑΛΛΑΓΗ 
ΤΟΥ ΚΥΡΙΟΥ ΟΣΕΚΑ 

Αρθρο 72 

(άρθρο 64 της Οδηγίας 2009/65/ΕΚ) 

1. Αν ένας ΟΣΕΚΑ μετατραπεί σε τροφοδοτικό ΟΣΕΚΑ 
ενός κύριου ΟΣΕΚΑ ή αν αλλάξει ο κύριος ΟΣΕΚΑ του 
τροφοδοτικού ΟΣΕΚΑ, ο τροφοδοτικός ΟΣΕΚΑ οφείλει 
να παράσχει σε όλους τους μεριδιούχους του τις ακό¬ 
λουθες πληροφορίες: 

α) δήλωση ότι η Επιτροπή Κεφαλαιαγοράς ενέκρινε 
την επένδυση του τροφοδοτικού ΟΣΕΚΑ σε μερίδια συ¬ 
γκεκριμένου κύριου ΟΣΕΚΑ, 

β) τις βασικές πληροφορίες για τους επενδυτές, του 
τροφοδοτικού και του κύριου ΟΣΕΚΑ, σύμφωνα με το 
άρθρο 80 του παρόντος νόμου και το άρθρο 78 της Οδη¬ 
γίας 2009/65/ΕΚ, 

γ) την ημερομηνία κατά την οποία ο τροφοδοτικός Ο¬ 
ΣΕΚΑ πρόκειται να αρχίσει να επενδύει σε μερίδια του 
κύριου ΟΣΕΚΑ ή, εάν έχει ήδη επενδύσει στον κύριο Ο¬ 
ΣΕΚΑ, την ημερομηνία κατά την οποία η επένδυσή του 
θα υπερβεί το όριο της παραγράφου 1 του άρθρου 63 και 

δ) δήλωση ότι οι μεριδιούχοι του τροφοδοτικού ΟΣΕ¬ 
ΚΑ δικαιούνται να ζητήσουν την εξαγορά ή την εξόφλη¬ 
ση των μεριδίων τους, χωρίς άλλη χρέωση εκτός από τα 
τέλη που παρακρατεί ο ΟΣΕΚΑ για την κάλυψη του κό¬ 
στους αποεπένδυσης, εντός προθεσμίας τριάντα (30) η¬ 
μερών από την ημερομηνία παροχής από τον τροφοδοτι¬ 
κό ΟΣΕΚΑ των πληροφοριών που αναφέρονται στην πα¬ 
ρούσα παράγραφο. 

Οι πληροφορίες αυτές παρέχονται τουλάχιστον τριά¬ 
ντα (30) ημέρες πριν από την ημερομηνία που αναφέρε- 
ται στην ως άνω περίπτωση γ'. 

2. Αν ο τροφοδοτικός ΟΣΕΚΑ έχει γνωστοποιήσει, 
σύμφωνα με το άρθρο 91, την πρόθεσή του να διαθέσει 
μερίδιά του σε άλλο κράτος - μέλος, οι πληροφορίες που 
αναφέρονται στην παράγραφο 1 παρέχονται στην επίση¬ 
μη γλώσσα ή σε μία από τις επίσημες γλώσσες του κρά¬ 


τους - μέλους υποδοχής του τροφοδοτικού ΟΣΕΚΑ ή σε 
γλώσσα αποδεκτή από τις Αρμόδιες Αρχές του κράτους 
- μέλους υποδοχής. Ο τροφοδοτικός ΟΣΕΚΑ που παρέ¬ 
χει τις πληροφορίες οφείλει να προσκομίσει ακριβή με¬ 
τάφρασή τους. 

3. Αν ο τροφοδοτικός ΟΣΕΚΑ, που έχει λάβει άδεια 
λειτουργίας σε άλλο κράτος - μέλος, έχει γνωστοποιή¬ 
σει, σύμφωνα με το άρθρο 90, την πρόθεσή του να δια¬ 
θέσει μερίδιά του στην Ελλάδα, οι πληροφορίες που α- 
ναφέρονται στην παράγραφο 1 παρέχονται στην ελληνι¬ 
κή γλώσσα. Ο τροφοδοτικός ΟΣΕΚΑ που παρέχει τις 
πληροφορίες οφείλει να προσκομίσει ακριβή μετάφρασή 
τους. 

4.0 τροφοδοτικός ΟΣΕΚΑ δεν επιτρέπεται να επενδύ¬ 
σει σε μερίδια συγκεκριμένου κύριου ΟΣΕΚΑ πέραν του 
ορίου της παραγράφου 1 του άρθρου 63, πριν την πάρο¬ 
δο της προθεσμίας των τριάντα (30) ημερών που αναφέ- 
ρεται στα τελευταίο εδάφιο της παραγράφου 1. 

5. Με βάση τα εκτελεστικά μέτρα της παραγράφου 4 
του άρθρου 64 της Οδηγίας 2009/65/ΕΚ, βάσει των οποί¬ 
ων εκδόθηκε η Οδηγία 2010/44/ΕΕ της Ευρωπαϊκής Επι¬ 
τροπής της 1ης Ιουλίου 2010, και με βάση τα εκτελεστι¬ 
κά μέτρα της παραγράφου 5 του άρθρου 64 της Οδηγίας 
2009/65/ΕΚ, η Επιτροπή Κεφαλαιαγοράς εξειδικεύει με 
απόφαση του Διοικητικού της Συμβουλίου κάθε λεπτομέ¬ 
ρεια ή τεχνικό θέμα σχετικά με το περιεχόμενο και τον 
τρόπο παροχής των πληροφοριών προς τους μεριδιού- 
χους, σύμφωνα με τα αναφερόμενα στην παράγραφο 1 
του παρόντος άρθρου, καθώς και τη διαδικασία αποτίμη¬ 
σης και ελέγχου και το ρόλο του θεματοφύλακα του τρο¬ 
φοδοτικού ΟΣΕΚΑ σε περίπτωση απόκτησης μεριδίων 
του κύριου ΟΣΕΚΑ με εισφορά σε είδος από τον τροφο¬ 
δοτικό ΟΣΕΚΑ. 

ΤΜΗΜΑ 6 

ΥΠΟΧΡΕΩΣΕΙΣ ΚΑΙ ΑΡΜΟΔΙΕΣ ΑΡΧΕΣ 
Άρθρο 73 

Ειδικές υποχρεώσεις κύριου και τροφοδοτικού ΟΣΕΚΑ 
(άρθρα 65-66 της Οδηγίας 2009/65/ΕΚ) 

1. Ο τροφοδοτικός ΟΣΕΚΑ παρακολουθεί αποτελε¬ 
σματικά τη δραστηριότητα του κύριου ΟΣΕΚΑ. Για την 
εκπλήρωση αυτής της υποχρέωσης, ο τροφοδοτικός Ο¬ 
ΣΕΚΑ μπορεί να βασίζεται σε πληροφορίες και έγγραφα 
που λαμβάνει από τον κύριο ΟΣΕΚΑ ή, ανάλογα με την 
περίπτωση, την εταιρεία διαχείρισης, τον θεματοφύλακα 
και τον ορκωτό ελεγκτή-λογιστή του κύριου ΟΣΕΚΑ, ε¬ 
κτός εάν συντρέχει λόγος να αμφιβάλλει για την ακρί¬ 
βεια τους. 

2. Αν σε σχέση με την επένδυση στα μερίδια του κύρι¬ 
ου ΟΣΕΚΑ, ο τροφοδοτικός ΟΣΕΚΑ, η εταιρεία διαχείρι¬ 
σής του ή οποιοδήποτε πρόσωπο ενεργεί για λογαρια¬ 
σμό είτε του τροφοδοτικού ΟΣΕΚΑ, είτε της εταιρείας 
διαχείρισής του, εισπράττουν προμήθεια διάθεσης ή άλ¬ 
λο χρηματικό όφελος, η εν λόγω προμήθεια ή το χρημα¬ 
τικό όφελος καταβάλλεται στο ενεργητικό του τροφοδο¬ 
τικού ΟΣΕΚΑ. 

3. Ο κύριος ΟΣΕΚΑ ενημερώνει χωρίς καθυστέρηση 
την Επιτροπή Κεφαλαιαγοράς σχετικά με την ταυτότητα 
κάθε τροφοδοτικού ΟΣΕΚΑ που επενδύει στα μερίδιά 
του. Στην περίπτωση που ο ανωτέρω τροφοδοτικός ΟΣΕ- 

ΚΑ έχει λάβει άδεια λειτουργίας σε άλλο κράτος - μέ¬ 
λος, η Επιτροπή Κεφαλαιαγοράς ενημερώνει χωρίς κα¬ 
θυστέρηση τις αντίστοιχες αρχές του κράτους - μέλους 
καταγωγής του τροφοδοτικού ΟΣΕΚΑ σχετικά με την εν 
λόγω επένδυση. 

4. Ο κύριος ΟΣΕΚΑ δεν χρεώνει προμήθειες διάθεσης 
ή εξαγοράς για την επένδυση του τροφοδοτικού ΟΣΕΚΑ 
σε μερίδιά του ή κατά την εξαγορά τους αντίστοιχα. 

5. Ο κύριος ΟΣΕΚΑ μεριμνά για την έγκαιρη και συνε¬ 
χή διάθεση όλων των πληροφοριών, οι οποίες απαιτού¬ 
νται σύμφωνα με τον παρόντα νόμο, άλλες διατάξεις της 
κοινοτικής νομοθεσίας, το εφαρμοστέο εθνικό δίκαιο και 
τον κανονισμό ή τα καταστατικά του έγγραφα, στον τρο¬ 
φοδοτικό ΟΣΕΚΑ ή, ανάλογα με την περίπτωση, στην ε¬ 
ταιρεία διαχείρισής του, στην Επιτροπή Κεφαλαιαγοράς, 
στον θεματοφύλακα και στον ορκωτό ελεγκτή-λογιστή 
του τροφοδοτικού ΟΣΕΚΑ, καθώς και στις Αρμόδιες 
Αρχές του κράτους - μέλους καταγωγής του τροφοδοτι¬ 
κού ΟΣΕΚΑ, εφόσον ο τελευταίος έχει λάβει άδεια λει¬ 
τουργίας σε άλλο κράτος - μέλος. 

Άρθρο 74 

Ενημέρωση από την Επιτροπή Κεφαλαιαγοράς 
(άρθρο 67 της Οδηγίας 2009/65/ΕΚ) 

1. Αν ο κύριος και ο τροφοδοτικός ΟΣΕΚΑ έχουν λάβει 
άδεια σύστασης ή λειτουργίας από την Επιτροπή Κεφα¬ 
λαιαγοράς, η τελευταία ενημερώνει χωρίς καθυστέρηση 
τον τροφοδοτικό ΟΣΕΚΑ, σχετικά με κάθε απόφαση, μέ¬ 
τρο, διαπίστωση μη συμμόρφωσης με τους όρους του 
παρόντος Κεφαλαίου ή κάθε πληροφορία που λαμβάνει 
βάσει των παραγράφων 1 και 2 του άρθρου 98, η οποία 
αφορά τον κύριο ΟΣΕΚΑ ή, ανάλογα με την περίπτωση, 
την εταιρεία διαχείρισης, τον θεματοφύλακα ή τον ορκω¬ 
τό ελεγκτή-λογιστή του. 

2. Αν ο κύριος ΟΣΕΚΑ έχει αδειοδοτηθεί από την Επι¬ 
τροπή Κεφαλαιαγοράς και ο τροφοδοτικός ΟΣΕΚΑ έχει 
λάβει άδεια λειτουργίας σε άλλο κράτος - μέλος, η Επι¬ 
τροπή Κεφαλαιαγοράς γνωστοποιεί χωρίς καθυστέρηση 
στις Αρμόδιες Αρχές του κράτους - μέλους καταγωγής 
του τροφοδοτικού ΟΣΕΚΑ κάθε απόφαση, μέτρο, διαπί¬ 
στωση μη συμμόρφωσης με τους όρους του παρόντος 
Κεφαλαίου ή κάθε πληροφορία που λαμβάνει βάσει της 
παραγράφου 1 του άρθρου 98, η οποία αφορά τον κύριο 
ΟΣΕΚΑ ή, ανάλογα με την περίπτωση, την εταιρεία δια¬ 
χείρισης, τον θεματοφύλακα ή τον ορκωτό ελεγκτή-λο- 
γιστή του. 

3. Αν ο τροφοδοτικός ΟΣΕΚΑ έχει αδειοδοτηθεί από 
την Επιτροπή Κεφαλαιαγοράς και ο κύριος ΟΣΕΚΑ έχει 
λάβει άδεια λειτουργίας σε άλλο κράτος - μέλος, η Επι¬ 
τροπή Κεφαλαιαγοράς ενημερώνει χωρίς καθυστέρηση 
τον τροφοδοτικό ΟΣΕΚΑ για κάθε γνωστοποίηση που 
λαμβάνει από τις Αρμόδιες Αρχές του κράτους - μέλους 
καταγωγής του κύριου ΟΣΕΚΑ σχετικά με κάθε απόφα¬ 
ση, μέτρο, διαπίστωση μη συμμόρφωσης με τους όρους 
των άρθρων 58 έως και 67 πις Οδηγίας 2009/65/ΕΚ ή κά¬ 
θε πληροφορία που αναφέρεται βάσει της παραγράφου 
1 του άρθρου 106 της Οδηγίας 2009/65/ΕΚ, η οποία αφο¬ 
ρά τον κύριο ΟΣΕΚΑ ή, ανάλογα με την περίπτωση, την 
εταιρεία διαχείρισης, τον θεματοφύλακα ή τον ορκωτό 
ελεγκτή-λογιστή του. 


ΚΕΦΑΛΑΙΟ Θ' 

ΥΠΟΧΡΕΩΣΕΙΣ ΣΧΕΤΙΚΑ ΜΕ ΤΗΝ ΕΝΗΜΕΡΩΣΗ 
ΤΩΝ ΕΠΕΝΔΥΤΩΝ 

ΤΜΗΜΑ 1 

ΔΗΜΟΣΙΟΠΟΙΗΣΗ ΕΝΗΜΕΡΩΤΙΚΟΥ ΔΕΛΤΙΟΥ 
ΚΑΙ ΠΕΡΙΟΔΙΚΩΝ ΕΚΘΕΣΕΩΝ 

Άρθρο 75 

Διαχειριστική χρήση - Ενημερωτικό δελτίο 
και περιοδικές εκθέσεις 
(άρθρο 68 της Οδηγίας 2009/65/ΕΚ) 

1. Η διαχειριστική χρήση του ΟΣΕΚΑ έχει διάρκεια δώ¬ 
δεκα (12) μηνών, με ημερομηνία τέλους χρήσης είτε την 
30ή Ιουνίου, είτε την 31η Δεκεμβρίου εκάστου έτους. 
Κατ’ εξαίρεση, η πρώτη διαχειριστική χρήση μπορεί να ο- 
ρισθεί για διάστημα μικρότερο των δώδεκα (12) μηνών. 

2. Η ΑΕΕΜΚ για κάθε επενδυτικό της τμήμα και η εται¬ 
ρεία διαχείρισης, για κάθε αμοιβαίο κεφάλαιο που δια¬ 
χειρίζεται, συντάσσει στην ελληνική γλώσσα τα εξής: 

α) ενημερωτικό δελτίο, 

β) ετήσια έκθεση για κάθε διαχειριστική χρήση και 

γ) εξαμηνιαία έκθεση που καλύπτει τους πρώτους έξι 
(6) μήνες κάθε διαχειριστικής χρήσης. 

3. Η ετήσια έκθεση τίθεται στη διάθεση του επενδυτι¬ 
κού κοινού εντός τεσσάρων (4) μηνών από τη λήξη κάθε 
χρήσης και η εξαμηνιαία έκθεση εντός δύο (2) μηνών α¬ 
πό τη λήξη του εξαμήνου. 

Άρθρο 76 

Ενημερωτικό δελτίο 

(άρθρα 69, 70,71, 72,75 της Οδηγίας 2009/65/ΕΚ) 

1. Το ενημερωτικό δελτίο περιέχει τα απαραίτητα στοι¬ 
χεία που επιτρέπουν στους επενδυτές να διαμορφώ¬ 
σουν τεκμηριωμένη γνώμη για την προτεινόμενη επέν¬ 
δυση και ειδικότερα, όσον αφορά τους σχετικούς κινδύ¬ 
νους. 

Το ενημερωτικό δελτίο περιλαμβάνει, ανεξαρτήτως 
των χρηματοπιστωτικών μέσων στα οποία επενδύεται το 
ενεργητικό του ΟΣΕΚΑ, σαφή και κατανοητή επεξήγηση 
των επενδυτικών κινδύνων του ΟΣΕΚΑ. 

2. Η Επιτροπή Κεφαλαιαγοράς με απόφασή της ενσω¬ 
ματώνει το Σχέδιο Α του Παραρτήματος I της Οδηγίας 
2009/65/ΕΚ. 

3. Το ενημερωτικό δελτίο περιέχει τουλάχιστον τα 
στοιχεία που προβλέπονται στην απόφαση της παραγρά¬ 
φου 2, εφόσον τα στοιχεία αυτά δεν περιλαμβάνονται ή¬ 
δη στον κανονισμό ή στα καταστατικά έγγραφα του Ο¬ 
ΣΕΚΑ, τα οποία προσαρτώνται στο ενημερωτικό δελτίο, 
σύμφωνα με την παράγραφο 7 του παρόντος άρθρου. 

4. Το ενημερωτικό δελτίο προσδιορίζει τις κατηγορίες 
των στοιχείων του ενεργητικού του ΟΣΕΚΑ. Αναφέρει, 
επίσης, κατά πόσον ο ΟΣΕΚΑ δύναται να διενεργεί πρά¬ 
ξεις σε παράγωγα χρηματοπιστωτικά μέσα. Στην περί¬ 
πτωση αυτή, αναφέρει ρητώς αν οι πράξεις αυτές μπο¬ 
ρούν να διενεργούνται με σκοπό την αντιστάθμιση κιν¬ 
δύνων ή/και την επίτευξη του επενδυτικού σκοπού του 
ΟΣΕΚΑ, καθώς και τις ενδεχόμενες επιπτώσεις της χρή¬ 
σης παράγωγων χρηματοπιστωτικών μέσων στη συνολι¬ 
κή έκθεση κινδύνου. 

5. Αν ο ΟΣΕΚΑ επενδύει κυρίως σε άλλες κατηγορίες 
στοιχείων του ενεργητικού του άρθρου 59, πλην των κι¬ 
νητών αξιών και των μέσων χρηματαγοράς, ή αν ο ΟΣΕ¬ 
ΚΑ αναπαράγει δείκτη μετοχών ή ομολογιών, σύμφωνα 
με το άρθρο 62, συμπεριλαμβάνει στο ενημερωτικό δελ¬ 
τίο του και, ανάλογα με την περίπτωση, στις διαφημιστι¬ 
κές ανακοινώσεις του, ρητή αναφορά η οποία εφιστά την 
προσοχή στην επενδυτική του πολιτική. 

6. Όταν η καθαρή αξία του ενεργητικού ενός ΟΣΕΚΑ 
είναι πιθανό να εμφανίσει υψηλή μεταβλητότητα, λόγω 
της σύνθεσης του χαρτοφυλακίου ή των εφαρμοζόμε¬ 
νων τεχνικών διαχείρισης, το ενημερωτικό δελτίο του 
και, ανάλογα με την περίπτωση, οι διαφημιστικές ανακοι¬ 
νώσεις του, περιέχουν ρητή αναφορά η οποία επισύρει 
την προσοχή στο ενδεχόμενο αυτό. 

7. Ο κανονισμός ή τα καταστατικά έγγραφα του ΟΣΕ¬ 
ΚΑ αποτελούν αναπόσπαστο μέρος του ενημερωτικού 
του δελτίου, στο οποίο και προσαρτώνται. Τα εν λόγω 
έγγραφα δεν απαιτείται να προσαρτώνται στο ενημερω¬ 
τικό δελτίο, όταν ο επενδυτής ενημερώνεται ότι μπορεί 
να ζητήσει είτε να του αποσταλούν τα έγγραφα αυτά, εί¬ 
τε να του γνωστοποιηθεί το σημείο πρόσβασης σε αυτά, 
σε κάθε κράτος - μέλος στο οποίο διατίθενται τα μερίδια. 

8. Τα ουσιώδη στοιχεία του ενημερωτικού δελτίου επι- 
καιροποιούνται χωρίς καθυστέρηση μετά από κάθε μετα¬ 
βολή τους. 

9. Το ενημερωτικό δελτίο διατίθεται με σταθερό μέσο 
ή μέσω διαδικτύου και παρέχεται στους επενδυτές δω¬ 
ρεάν σε έντυπη μορφή, κατόπιν αιτήματος τους. 

10. Με βάση τα εκτελεστικά μέτρα της παραγράφου 5 
του άρθρου 69 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με το περιεχόμενο και το μορφότυπο του ενημερωτι¬ 
κού δελτίου. 

Άρθρο 77 

Ετήσια και εξαμηνιαία έκθεση 
(άρθρα 69,73,75 της Οδηγίας 2009/65/ΕΚ) 

1. Το περιεχόμενο της ετήσιας και της εξαμηνιαίας έκ¬ 
θεσης του ΟΣΕΚΑ εξειδικεύεται με απόφαση της Επιτρο¬ 
πής Κεφαλαιαγοράς, η οποία ενσωματώνει το Σχέδιο Β 
του Παραρτήματος I της Οδηγίας 2009/65/ΕΚ. 

2. Η ετήσια έκθεση περιέχει ισολογισμό ή κατάσταση 
περιουσιακών στοιχείων και υποχρεώσεων, αναλυτικό 
λογαριασμό των εσόδων και των δαπανών της χρήσης, 
έκθεση για τις δραστηριότητες της χρήσης και τα άλλα 
στοιχεία που προβλέπονται στην απόφαση της παραγρά¬ 
φου 1, καθώς και κάθε σημαντική πληροφορία που επι¬ 
τρέπει στους επενδυτές να διαμορφώσουν τεκμηριωμέ¬ 
νη γνώμη για την εξέλιξη των δραστηριοτήτων και των 
αποτελεσμάτων του ΟΣΕΚΑ. 

3. Η εξαμηνιαία έκθεση περιέχει τουλάχιστον τα στοι¬ 
χεία που προβλέπονται στην απόφαση της παραγράφου 
1. Όταν ο ΟΣΕΚΑ έχει ήδη ή προτίθεται να διανείμει εν¬ 
διάμεσο μέρισμα, τα αποτελέσματα εξαμήνου προκύ¬ 
πτουν μετά την αφαίρεση των φόρων του εν λόγω εξα¬ 
μήνου και των ενδιάμεσων μερισμάτων που έχουν διανε¬ 
μηθεί ή πρόκειται να διανεμηθούν. 

4. Η ετήσια και η εξαμηνιαία έκθεση του ΟΣΕΚΑ ελέγ¬ 
χονται από ορκωτούς ελεγκτές-λογιστές. Η έκθεση ε¬ 
λέγχου που παρέχεται από αυτούς και ενδεχομένως, οι 


παρατηρήσεις τους, προσαρτώνται εξ ολοκλήρου στην 
ετήσια και στην εξαμηνιαία έκθεση του ΟΣΕΚΑ. 

5. Η ετήσια και η εξαμηνιαία έκθεση διατίθενται στους 
επενδυτές με τον τρόπο που καθορίζεται στο ενημερωτι¬ 
κό δελτίο, καθώς και σπς βασικές πληροφορίες για τους 
επενδυτές, που αναφέρονται στο άρθρο 80. Οι επενδυ¬ 
τές λαμβάνουν, δωρεάν, αντίγραφο της ετήσιας και της 
εξαμηνιαίας έκθεσης σε έντυπη μορφή, κατόπιν αιτήμα¬ 
τος τους. 

6. Με βάση τα εκτελεστικά μέτρα της παραγράφου 5 
του άρθρου 69 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με το περιεχόμενο και το μορφότυπο της ετήσιας και 
εξαμηνιαίας έκθεσης του ΟΣΕΚΑ. 

Άρθρο 78 

Ενημέρωση των αρμοδίων αρχών 
(άρθρο 74 της Οδηγίας 2009/65/ΕΚ) 

Ο ΟΣΕΚΑ υποβάλλει στην Επιτροπή Κεφαλαιαγοράς 
το ενημερωτικό του δελτίο και οποιεσδήποτε τροποποιή¬ 
σεις του, καθώς και την ετήσια και εξαμηνιαία έκθεσή 
του. Ο ΟΣΕΚΑ διαθέτει τα έγγραφα αυτά και στις Αρμό¬ 
διες Αρχές του κράτους - μέλους καταγωγής της εται¬ 
ρείας διαχείρισής του, εφόσον η τελευταία έχει λάβει ά¬ 
δεια λειτουργίας σε άλλο κράτος - μέλος, κατόπιν αιτή¬ 
ματος των Αρμοδίων Αρχών. Ο ΟΣΕΚΑ που έχει λάβει ά¬ 
δεια λειτουργίας σε άλλο κράτος - μέλος και έχει ορίσει 
ως εταιρεία διαχείρισής του ΑΕΔΑΚ του παρόντος νό¬ 
μου υποβάλλει τα ανωτέρω έγγραφα στην Επιτροπή Κε¬ 
φαλαιαγοράς, κατόπιν αιτήματος της. 

ΤΜΗΜΑ 2 

ΑΝΑΚΟΙΝΩΣΕΙΣ ΚΑΙ ΔΙΑΦΗΜΙΣΕΙΣ ΟΣΕΚΑ 

Αρθρο 79 

(άρθρα 70,76, 77 της Οδηγίας 2009/65/ΕΚ) 

1. Ολες οι ανακοινώσεις του ΟΣΕΚΑ προς τους επεν¬ 
δυτές πρέπει να είναι ακριβείς, σαφείς και μη παραπλα¬ 
νητικές. Επιπλέον, οι διαφημιστικές ανακοινώσεις πρέ¬ 
πει να γίνονται αντιληπτές ως διαφημίσεις. Ειδικότερα, η 
ανακοίνωση διαφημιστικού περιεχομένου με πρόσκληση 
για αγορά μεριδίων ΟΣΕΚΑ, η οποία περιέχει συγκεκρι¬ 
μένες πληροφορίες σχετικά με έναν ΟΣΕΚΑ, δεν περιέ¬ 
χει στοιχεία που έρχονται σε αντίθεση ή υποβαθμίζουν 
το περιεχόμενο των πληροφοριών οι οπαίες περιέχονται 
στο ενημερωτικό δελτίο και στις βασικές πληροφορίες 
για τους επενδυτές, που αναφέρονται στο άρθρο 80. Η 
ανακοίνωση του προηγούμενου εδαφίου αναφέρει ότι υ¬ 
πάρχει ενημερωτικό δελτίο και ότι οι βασικές πληροφο¬ 
ρίες για τους επενδυτές, οι οποίες αναφέρονται στο άρ¬ 
θρο 80, είναι διαθέσιμες. Διευκρινίζει επίσης το σημείο 
και τον τρόπο πρόσβασης, καθώς και τη γλώσσα στην ο¬ 
ποία οι επενδυτές ή οι πιθανοί επενδυτές δύνανται να 
λάβουν τις εν λόγω πληροφορίες ή έγγραφα. 

2. Στο τέλος κάθε διαχειριστικής χρήσης, αναρτάται 
στην ιστοσελίδα της εταιρείας διαχείρισης ή, κατά περί¬ 
πτωση, της ΑΕΕΜΚ, στο διαδίκτυο, συνοπτική κατάστα¬ 
ση του ενεργητικού του ΟΣΕΚΑ, ο λογαριασμός αποτε¬ 
λεσμάτων χρήσης του και ο τρόπος διάθεσης των κερ¬ 
δών του. 

3. Εξαιρούμενου του εντύπου των βασικών πληροφο¬ 
ριών για τους επενδυτές, κάθε άλλο ενημερωτικό ή δια¬ 
φημιστικό έντυπο του ΟΣΕΚΑ πρέπει να περιέχει δήλω¬ 
ση με κεφαλαία γράμματα στο κάτω μέρος της πρώτης 
και της τελευταίας σελίδας πολυσέλιδου εντύπου ότι 
«Οι ΟΣΕΚΑ δεν έχουν εγγυημένη απόδοση και οι προη¬ 
γούμενες αποδόσεις δεν διασφαλίζουν τις μελλοντι¬ 
κές». Η παραπάνω δήλωση αναφέρεται και σε κάθε ανα¬ 
κοίνωση του ΟΣΕΚΑ. Η ανωτέρω υποχρέωση δεν υφί- 
σταται στην περίπτωση της παραγράφου 9 του άρθρου 
61, καθώς και στην περίπτωση ΟΣΕΚΑ που βάσει της ε¬ 
πενδυτικής του πολιτικής αποσκοπεί στην επίτευξη προ¬ 
καθορισμένης απόδοσης. Στην τελευταία περίπτωση, ο 
ΟΣΕΚΑ οφείλει να συμπεριλάβει σχετική προειδοποίηση 
προς το επενδυτικό κοινό, στο κάτω μέρος της πρώτης 
και της τελευταίας σελίδας πολυσέλιδου ενημερωτικού 
ή διαφημιστικού εντύπου και ανακοίνωσης. 

4. Ολες οι δημοσιεύσεις του ΟΣΕΚΑ και της εταιρείας 
διαχείρισής του και κάθε ενημερωτικό ή διαφημιστικό υ¬ 
λικό τους υποβάλλονται, στη μορφή που διατίθενται στο 
επενδυτικό κοινό, χωρίς καθυστέρηση στην Επιτροπή 
Κεφαλαιαγοράς. 

5. Η εταιρεία διαχείρισης υποχρεούται, εφόσον της 
ζητηθεί από την Επιτροπή Κεφαλαιαγοράς, να προβαίνει 
με δικά της έξοδα σε διευκρινιστικές ή διορθωτικές δη¬ 
μοσιεύσεις, εάν από προηγούμενες δημοσιεύσεις ή ανα¬ 
κοινώσεις της υπάρχει κίνδυνος παραπλάνησης ή ε¬ 
σφαλμένης πληροφόρησης του επενδυτικού κοινού. 

6. Η εταιρεία διαχείρισης παρέχει, κατόπιν αιτήματος 
επενδυτή, πρόσθετα στοιχεία σχετικά με τα ποσοτικά ό¬ 
ρια που εφαρμόζονται κατά τη διαχείριση κινδύνου του 
ΟΣΕΚΑ, τις μεθόδους που έχουν επιλεγεί για το σκοπό 
αυτόν και την πρόσφατη εξέλιξη των κύριων κινδύνων 
και των αποδόσεων των διαφόρων κατηγοριών των στοι¬ 
χείων του ενεργητικού του ΟΣΕΚΑ. 

7. Με βάση τα εκτελεστικά μέτρα της παραγράφου 4 
του άρθρου 75 της Οδηγίας 2009/65/ΕΚ, βάσει των οποί¬ 
ων εκδόθηκε ο Κανονισμός (ΕΕ) 583/2010 της Ευρωπαϊ¬ 
κής Επιτροπής της 1ης Ιουλίου 2010 (ΕΕ ί 176/ 
10.7.2010), η Επιτροπή Κεφαλαιαγοράς δύναται να εξει¬ 
δικεύει με απόφαση του Διοικητικού της Συμβουλίου κά¬ 
θε λεπτομέρεια ή τεχνικό θέμα σχετικά με τις προϋποθέ¬ 
σεις διάθεσης του ενημερωτικού δελτίου μέσω διαδικτύ¬ 
ου ή με άλλο σταθερό μέσο, πλην του αντιγράφου σε έ¬ 
ντυπη μορφή. 

8. Η Επιτροπή Κεφαλαιαγοράς καθορίζει με απόφασή 
της το περιεχόμενο τριμηνιαίων πινάκων σχετικά με τις 
επενδύσεις του ΟΣΕΚΑ, οι οποίοι τίθενται στη διάθεση 
του επενδυτικού κοινού και υποβάλλονται στην Επιτρο¬ 
πή Κεφαλαιαγοράς, καθώς και τον τρόπο και το χρόνο 
της γνωστοποίησης και της δημοσιοποίησής τους. 

ΤΜΗΜΑ 3 

ΒΑΣΙΚΕΣ ΠΛΗΡΟΦΟΡΙΕΣ ΓΙΑ ΤΟΥΣ ΕΠΕΝΔΥΤΕΣ 
Άρθρο 80 

Περιεχόμενο των βασικών πληροφοριών 
για τους επενδυτές 
(άρθρο 78 της Οδηγίας 2009/65/ΕΚ) 

1. Η ΑΕΕΜΚ, για κάθε επενδυτικό της τμήμα, και η ε¬ 
ταιρεία διαχείρισης, για κάθε αμοιβαίο κεφάλαιο που 
διαχειρίζεται, συντάσσουν στην ελληνική γλώσσα ένα 


σύντομο έγγραφο το οποίο περιέχει βασικές πληροφο¬ 
ρίες για τους επενδυτές. Το έγγραφο αυτό αναφέρεται 
στον παρόντα νόμο ως «βασικές πληροφορίες για τους 
επενδυτές». Ο όρος «βασικές πληροφορίες για τους ε¬ 
πενδυτές» αναφέρεται ρητώς, ώστε το εν λόγω έγγρα¬ 
φο να γίνεται σαφώς αντιληπτό ως τέτοιο. 

2. Οι βασικές πληροφορίες για τους επενδυτές περι¬ 
λαμβάνουν ενδεδειγμένες πληροφορίες για τα βασικά 
χαρακτηριστικά του ΟΣΕΚΑ ούτως ώστε οι επενδυτές να 
είναι σε θέση να κατανοούν τη φύση και τους κινδύνους 
του προσφερόμενου επενδυτικού προϊόντος και, ως εκ 
τούτου, να λαμβάνουν επενδυτικές αποφάσεις έχοντας 
πλήρη γνώση. 

3. Οι βασικές πληροφορίες για τους επενδυτές παρέ¬ 
χουν πληροφορίες για τα ακόλουθα ουσιώδη στοιχεία 
του ΟΣΕΚΑ που αφορούν: 

α) την επωνυμία του ΟΣΕΚΑ, 

β) σύντομη περιγραφή του επενδυτικού σκοπού και 
της επενδυτικής πολιτικής του, 

γ) παρουσίαση των προηγούμενων αποδόσεων ή, ό¬ 
που απαιτείται, σεναρίων απόδοσης, 

δ) τα έξοδα, τις προμήθειες και τις σχετικές επιβαρύν¬ 
σεις και 

ε) τη σχέση κινδύνου και απόδοσης της επένδυσης, 
καθώς και κατάλληλη καθοδήγηση και προειδοποίηση 
σχετικά με τους κινδύνους που συνδέονται με τις επεν¬ 
δύσεις στον συγκεκριμένο ΟΣΕΚΑ. 

Τα ανωτέρω στοιχεία πρέπει να είναι κατανοητά στους 
επενδυτές χωρίς παραπομπές σε άλλα έγγραφα. 

4. Οι βασικές πληροφορίες για τους επενδυτές αναφέ¬ 
ρουν σαφώς τον τόπο και τρόπο πρόσβασης σε περαιτέ¬ 
ρω πληροφορίες για την προτεινόμενη επένδυση, συ¬ 
μπεριλαμβανομένων, μεταξύ άλλων, του τόπου και τρό¬ 
που πρόσβασης στο ενημερωτικό δελτίο και στην ετήσια 
και εξαμηνιαία έκθεση του ΟΣΕΚΑ, που μπορούν να λη- 
φθούν δωρεάν, κατόπιν αιτήματος, καθώς και της γλώσ¬ 
σας στην οποία είναι διαθέσιμες στους επενδυτές οι 
πληροφορίες αυτές. 

5. Οι βασικές πληροφορίες για τους επενδυτές διατυ¬ 
πώνονται συνοπτικά και σε μη τεχνική γλώσσα. Εχουν ε¬ 
νιαία μορφή και τρόπο παρουσίασης, που επιτρέπει τις 
συγκρίσεις και παρουσιάζονται με τρόπο κατανοητό 
στους ιδιώτες επενδυτές. 

6. Οι βασικές πληροφορίες για τους επενδυτές παρέ¬ 
χονται μεταφρασμένες, χωρίς παραλλαγές ή προσθή¬ 
κες, σε όλα τα κράτη-μέλη όπου έχει γνωστοποιηθεί η 
πρόθεση του ΟΣΕΚΑ να διαθέσει μερίδιά του, σύμφωνα 
με το άρθρο 91. 

7. Με βάση τα εκτελεστικά μέτρα της παραγράφου 7 
του άρθρου 78 της Οδηγίας 2009/65/ΕΚ, βάσει των οποί¬ 
ων εκδόθηκε ο Κανονισμός (ΕΕ) 583/2010 της Ευρωπαϊ¬ 
κής Επιτροπής της 1ης Ιουλίου 2010, και με βάση τα ε¬ 
κτελεστικά μέτρα της παραγράφου 8 του άρθρου 78 της 
Οδηγίας 2009/65/ΕΚ, η Επιτροπή Κεφαλαιαγοράς εξειδι¬ 
κεύει με απόφαση του Διοικητικού της Συμβουλίου κάθε 
λεπτομέρεια ή τεχνικό θέμα σχετικά το περιεχόμενο των 
βασικών πληροφοριών για τους επενδυτές, σύμφωνα με 
τα προβλεπόμενα στις παραγράφους 2, 3 και 4 του πα¬ 
ρόντος άρθρου, το περιεχόμενο των βασικών πληροφο¬ 
ριών για τους επενδυτές αναφορικά με ειδικές περιπτώ¬ 
σεις ΟΣΕΚΑ, καθώς και τον μορφότυπο και την παρου¬ 
σίαση των βασικών πληροφοριών για τους επενδυτές. 

Άρθρο 81 

Παροχή βασικών πληροφοριών για τους επενδυτές - 
Αστική ευθύνη 

(άρθρο 79 της Οδηγίας 2009/65/ΕΚ) 

1. Οι βασικές πληροφορίες για τους επενδυτές παρέ¬ 
χονται πριν από την υποβολή της αίτησης για την από¬ 
κτηση μεριδίων ΟΣΕΚΑ. Είναι ακριβείς, σαφείς και μη 
παραπλανητικές και το περιεχόμενό τους είναι συνεπές 
με τα αντίστοιχα τμήματα του ενημερωτικού δελτίου. 

2. Τα πρόσωπα που καταρτίζουν, εγκρίνουν ή διαθέ¬ 
τουν τις βασικές πληροφορίες για τους επενδυτές υπέ¬ 
χουν αστική ευθύνη για το περιεχόμενο των βασικών 
πληροφοριών ή της μετάφρασής τους, μόνο εάν οι εν 
λόγω πληροφορίες είναι παραπλανητικές, ανακριβείς ή 
ανακόλουθες με τα αντίστοιχα τμήματα του ενημερωτι¬ 
κού δελτίου. Οι βασικές πληροφορίες για τους επενδυ¬ 
τές περιέχουν σαφή προειδοποίηση επ’ αυτού. 

Άρθρο 82 

Ευθύνη γιο την παροχή των βασικών πληροφοριών 
για τους επενδυτές 
(άρθρο 80 της Οδηγίας 2009/65/ΕΚ) 

1. Η εταιρεία διαχείρισης, για κάθε αμοιβαίο κεφάλαιο 
που διαχειρίζεται, και η ΑΕΕΜΚ, για κάθε επενδυτικό της 
τμήμα, οι οποίες διαθέτουν μερίδια ΟΣΕΚΑ στους επεν¬ 
δυτές, είτε απευθείας είτε μέσω άλλου νομικού προσώ¬ 
που που ενεργεί για λογαριασμό τους και υπό την πλήρη 
ευθύνη τους, εξασφαλίζουν ότι παρέχονται στους επεν¬ 
δυτές οι βασικές πληροφορίες για τους επενδυτές ε¬ 
γκαίρως πριν από την υποβολή της αίτησης για την από¬ 
κτηση μεριδίων των εν λόγω ΟΣΕΚΑ. 

2. Στην περίπτωση που διατίθενται μερίδια ΟΣΕΚΑ 
στους επενδυτές μέσω άλλων νομικών προσώπων που 
δεν ενεργούν υπό την πλήρη ευθύνη της εταιρείας δια¬ 
χείρισης ή, κατά περίπτωση, της ΑΕΕΜΚ, την υποχρέω¬ 
ση παροχής στους επενδυτές των βασικών πληροφο¬ 
ριών για τους επενδυτές φέρουν τα εν λόγω νομικά πρό¬ 
σωπα. 

3. Η εταιρεία διαχείρισης, για κάθε αμοιβαίο κεφάλαιο 
που διαχειρίζεται, και η ΑΕΕΜΚ, για κάθε επενδυτικό της 
τμήμα, παρέχουν, ύστερα από σχετικό αίτημα, τις βασι¬ 
κές πληροφορίες για τους επενδυτές στα πρόσωπα που 
δημιουργούν επενδυτικά προϊόντα και σε άλλα πρόσω¬ 
πα, τα οποία είτε διαθέτουν είτε συμβουλεύουν τους ε¬ 
πενδυτές σχετικά με την απόκτηση μεριδίων των εν λό¬ 
γω ΟΣΕΚΑ ή σχετικά με την απόκτηση επενδυτικών 
προϊόντων που επενδύουν σε αυτούς τους ΟΣΕΚΑ. 

4. Οι βασικές πληροφορίες για τους επενδυτές παρέ¬ 
χονται δωρεάν. 

Άρθρο 83 

Τρόπος διάθεσης των βασικών πληροφοριών 
για τους επενδυτές 
(άρθρο 81 της Οδηγίας 2009/65/ΕΚ) 

1. Η εταιρεία διαχείρισης, για κάθε αμοιβαίο κεφάλαιο 
που διαχειρίζεται, και η ΑΕΕΜΚ, για κάθε επενδυτικό της 
τμήμα, παρέχουν τις βασικές πληροφορίες για τους ε¬ 
πενδυτές με σταθερό μέσο ή μέσω διαδικτύου. Οι επεν¬ 
δυτές λαμβάνουν αντίγραφο σε έντυπη μορφή, δωρεάν, 
κατόπιν αιτήματός τους. 

2. Με βάση τα εκτελεστικά μέτρα της παραγράφου 2 


του άρθρου 81 της Οδηγίας 2009/65/ΕΚ, βάσει των οποί¬ 
ων εκδόθηκε ο Κανονισμός (ΕΕ) 583/2010 της Ευρωπαϊ¬ 
κής Επιτροπής της 1ης Ιουλίου 2010, η Επιτροπή Κεφα¬ 
λαιαγοράς δύναται να εξειδικεύει με απόφαση του Διοι¬ 
κητικού της Συμβουλίου κάθε λεπτομέρεια ή τεχνικό θέ¬ 
μα σχετικά με τη διάθεση των βασικών πληροφοριών για 
τους επενδυτές μέσω διαδικτύου ή με άλλο σταθερό μέ¬ 
σο, πλην του αντιγράφου σε έντυπη μορφή. 

Άρθρο 84 

Επικαιροποίηση των βασικών πληροφοριών 
για τους επενδυτές και υποβολή τους 
στην Επιτροπή Κεφαλαιαγοράς 
(άρθρο 82 της Οδηγίας 2009/65/ΕΚ) 

1. Η εταιρεία διαχείρισης ή η ΑΕΕΜΚ, κατά περίπτωση, 
μεριμνούν για την άμεση επικαιροποίηση των ουσιωδών 
στοιχείων των βασικών πληροφοριών για τους επενδυ¬ 
τές, τις οποίες αναρτούν στην ιστοσελίδα τους στο δια¬ 
δίκτυο. 

2. Ο ΟΣΕΚΑ που έχει λάβει άδεια σύστασης ή λειτουρ¬ 
γίας σύμφωνα με τις διατάξεις του παρόντος νόμου υπο¬ 
βάλλει χωρίς καθυστέρηση τις βασικές πληροφορίες για 
τους επενδυτές και οποιεσδήποτε τροποποιήσεις αυτών 
στην Επιτροπή Κεφαλαιαγοράς. 

ΚΕφΑΛΑΙΟ Ι' 

ΓΕΝΙΚΕΣ ΥΠΟΧΡΕΩΣΕΙΣ ΤΟΥ ΟΣΕΚΑ 

Άρθρο 85 
Δανεισμός ΟΣΕΚΑ 
(άρθρο 83 της Οδηγίας 2009/65/ΕΚ) 

1. Η εταιρεία διαχείρισης, όταν ενεργεί για λογαρια¬ 
σμό ΟΣΕΚΑ, ή κατά περίπτωση, η ΑΕΕΜΚ, καθώς και ο 
θεματαφύλακας αυτών, όταν ενεργεί για λογαριασμό 
τους, δεν επιτρέπεται να δανείζονται. 

Κατ’ εξαίρεση, επιτρέπεται να δανείζονται σε ξένο νό¬ 
μισμα με δάνειο αντιστήριξης (δάνειο τύπου «όεεΚ-Ιο- 
όαεΚ»), 

2. Κατά παρέκκλιση της παραγράφου 1, επιτρέπεται η 
σύναψη δανείων προσωρινού χαρακτήρα για λογαρια¬ 
σμό του ΟΣΕΚΑ, αποκλειστικά με πιστωτικό ίδρυμα, μέ¬ 
χρι ποσού ίσου με το δέκα τοις εκατό (10%) του καθαρού 
ενεργητικού του ΟΣΕΚΑ και μόνο για την ικανοποίηση 
αιτήσεων εξαγοράς μεριδίων του, εφόσον κρίνεται ως 
μη συμφέρουσα η ρευστοποίηση στοιχείων του ενεργη¬ 
τικού του. Η ΑΕΕΜΚ επιτρέπεται, επιπροσθέτως, να συ¬ 
νάπτει δάνεια, αποκλειστικά με πιστωτικό ίδρυμα, μέχρι 
ποσού ίσου με το δέκα τοις εκατό (10%) του καθαρού ε¬ 
νεργητικού της για την απόκτηση ακινήτου το οποίο εί¬ 
ναι απαραίτητο για την άσκηση των δραστηριοτήτων 
της. Το συνολικό ύψος των δανείων που έχει λάβει η ΑΕ¬ 
ΕΜΚ σύμφωνα με τα ανωτέρω εδάφια της παρούσας πα¬ 
ραγράφου δεν υπερβαίνει το δεκαπέντε τοις εκατό 
(15%) του καθαρού ενεργητικού της. Για την εξασφάλι¬ 
ση των δανείων της παρούσας παραγράφου δύναται να 
συστήνεται ενέχυρο επί κινητών αξιών του ΟΣΕΚΑ. 

3. Με βάση τα εκτελεστικά μέτρα της παραγράφου 3 
του άρθρου 83 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με τη λήψη δανείου για λογαριασμό του ΟΣΕΚΑ. 

Άρθρο 86 

Διανομή ή επανεπένδυση κερδών ΟΣΕΚΑ 
{άρθρο 86 της Οδηγίας 2009/65/ΕΚ) 

Οι πρόσοδοι του ΟΣΕΚΑ από τόκους και μερίσματα δύ- 
νανται να επανεπενδύονται ή να διανέμονται ετησίως 
στους μεριδιούχους, αφού προηγουμένως αφαιρεθεί το 
σύνολο των δαπανών της διαχειριστικής χρήσης που βα¬ 
ρύνουν τον ΟΣΕΚΑ και εφόσον υπάρχει σχετική πρόβλε¬ 
ψη στον κανονισμό ή τα καταστατικά του έγγραφα. Τα 
κέρδη από την πώληση στοιχείων του ενεργητικού του 
ΟΣΕΚΑ δύνανται να επανεπενδύονται ή να διανέμονται 
ετησίως στους μεριδιούχους, κατά την κρίση της εταιρεί¬ 
ας διαχείρισης ή, κατά περίπτωση, της ΑΕΕΜΚ, μετά την 
αφαίρεση τυχόν κεφαλαιακών ζημιών που έλαβαν χώρα 
μέχρι το τέλος της χρήσης και εφόσον υπάρχει σχετική 
πρόβλεψη στον κανονισμό ή τα καταστατικά έγγραφα 
του ΟΣΕΚΑ. 

Άρθρο 87 

Απαγόρευση πιστώσεων και ακάλυπτων πωλήσεων 
(άρθρα 88-89 της Οδηγίας 2009/65/ΕΚ) 

1. Τηρουμένων των διατάξεων των άρθρων 59 και 60, 
η ΑΕΕΜΚ ή η εταιρεία διαχείρισης, όταν ενεργεί για λο¬ 
γαριασμό ΟΣΕΚΑ, καθώς και ο θεματοφύλακας αυτών, ό¬ 
ταν ενεργεί για λογαριασμό τους, δεν επιτρέπεται να 
χορηγούν πιστώσεις ή να εγγυώνται υπέρ τρίτου. 

Κατ’ εξαίρεση, επιτρέπεται να αποκτούν κινητές αξίες, 
μέσα χρηματαγοράς ή άλλα χρηματοπιστωτικά μέσα που 
αναφέρονται στις περιπτώσεις ε', ζ' και η' της παρα¬ 
γράφου 1 του άρθρου 59, τα οποία δεν έχουν εξοφληθεί 
στο ακέραιο. 

2. Η εταιρεία διαχείρισης, όταν ενεργεί για λογαρια¬ 
σμό ΟΣΕΚΑ, ή, κατά περίπτωση, η ΑΕΕΜΚ, καθώς και ο 
θεματοφύλακας αυτών, όταν ενεργεί για λογαριασμό 
τους, δεν επιτρέπεται να πραγματοποιούν ακάλυπτες 
πωλήσεις κινητών αξιών, μέσων χρηματαγοράς ή άλλων 
χρηματοπιστωτικών μέσων που αναφέρονται στις περι¬ 
πτώσεις ε', ζ' και η' της παραγράφου 1 του άρθρου 59. 

ΚΕΦΑΛΑΙΟ ΙΑ' 

ΕΙΣΑΓΩΓΗ ΜΕΡΙΔΙΩΝ ΟΣΕΚΑ ΣΕ ΟΡΓΑΝΩΜΕΝΗ 
ΑΓΟΡΑ ΤΗΣ ΕΛΛΑΔΑΣ 

Αρθρο 88 

Εισαγωγή για διαπραγμάτευση σε οργανωμένη αγορά 
που λειτουργεί στην Ελλάδα μεριδίων ΟΣΕΚΑ 

1. Επιτρέπεται η εισαγωγή για διαπραγμάτευση σε ορ¬ 
γανωμένη αγορά που λειτουργεί στην Ελλάδα των μερι¬ 
δίων ΟΣΕΚΑ του παρόντος νόμου και των μεριδίων ΟΣΕ¬ 
ΚΑ που έχει λάβει άδεια λειτουργίας σύμφωνα με τις 
διατάξεις της Οδηγίας 2009/65/ΕΚ, κατά τα προβλεπόμε- 
να στις σχετικές διατάξεις του ν. 3606/2007 και του Κα¬ 
νονισμού (ΕΚ) 1287/2006 (ΕΕ Ε 241/2.9.2006). Η απόφα¬ 
ση για την εισαγωγή των μεριδίων προϋποθέτει τον ορι¬ 
σμό ενός (1) τουλάχιστον ειδικού διαπραγματευτή, η δε 
έναρξη διαπραγμάτευσής τους προϋποθέτει και την ολο¬ 
σχερή κατάθεση των στοιχείων του ενεργητικού του Ο¬ 
ΣΕΚΑ στον θεματοφύλακα. 

2. Με την εξαγορά των μεριδίων του ΟΣΕΚΑ της παρα¬ 
γράφου 1 εξομοιώνονται οι ενέργειες της εταιρείας δια¬ 
χείρισης ή, κατά περίπτωση, της ΑΕΕΜΚ ή του ειδικού 


διαπραγματευτή, ώστε να μην αποκλίνει η χρηματιστη¬ 
ριακή τιμή των μεριδίων του ΟΣΕΚΑ από την καθαρή αξία 
του ενεργητικού του, σε ποσοστό που ορίζεται με από¬ 
φαση της Επιτροπής Κεφαλαιαγοράς. Στην περίπτωση 
αυτή η αξία των μεριδίων του ΟΣΕΚΑ που εξαγοράζο¬ 
νται καταβάλλεται είτε σε κινητές αξίες, κατά την ανα¬ 
λογία του δείκτη ή των δεικτών που αναπαράγει ή παρα¬ 
κολουθεί ο ΟΣΕΚΑ, είτε σε μετρητά. 

3. Σε περίπτωση διαγραφής των μεριδίων ΟΣΕΚΑ από 
την οργανωμένη αγορά, οι δικαιούχοι των μεριδίων που 
έχουν καταχωρηθεί στο Σύστημα Αυλών Τίτλων δύνα- 
νται να ασκήσουν το δικαίωμα εξαγοράς των μεριδίων 
που κατέχουν υποβάλλοντας τη σχετική αίτηση προς 
την εταιρεία διαχείρισης του ΟΣΕΚΑ ή, κατά περίπτωση, 
την ΑΕΕΜΚ. 

4. Η Επιτροπή Κεφαλαιαγοράς δύναται με απόφασή 
της να καθορίζει τους όρους και τις προϋποθέσεις που α¬ 
παιτούνται για τη χορήγηση άδειας σύστασης ή λειτουρ¬ 
γίας των ΟΣΕΚΑ του παρόντος νόμου, των οποίων τα με¬ 
ρίδια πρόκειται να εισαχθούν προς διαπραγμάτευση σε 
οργανωμένη αγορά, πλέον των αναφερομένων στις πα¬ 
ραγράφους 5 και 6 του άρθρου 4, καθώς και κάθε λεπτο¬ 
μέρεια ή τεχνικό θέμα σχετικά με την εισαγωγή μεριδίων 
ΟΣΕΚΑ προς διαπραγμάτευση σε οργανωμένη αγορά και 
τη μεταβίβαση κινητών αξιών που προβλέπεται στην πα¬ 
ράγραφο 2. 

ΚΕΦΑΛΑΙΟ ΙΒ' 

ΕΙΔΙΚΕΣ ΔΙΑΤΑΞΕΙΣ ΓΙΑ ΤΟΥΣ ΟΣΕΚΑ 
ΠΟΥ ΔΙΑΘΕΤΟΥΝ ΤΑ ΜΕΡΙΔΙΑ ΤΟΥΣ ΣΕ ΚΡΑΤΗ - 
ΜΕΛΗ ΑΛΛΑ ΑΠΟ ΤΟ ΚΡΑΤΟΣ - ΜΕΛΟΣ 
ΚΑΤΑΓΩΓΗΣ ΤΟΥΣ 

Αρθρο 89 

Διάθεση μεριδίων ΟΣΕΚΑ άλλου 
κράτους - μέλους στην Ελλάδα 
(άρθρα 89 παρ. 1,91-96 της Οδηγίας 2009/65/ΕΚ) 

1. Με την επιφύλαξη των διατάξεων της νομοθεσίας 
της Ευρωπαϊκής Ενωσης για την κίνηση των κεφαλαίων, 
καθώς και του δευτέρου εδαφίου της παραγράφου 1 του 
άρθρου 100, ΟΣΕΚΑ που έχει λάβει άδεια λειτουργίας σε 
άλλο κράτος - μέλος σύμφωνα με τις διατάξεις της Οδη¬ 
γίας 2009/65/ΕΚ, ο οποίος διαθέτει τα μερίδιά του στην 
Ελλάδα, δεν υπάγεται σε τυχόν πρόσθετες διατάξεις 
του παρόντος νόμου που αφορούν θέματα τα οποία ρυθ¬ 
μίζονται από την Οδηγία 2009/65/ΕΚ. Σε κάθε περίπτω¬ 
ση, ο εν λόγω ΟΣΕΚΑ τηρεί τις διατάξεις της κείμενης 
νομοθεσίας που αφορούν θέματα τα οποία δεν ρυθμίζο¬ 
νται από την Οδηγία 2009/65/ΕΚ. 

2. Ο ΟΣΕΚΑ που έχει λάβει άδεια λειτουργίας σε άλλο 
κράτος - μέλος δύναται να διαθέτει τα μερίδιά του στην 
Ελλάδα, κατόπιν κοινοποίησης σύμφωνα με το άρθρο 
90. 

3. Η Επιτροπή Κεφαλαιαγοράς διασφαλίζει την εύκολη 
πρόσβαση, από απόσταση και με ηλεκτρονικά μέσα, σε 
όλες τις νομοθετικές, κανονιστικές και διοικητικές δια¬ 
τάξεις, οι οποίες δεν εμπίπτουν στο πεδίο που διέπεται 
από την Οδηγία 2009/65/ΕΚ και οι οποίες αφορούν ειδι¬ 
κά τις ρυθμίσεις σχετικά με τη διάθεση στην Ελλάδα με¬ 
ριδίων ΟΣΕΚΑ οι οποίοι είναι εγκατεστημένοι σε άλλο 
κράτος - μέλος. Η Επιτροπή Κεφαλαιαγοράς μεριμνά ώ¬ 
στε οι πληροφορίες αυτές να είναι διαθέσιμες στην ελ¬ 
ληνική γλώσσα και σε γλώσσα που είθισται στις διεθνείς 

χρηματοοικονομικές συναλλαγές, με τρόπο σαφή και μη 
επιδεχόμενο παρανοήσεις, και να είναι επικαιροποιημέ- 
νες. 

4. Για τους σκοπούς των άρθρων 89 έως και 92 του πα¬ 
ρόντος νόμου, ο όρος «ΟΣΕΚΑ» περιλαμβάνει και τα ε¬ 
πενδυτικά τμήματα ενός ΟΣΕΚΑ. 

5. Εάν ΟΣΕΚΑ που έχει λάβει άδεια λειτουργίας σε άλ¬ 
λο κράτος - μέλος διαθέτει τα μερίδιά του στην Ελλάδα, 
παρέχει στους επενδυτές που βρίσκονται στην Ελλάδα 
τις πληροφορίες και τα έγγραφα που απαιτείται να παρέ¬ 
χει στους επενδυτές στο κράτος - μέλος καταγωγής του, 
σύμφωνα με τις διατάξεις του Κεφαλαίου IX της Οδηγίας 
2009/65/ΕΚ, όπως αυτές ενσωματώθηκαν με τα άρθρα 
75 έως και 84 του παρόντος νόμου. 

Οι εν λόγω πληροφορίες και έγγραφα παρέχονται 
στους επενδυτές σύμφωνα με τις ακόλουθες διατάξεις: 

α) Με την επιφύλαξη των διατάξεων του Κεφαλαίου IX 
της Οδηγίας 2009/65/ΕΚ, οι εν λόγω πληροφορίες και 
έγγραφα παρέχονται στους επενδυτές με τον τρόπο που 
προβλέπεται στις νομοθετικές, κανονιστικές και διοικητι¬ 
κές διατάξεις που ισχύουν στην Ελλάδα. 

β) Οι βασικές πληροφορίες για τους επενδυτές μετα¬ 
φράζονται στην ελληνική γλώσσα. 

γ) Αλλες πληροφορίες ή έγγραφα, πλην των βασικών 
πληροφοριών για τους επενδυτές, μεταφράζονται, κατ’ 
επιλογήν του ΟΣΕΚΑ, στην ελληνική ή στην αγγλική 
γλώσσα. 

δ) Ο ΟΣΕΚΑ ευθύνεται για την ακριβή μετάφραση των 
πληροφοριών και των εγγράφων που αναφέρονται στις 
περιπτώσεις β' και γ'. 

6. Οι διατάξεις της παραγράφου 5 εφαρμόζονται και 
σε κάθε μεταβολή των εν λόγω πληροφοριών και εγγρά¬ 
φων. 

7. Η συχνότητα δημοσιοποίησης της καθαρής τιμής και 
της τιμής διάθεσης, εξαγοράς ή εξόφλησης των μερι¬ 
δίων του ΟΣΕΚΑ, σύμφωνα με το άρθρο 76 της Οδηγίας 
2009/65/ΕΚ, διέπεται από τις νομοθετικές, κανονιστικές 
και διοικητικές διατάξεις του κράτους - μέλους καταγω¬ 
γής του ΟΣΕΚΑ. 

8. Ο ΟΣΕΚΑ που έχει λάβει άδεια λειτουργίας σε άλλο 
κράτος - μέλος λαμβάνει τα αναγκαία μέτρα, ώστε να ε¬ 
ξασφαλίζονται οι πληρωμές στους μεριδιούχους του που 
βρίσκονται στην Ελλάδα, η εξαγορά ή η εξόφληση των 
μεριδίων του, καθώς και η διαθεσιμότητα των πληροφο¬ 
ριών τις οποίες ο ΟΣΕΚΑ υποχρεούται να παρέχει, τηρώ¬ 
ντας τις νομοθετικές, κανονιστικές και διοικητικές διατά¬ 
ξεις που ισχύουν στην Ελλάδα. 

9. Ο ΟΣΕΚΑ μπορεί να διαφημίζεται στην Ελλάδα τη¬ 
ρώντας τις προβλεπόμενες στο άρθρο 79 σχετικές δια¬ 
τάξεις που αφορούν τη διαφήμιση μεριδίων ΟΣΕΚΑ. 

10. Ο ΟΣΕΚΑ δύναται, για την άσκηση των δραστηριο¬ 
τήτων του στην Ελλάδα, να χρησιμοποιεί στην επωνυμία 
ή στο διακριτικό του τίτλο, την ίδια νομική μορφή, όπως 
«εταιρεία επενδύσεων» ή «αμοιβαίο κεφάλαιο», υπό την 
οποία δραστηριοποιείται στο κράτος - μέλος καταγωγής 
του. Εάν υπάρχει κίνδυνος να δημιουργηθεί σύγχυση, η 
Επιτροπή Κεφαλαιαγοράς δύναται να απαιτήσει για λό¬ 
γους σαφήνειας να προστεθεί στην επωνυμία επεξηγη¬ 
ματική ένδειξη. 

11. Με βάση τα εκτελεστικά μέτρα της παραγράφου 1 
του άρθρου 95 της Οδηγίας 2009/65/ΕΚ, βάσει των οποί¬ 
ων εκδόθηκαν η Οδηγία 2010/44/ΕΕ της Ευρωπαϊκής Ε¬ 


πιτροπής της 1ης Ιουλίου 2010 και ο Κανονισμός (ΕΕ) 
584/2010 της Ευρωπαϊκής Επιτροπής της 1ης Ιουλίου 
2010 (ΕΕ ί. 176/10.7.2010), η Επιτροπή Κεφαλαιαγοράς 
εξειδικεύει με απόφαση του Διοικητικού της Συμβουλίου 
κάθε λεπτομέρεια ή τεχνικό θέμα σχετικά με την εφαρ¬ 
μογή των διατάξεων της παραγράφου 3 του παρόντος 
άρθρου. 

12. Η Επιτροπή Κεφαλαιαγοράς δύναται με απόφασή 
της να καθορίζει το περιεχόμενο των ρυθμίσεων που α¬ 
φορούν τη διάθεση στην Ελλάδα μεριδίων ΟΣΕΚΑ, οι ο¬ 
ποίοι έχουν λάβει άδεια λειτουργίας σε άλλο κράτος - 
μέλος. 

Άρθρο 90 

Διαδικασία διάθεσης μεριδίων ΟΣΕΚΑ 
άλλου κράτους · μέλους στην Ελλάδα 
(άρθρα 91-96 της Οδηγίας 2009/65/ΕΚ) 

1. ΟΣΕΚΑ άλλου κράτους - μέλους δύναται να ξεκινή¬ 
σει τη διάθεση των μεριδίων του στην Ελλάδα αφού 
προηγουμένως η Επιτροπή Κεφαλαιαγοράς λάβει από 
τις Αρμόδιες Αρχές του κράτους - μέλους καταγωγής 
του ΟΣΕΚΑ τα ακόλουθα στοιχεία: 

α) Επιστολή κοινοποίησης του ΟΣΕΚΑ, η οποία περι¬ 
λαμβάνει πληροφορίες σχετικά με τις ρυθμίσεις που ο Ο¬ 
ΣΕΚΑ έχει ορίσει για τη διάθεση των μεριδίων του στην 
Ελλάδα, συμπεριλαμβανομένων, όπου συντρέχει περί¬ 
πτωση, ρυθμίσεων για τις κατηγορίες μεριδίων. Στην πε¬ 
ρίπτωση που τα μερίδια του ΟΣΕΚΑ διατίθενται στην Ελ¬ 
λάδα από την ίδια την εταιρεία διαχείρισής του, αυτό α- 
ναφέρεται ρητώς στην επιστολή κοινοποίησης. 

β) Βεβαίωση των Αρμοδίων Αρχών του κράτους - μέ¬ 
λους καταγωγής του ότι ο ΟΣΕΚΑ πληροί τους όρους 
της Οδηγίας 2009/65/ΕΚ. 

γ) Τον κανονισμό ή τα καταστατικά του έγγραφα, το ε¬ 
νημερωτικό του δελτίο και, εφόσον υφίστανται, την ετή¬ 
σια και την εξαμηνιαία έκθεσή του, μεταφρασμένα στην 
ελληνική ή αγγλική γλώσσα, κατ’ επιλογήν και με επιμέ¬ 
λεια του ΟΣΕΚΑ. 

δ) Τις βασικές πληροφορίες για τους επενδυτές, μετα¬ 
φρασμένες στην ελληνική γλώσσα, με επιμέλεια του Ο¬ 
ΣΕΚΑ. 

Τα υπό γ' και δ' έγγραφα υποβάλλονται στην πλέον 
πρόσφατη έκδοσή τους. 

2. Η επιστολή κοινοποίησης και η βεβαίωση, που ανα- 
φέρονται στην παράγραφο 1, παρέχονται σε γλώσσα 
που είθισται στις διεθνείς χρηματοοικονομικές συναλλα¬ 
γές, εκτός εάν οι Αρμόδιες Αρχές του κράτους - μέλους 
καταγωγής του ΟΣΕΚΑ και η Επιτροπή Κεφαλαιαγοράς 
συμφωνήσουν να διατίθενται σε επίσημη γλώσσα και 
των δύο αυτών κρατών-μελών. 

3. Η Επιτροπή Κεφαλαιαγοράς αποδέχεται την ηλε¬ 
κτρονική διαβίβαση και αρχειοθέτηση των εγγράφων 
που αναφέρονται στην παράγραφο 1. 

4. Για τους σκοπούς της διαδικασίας κοινοποίησης που 
προβλέπεται στο παρόν άρθρο, η Επιτροπή Κεφαλαιαγο¬ 
ράς δεν ζητεί κανένα άλλο έγγραφο, πιστοποιητικό ή 
πληροφορία, πλέον εκείνων που προβλέπονται στο πα¬ 
ρόν άρθρο. 

5. Η Επιτροπή Κεφαλαιαγοράς έχει πρόσβαση, με ηλε¬ 
κτρονικά μέσα, στα έγγραφα που αναφέρονται στις περι¬ 
πτώσεις γ' και δ' της παραγράφου 1 και, ενδεχομένως, 

στις μεταφράσεις τους. Ο ΟΣΕΚΑ επικαιροποιεί τα εν 
λόγω έγγραφα και μεταφράσεις, κοινοποιεί οποιεσδήπο- 
τε αλλαγές σε αυτά στην Επιτροπή Κεφαλαιαγοράς και 
επισημαίνει τον τρόπο απόκτησης των εν λόγω εγγρά¬ 
φων ηλεκτρονικά. 

6. Σε περίπτωση μεταβολής των πληροφοριών σχετικά 
με τις ρυθμίσεις που αφορούν τη διάθεση μεριδίων ΟΣΕ¬ 
ΚΑ, που γνωστοποιήθηκαν με την επιστολή κοινοποίη¬ 
σης σύμφωνα με την παράγραφο 1, ή σε περίπτωση με¬ 
ταβολής αναφορικά με την κατηγορία των μεριδίων που 
διατίθενται, ο ΟΣΕΚΑ ειδοποιεί εγγράφως την Επιτροπή 
Κεφαλαιαγοράς πριν από την πραγματοποίηση της μετα¬ 
βολής. 

7. Η Επιτροπή Κεφαλαιαγοράς δύναται με απόφασή 
της να εξειδικεύει κάθε λεπτομέρεια ή τεχνικό θέμα που 
αφορά την εφαρμογή του παρόντος άρθρου. 

Άρθρο 91 

Διάθεση μεριδίων ΟΣΕΚΑ του παρόντος νόμου 
σε άλλο κράτος - μέλος και σε τρίτο κράτος 
(άρθρα 91-96 της Οδηγίας 2009/65/ΕΚ) 

1. Αν ΟΣΕΚΑ του παρόντος νόμου σκοπεύει να διαθέ¬ 
σει τα μερίδιά του σε άλλο κράτος - μέλος, υποβάλλει 
καταρχήν επιστολή κοινοποίησης στην Επιτροπή Κεφα¬ 
λαιαγοράς. 

Η επιστολή κοινοποίησης περιλαμβάνει πληροφορίες 
σχετικά με τις ρυθμίσεις που ο ΟΣΕΚΑ έχει ορίσει για τη 
διάθεση των μεριδίων του στο κράτος - μέλος υποδοχής, 
συμπεριλαμβανομένων, όπου συντρέχει περίπτωση, ρυθ¬ 
μίσεων για τις κατηγορίες μεριδίων. Στην περίπτωση που 
τα μερίδια του ΟΣΕΚΑ διατίθενται στο άλλο κράτος - μέ¬ 
λος από την ίδια την εταιρεία διαχείρισής του, αυτό ανα- 
φέρεται ρητώς στην επιστολή κοινοποίησής του, 

2. Ο ΟΣΕΚΑ επισυνάπτει στην επιστολή κοινοποίησης, 
που αναφέρεται στην παράγραφο 1, τα εξής έγγραφα, 
στην πλέον πρόσφατη έκδοσή τους: 

α) τον κανονισμό ή τα καταστατικά του έγγραφα, το ε¬ 
νημερωτικό του δελτίο και, εφόσον υφίστανται, την ετή¬ 
σια και την εξαμηνιαία έκθεσή του, μεταφρασμένα σύμ¬ 
φωνα με τις διατάξεις των περιπτώσεων γ' και δ' της 
παραγράφου 1 του άρθρου 94 της Οδηγίας 2009/65/ΕΚ 
και 

β) τις βασικές πληροφορίες για τους επενδυτές, που 
αναφέρονται στο άρθρο 80, μεταφρασμένες σύμφωνα 
με τις διατάξεις των περιπτώσεων β ' και δ της παραγρά¬ 
φου 1 του άρθρου 94 της Οδηγίας 2009/65/ΕΚ. 

3. Η Επιτροπή Κεφαλαιαγοράς επαληθεύει εάν είναι 
πλήρεις οι πληροφορίες που υποβάλλονται από τον Ο¬ 
ΣΕΚΑ σύμφωνα με τις παραγράφους 1 και 2. 

Η Επιτροπή Κεφαλαιαγοράς διαβιβάζει όλα τα έγγρα¬ 
φα που αναφέρονται στις παραγράφους 1 και 2 στις 
Αρμόδιες Αρχές του κράτους - μέλους υποδοχής του Ο¬ 
ΣΕΚΑ, το αργότερο δέκα (10) εργάσιμες ημέρες μετά 
την ημερομηνία παραλαβής τους. Ταυτόχρονα, συνυπο¬ 
βάλλει βεβαίωση ότι ο ΟΣΕΚΑ πληροί τους όρους της Ο¬ 
δηγίας 2009/65/ΕΚ. Στη συνέχεια, η Επιτροπή Κεφαλαια¬ 
γοράς ενημερώνει χωρίς καθυστέρηση τον ΟΣΕΚΑ για 
την ανωτέρω διαβίβαση. Ο ΟΣΕΚΑ δύναται να ξεκινήσει 
τη διάθεση των μεριδίων του στην αγορά του κράτους - 
μέλους υποδοχής του από την ημερομηνία της εν λόγω 
ενημέρωσης. 

4. Η επιστολή κοινοποίησης, που αναφέρεται στην πα¬ 
ράγραφο 1, και η βεβαίωση, που αναφέρεται στην παρά¬ 


γραφο 3, διατίθεται στην αγγλική γλώσσα, εκτός εάν η 
Επιτροπή Κεφαλαιαγοράς και οι Αρμόδιες Αρχές του 
κράτους - μέλους υποδοχής του ΟΣΕΚΑ συμφωνήσουν 
να διατίθεται σε επίσημη γλώσσα και των δύο αυτών 
κρατών - μελών. 

5. Η Επιτροπή Κεφαλαιαγοράς δύναται να διαβιβάζει 
και να αρχειοθετεί τα έγγραφα που αναφέρονται στην 
παράγραφο 3 ηλεκτρονικά. 

6. Η Επιτροπή Κεφαλαιαγοράς διασφαλίζει ότι οι 
Αρμόδιες Αρχές του κράτους - μέλους υποδοχής του Ο¬ 
ΣΕΚΑ έχουν πρόσβαση, με ηλεκτρονικά μέσα, στα έγ¬ 
γραφα που αναφέρονται στην παράγραφο 2 και, ενδεχο¬ 
μένως, στις μεταφράσεις τους. Ο ΟΣΕΚΑ επικαιροποιεί 
τα εν λόγω έγγραφα και μεταφράσεις, κοινοποιεί οποι¬ 
οσδήποτε αλλαγές στα έγγραφα που αναφέρονται στην 
παράγραφο 2 στις Αρμόδιες Αρχές του κράτους - μέ¬ 
λους υποδοχής του και επισημαίνει τον τρόπο απόκτη¬ 
σης των εν λόγω εγγράφων ηλεκτρονικά. 

7. Σε περίπτωση μεταβολής των πληροφοριών σχετικά 
με τις ρυθμίσεις που αφορούν τη διάθεση μεριδίων ΟΣΕ¬ 
ΚΑ, που γνωστοποιήθηκαν με την επιστολή κοινοποίη¬ 
σης σύμφωνα με την παράγραφο 1, ή σε περίπτωση με¬ 
ταβολής αναφορικά με την κατηγορία των μεριδίων που 
διατίθενται, ο ΟΣΕΚΑ ειδοποιεί εγγράφως τις Αρμόδιες 
Αρχές του κράτους - μέλους υποδοχής πριν από την 
πραγματοποίηση της μεταβολής. 

8. Με βάση τα εκτελεστικά μέτρα της παραγράφου 1 
του άρθρου 95 της Οδηγίας 2009/65/ΕΚ, βάσει των οποί¬ 
ων εκδόθηκαν η Οδηγία 2010/44/ΕΕ της Ευρωπαϊκής Ε¬ 
πιτροπής της 1ης Ιουλίου 2010 και ο Κανονισμός (ΕΕ) 
584/2010 της Ευρωπαϊκής Επιτροπής της 1ης Ιουλίου 
2010, η Επιτροπή Κεφαλαιαγοράς εξειδικεύει με απόφα¬ 
ση του Διοικητικού της Συμβουλίου κάθε λεπτομέρεια ή 
τεχνικό θέμα σχετικά με τη διευκόλυνση της πρόσβασης 
των Αρμοδίων Αρχών των κρατών-μελών υποδοχής των 
ΟΣΕΚΑ στις πληροφορίες και τα έγγραφα που αναφέρο- 
νται στις παραγράφους 1,2 και 3, σύμφωνα με την παρά¬ 
γραφο 6 του παρόντος άρθρου. 

9. Με βάση τα εκτελεστικά μέτρα της παραγράφου 2 
του άρθρου 95 της Οδηγίας 2009/65/ΕΚ, η Επιτροπή Κε¬ 
φαλαιαγοράς εξειδικεύει με απόφαση του Διοικητικού 
της Συμβουλίου κάθε λεπτομέρεια ή τεχνικό θέμα σχετι¬ 
κά με τη μορφή και το περιεχόμενο της επιστολής κοινο¬ 
ποίησης, που αναφέρεται στην παράγραφο 1, και της βε¬ 
βαίωσης, που αναφέρεται στην παράγραφο 3, καθώς και 
σχετικά με τη διαδικασία για την ανταλλαγή πληροφο¬ 
ριών και τη χρήση των ηλεκτρονικών επικοινωνιών μετα¬ 
ξύ της Επιτροπής Κεφαλαιαγοράς και των Αρμοδίων Αρ¬ 
χών του κράτους - μέλους υποδοχής του ΟΣΕΚΑ, για 
τους σκοπούς της κοινοποίησης βάσει των διατάξεων 
του παρόντος άρθρου. 

10. ΟΣΕΚΑ του παρόντος νόμου δύναται να διαθέσει 
μερίδιά του σε τρίτο κράτος, εφόσον αυτό προβλέπεται 
από τη νομοθεσία του τρίτου κράτους και αφού προη¬ 
γουμένως ενημερωθεί σχετικά η Επιτροπή Κεφαλαιαγο¬ 
ράς, η οποία εάν της ζητηθεί, χορηγεί βεβαίωση ότι ο Ο¬ 
ΣΕΚΑ πληροί τους όρους του παρόντος νόμου και της Ο¬ 
δηγίας 2009/65/ΕΚ. 

Άρθρο 92 

Διάθεση μεριδίων άλλων οργανισμών 
συλλογικών επενδύσεων στην Ελλάδα 

1. Για τη διάθεση στην Ελλάδα μεριδίων οργανισμού 

συλλογικών επενδύσεων με έδρα σε άλλο κράτος - μέ¬ 
λος, ο οποίος δεν υπόκειται στην Οδηγία 2009/65/ΕΚ, ή 
με έδρα σε τρίτο κράτος, απαιτείται η χορήγηση άδειας 
από την Επιτροπή Κεφαλαιαγοράς. 

2. Η Επιτροπή Κεφαλαιαγοράς δύναται με απόφασή 
της να καθορίζει τους όρους, τις προϋποθέσεις, τα απαι- 
τούμενα δικαιολογητικά και κάθε αναγκαία λεπτομέρεια 
για τη χορήγηση της άδειας που προβλέπεται στην πα¬ 
ράγραφο 1 του παρόντος άρθρου. 

3. Η Επιτροπή Κεφαλαιαγοράς ενημερώνει τον οργα¬ 
νισμό συλλογικών επενδύσεων της παραγράφου 1, που 
αιτείται άδεια για τη διάθεση μεριδίων του στην Ελλάδα, 
για την απόφασή της, εντός δύο (2) μηνών από την υπο¬ 
βολή σε αυτήν του συνόλου των απαιτούμενων στοιχεί¬ 
ων. Η άρνηση χορήγησης άδειας αιτιολογείται δεόντως. 

4. Οι διατάξεις των παραγράφων 5 έως και 10 του άρ¬ 
θρου 89 εφαρμόζονται και ως προς τη διάθεση στην Ελ¬ 
λάδα μεριδίων οργανισμών συλλογικών επενδύσεων της 
παραγράφου 1 του παρόντος άρθρου, 

ΚΕΦΑΛΑΙΟ ΙΓ 

ΑΡΜΟΔΙΟΤΗΤΕΣ ΚΑΙ ΣΥΝΕΡΓΑΣΙΑ ΑΡΧΩΝ 
Άρθρο 93 

Αρμοδιότητες της Επιτροπής Κεφαλαιαγοράς 
(άρθρα 97-98 της Οδηγίας 2009/65/ΕΚ) 

1. Η Επιτροπή Κεφαλαιαγοράς είναι αρμόδια για την ε- 
ποπτεία της εφαρμογής των διατάξεων του παρόντος 
νόμου και των αποφάσεων που εκδίδονται κατ’ εξουσιο¬ 
δότησή του. Σε περίπτωση διάθεσης στην Ελλάδα μερι¬ 
δίων ΟΣΕΚΑ ή άλλου οργανισμού συλλογικών επενδύ¬ 
σεων που έχει λάβει άδεια λειτουργίας σε άλλο κράτος, 
η Επιτροπή Κεφαλαιαγοράς εποπτεύει επίσης την τήρη¬ 
ση των διατάξεων των άρθρων 89 έως και 92, καθώς και 
των διατάξεων που δεν εμπίπτουν στο πεδίο εφαρμογής 
της Οδηγίας 2009/65/ΕΚ. 

2. Στο πλαίσιο της εποπτείας που ασκεί, η Επιτροπή 
Κεφαλαιαγοράς μπορεί να ενεργεί είτε άμεσα, είτε σε 
συνεργασία με άλλες αρχές, είτε αναθέτοντας αρμοδιό¬ 
τητες σε τρίτους που ενεργούν υπό την πλήρη ευθύνη 
της, είτε προσφεύγοντας στις αρμόδιες δικαστικές αρ¬ 
χές, 

3. Για την άσκηση των αρμοδιοτήτων της παραγράφου 
1, η Επιτροπή Κεφαλαιαγοράς δύναται να: 

α) έχει πρόσβαση σε οποιοδήποτε έγγραφο υπό αποι- 
αδήποτε μορφή και να λαμβάνει αντίγραφό του, 
β) απαιτεί πληροφορίες από οποιοδήποτε πρόσωπο 
και, εφόσον είναι απαραίτητο, να καλεί και να λαμβάνει 
μαρτυρικές καταθέσεις από οποιοδήποτε πρόσωπο, ε- 
φαρμοζομένων των διατάξεων των παραγράφων 9 έως 
και 13 του άρθρου 22 του ν. 3340/2005 (Α' 112), 
γ) διενεργεί επιτόπιους ελέγχους σε οποιοδήποτε 
πρόσωπο, έχοντας επιπροσθέτως τη δυνατότητα να ε¬ 
φαρμόσει τη διαδικασία που προβλέπεται στο άρθρο 22 
του ν. 3340/2005, 

δ) έχει πρόσβαση σε κάθε υπάρχουσα καταγραφή τη¬ 
λεφωνικής συνδιάλεξης ή ανταλλαγής δεδομένων και 
να λαμβάνει αντίγραφο αυτής, 
ε) απαιτεί τη διακοπή κάθε πρακτικής που είναι αντίθε¬ 
τη με τις διατάξεις του παρόντος νόμου και των αποφά¬ 
σεων που εκδίδονται κατ’ εξουσιοδότησή του, 
στ) ζητεί τη δέσμευση ή την κατάσχεση περιουσιακών 
στοιχείων, 


ζ) ζητεί την προσωρινή απαγόρευση άσκησης επαγ¬ 
γελματικής δραστηριότητας, 
η) απαιτεί την παροχή πληροφοριών από τις εταιρείες 
διαχείρισης, τις ΑΕΕΜΚ ή τους θεματοφύλακες, 
θ) λαμβάνει κάθε μέτρο ώστε να εξασφαλίζεται η διαρ¬ 
κής συμμόρφωση των εταιρειών διαχείρισης, των ΑΕ¬ 
ΕΜΚ και των θεματοφυλάκων προς τις διατάξεις του πα¬ 
ρόντος νόμου και των αποφάσεων που εκδίδονται κατ’ ε¬ 
ξουσιοδότησή του, καθώς και των εκτελεστικών μέτρων 
της Οδηγίας 2009/65/ΕΚ, 

ι) απαιτεί την αναστολή της έκδοσης, της εξαγοράς ή 
της εξόφλησης των μεριδίων ΟΣΕΚΑ, προς το συμφέρον 
των μεριδιούχων ή του κοινού, 
ια) ζητεί την αναστολή διαπραγμάτευσης και αποφασί¬ 
ζει τη διαγραφή των μεριδίων ΟΣΕΚΑ που έχουν εισα- 
χθεί προς διαπραγμάτευση σε οργανωμένη αγορά που 
λειτουργεί στην Ελλάδα, 

ιβ) ανακαλεί την άδεια λειτουργίας που έχει χορηγή¬ 
σει σε έναν ΟΣΕΚΑ ή μια εταιρεία διαχείρισης ή την έ¬ 
γκριση που έχει χορηγήσει σε έναν θεματοφύλακα, 
ιγ) υποβάλλει έγκληση και 

ιδ) αναθέτει σε ορκωτούς ελεγκτές-λογιστές ή άλλους 
εμπειρογνώμονες τη διενέργεια εξακριβώσεων ή ερευ¬ 
νών. 

4. Η Επιτροπή Κεφαλαιαγοράς καθορίζει τα στοιχεία 
που πρέπει να υποβάλουν τα εποπτευόμενα πρόσωπα, 
πλέον των αναφερομένων σε άλλες διατάξεις του παρό¬ 
ντος νόμου στοιχείων, τον χρόνο και τρόπο υποβολής 
τους, καθώς και κάθε άλλο τεχνικό θέμα και αναγκαία 
λεπτομέρεια. 

Άρθρο 94 
Κυρώσεις 

(άρθρο 99 της Οδηγίας 2009/65/ΕΚ) 

1. Σε περίπτωση παράβασης των διατάξεων του παρό¬ 
ντος νόμου ή των αποφάσεων που εκδίδονται κατ' εξου¬ 
σιοδότησή του, καθώς και των εκτελεστικών μέτρων της 
Οδηγίας 2009/65/ΕΚ, η Επιτροπή Κεφαλαιαγοράς επι¬ 
βάλλει σε ΑΕΔΑΚ, σε θεματοφύλακα, σε νομικό πρόσω¬ 
πο που διαθέτει μερίδια ΟΣΕΚΑ ή άλλων οργανισμών 
συλλογικών επενδύσεων, σε ΑΕΕΜΚ, σε ΟΣΕΚΑ που έ¬ 
χει λάβει άδεια λειτουργίας σε κράτος - μέλος ή σε άλ¬ 
λον οργανισμό συλλογικών επενδύσεων οι οποίοι διαθέ¬ 
τουν μερίδια στην Ελλάδα, σε εταιρεία διαχείρισης που 
έχει λάβει άδεια λειτουργίας σε άλλο κράτος - μέλος και 
λειτουργεί στην Ελλάδα, είτε μέσω υποκαταστήματος 
είτε στο πλαίσιο ελεύθερης παροχής υπηρεσιών, καθώς 
και σε υποκατάστημα εταιρείας διαχείρισης τρίτου κρά¬ 
τους που παρέχει υπηρεσίες στην Ελλάδα, σύσταση ή 
πρόστιμο ύψους από χίλια (1.000) ευρώ έως τρία εκα¬ 
τομμύρια (3.000.000) ευρώ ή ίσο με το διπλάσιο του ο¬ 
φέλους που αποκόμισε ο παραβάτης. Για την επιλογή 
της κύρωσης και κατά την επιμέτρηση του προστίμου 
λαμβάνονται ενδεικτικά υπόψη η επίπτωση της παράβα¬ 
σης στην εύρυθμη λειτουργία της αγοράς, η παρουσίαση 
των βασικών πληροφοριών για τους επενδυτές κατά 
τρόπο μη κατανοητό, ο κίνδυνος πρόκλησης βλάβης στα 
συμφέροντα των επενδυτών, το ύψος της προκληθείσας 
ζημίας σε επενδυτές και της τυχόν αποκατάστασής της, 
η λήψη μέτρων για την άρση της παράβασης στο μέλλον, 
ο βαθμός συνεργασίας με την Επιτροπή Κεφαλαιαγοράς 
κατά το στάδιο διερεύνησης και ελέγχου, οι ανάγκες της 
γενικής και ειδικής πρόληψης και η τυχόν καθ’ υποτρο- 

πήν τέλεση παραβάσεων του παρόντος νόμου ή των α¬ 
ποφάσεων που εκδίδονται κατ’ εξουσιοδότησή του, κα¬ 
θώς και των εκτελεστικών μέτρων της Οδηγίας 
2009/65/ΕΚ. 

2. Η Επιτροπή Κεφαλαιαγοράς επιβάλλει σε μέλη του 
διοικητικού συμβουλίου, σε διευθυντές και σε υπαλλή¬ 
λους της ΑΕΔΑΚ, της ΑΕΕΜΚ, του θεματοφύλακα και 
του νομικού προσώπου που διαθέτει μερίδια ΟΣΕΚΑ ή 
άλλων οργανισμών συλλογικών επενδύσεων, σε κάθε 
φυσικό πρόσωπο που διαθέτει μερίδια ΟΣΕΚΑ ή άλλων 
οργανισμών συλλογικών επενδύσεων, σε κάθε πρόσωπο 
που παρέχει υπηρεσίες για λογαριασμό εταιρείας διαχεί¬ 
ρισης που λειτουργεί στην Ελλάδα, είτε μέσω υποκατα¬ 
στήματος είτε στο πλαίσιο ελεύθερης παροχής υπηρε¬ 
σιών, καθώς και σε κάθε πρόσωπο που παρέχει υπηρε¬ 
σίες για λογαριασμό υποκαταστήματος εταιρείας διαχεί¬ 
ρισης τρίτου κράτους που παρέχει υπηρεσίες στην Ελ¬ 
λάδα, οι οποίοι παραβαίνουν τις διατάξεις του παρόντος 
νόμου ή των αποφάσεων που εκδίδονται κατ’ εξουσιοδό¬ 
τησή του, καθώς και των εκτελεστικών μέτρων της Οδη¬ 
γίας 2009/65/ΕΚ, επίπληξη ή πρόστιμο ύψους από εκατό 
(100) ευρώ έως διακόσιες χιλιάδες (200.000) ευρώ ή ίσο 
με το διπλάσιο του οφέλους του παραβάτη. Για την επι¬ 
λογή της κύρωσης και κατά την επιμέτρηση του προστί¬ 
μου λαμβάνονται ενδεικτικά υπόψη οι παράγοντες που 
αναφέρονται στην παράγραφο 1. 

3. Τα πρόσωπα της παραγράφου 2, τα οποία παραβαί¬ 
νουν εν γνώσει τους τις διατάξεις της παραγράφου 2 
του άρθρου 12 και των άρθρων 59 έως και 64, 85 και 87 
του παρόντος νόμου ή των αποφάσεων που εκδίδονται 
κατ’ εξουσιοδότηση των άρθρων αυτών, τιμωρούνται, με 
φυλάκιση τουλάχιστον τριών (3) μηνών και χρηματική 
ποινή ύψους από πενήντα χιλιάδες (50.000) ευρώ μέχρι 
οκτακόσιες χιλιάδες (800.000) ευρώ. 

4. Όποιος εν γνώσει του προβαίνει σε ψευδείς δηλώ¬ 
σεις ή ανακοινώσεις προς το κοινό σχετικά με τα οικονο¬ 
μικά στοιχεία, συμπεριλαμβανομένων των αποδόσεων, 
ΟΣΕΚΑ ή άλλου οργανισμού συλλογικών επενδύσεων, 
υφιστάμενου ή μη, με σκοπό να προσελκύσει σε αυτόν ε¬ 
πενδυτές, τιμωρείται με φυλάκιση τουλάχιστον τριών (3) 
μηνών και χρηματική ποινή από πενήντα χιλιάδες 
(50.000) ευρώ μέχρι οκτακόσιες χιλιάδες (800.000) ευ¬ 
ρώ. Τα ανωτέρω ισχύουν και για όποιον ασκεί παράνομα 
επενδυτικές δραστηριότητες του παρόντος νόμου, ενώ 
αν το πρόσωπο αυτό είναι νομικό πρόσωπο, επιβάλλο¬ 
νται οι κυρώσεις της παραγράφου 1. 

5. Σε περίπτωση μη συνεργασίας σε έρευνα που διε- 
νεργείται σύμφωνα με τις διατάξεις του άρθρου 93, η Ε¬ 
πιτροπή Κεφαλαιαγοράς επιβάλλει σε νομικά πρόσωπα 
πρόστιμο από τριάντα χιλιάδες (30.000) ευρώ μέχρι πε¬ 
ντακόσιες χιλιάδες (500.000) ευρώ και σε φυσικά πρό¬ 
σωπα πρόστιμο από δέκα χιλιάδες (10.000) ευρώ μέχρι 
διακόσιες χιλιάδες (200.000)ευρώ. 

6. Η Επιτροπή Κεφαλαιαγοράς δύναται να δημοσιοποι¬ 
εί οποιαδήποτε μέτρα ή κυρώσεις επιβάλλονται σε περί¬ 
πτωση παράβασης των διατάξεων του παρόντος νόμου ή 
των αποφάσεων που εκδίδονται κατ' εξουσιοδότησή 
του, καθώς και των εκτελεστικών μέτρων της Οδηγίας 
2009/65/ΕΚ, εκτός εάν η δημοσιοποίηση αυτή ενδέχεται 
να διαταράξει σοβαρά τις χρηματοπιστωτικές αγορές, να 
βλάψει τα συμφέροντα των επενδυτών ή να προκαλέσει 
δυσανάλογη ζημία στα εμπλεκόμενα μέρη. 


Άρθρο 95 

Εξωδικαστική επίλυση διαφορών 
(άρθρο 100 της Οδηγίας 2009/65/ΕΚ) 

1. Για την εξωδικαστική επίλυση καταναλωτικών δια¬ 
φορών σχετικά με τις δραστηριότητες των ΟΣΕΚΑ, αρ¬ 
μόδιοι είναι ο Συνήγορος του Καταναλωτή, ο Μεσολαβη¬ 
τής Τραπεζικών-Επενδυτικών Υπηρεσιών και οι Επιτρο¬ 
πές Φιλικού Διακανονισμού που προβλέπονται στο άρ¬ 
θρο 11 του ν. 2251/1994 (Α’ 191). 

2. Σε περίπτωση διασυνοριακών διαφορών, οι ανωτέ¬ 
ρω φορείς συνεργάζονται ενεργά με τους αντίστοιχους 
φορείς των άλλων κρατών-μελών της Ευρωπαϊκής Ένω¬ 
σης για την επίλυση των διαφορών αυτών. 

Άρθρο 96 

Συνεργασία αρμόδιων αρχών των κρατών-μελών 
(άρθρα 101,105 της Οδηγίας 2009/65/ΕΚ) 

1. Η Επιτροπή Κεφαλαιαγοράς συνεργάζεται με τις α¬ 
ντίστοιχες Αρμόδιες Αρχές των κρατών - μελών, εφόσον 
αυτό είναι αναγκαίο για την εκτέλεση των καθηκόντων 
τους ή για την άσκηση των αρμοδιοτήτων τους βάσει 
των διατάξεων του παρόντος νόμου και των αποφάσεων 
που εκδίδονται κατ’ εξουσιοδότησή του, καθώς και της 
Οδηγίας 2009/65/ΕΚ και των εκτελεστικών μέτρων αυ¬ 
τής. Η Επιτροπή Κεφαλαιαγοράς λαμβάνει τα αναγκαία 
διοικητικά και οργανωτικά μέτρα για τη διευκόλυνση της 
συνεργασίας που προβλέπεται στην παρούσα παράγρα¬ 
φο. 

Η Επιτροπή Κεφαλαιαγοράς ασκεί τις αρμοδιότητες 
της για τους σκοπούς της συνεργασίας, ακόμη και σε πε¬ 
ριπτώσεις στις οποίες η ερευνώμενη συμπεριφορά δεν 
αποτελεί παράβαση των κανόνων που ισχύουν στην Ελ¬ 
λάδα. 

2. Η Επιτροπή Κεφαλαιαγοράς παρέχει χωρίς καθυ¬ 
στέρηση στις Αρμόδιες Αρχές των κρατών-μελών τις 
πληροφορίες που απαιτούνται για την εκτέλεση των κα¬ 
θηκόντων τους βάσει της Οδηγίας 2009/65/ΕΚ και των ε¬ 
κτελεστικών μέτρων αυτής. 

Η Επιτροπή Κεφαλαιαγοράς συνεργάζεται με την Ευ¬ 
ρωπαϊκή Αρχή Κινητών Αξιών και Αγορών και παρέχει σε 
αυτή χωρίς καθυστέρηση τις πληροφορίες που απαιτού¬ 
νται για την εκτέλεση των καθηκόντων της βάσει του 
Κανονισμού (ΕΕ) 1095/2010. 

3. Εάν η Επιτροπή Κεφαλαιαγοράς έχει βάσιμους λό¬ 
γους να υποπτεύεται ότι πράξεις αντίθετες προς τον πα¬ 
ρόντα νόμο και τις αποφάσεις που εκδίδονται κατ’ εξου¬ 
σιοδότησή του διαπράττονται ή έχουν διαπραχθεί στο έ¬ 
δαφος άλλου κράτους - μέλους από επιχειρήσεις που 
δεν υπόκεινται στην εποπτεία της, γνωστοποιεί το γεγο¬ 
νός αυτό με λεπτομερή τρόπο στις Αρμόδιες Αρχές του 
άλλου κράτους - μέλους, προκειμένου αυτές να λάβουν 
τα κατάλληλα μέτρα. Η παρούσα παράγραφος δεν θίγει 
τις αρμοδιότητες της Επιτροπής Κεφαλαιαγοράς. 

4. Εάν οι Αρμόδιες Αρχές άλλου κράτους - μέλους 
γνωστοποιήσουν στην Επιτροπή Κεφαλαιαγοράς ότι έ¬ 
χουν βάσιμους λόγους να υποπτεύονται ότι πράξεις α¬ 
ντίθετες προς τις διατάξεις των άρθρων 2 έως 106 του 
παρόντος νόμου διαπράττονται ή έχουν διαπραχθεί στην 
Ελλάδα από επιχειρήσεις που δεν υπόκεινται στην επο¬ 
πτεία τους, η Επιτροπή Κεφαλαιαγοράς λαμβάνει τα κα¬ 
τάλληλα μέτρα και ενημερώνει τις εν λόγω Αρμόδιες 

Αρχές για τα αποτελέσματα των τυχόν ενεργειών της 
και, στο μέτρο του δυνατού, για τις κυριότερες ενδιάμε¬ 
σες εξελίξεις. 

5. Η Επιτροπή Κεφαλαιαγοράς δύναται να ζητήσει τη 
συνεργασία των Αρμοδίων Αρχών άλλου κράτους - μέ¬ 
λους κατά για τη διενέργεια εποπτείας ή επιτόπιας εξα¬ 
κρίβωσης ή έρευνας στο έδαφος του άλλου κράτους - 
μέλους, στο πλαίσιο των αρμοδιοτήτων της δυνάμει των 
διατάξεων του παρόντος νόμου και των αποφάσεων που 
εκδίδονται κατ’ εξουσιοδότησή του. 

6. Η Επιτροπή Κεφαλαιαγοράς, όταν λαμβάνει αίτημα 
από Αρμόδιες Αρχές άλλου κράτους - μέλους για διε¬ 
νέργεια επιτόπιας εξακρίβωσης ή έρευνας, βάσει της πα¬ 
ραγράφου 4 του άρθρου 101 της Οδηγίας 2009/65/ΕΚ: 

α) προβαίνει η ίδια στην αιτούμενη εξακρίβωση ή έρευ¬ 
να, ή 

β) επιτρέπει στην αιτούσα αρχή να πραγματοποιήσει η 
ίδια την εξακρίβωση ή έρευνα, ή 

γ) επιτρέπει σε ορκωτό ελεγκτή-λογιστή ή άλλο εμπει¬ 
ρογνώμονα να διενεργήσει την εξακρίβωση ή έρευνα. 

7. Εάν η εξακρίβωση ή έρευνα διενεργείται στην Ελ¬ 
λάδα από την Επιτροπή Κεφαλαιαγοράς, η Επιτροπή Κε¬ 
φαλαιαγοράς υποχρεούται να αποδεχθεί αίτημα των Αρ¬ 
μόδιων Αρχών του κράτους - μέλους που ζήτησαν συ¬ 
νεργασία να συνοδεύεται το προσωπικό της Επιτροπής 
Κεφαλαιαγοράς που διενεργεί την εξακρίβωση ή έρευνα 
από στελέχη του δικού τους προσωπικού. Σε κάθε περί¬ 
πτωση, η εξακρίβωση ή έρευνα τελεί υπό τον πλήρη έ¬ 
λεγχο της Επιτροπής Κεφαλαιαγοράς. 

Εάν η εξακρίβωση ή έρευνα διενεργείται στην Ελλάδα 
από τις Αρμόδιες Αρχές άλλου κράτους - μέλους, η Επι¬ 
τροπή Κεφαλαιαγοράς δύναται να ζητήσει να συνοδεύε¬ 
ται το προσωπικό που διενεργεί την εξακρίβωση ή έρευ¬ 
να από στελέχη του δικού της προσωπικού. 

8. Σε περίπτωση που η Επιτροπή Κεφαλαιαγοράς ζητή¬ 
σει τη συνεργασία των Αρμόδιων Αρχών άλλου κράτους 
- μέλους για τη διενέργεια εξακρίβωσης ή έρευνας στο 
έδαφος του και η εν λόγω έρευνα διενεργείται από τις 
Αρμόδιες Αρχές του άλλου κράτους - μέλους, η Επιτρο¬ 
πή Κεφαλαιαγοράς δύναται να ζητήσει να συνοδεύεται 
το προσωπικό που διενεργεί την εξακρίβωση ή έρευνα α¬ 
πό στελέχη του δικού της προσωπικού. 

9. Σε περίπτωση που η εξακρίβωση ή έρευνα διενερ- 
γείται στην Ελλάδα, η Επιτροπή Κεφαλαιαγοράς μπορεί 
να αρνηθεί την ανταλλαγή πληροφοριών της παραγρά¬ 
φου 2, καθώς και να απέχει από κάθε ενέργεια που προ- 
βλέπεται στην παράγραφο 6, μόνον εάν: 

α) η αιτούμενη έρευνα, επιτόπια εξακρίβωση ή ανταλ¬ 
λαγή πληροφοριών ενδέχεται να προσβάλει την κυριαρ¬ 
χία, την ασφάλεια ή τη δημόσια τάξη της Ελλάδας, 

β) έχει ήδη κινηθεί δικαστική διαδικασία κατά των ι¬ 
δίων προσώπων και για τα ίδια πραγματικά περιστατικά 
ενώπιον των Ελληνικών δικαστηρίων και 

γ) έχει εκδοθεί τελεσίδικη απόφαση Ελληνικού δικα¬ 
στηρίου για τα ίδια πρόσωπα και για τα ίδια πραγματικά 
περιστατικά. 

10. Η Επιτροπή Κεφαλαιαγοράς ενημερώνει λεπτομε¬ 
ρώς τις Αρμόδιες Αρχές που υποβάλλουν την αίτηση 
σχετικά με κάθε απόφαση άρνησης που λαμβάνει δυνά¬ 
μει της παραγράφου 9. 

11. Η Επιτροπή Κεφαλαιαγοράς δύναται να θέσει υπό¬ 
ψη της Ευρωπαϊκής Αρχής Κινητών Αξιών και Αγορών τα 
ακόλουθα: 

α) τις περιπτώσεις στις οποίες, κατόπιν της αίτησης 


της Επιτροπής Κεφαλαιαγοράς για ανταλλαγή πληροφο¬ 
ριών, όπως προβλέπεται στο άρθρο 101 του παρόντος 
νόμου, δεν έγιναν ενέργειες εντός εύλογου χρονικού 
διαστήματος ή η αίτηση απορρίφθηκε, 

β) τις περιπτώσεις στις οποίες, κατόπιν της αίτησης 
της Επιτροπής Κεφαλαιαγοράς για διενέργεια έρευνας ή 
επιτόπιας εξακρίβωσης, όπως προβλέπεται στην παρά¬ 
γραφο 5 του παρόντος άρθρου και στο άρθρο 102, δεν έ¬ 
γιναν ενέργειες εντός ευλόγου χρονικού διαστήματος ή 
η αίτηση απορρίφθηκε, ή 

γ) τις περιπτώσεις στις οποίες, κατόπιν της αίτησης 
της Επιτροπής Κεφαλαιαγοράς για εξουσιοδότηση των 
στελεχών της να συνοδεύσουν το προσωπικό της Αρμό¬ 
διας Αρχής του άλλου κράτους - μέλους, όπως προβλέ- 
πεται στην παράγραφο 8, δεν έγιναν ενέργειες εντός 
ευλόγου χρονικού διαστήματος ή η αίτηση απορρίφθηκε. 

12. Με βάση τα εκτελεστικά μέτρα της παραγράφου 9 
του άρθρου 101 και του άρθρου 105 της Οδηγίας 
2009/65/ΕΚ, η Επιτροπή Κεφαλαιαγοράς εξειδικεύει με 
αποφάσεις του Διοικητικού της Συμβουλίου κάθε λεπτο¬ 
μέρεια ή τεχνικό θέμα σχετικά με τις διαδικασίες για τις 
επιτόπιες εξακριβώσεις και έρευνες, καθώς και σχετικά 
με τις διαδικασίες ανταλλαγής πληροφοριών μεταξύ Αρ¬ 
μοδίων Αρχών και με την Ευρωπαϊκή Αρχή Κινητών Α¬ 
ξιών και Αγορών, αντίστοιχα. 

Άρθρο 97 

Επαγγελματικό απόρρητο · Ανταλλαγή πληροφοριών 
(άρθρα 102-104 της Οδηγίας 2009/65/ΕΚ) 

1. Τα πρόσωπα που ασκούν ή έχουν ασκήσει δραστη¬ 
ριότητες για λογαριασμό της Επιτροπής Κεφαλαιαγο¬ 
ράς, καθώς και οι εντεταλμένοι από αυτήν ορκωτοί ελε- 
γκτές-λογιστές ή άλλοι εμπειρογνώμονες, υποχρεού- 
νται στην τήρηση του επαγγελματικού απορρήτου. Το α¬ 
πόρρητο αυτό συνεπάγεται ότι οι εμπιστευτικές πληρο¬ 
φορίες που περιέρχονται σε γνώση των ανωτέρω προ¬ 
σώπων, κατά την άσκηση των καθηκόντων τους, δεν επι¬ 
τρέπεται να γνωστοποιούνται σε άλλο πρόσωπο ή δημό¬ 
σια αρχή, παρά μόνο σε συνοπτική ή συγκεντρωτική μορ¬ 
φή, ώστε να μην προκύπτει η ταυτότητα του συγκεκριμέ¬ 
νου ΟΣΕΚΑ ή της εταιρείας διαχείρισης ή του θεματοφύ- 
λακά του, με την επιφύλαξη των περιπτώσεων που εμπί¬ 
πτουν στο ποινικό δίκαιο. Η απαγόρευση αυτή αίρεται 
στις περιπτώσεις των διατάξεων της παραγράφου 13 
του άρθρου 76 του ν. 1969/1991 (Α' 167) ή ειδικών νομο¬ 
θετικών διατάξεων που προβλέπουν συνεργασία της Ε¬ 
πιτροπής Κεφαλαιαγοράς με ορισμένες δημόσιες αρχές 
και υπηρεσίες, με την προϋπόθεση ότι η γνωστοποίηση 
των ως άνω πληροφοριών εγκρίνεται από την αρμόδια 
αρχή, καθώς και όταν συγκατατίθεται η δημόσια αρχή 
που κοινοποίησε τη σχετική πληροφορία στην Επιτροπή 
Κεφαλαιαγοράς. 

Σε περίπτωση πτώχευσης ή αναγκαστικής διαχείρισης- 
εκκαθάρισης ΟΣΕΚΑ ή εταιρείας διαχείρισης ή θεματο- 
φύλακα ύστερα από δικαστική απόφαση, επιτρέπεται 
στα παραπάνω πρόσωπα η ανακοίνωση των εμπιστευτι- 
κών πληροφοριών, οι οποίες δεν αφορούν σε τρίτους 
που συμμετέχουν στις προσπάθειες διάσωσης των ανω¬ 
τέρω, στο πλαίσιο διαδικασιών του αστικού ή εμπορικού 
δικαίου. 

2. Η Επιτροπή Κεφαλαιαγοράς μπορεί να ανταλλάσσει 
πληροφορίες με τις Αρμόδιες Αρχές των άλλων κρατών- 
μελών βάσει του παρόντος νόμου, της Οδηγίας 

2009/65/ΕΚ και των άλλων διατάξεων της ισχύουσας νο¬ 
μοθεσίας που διέπουν τους ΟΣΕΚΑ ή τις εταιρείες δια¬ 
χείρισης ή τους θεματοφύλακές τους, ή να διαβιβάζουν 
τις πληροφορίες αυτές στην Ευρωπαϊκή Αρχή Κινητών 
Αξιών και Αγορών ή στο Ευρωπαϊκό Συμβούλιο Συστημι- 
κού Κινδύνου. Οι πληροφορίες αυτές υπόκεινται στο ε¬ 
παγγελματικό απόρρητο της παραγράφου 1. 

Κατά την ανταλλαγή πληροφοριών με Αρμόδιες Αρχές 
κράτους - μέλους βάσει του παρόντος νόμου και της Ο¬ 
δηγίας 2009/65/ΕΚ, οι Αρμόδιες Αρχές και η Επιτροπή 
Κεφαλαιαγοράς μπορούν να ορίζουν ότι οι εν λόγω πλη¬ 
ροφορίες δεν πρέπει να κοινοποιηθούν χωρίς τη ρητή 
συγκατάθεσή τους και ενδεχομένως μόνο για τους σκο¬ 
πούς για τους οποίους έδωσαν τη συγκατάθεσή τους. 

3. Η Επιτροπή Κεφαλαιαγοράς επιτρέπεται να συνά¬ 
πτει συμφωνίες συνεργασίας, που προβλέπουν την α¬ 
νταλλαγή πληροφοριών, με τις Αρμόδιες Αρχές τρίτων 
κρατών ή με αρχές ή φορείς τρίτων κρατών, υπό τον όρο 
ότι οι χορηγούμενες πληροφορίες καλύπτονται, όσον α¬ 
φορά το επαγγελματικό απόρρητο, από εγγυήσεις του¬ 
λάχιστον ισοδύναμες με αυτές που προβλέπονται στο 
παρόν άρθρο. Η ανταλλαγή πληροφοριών εξυπηρετεί 
την εκτέλεση των εποπτικών αρμοδιοτήτων των εν λόγω 
αρχών ή φορέων. 

Εάν οι πληροφορίες προέρχονται από Αρμόδιες Αρχές 
άλλου κράτους - μέλους, δύνανται να κοινοποιηθούν μό¬ 
νον ύστερα από ρητή συγκατάθεση των αρμοδίων αρχών 
που τις διαβίβασαν και, ενδεχομένως, μόνον για τους 
σκοπούς για τους οποίους οι εν λόγω Αρμόδιες Αρχές έ¬ 
δωσαν τη συγκατάθεσή τους. 

4. Η Επιτροπή Κεφαλαιαγοράς, όταν λαμβάνει εμπι- 
στευτικές πληροφορίες βάσει των παραγράφων 1 ή 2, 
δύναται να τις χρησιμοποιεί μόνο κατά την άσκηση των 
καθηκόντων της για τους εξής σκοπούς: 

α) για να εξακριβώσει εάν πληρούνται οι προϋποθέ¬ 
σεις για την ανάληψη δραστηριότητας εκ μέρους των Ο¬ 
ΣΕΚΑ ή των εταιρειών διαχείρισής τους ή των θεματο- 
φυλάκων τους και να διευκολύνει τον έλεγχο των όρων 
άσκησης αυτής της δραστηριότητας, ιδίως όσον αφορά 
τη διοικητική και λογιστική οργάνωση και τους μηχανι¬ 
σμούς εσωτερικού ελέγχου, ή 
β) για την διευκόλυνση οποιωνδήποτε ερευνών της ε¬ 
ντός του πλαισίου των αρμοδιοτήτων της, ή 
γ) για να επιβάλει κυρώσεις ή να λάβει μέτρα, ή 
δ) στο πλαίσιο διοικητικής προσφυγής κατά απόφασης 
της Επιτροπής Κεφαλαιαγοράς, ή 
ε) στο πλαίσιο δικαστικών διαδικασιών που έχουν κινη¬ 
θεί βάσει της παραγράφου 2 του άρθρου 99. 

5. Επιτρέπεται η ανταλλαγή πληροφοριών μεταξύ αφ' 
ενός της Επιτροπής Κεφαλαιαγοράς και αφ’ ετέρου, της 
Ευρωπαϊκής Αρχής Κινητών Αξιών και Αγορών, της Ευ¬ 
ρωπαϊκής Αρχής Τραπεζών, της Ευρωπαϊκής Αρχής Α¬ 
σφαλίσεων και Επαγγελματικών Συντάξεων, του Ευρω¬ 
παϊκού Συμβουλίου Συστημικού Κινδύνου, του Υπουργεί¬ 
ου Οικονομικών κατά την άσκηση των αρμοδιοτήτων του 
σύμφωνα με το άρθρο 76 του ν. 1969/1991 και την παρά¬ 
γραφο 2 του άρθρου 4 του π.δ. 437/1985 (Α' 157), του Υ¬ 
πουργείου Ανάπτυξης, Ανταγωνιστικότητας, Υποδομών, 
Μεταφορών και Δικτύων κατά την άσκηση των καθηκό¬ 
ντων εποπτείας των ανωνύμων εταιρειών, της Τράπεζας 
της Ελλάδος, των ειδικών εξεταστικών επιτροπών της 
Βουλής σύμφωνα με τον Κανονισμό της, των αρμοδίων 
αρχών για την εποπτεία των Φορέων Κοινωνικής Ασφά¬ 
λισης, καθώς και των δημοσίων αρχών για τις οποίες ει¬ 


δικές νομοθετικές διατάξεις επιτρέπουν την ανταλλαγή 
πληροφοριών μεταξύ αυτών των αρχών και της Επιτρο¬ 
πής Κεφαλαιαγοράς. Επίσης, επιτρέπεται η ανταλλαγή 
πληροφοριών μεταξύ αφ’ ενός της Επιτροπής Κεφαλαια¬ 
γοράς και αφ' ετέρου των προσώπων τα οποία νόμιμα 
μετέχουν σε διαδικασίες εκκαθάρισης ή πτώχευσης Ο¬ 
ΣΕΚΑ, της εταιρείας διαχείρισής του ή του θεματοφύλα- 
κά του, των ορκωτών ελεγκτών-λογιστών στους οποίους 
έχουν νόμιμα ανατεθεί καθήκοντα ελέγχου των λογα¬ 
ριασμών των ιδρυμάτων αυτών και των αρχών που είναι 
επιφορτισμένες με την εποπτεία των προσώπων του πα¬ 
ρόντος εδαφίου. 

Ειδικότερα, οι παράγραφοι 1 και 4 δεν εμποδίζουν την 
εκπλήρωση, από τις προαναφερόμενες Αρμόδιες Αρχές, 
των εποπτικών αρμοδιοτήτων τους, ούτε τη διαβίβαση, 
σε φορείς που είναι επιφορτισμένοι με τη διαχείριση συ¬ 
στημάτων αποζημίωσης, των αναγκαίων, για την εκτέλε¬ 
ση των καθηκόντων τους, πληροφοριών. 

Οι πληροφορίες που ανταλλάσσονται βάσει του πρώ¬ 
του και δεύτερου εδαφίου διέπονται από τους όρους του 
επαγγελματικού απορρήτου που αναφέρεται στην παρά¬ 
γραφο 1. Επίσης, όταν οι πληροφορίες προέρχονται από 
Αρμόδιες Αρχές άλλου κράτους - μέλους, δεν επιτρέπε¬ 
ται η κοινοποίησή τους χωρίς τη ρητή συγκατάθεση των 
Αρμοδίων Αρχών που τις κοινοποίησαν και ενδεχομένως 
μόνο για τους σκοπούς για τους οποίους οι εν λόγω 
Αρμόδιες Αρχές έδωσαν τη συγκατάθεσή τους. 

6. Η δυνατότητα ανταλλαγής πληροφοριών του παρό¬ 
ντος άρθρου δύναται να επεκταθεί και σε πρόσωπα που 
δεν ανήκουν στη δημόσια διοίκηση, αλλά είναι εντεταλ¬ 
μένα από τις Αρμόδιες Αρχές της παραγράφου 5 για τον 
έλεγχο ή τη διερεύνηση παραβάσεων από τους εποπτευ¬ 
όμενους οργανισμούς. Στην περίπτωση αυτή ισχύουν τα 
προβλεπόμενα στην παράγραφο 1 για το επαγγελματικό 
απόρρητο, καθώς και το τελευταίο εδάφιο της παραγρά¬ 
φου 5. 

7. Οι ανωτέρω διατάξεις δεν εμποδίζουν την Επιτροπή 
Κεφαλαιαγοράς να διαβιβάζει στην Τράπεζα της Ελλά¬ 
δος, όταν ενεργεί υπό την ιδιότητα της νομισματικής αρ¬ 
χής, στο Ευρωπαϊκό Σύστημα Κεντρικών Τραπεζών και 
στην Ευρωπαϊκή Κεντρική Τράπεζα, και, κατά περίπτω¬ 
ση, σε άλλες δημόσιες αρχές επιφορτισμένες με την ε¬ 
πίβλεψη των συστημάτων πληρωμών και διακανονισμού, 
εμπιστευτικές πληροφορίες που προορίζονται για την 
εκπλήρωση της αποστολής τους. Οι εν λόγω αρχές ή ορ¬ 
γανισμοί δεν εμποδίζονται να διαβιβάζουν στην Επιτρο¬ 
πή Κεφαλαιαγοράς τις πληροφορίες που ενδέχεται να 
χρειασθεί η τελευταία για τους σκοπούς της παραγρά¬ 
φου 4. Οι πληροφορίες που λαμβάνονται στο πλαίσιο αυ¬ 
τό υπόκεινται στο επαγγελματικό απόρρητο που αναφέ- 
ρεται στην παράγραφο 1 και δεν επιτρέπεται να κοινο¬ 
ποιηθούν χωρίς τη ρητή συγκατάθεση των αρμοδίων αρ¬ 
χών οι οποίες κοινοποίησαν τις εν λόγω πληροφορίες. 

Άρθρο 98 

Διενέργεια ελέγχων από ορκωτούς ελεγκτές-λογιστές 
(άρθρο 106 της Οδηγίας 2009/65/ΕΚ) 

1. Οι ορκωτοί ελεγκτές-λογιστές, οι οποίοι διενεργούν 
έλεγχο των εκθέσεων, των καταστάσεων και των λοιπών 
λογιστικών εγγράφων ΟΣΕΚΑ ή της εταιρείας διαχείρι¬ 
σής του ή του θεματοφύλακά του ή εκτελούν κάθε άλλη 
νόμιμη δραστηριότητα στο πλαίσιο των καθηκόντων 
τους, γνωστοποιούν χωρίς καθυστέρηση στην Επιτροπή 

Κεφαλαιαγοράς κάθε απόφαση ή γεγονός που περιέρχε¬ 
ται σε γνώση τους κατά την άσκηση των καθηκόντων 
τους, εφόσον το γεγονός αυτό ή η απόφαση είναι δυνα¬ 
τόν: 

α) να συνιστώ παράβαση των διατάξεων του παρόντος 
νόμου ή των αποφάσεων που εκδίδονται κατ' εξουσιοδό¬ 
τησή του, ή παράβαση άλλων νομοθετικών διατάξεων, ή 

β) να θίξει τη συνέχεια της λειτουργίας του ΟΣΕΚΑ ή 
της εταιρείας διαχείρισής του ή του θεματοφύλακά του, 
ή 

γ) να οδηγήσει σε άρνηση της έγκρισης εκθέσεων, κα¬ 
ταστάσεων ή άλλων λογιστικών εγγράφων ή σε διατύ¬ 
πωση επιφυλάξεων επ' αυτών. 

2. Η ίδια υποχρέωση ισχύει για τους ορκωτούς ελε- 
γκτές-λογιστές και για κάθε γεγονός ή απόφαση που πε¬ 
ριήλθε σε γνώση τους κατά την εκπλήρωση των καθηκό¬ 
ντων τους της παραγράφου 1 σε σχέση με επιχείρηση 
που διατηρεί στενούς δεσμούς ελέγχου με τον ΟΣΕΚΑ ή 
την εταιρεία διαχείρισής του ή τον θεματοφύλακά του. 

3. Η καλή τη πίστει γνωστοποίηση στην Επιτροπή Κε¬ 
φαλαιαγοράς, γεγονότων ή αποφάσεων που προβλέπο- 
νται στις προηγούμενες παραγράφους 1 και 2 από τα 
πρόσωπα που αναφέρονται παραπάνω, δεν αποτελεί πα¬ 
ράβαση τυχόν περιορισμού γνωστοποίησης πληροφο¬ 
ριών που επιβάλλεται από σύμβαση ή από νομοθετική ή 
κανονιστική ή άλλη διοικητική διάταξη και δεν συνεπάγε¬ 
ται οποιαδήποτε ευθύνη για τα πρόσωπα αυτά. 


Άρθρο 99 

Αποφάσεις της Επιτροπής Κεφαλαιαγοράς 
(άρθρο 107 της Οδηγίας 2009/65/ΕΚ) 

1. Οι αποφάσεις της Επιτροπής Κεφαλαιαγοράς που 
λαμβάνονται κατ’ εφαρμογή των νομοθετικών, κανονι¬ 
στικών και διοικητικών διατάξεων που εκδίδονται σύμ¬ 
φωνα με τον παρόντα νόμο πρέπει να είναι επαρκώς τεκ¬ 
μηριωμένες και μπορούν να αποτελόσουν αντικείμενο 
προσφυγής ενώπιον των αρμοδίων δικαστηρίων, συμπε- 
ριλαμβανομένης της περίπτωσης κατά την οποία δεν έ¬ 
χει ληφθεί απόφαση εντός του προβλεπόμενου χρόνου 
σε περίπτωση αίτησης για έκδοση άδειας λειτουργίας Α- 
ΕΔΑΚ ή ΑΕΕΜΚ περιλαμβάνουσας όλες τις απαιτούμε- 
νες πληροφορίες. 

2. Η Επιτροπή Κεφαλαιαγοράς αιτιολογεί εγγράφως 
κάθε απόφαση με την οποία απορρίπτει την αίτηση για 
χορήγηση οποιοσδήποτε άδειας και κάθε αρνητική από¬ 
φαση που λαμβάνει στο πλαίσιο των αρμοδιοτήτων της, 
βάσει του παρόντος νόμου, και την κοινοποιεί στον αι- 
τούντα. 

3. Ενας ή περισσότεροι από τους ακόλουθους φορείς, 
κατά τα ειδικότερα προβλεπόμενα τις κείμενες διατά¬ 
ξεις, δύνανιαι, προς το συμφέρον των καταναλωτών και 
σύμφωνα με το εθνικό δίκαιο, να προσφεύγουν στα δικα¬ 
στήρια ή στους αρμόδιους διοικητικούς φορείς προκει- 
μένου να εξασφαλίζουν την τήρηση των διατάξεων του 
παρόντος νόμου και των αποφάσεων που εκδίδονται 
κατ' εξουσιοδότησή του: 

α) δημόσιοι φορείς ή εκπρόσωποί τους, 
β) οργανώσεις καταναλωτών που έχουν έννομο συμ¬ 
φέρον να προστατεύουν τους καταναλωτές, ή 
γ) επαγγελματικές οργανώσεις που έχουν έννομο 
συμφέρον να προστατεύουν τα μέλη τους. 


Άρθρο 100 

Λήψη μέτρων από την Επιτροπή Κεφαλαιαγοράς 
- Ενημέρωση αρμόδιων αρχών 
(άρθρο 108 της Οδηγίας 2009/65/ΕΚ) 

1. Η Επιτροπή Κεφαλαιαγοράς έχει αποκλειστική αρ¬ 
μοδιότητα να λαμβάνει μέτρα κατά των ΟΣΕΚΑ που έχει 
αδειοδοτήσει, σε περίπτωση παράβασης των διατάξεων 
του παρόντος νόμου και σχετικών κανονιστικών και διοι¬ 
κητικών διατάξεων, καθώς και των προβλεπόμενων στον 
κανονισμό ή στα καταστατικά έγγραφα του ΟΣΕΚΑ. 

Επίσης, η Επιτροπή Κεφαλαιαγοράς μπορεί να λάβει 
μέτρα κατά των ΟΣΕΚΑ που έχουν λάβει άδεια λειτουρ¬ 
γίας σε άλλο κράτος - μέλος και δραστηριοποιούνται 
στην Ελλάδα, σε περίπτωση παράβασης των νομοθετι¬ 
κών, κανονιστικών ή διοικητικών διατάξεων που ισχύουν 
στην Ελλάδα και οι οποίες: 

ί) ενσωματώνουν διατάξεις της Οδηγίας 2009/65/ΕΚ 
που προβλέπουν σχετικές αρμοδιότητες των αρμοδίων 
αρχών των κράτων-μελών υποδοχής ή 

ϋ) δεν εμπίπτουν στο πεδίο εφαρμογής της ανωτέρω 
Οδηγίας, ή των απαιτήσεων των παραγράφων 5 έως και 
8 του άρθρου 89 του παρόντος νόμου. 

2. Η Επιτροπή Κεφαλαιαγοράς γνωστοποιεί χωρίς υ¬ 
παίτια καθυστέρηση κάθε απόφαση περί ανάκλησης χο- 
ρηγηθείσας άδειας, καθώς και κάθε άλλο σοβαρό μέτρο 
που επιβάλλεται σε ΟΣΕΚΑ ή κάθε αναστολή της έκδο¬ 
σης, εξαγοράς ή εξόφλησης των μεριδίων του που επι¬ 
βάλλεται σε ΟΣΕΚΑ, στις Αρμόδιες Αρχές των κρατών- 
μελών υποδοχής του ΟΣΕΚΑ και, εάν η εταιρεία διαχεί¬ 
ρισης του ΟΣΕΚΑ έχει λάβει άδεια λειτουργίας σε άλλο 
κράτος - μέλος, στις Αρμόδιες Αρχές του κράτους - μέ¬ 
λους καταγωγής της εταιρείας διαχείρισης. 

3. Οι Αρμόδιες Αρχές του κράτους - μέλους καταγω¬ 
γής της εταιρείας διαχείρισης και του κράτους - μέλους 
καταγωγής του ΟΣΕΚΑ δύνανται, αντίστοιχα, να λαμβά¬ 
νουν μέτρα κατά της εταιρείας διαχείρισης εάν αυτή πα¬ 
ραβαίνει κανόνες της δικαιοδοσίας τους. 

4. Εάν η Επιτροπή Κεφαλαιαγοράς έχει συγκεκριμέ¬ 
νους και εξακριβώσιμους λόγους να θεωρεί ότι ΟΣΕΚΑ 
που έχει λάβει άδεια λειτουργίας σε άλλο κράτος - μέ¬ 
λος, του οποίου τα μερίδια διατίθενται στην Ελλάδα, πα¬ 
ραβαίνει τις υποχρεώσεις που απορρέουν από τις διατά¬ 
ξεις που έχουν θεσπισθεί βάσει της Οδηγίας 
2009/65/ΕΚ, οι οποίες όμως δεν παρέχουν εξουσίες 
στην Επιτροπή Κεφαλαιαγοράς, αναφέρει τις διαπιστώ¬ 
σεις της στις Αρμόδιες Αρχές του κράτους - μέλους κα¬ 
ταγωγής του ΟΣΕΚΑ, οι οποίες λαμβάνουν τα δέοντα 
μέτρα. 

5. Εάν, παρά τη λήψη των μέτρων από τις Αρμόδιες 
Αρχές του κράτους - μέλους καταγωγής του ΟΣΕΚΑ ή 
λόγω ανεπάρκειας των μέτρων αυτών ή επειδή το κρά¬ 
τος - μέλος καταγωγής του ΟΣΕΚΑ δεν προέβη σε ενέρ¬ 
γειες εντός ευλόγου χρονικού διαστήματος, ο ΟΣΕΚΑ ε¬ 
ξακολουθεί να ενεργεί κατά τρόπο σαφώς επιζήμιο για 
τα συμφέροντα των επενδυτών που βρίσκονται στην Ελ¬ 
λάδα, η Επιτροπή Κεφαλαιαγοράς δύναται: 

α) αφού ενημερώσει τις Αρμόδιες Αρχές του κράτους - 
μέλους καταγωγής του ΟΣΕΚΑ, να λάβει κάθε ενδεδειγ- 
μένο μέτρο για την προστασία των επενδυτών, συμπερι- 
λαμβανομένης της παύσης της διάθεσης των μεριδίων 
του ΟΣΕΚΑ στην Ελλάδα, ή 

β) εν ανάγκη, να θέσει το ζήτημα υπόψη της Ευρωπαϊ¬ 
κής Αρχής Κινητών Αξιών και Αγορών. 

Η Επιτροπή Κεφαλαιαγοράς ενημερώνει χωρίς υπαίτια 
καθυστέρηση την Ευρωπαϊκή Επιτροπή και την Ευρωπαϊ¬ 
κή Αρχή Κινητών Αξιών και Αγορών για κάθε μέτρο που 
έλαβε σύμφωνα με την περίπτωση α' του πρώτου εδαφί¬ 
ου της παρούσας παραγράφου. 

6. Εάν οι Αρμόδιες Αρχές του κράτους - μέλους υπο¬ 
δοχής ΟΣΕΚΑ, που έχει αδειοδοτηθεί από την Επιτροπή 
Κεφαλαιαγοράς και του οποίου τα μερίδια διατίθενται 
στο έδαφος του, έχουν συγκεκριμένους και εξακριβώσι- 
μους λόγους να πιστεύουν ότι ο εν λόγω ΟΣΕΚΑ παρα¬ 
βαίνει τις υποχρεώσεις που απορρέουν από τις διατάξεις 
που έχουν θεσπισθεί βάσει της Οδηγίας 2009/65/ΕΚ, οι 
οποίες όμως δεν παρέχουν εξουσίες στις εν λόγω αρ¬ 
χές, αναφέρουν τις διαπιστώσεις τους στην Επιτροπή 
Κεφαλαιαγοράς, η οποία λαμβάνει τα δέοντα μέτρα. 

7. Η Επιτροπή Κεφαλαιαγοράς διευκολύνει την επίδο¬ 
ση των αναγκαίων εγγράφων για τα μέτρα τα οποία είναι 
δυνατόν να ληφθούν από το κράτος - μέλος υποδοχής 
του ΟΣΕΚΑ, σύμφωνα με τις παραγράφους 2 έως και 5. 

8. Η Επιτροπή Κεφαλαιαγοράς δύναται να λαμβάνει 
μέτρα κατά εταιρείας διαχείρισης τρίτου κράτους, η ο¬ 
ποία έχει εγκαταστήσει και λειτουργεί υποκατάστημα 
στην Ελλάδα, καθώς και κατά οργανισμού συλλογικών 
επενδύσεων, ο οποίος δεν υπόκειται στην Οδηγία 
2009/65/ΕΚ και διαθέτει μερίδιά του στην Ελλάδα, σε πε¬ 
ρίπτωση παράβασης των νομοθετικών, κανονιστικών ή 
διοικητικών διατάξεων που ισχύουν στην Ελλάδα. 

Η Επιτροπή Κεφαλαιαγοράς ενημερώνει χωρίς καθυ¬ 
στέρηση τις Αρμόδιες Αρχές του κράτους καταγωγής 
τους για κάθε μέτρο που έλαβε σύμφωνα με το ανωτέρω 
εδάφιο. 

Άρθρο 101 

Ενημέρωση και συνεργασία 
(άρθρο 109 της Οδηγίας 2009/65/ΕΚ) 

1. Η Επιτροπή Κεφαλαιαγοράς συνεργάζεται στενά με 
τις Αρμόδιες Αρχές όλων των εμπλεκόμενων κρατών- 
μελών, όταν μία εταιρεία διαχείρισης ασκεί δραστηριό¬ 
τητες μέσω υποκαταστήματος ή στο πλαίσιο ελεύθερης 
παροχής υπηρεσιών στην Ελλάδα ή σε άλλα κράτη-μέ- 
λη. 

Επίσης ανταλλάσσει, κάθε πληροφορία σχετικά με τη 
διοίκηση και τους μετόχους της εταιρείας διαχείρισης, η 
οποία μπορεί να διευκολύνει την εποπτεία της και τον έ¬ 
λεγχό της. Ειδικότερα, οι Αρμόδιες Αρχές του κράτους - 
μέλους καταγωγής της εταιρείας διαχείρισης συνεργά¬ 
ζονται ώστε να διασφαλίζεται η συλλογή, από τις Αρμό¬ 
διες Αρχές του κράτους - μέλους υποδοχής της εταιρεί¬ 
ας διαχείρισης, των πληροφοριών που αναφέρονται 
στην παράγραφο 2 του άρθρου 35 του παρόντος νόμου 
και την παράγραφο 2 του άρθρου 21 της Οδηγίας 
2009/65/ΕΚ. 

2. Οι Αρμόδιες Αρχές του κράτους - μέλους καταγω¬ 
γής της εταιρείας διαχείρισης ενημερώνονται από τις 
Αρμόδιες Αρχές του κράτους - μέλους υποδοχής της ε¬ 
ταιρείας διαχείρισης, στο βαθμό που απαιτείται για την 
άσκηση των εποπτικών αρμοδιοτήτων τους, σχετικά με 
τα μέτρα που έχουν ληφθεί από τις Αρμόδιες Αρχές του 
κράτους - μέλους υποδοχής της εταιρείας διαχείρισης 
βάσει του άρθρου 21 παράγραφος 5 της Οδηγίας 
2009/65/ΕΚ, συμπεριλαμβανομένων των μέτρων ή των 
κυρώσεων που έχουν επιβληθεί στην εταιρεία διαχείρι¬ 
σης ή των περιορισμών των δραστηριοτήτων της εταιρεί¬ 


ας διαχείρισης. 

3. Η Επιτροπή Κεφαλαιαγοράς κοινοποιεί χωρίς υπαί¬ 
τια καθυστέρηση στις Αρμόδιες Αρχές του κράτους - μέ¬ 
λους καταγωγής του ΟΣΕΚΑ οποιοδήποτε πρόβλημα ε¬ 
πισημαίνει σε επίπεδο εταιρείας διαχείρισης που έχει α- 
δειοδοτηθεί από αυτήν, το οποίο θα μπορούσε να δυσχε- 
ράνει την εποπτεία των Αρμοδίων Αρχών του κράτους - 
μέλους καταγωγής του ΟΣΕΚΑ ή θα μπορούσε να επηρε¬ 
άσει σημαντικά την ορθή εκτέλεση των καθηκόντων 
τους έναντι του ΟΣΕΚΑ, καθώς και οποιαδήποτε παρά¬ 
βαση των απαιτήσεων που προβλέπονται στις διατάξεις 
των άρθρων 12 έως και 35 του παρόντος νόμου. 

4. Η Επιτροπή Κεφαλαιαγοράς κοινοποιεί χωρίς υπαί¬ 
τια καθυστέρηση στις Αρμόδιες Αρχές του κράτους - μέ¬ 
λους καταγωγής της εταιρείας διαχείρισης οποιοδήποτε 
πρόβλημα επισημαίνει σε επίπεδο ΟΣΕΚΑ που έχει αδει- 
οδοτηθεί από αυτήν, το οποίο θα μπορούσε να επηρεά¬ 
σει σημαντικά την ορθή εκτέλεση των καθηκόντων της ε¬ 
ταιρείας διαχείρισης ή τη συμμόρφωση αυτής προς τις α¬ 
παιτήσεις της Οδηγίας 2009/65/ΕΚ που εμπίπτουν στην 
αρμοδιότητα της Επιτροπής Κεφαλαιαγοράς. 

Άρθρο 102 

Έλεγχος υποκαταστημάτων εταιρειών διαχείρισης 
άλλου κράτους ■ μέλους 
(άρθρο 110 της Οδηγίας 2009/65/ΕΚ) 

1. Αν εταιρεία διαχείρισης που έχει λάβει άδεια λει¬ 
τουργίας σε άλλο κράτος - μέλος ασκεί τις δραστηριότη- 
τές της στην Ελλάδα μέσω υποκαταστήματος, οι Αρμό¬ 
διες Αρχές του άλλου κράτους - μέλους δύνανται, αφού 
ενημερώσουν προηγουμένως την Επιτροπή Κεφαλαια¬ 
γοράς, να προβαίνουν οι ίδιες ή μέσω εντεταλμένων 
προσώπων στην επιτόπια εξακρίβωση των πληροφοριών 
που αναφέρονται στο άρθρο 101 του παρόντος νόμου. 

2. Η παράγραφος 1 δεν επηρεάζει το δικαίωμα της Ε¬ 
πιτροπής Κεφαλαιαγοράς να διενεργεί επιτόπιο έλεγχο 
των υποκαταστημάτων που είναι εγκατεστημένα στην 
Ελλάδα, κατά την άσκηση των αρμοδιοτήτων της βάσει 
του παρόντος νόμου. 

ΚΕΦΑΛΑΙΟ ΙΔ' 

ΦΟΡΟΛΟΓΙΚΕΣ, ΜΕΤΑΒΑΤΙΚΕΣ, ΤΕΛΙΚΕΣ 
ΚΑΙ ΑΛΛΕΣ ΔΙΑΤΑΞΕΙΣ 

Άρθρο 103 

Φορολογικές διατάξεις 

1. Η πράξη σύστασης αμοιβαίου κεφαλαίου, το κατα¬ 
στατικό ΑΕΕΜΚ και οι εκδιδόμενες από αυτήν μετοχές, 
η εισφορά κεφαλαίου σε ΟΣΕΚΑ, η διάθεση και η εξαγο¬ 
ρά των μετοχών ή μεριδίων ΟΣΕΚΑ απαλλάσσονται από 
κάθε φόρο, τέλος, τέλος χαρτοσήμου, εισφορά, δικαίω¬ 
μα ή οποιαδήποτε άλλη επιβάρυνση υπέρ του Δημοσίου, 
νομικών προσώπων δημοσίου δικαίου και γενικώς τρί¬ 
των, εξαιρουμένων των τελών και εισφορών προς την Ε¬ 
πιτροπή Κεφαλαιαγοράς. Ως προς το Φ.Π.Α. εφαρμόζο¬ 
νται οι διατάξεις του Κώδικα Φ.Π.Α. (ν. 2859/2000). 

2. Τα εισοδήματα από κινητές αξίες που αποκτούν οι 
ΟΣΕΚΑ από την ημεδαπή ή αλλοδαπή, πλην μερισμάτων 
ημεδαπής, απαλλάσσονται της φορολογίας εισοδήμα¬ 
τος, και δεν υπόκεινται σε παρακράτηση φόρου, 

Ειδικά για τους τόκους ομολογιακών δανείων, η απαλ¬ 
λαγή ισχύει με την προϋπόθεση ότι οι τίτλοι από τους ο- 



5992 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ποιους προκύπτουν οι τόκοι αυτοί έχουν αποκτηθεί του¬ 
λάχιστον τριάντα (30) ημέρες πριν από το χρόνο που έ¬ 
χει ορισθεί για την εξαργύρωση των τοκομεριδίων. Σε α¬ 
ντίθετη περίπτωση, ενεργείται παρακράτηση φόρου, 
σύμφωνα με τις διατάξεις των άρθρων 12 και 54 του Κώ¬ 
δικα Φορολογίας Εισοδήματος, που κυρώθηκε με το ν. 
2238/1994 (ΑΊ51) και με την παρακράτηση αυτή εξα¬ 
ντλείται η φορολογική υποχρέωση του ΟΣΕΚΑ και των 
μεριδιούχων για τα εισοδήματα αυτά. 

3. Η εταιρεία διαχείρισης, στο όνομα και για λογαρια¬ 
σμό του αμοιβαίου κεφαλαίου ή της ΑΕΕΜΚ, ή κατά πε¬ 
ρίπτωση, η ΑΕΕΜΚ του άρθρου 40, υποχρεούται σε κα¬ 
ταβολή φόρου ο οποίος λογίζεται καθημερινά επί του ε¬ 
ξαμηνιαίου μέσου όρου του καθαρού ενεργητικού του Ο¬ 
ΣΕΚΑ, ή τυχόν επί μέρους επενδυτικών του τμημάτων. 
Με την καταβολή του φόρου εξαντλείται η φορολογική 
υποχρέωση του ΟΣΕΚΑ και των μεριδιούχων ή μετόχων 
του. 

Ο συντελεστής του φόρου ορίζεται σε δέκα τοις εκατό 
(10%) επί του εκάστοτε ισχύοντος επιτοκίου πράξεων 
κύριας αναχρηματοδότησης του Ευρωσυστήματος της 
Ευρωπαϊκής Κεντρικής Τράπεζας (εφεξής Επιτόκιο Ανα¬ 
φοράς), προσαυξανόμενου ως ακολούθως, αναλόγως 
της κατηγορίας κάθε ΟΣΕΚΑ ή τυχόν επί μέρους επενδυ¬ 
τικών του τμημάτων βάσει σχετικής απόφασης του Διοι¬ 
κητικού Συμβουλίου της Επιτροπής Κεφαλαιαγοράς: 

α) για ΟΣΕΚΑ χρηματαγοράς άνευ προσαυξήσεως, 

β) για ομολογιακούς ΟΣΕΚΑ, κατά είκοσι πέντε εκατο¬ 
στά της μονάδας (0,25), 

γ) για μικτούς ΟΣΕΚΑ, κατά πέντε δέκατα της μονά¬ 
δας (0,5), 

δ) για μετοχικούς ΟΣΕΚΑ και για κάθε άλλη κατηγορία 
ΟΣΕΚΑ πλην των αναφερόμενων πιο πάνω περιπτώσε¬ 
ων, κατά μία (1) μονάδα. 

Ο φόρος αποδίδεται στην αρμόδια Δημόσια Οικονομι¬ 
κή Υπηρεσία με δήλωση που υποβάλλεται μέσα στο πρώ¬ 
το δεκαπενθήμερο των μηνών Ιουλίου και Ιανουάριου 
του επόμενου εξαμήνου από τον υπολογισμό του. 

Σε περίπτωση μεταβολής του επιτοκίου αναφοράς ή 
της κατάταξης του ΟΣΕΚΑ, η προκύπτουσα νέα βάση υ¬ 
πολογισμού του φόρου ισχύει από την πρώτη ημέρα του 
επόμενου της μεταβολής μήνα. 

4. Από το φόρο που οφείλεται με βάση τη δήλωση της 
παραγράφου 3 του παρόντος άρθρου, εκπίπτουν τα ακό¬ 
λουθα ποσά. 

α) τυχόν φόρος που παρακρατήθηκε επί κτηθέντων α¬ 
πό τον ΟΣΕΚΑ εισοδημάτων από κινητές αξίες από την 
ημεδαπή ή τυχόν φόρος που αποδεδειγμένα καταβλήθη¬ 
κε στην αλλοδαπή, 

β) τυχόν φόρος επί της υπεραξίας κατά την πώληση ει¬ 
σηγμένων μετοχών κάθε διαχειριστικής χρήσης, 

γ) τυχόν φόρος που αναλογεί, σύμφωνα με την παρά¬ 
γραφο 3, και έχει καταβληθεί από άλλους ΟΣΕΚΑ ή άλ¬ 
λους οργανισμούς συλλογικών επενδύσεων στα μερίδια 
των οποίων έχει επενδύσει ο ΟΣΕΚΑ. 

Τυχόν πιστωτικό υπόλοιπο εκ των ανωτέρω εκπτώσε¬ 
ων, μεταφέρεται για έκπτωση εκ του φόρου που οφείλε¬ 
ται με τις επόμενες δηλώσεις. 

5. Τα κέρδη με τη μορφή μερισμάτων ή άλλων ωφελη¬ 
μάτων εκ των μεριδίων ή μετοχών, ή με τη μορφή πρό¬ 
σθετης αξίας από την εκποίηση μεριδίων ή μετοχών σε 
τιμή ανώτερη της τιμής κτήσης, που αποκτούν σε κάθε 


περίπτωση, οι μεριδιούχοι ή μέτοχοι κατά περίπτωση, 
των ΟΣΕΚΑ που έχουν λάβει άδεια σύστασης ή λειτουρ¬ 
γίας στην Ελλάδα, απαλλάσσονται από κάθε φόρο, τέ¬ 
λος, τέλος χαρτοσήμου, εισφορά, δικαίωμα ή οποιαδή¬ 
ποτε άλλη επιβάρυνση υπέρ του Δημοσίου, νομικών προ¬ 
σώπων δημοσίου δικαίου και γενικώς τρίτων, με την επι¬ 
φύλαξη των παραγράφων 3 και 4 του παρόντος άρθρου. 
Ως προς το Φ.Π.Α. εφαρμόζονται οι διατάξεις του Κώδι¬ 
κα Φ.Π.Α. (ν. 2859/2000). Τα κέρδη με τη μορφή μερισμά¬ 
των ή άλλων ωφελημάτων εκ των μεριδίων ή μετοχών 
δεν υπόκεινται σε παρακράτηση φόρου και προκειμένου 
περί ΑΕΕΜΚ δεν έχουν εφαρμογή οι διατάξεις της παρα¬ 
γράφου 1 του άρθρου 54 και της παραγράφου 2 του άρ¬ 
θρου 114 του ν. 2238/1994. 

6. Η υποπερίπτωση αα' της περίπτωσης ε' της παρα¬ 
γράφου 1 του άρθρου 12 του ν. 3842/2010, αντικαθίστα¬ 
ται ως εξής: 

«α) με το άρθρο 103 του νόμου για τους ΟΣΕΚΑ, 

β) Η περίπτωση κβ'της παραγράφου 1 του άρθρου 22 
του ν. 2859/2000, αντικαθίσταται ως εξής: «η διαχείριση 
των ΟΣΕΚΑ και των λοιπών οργανισμών συλλογικών ε¬ 
πενδύσεων που αποσκοπούν στη συλλογή επενδυτικών 
κεφαλαίων από το ευρύ κοινό.» 

7. Όπου σε φορολογικές διατάξεις άλλων νόμων γίνε¬ 
ται αναφορά σε ημεδαπά αμοιβαία κεφάλαια ή σε αμοι¬ 
βαία κεφάλαια του ν. 3283/2004, ή σε μερίδια αυτών, νο¬ 
ούνται τα αμοιβαία κεφάλαια και οι ΑΕΕΜΚ του παρό¬ 
ντος νόμου, ή τα μερίδια των αμοιβαίων κεφαλαίων του 
παρόντος νόμου και οι μετοχές των ΑΕΕΜΚ, αντίστοιχα. 

Όπου σε φορολογικές διατάξεις άλλων νόμων γίνεται 
αναφορά σε «ανώνυμες εταιρίες», στον όρο δεν περι¬ 
λαμβάνονται οι ΑΕΕΜΚ, στο βαθμό που οι διατάξεις αυ¬ 
τές έρχονται σε αντίθεση με τις διατάξεις του παρόντος 
άρθρου. 

Όπου σε φορολογικές διατάξεις γίνεται αναφορά σε 
διατάξεις του ν. 3283/2004, νοούνται οι αντίστοιχες δια¬ 
τάξεις του παρόντος νόμου. 

Άρθρο 104 

Θέματα ασφαλιστικών εταιρειών 

Σε περίπτωση ασφάλισης ζωής μπορεί να συμφωνηθεί 
ότι η ασφαλιστική αποζημίωση δεν καταβάλλεται σε με¬ 
τρητά, αλλά με τη μεταβίβαση στο δικαιούχο μεριδίων Ο¬ 
ΣΕΚΑ ή μετοχών ανωνύμων εταιρειών επενδύσεων χαρ¬ 
τοφυλακίου του ν. 3371/2005 (Α' 178). 

Άρθρο 105 

Μετατροπή ΑΕΠΕΥ σε ΑΕΔΑΚ 
(άρθρο 114 της Οδηγίας 2009/65/ΕΚ) 

Οι ανώνυμες εταιρείες παροχής επενδυτικών υπηρε¬ 
σιών, όπως ορίζονται στην παράγραφο 2 του άρθρου 2 
του ν. 3606/2007, που έχουν λάβει άδεια για να παρέ¬ 
χουν μόνον τις υπηρεσίες που προβλέπονται στις περι¬ 
πτώσεις δ' και ε' της παραγράφου 1 του άρθρου 4 του ν. 
3606/2007, δύνανται, βάσει του παρόντος νόμου, να 
λαμβάνουν άδεια λειτουργίας ΑΕΔΑΚ. Στην περίπτωση 
αυτή, οι εν λόγω εταιρείες παραιτούνται από την άδεια 
λειτουργίας που τους έχει χορηγηθεί από την Επιτροπή 
Κεφαλαιαγοράς βάσει του ν. 3606/2007 και δεν εφαρμό¬ 
ζονται οι διατάξεις του άρθρου 22 του ν. 3606/2007. 

Άρθρο 106 

Μεταβατικές και τελικές διατάξεις 

1. Τα αμοιβαία κεφάλαια που είχαν συσταθεί πριν την 
ισχύ του παρόντος νόμου οφείλουν να τροποποιήσουν 
τις διατάξεις του κανονισμού τους ώστε αυτός να συμ¬ 
φωνεί προς τις διατάξεις του παρόντος, το αργότερο ε¬ 
ντός ενός (1) έτους από την έναρξη ισχύος των διατάξε¬ 
ων του παρόντος νόμου. Η προσαρμογή των κανονισμών 
των εν λόγω αμοιβαίων κεφαλαίων πραγματοποιείται α- 
τελώς. 

2. Τα αμοιβαία κεφάλαια που είχαν συσταθεί πριν την 
ισχύ του παρόντος νόμου μεριμνούν για την άμεση αντι¬ 
κατάσταση του απλοποιημένου ενημερωτικού τους δελ¬ 
τίου, που καταρτίσθηκε με βάση τις διατάξεις του άρ¬ 
θρου 30 του ν. 3283/2004, με τις βασικές πληροφορίες 
για τους επενδυτές, που καταρτίζονται σύμφωνα με το 
άρθρο 80. 

3. Τηρούμενης της παραγράφου 4, οι κανονιστικές α¬ 
ποφάσεις της Επιτροπής Κεφαλαιαγοράς που έχουν εκ- 
δοθεί κατ' εξουσιοδότηση του ν. 3283/2004 εξακολου¬ 
θούν να εφαρμόζονται μέχρι την κατάργησή τους από 
νέες κανονιστικές αποφάσεις. Όπου στις εν λόγω απο¬ 
φάσεις αναφέρεται αμοιβαίο κεφάλαιο νοείται ΟΣΕΚΑ. 

4. Από την έναρξη ισχύος του παρόντος νόμου καταρ- 
γούνται τα άρθρα 1 έως και 47 του ν. 3283/2004, καθώς 
και κάθε άλλη διάταξη νόμου ή κανονιστικής πράξεως 
που αντίκειται στις διατάξεις του παρόντος νόμου. 

5. Ως προς τις διατάξεις της κείμενης νομοθεσίας περί 
κεφαλαιαγοράς που παραπέμπουν σε καταργούμενες, 
σύμφωνα με την παράγραφο 4 του παρόντος άρθρου, 
διατάξεις των άρθρων 1 έως και 47 του ν. 3283/2004, ε¬ 
φαρμόζονται οι αντίστοιχες, ως προς το περιεχόμενό 
τους, διατάξεις των άρθρων 2 έως 105 του παρόντος νό¬ 
μου. 

6. Οι διατάξεις των άρθρων 1 έως και 47 του ν. 3283/ 
2004 εξακολουθούν να εφαρμόζονται για πράξεις και 
παραλείψεις που έχουν τελεσθεί μέχρι την έναρξη ι¬ 
σχύος του παρόντος νόμου, καθώς και για τις σχετικές 
εκκρεμείς διαδικασίες. 

ΜΕΡΟΣ Β 

ΕΝΣΩΜΑΤΩΣΗ ΟΔΗΓΙΑΣ 2010/78/ΕΕ 

Άρθρο 107 
Σκοπός 

Ο σκοπός των άρθρων 107 έως και 117 του παρόντος 
νόμου είναι η μεταφορά στο ελληνικό δίκαιο των διατά¬ 
ξεων της Οδηγίας 2010/78/ΕΕ του Ευρωπαϊκού Κοινο¬ 
βουλίου και του Συμβουλίου (I 331/144) για τροποποίη¬ 
ση των Οδηγιών 98/26/ΕΚ (που ενσωματώθηκε στο ν. 
2789/2000, Α' 21), 2002/87/ΕΚ (που ενσωματώθηκε με 
το ν. 3455/2006, Α' 184), 2003/6/ΕΚ (που ενσωματώθηκε 
με το ν. 3340/2005, Α' 112), 2003/41/ΕΚ (που ενσωματώ¬ 
θηκε με τον. 3029/2002, Α' 160, την υ.α. Φ.51010/18216, 
Β' 370, την υ.α. Φ. Επαγ. ασφ./οικ.16, Β'462, τον. 3846/ 
2010, Α' 66, το ν. 3385/2005, Α' 210, την υ.α. Φ. Επαγγ. 
Ασφ./43, Β' 1703), 2003/71/ΕΚ (που ενσωματώθηκε με 
το ν. 3401/2005, Α' 257), 2004/39/ΕΚ (που ενσωματώθη¬ 
κε με το ν. 3606/2007, Α' 195), 2004/109/ΕΚ (που ενσω¬ 
ματώθηκε με το ν. 3556/2007, Α' 91), 2005/60/ΕΚ (που 
ενσωματώθηκε με το ν. 3691/2008, Α' 166), 2006/48/ΕΚ 
(που ενσωματώθηκε με το ν. 3601/2007, Α' 178), 


2006/49/ΕΚ (που ενσωματώθηκε με το ν. 3601/ 2007, Α’ 
178) και 2009/65/ΕΚ που ενσωματώνεται με τα άρθρα 1- 
106 του παρόντος νόμου όσον αφορά τις εξουσίες της 
Ευρωπαϊκής Εποπτικής Αρχής (Ευρωπαϊκής Αρχής Τρα¬ 
πεζών), της Ευρωπαϊκής Εποπτικής Αρχής (Ευρωπαϊκής 
Αρχής Ασφαλίσεων και Επαγγελματικών Συντάξεων) και 
της Ευρωπαϊκής Εποπτικής Αρχής (Ευρωπαϊκής Αρχής 
Κινητών Αξιών και Αγορών). 

Άρθρο 108 

(άρθρο 4 της Οδηγίας 2010/78/ΕΕ) 
Τροποποίηση διατάξεων του ν. 3029/2002 

1. Μετά το πρώτο εδάφιο της παραγράφου 7 του άρ¬ 
θρου 7 του ν. 3029/2002 (Α' 160) προστίθεται δεύτερο ε¬ 
δάφιο ως εξής: 

«Σε περίπτωση διασυνοριακής δραστηριότητας ταμεί¬ 
ου επαγγελματικής ασφάλισης σύμφωνα με το άρθρο 22 
του ν. 3846/2010 (Α' 66), όπως ισχύει, στο Υπουργείο 
Εργασίας, Κοινωνικής Ασφάλισης και Πρόνοιας καταχω¬ 
ρίζονται και τα κράτη - μέλη, στα οποία λειτουργεί το τα¬ 
μείο. Οι πληροφορίες αυτές κοινοποιούνται από το Υ¬ 
πουργείο Εργασίας, Κοινωνικής Ασφάλισης και Πρόνοι¬ 
ας στην Ευρωπαϊκή Εποπτική Αρχή (Ευρωπαϊκή Αρχή Α¬ 
σφαλίσεων και Επαγγελματικών Συντάξεων) (στο εξής 
ΕΑΑΕΣ) που συστάθηκε με τον Κανονισμό (ΕΕ) αριθ. 
1094/2010(1.331/48).» 

2. Το τελευταίο εδάφιο της παραγράφου 1 του άρθρου 
8 του ν. 3029/2002 αντικαθίσταται ως εξής: 

«Κάθε σχετική απόφαση πρέπει να είναι αιτιολογημέ¬ 
νη και κοινοποιείται στο εν λόγω ταμείο και γνωστοποι¬ 
είται στην ΕΑΑΕΣ.» 

3. Μετά το τελευταίο εδάφιο της παραγράφου 1 του 
άρθρου 8 του ν. 3029/2002 προστίθεται εδάφιο ως εξής: 

«Η αιτιολογία αρκεί να προκύπτει από τα στοιχεία του 
φακέλου.» 

Άρθρο 109 

Τροποποίηση διατάξεων του ν. 3340/2005 
(άρθρο 3 της Οδηγίας της Οδηγίας 2010/78/ΕΕ) 

1. Στο Κεφάλαιο Θ' του ν. 3340/2005 (Α' 112) προστί¬ 
θεται νέο άρθρο 31Α που έχει ως εξής: 

«Αρθρο 31Α 

1. Η Επιτροπή Κεφαλαιαγοράς και η Τράπεζα της Ελ¬ 
λάδος κατά περίπτωση παρέχουν ετησίως στην ΕΑΚΑΑ 
συγκεντρωτικές πληροφορίες για τις διοικητικές κυρώ¬ 
σεις που επιβλήθηκαν δυνάμει του άρθρου 23 και τις τε¬ 
λεσίδικες καταδίκες των άρθρων 29 και 30 του παρόντος 
νόμου. 

2. Στην περίπτωση δημοσιοποίησης επιβολής διοικητι¬ 
κών κυρώσεων του άρθρου 23 του παρόντος νόμου, η Ε¬ 
πιτροπή Κεφαλαιαγοράς και η Τράπεζα της Ελλάδος ανά 
περίπτωση γνωστοποιούν την επιβληθείσα κύρωση στην 
ΕΑΚΑΑ. 

3. Η Επιτροπή Κεφαλαιαγοράς και η Τράπεζα της Ελ¬ 
λάδος ανά περίπτωση γνωστοποιούν εντός ευλόγου 
χρόνου στην ΕΑΚΑΑ τις εκάστοτε δικαστικές αποφάσεις 
που εκδίδονται στο πλαίσιο του άρθρου 25 του παρόντος 
νόμου ως επίσης και την εξέλιξη των ποινικών δικών των 
άρθρων 29 και 30.» 

2. Η παράγραφος 3 του άρθρου 26 του ν. 3340/2005 α- 

ντικαθίσταται ως εξής: 

<<3. Η Επιτροπή Κεφαλαιαγοράς μπορεί να ενημερώνει 
την ΕΑΚΑΑ, εφόσον η αίτηση πληροφόρησης που έχει υ¬ 
ποβάλει δε λαμβάνει συνέχεια εντός ευλόγου χρονικού 
διαστήματος ή απορριφθεί.» 

Άρθρο 110 

Τροποποίηση διατάξεων του ν. 3455/2006 
(άρθρο 2 της Οδηγίας 2010/78/ΕΕ) 

1. Η παράγραφος 2 του άρθρου 4 του ν. 3455/2006 (Α' 

184) αντικαθίσταται ως εξής: 

«2. Ο Συντονιστής που ορίζεται σύμφωνα με το άρθρο 
11 γνωστοποιεί στη μητρική επιχείρηση που είναι επικε¬ 
φαλής του ομίλου ή, ελλείψει μητρικής επιχείρησης, 
στην ρυθμιζόμενη επιχείρηση με το υψηλότερο σύνολο 
ισολογισμού στον σημαντικότερο χρηματοοικονομικό 
τομέα ενός ομίλου, ότι ο όμιλος προσδιορίσθηκε ως 
Ο.Ε.Χ.Δ. και ότι ορίστηκε ως Συντονιστής. 

Ο Συντονιστής ενημερώνει επίσης τις Αρμόδιες Αρχές 
που έχουν χορηγήσει άδεια λειτουργίας σε ρυθμιζόμε- 
νες εταιρείες του ομίλου και τις Αρμόδιες Αρχές του 
κράτους - μέλους στο οποίο έχει την έδρα της η 
Μ.Χ.Ε.Σ., καθώς και τη Μεικτή Επιτροπή των Ευρωπαϊ¬ 
κών Εποπτικών Αρχών που ιδρύθηκε με το άρθρο 54 του 
Κανονισμού (ΕΕ) αριθ. 1093/2010.» 

2. Μετά την περίπτωση γ' της παραγράφου 2 του άρ¬ 
θρου 10 του ν. 3455/2006 προστίθεται περίπτωση δ' ως 
εξής: 

«δ) ρυθμίσεις που θα μπορούν να συμβάλλουν ώστε να 
συνταχθούν , εφόσον απαιτείται, κατάλληλες διαδικα¬ 
σίες και σχέδια ανάκαμψης και εξυγίανσης. Οι εν λόγω 
ρυθμίσεις θα αναπροσαρμόζονται σε τακτά χρονικά δια¬ 
στήματα.» 

3. Η παράγραφος 1 του άρθρου 11 του ν. 3455/2006 α¬ 
ντικαθίσταται ως εξής: 

«1. Προκειμένου να διασφαλίζεται η κατάλληλη συ¬ 
μπληρωματική εποπτεία των ρυθμιζόμενων εταιρειών ε¬ 
νός Ο.Ε.Χ.Δ., ορίζεται ένας Συντονιστής, υπεύθυνος για 
τον συντονισμό και την άσκηση της συμπληρωματικής ε- 
ποπτείας μεταξύ των Αρμόδιων Αρχών των ενδιαφερο¬ 
μένων κρατών-μελών, συμπεριλαμβανομένων των Αρ¬ 
χών του κράτους - μέλους όπου έχει την έδρα της η 
Μ.Χ.Ε.Σ.. Η ταυτότητα του Συντονιστή δημοσιεύεται 
στον ιστότοπο της Μεικτής Επιτροπής.» 

4. Τα δύο τελευταία εδάφια της παραγράφου 1 του άρ¬ 
θρου 12 του ν. 3455/2006, αντικαθίστανται ως εξής: 

«Για τη διευκόλυνση της συμπληρωματικής εποπτείας, 
ο Συντονιστής, οι σχετικές Αρμόδιες Αρχές και, όπου 
κρίνεται σκόπιμο, οι άλλες ενδιαφερόμενος Αρμόδιες 
Αρχές, συνάπτουν πρωτόκολλα συνεργασίας. Με τα 
πρωτόκολλα αυτά μπορεί να ανατίθενται πρόσθετα κα¬ 
θήκοντα στο Συντονιστή και να προσδιορίζονται οι διαδι¬ 
κασίες λήψης αποφάσεων από τις σχετικές Αρμόδιες 
Αρχές και οι διαδικασίες συνεργασίας με άλλες Αρμό¬ 
διες Αρχές.» 

5. Το τελευταίο εδάφιο της παραγράφου 1 του άρθρου 
13 του ν. 3455/2006 αντικαθίσταται ως εξής: 

«Οι Αρμόδιες Αρχές δύνανται επίσης να ανταλλάσ¬ 
σουν αυτού του είδους τις πληροφορίες με τις κεντρικές 
τράπεζες των κρατών-μελών, το Ευρωπαϊκό Σύστημα 
Κεντρικών Τραπεζών, την Ευρωπαϊκή Κεντρική Τράπεζα 
και το Ευρωπαϊκό Συμβούλιο Συστημικού Κινδύνου, στο 


πλαίσιο άσκησης των αρμοδιοτήτων τους σε ό,τι αφορά 
τις ρυθμιζόμενες εταιρείες Ο.Ε.Χ.Δ. και σύμφωνα με τις 
διατάξεις των τομεακών κανόνων.» 

6. Μετά το άρθρο 13 του ν. 3455/2006 προστίθεται νέο 
άρθρο 13Α ως εξής: 

«Άρθρο 13Α 

Συνεργασία και ανταλλαγή πληροφοριών 
με τη Μεικτή Επιτροπή 

1. Οι Αρμόδιες Αρχές συνεργάζονται με τη Μεικτή Επι¬ 
τροπή για τους σκοπούς του παρόντος νόμου, σύμφωνα 
με τον Κανονισμό (ΕΕ) αριθ. 1093/2010, τον Κανονισμό 
(ΕΕ) αριθ. 1094/2010, και τον Κανονισμό (ΕΕ) αριθ. 
1095/2010. 

2. Οι Αρμόδιες Αρχές παρέχουν χωρίς καθυστέρηση 
στη Μεικτή Επιτροπή όλες τις πληροφορίες που της εί¬ 
ναι αναγκαίες για να επιτελέσει το έργο της, σύμφωνα 
με τα άρθρα 35 των Κανονισμών (ΕΕ) αριθ. 1093/2010, 
1094/2010 1095/2010 αντιστοίχως.» 

7. Η παράγραφος 1 του άρθρου 15 αντικαθίσταται ως 
εξής: 

«1. Επιτρέπεται η ανταλλαγή πληροφοριών που είναι 
χρήσιμες για την άσκηση της συμπληρωματικής εποπτεί¬ 
ας επί επιχειρήσεων που υπάγονται σε συμπληρωματική 
εποπτεία σε επίπεδο Ο.Ε.Χ.Δ., είτε είναι ρυθμιζόμενες ε¬ 
πιχειρήσεις είτε όχι, καθώς και η ανταλλαγή πληροφο¬ 
ριών με τις Ε.Ε.Α., μέσω και της Μεικτής Επιτροπής, ε¬ 
φόσον απαιτείται.» 

8. Το άρθρο 19 του ν. 3455/2006 τροποποιείται ως ακο¬ 
λούθως: 

α) η παράγραφος 1 αντικαθίσταται ως εξής: 

«1. Με την επιφύλαξη των τομεακών κανόνων, οι 
Αρμόδιες Αρχές ελέγχουν, στην περίπτωση που αναφέ- 
ρεται στην παράγραφο 3 του άρθρου 5, κατά πόσον οι 
ρυθμιζόμενες επιχειρήσεις, των οποίων η μητρική επιχεί¬ 
ρηση έχει την έδρα της σε τρίτη χώρα, υπόκεινται σε ε¬ 
ποπτεία από την Αρμόδια Αρχή αυτής της τρίτης χώρας, 
τουλάχιστον ισοδύναμη με αυτήν που προβλέπεται από 
τις διατάξεις της παραγράφου 2 του άρθρου 5 σχετικά 
με τη συμπληρωματική εποπτεία των ρυθμιζόμενων επι¬ 
χειρήσεων. 

Ο έλεγχος πραγματοποιείται από την Αρμόδια Αρχή 
που θα ήταν ο Συντονιστής αν εφαρμόζονταν τα κριτή¬ 
ρια της παραγράφου 2 του άρθρου 11, κατόπιν αιτήμα¬ 
τος της μητρικής επιχείρησης ή μιας από τις ρυθμιζάμε- 
νες επιχειρήσεις που έχουν λάβει άδεια λειτουργίας 
στην Ευρωπαϊκή Ένωση, ή με πρωτοβουλία της Αρμό¬ 
διας Αρχής. 

Η εν λόγω Αρμόδια Αρχή διαβουλεύεται με τις άλλες 
Αρμόδιες Αρχές και καταβάλλει κάθε προσπάθεια για να 
συμμορφωθεί με τις τυχόν ιοχύουσες κατευθυντήριες 
γραμμές που έχει καταρτίσει η Μεικτή Επιτροπή σύμφω¬ 
να με τα άρθρα 16 και 56 του Κανονισμού (ΕΕ) αριθ. 
1093/2010, του Κανονισμού (ΕΕ) αριθ. 1094/2010 και του 
Κανονισμού (ΕΕ) αριθ. 1095/2010 αντιστοίχως.» 

β) Μετά την παράγραφο 1 του άρθρου 19 του ν. 3455/ 
2006 προστίθεται παράγραφος Ια ως εξής: 

«Ια. Όταν μια Αρμόδια Αρχή διαφωνεί με την απόφα¬ 
ση που έχει ληφθεί από άλλη σχετική Αρμόδια Αρχή δυ¬ 
νάμει της παραγράφου 1, εφαρμόζονται τα άρθρα 19 
των Κανονισμών (ΕΕ) αριθ. 1093/2010, 1094/2010 και 
1095/2010 αντιστοίχως.» 

Άρθρο 111 

Τροποποίηση διατάξεων του ν. 3556/2007 
(άρθρο 7 της Οδηγίας 2010/78/ΕΕ) 

1. Η παράγραφος 1 του άρθρου 22 του ν. 3556/2007 α¬ 
ντικαθίσταται ως εξής: 

«1. Με την επιφύλαξη της παραγράφου 7 του άρθρου 
27, εκδότης με καταστατική έδρα σε τρίτη χώρα απαλ¬ 
λάσσεται από τις υποχρεώσεις που προβλέπονται στα 
άρθρα 4 έως 7, στην παράγραφο 5 του άρθρου 9, στην 
παράγραφο 3 του άρθρου 14 και στα άρθρα 15 έως 18 υ¬ 
πό την προϋπόθεση ότι: 

α) είτε το δίκαιο της εν λόγω τρίτης χώρας προβλέπει 
τουλάχιστον ισοδύναμες υποχρεώσεις, 

β) είτε ο εν λόγω εκδότης πληροί τις υποχρεώσεις του 
δικαίου άλλης τρίτης χώρας, εφόσον αξιολογούνται ως 
ισοδύναμες από την Επιτροπή Κεφαλαιαγοράς. 

Η Επιτροπή Κεφαλαιαγοράς ενημερώνει την ΕΑΚΑΑ 
για την απαλλαγή που χορήγησε.» 

2. Μετά την παράγραφο 1 του άρθρου 24 του ν. 3556/ 
2007 προστίθεται παράγραφος 2α ως εξής: 

«2α. Η Επιτροπή Κεφαλαιαγοράς παραπέμπει στην Ε¬ 
ΑΚΑΑ περιπτώσεις όπου αίτημα συνεργασίας απορρί- 
φθηκε ή δεν δόθηκε σε αυτό η απαιτούμενη συνέχεια ε¬ 
ντός ευλόγου χρονικού διαστήματος». 

3. Η παράγραφος 3 του άρθρου 24 του ν. 3556/2007 
(Α' 91) αντικαθίσταται ως εξής: 

«3. Η παράγραφος 1 δεν εμποδίζει την ανταλλαγή ε- 
μπιστευτικών πληροφοριών μεταξύ της Επιτροπής Κε¬ 
φαλαιαγοράς, των Αρμόδιων Αρχών των κρατών-μελών, 
της ΕΑΚΑΑ και του Ευρωπαϊκού Συμβουλίου Συστημικού 
Κινδύνου, Οι πληροφορίες που λαμβάνει η Επιτροπή Κε¬ 
φαλαιαγοράς, στο πλαίσιο εφαρμογής του προηγούμε¬ 
νου εδαφίου, καλύπτονται από την υποχρέωση τήρησης 
του επαγγελματικού απόρρητου, σύμφωνα με την παρά¬ 
γραφο 1.» 

4. Η παράγραφος 4 του άρθρου 24 του ν. 3556/2007 α¬ 
ντικαθίσταται ως εξής: 

«4. Η Επιτροπή Κεφαλαιαγοράς μπορεί να συνάπτει 
συμφωνίες συνεργασίας που να προβλέπουν την ανταλ¬ 
λαγή πληροφοριών με τις Αρμόδιες Αρχές, την ΕΑΚΑΑ ή 
με φορείς τρίτων χωρών στις οποίες οι οικείες νομοθε¬ 
σίες έχουν αναθέσει την εκτέλεση οποιοσδήποτε από τα 
καθήκοντα ή εξουσίες που ανατίθενται στην Επιτροπή 
Κεφαλαιαγοράς σύμφωνα με το προηγούμενο άρθρο. Η 
Επιτροπή Κεφαλαιαγοράς κοινοποιεί στην ΕΑΚΑΑ τη σύ¬ 
ναψη συμφωνιών συνεργασίας. Η παραπάνω ανταλλαγή 
πληροφοριών υπόκειται σε εγγυήσεις τήρησης του ε¬ 
παγγελματικού απορρήτου, τουλάχιστον ισοδύναμες με 
εκείνες που αναφέρονται στο παρόν άρθρο. Η Επιτροπή 
Κεφαλαιαγοράς παρέχει πληροφορίες προς τις Αρμό¬ 
διες Αρχές ή φορείς τρίτων χωρών σύμφωνα με το πρώ¬ 
το εδάφιο, εφόσον και στο βαθμό που οι πληροφορίες 
αυτές αποσκοπούν αποκλειστικά στην εκτέλεση των ε¬ 
ποπτικών αρμοδιοτήτων τους. Εφόσον οι πληροφορίες 
προέρχονται από άλλο κράτος - μέλος, η Επιτροπή Κε¬ 
φαλαιαγοράς δεν τις δημοσιοποιεί, χωρίς τη ρητή συναί¬ 
νεση των Αρμόδιων Αρχών του κράτους - μέλους που τις 
παραχώρησαν. Στην περίπτωση παροχής τέτοιας συναί¬ 
νεσης, η Επιτροπή Κεφαλαιαγοράς δύναται να δημοσιο¬ 
ποιεί τις πληροφορίες αποκλειστικά για τους σκοπούς 
για τους οποίους οι εν λόγω αρχές έδωσαν τη συναίνε¬ 
σή τους.» 

5. Το άρθρο 25 του ν. 3556/2007 αντικαθίσταται ως ε¬ 


ξής: 

«1. Σε περίπτωση που η Επιτροπή Κεφαλαιαγοράς, υ¬ 
πό την ιδιότητά της ως Αρμόδιας Αρχής του κράτους - 
μέλους υποδοχής, διαπιστώσει ότι είτε εκδότης είτε μέ¬ 
τοχος ή κάτοχος άλλων χρηματοπιστωτικών μέσων ή 
πρόσωπο που αναφέρεται στο άρθρο 10 έχει παραβεί τις 
υποχρεώσεις που προβλέπονται στο νόμο αυτόν, αναφέ¬ 
ρει τα ευρήματά της στην Αρμόδια Αρχή του κράτους - 
μέλους καταγωγής και στην ΕΑΚΑΑ. 

2. Εάν εκδότης ή κάτοχος κινητών αξιών εξακολουθεί 
να παραβιάζει τις σχετικές νομοθετικές ή διοικητικές 
ρυθμίσεις, παρά τα ληφθέντα μέτρα εκ μέρους της Αρ¬ 
μόδιας Αρχής του κράτους - μέλους καταγωγής ή λόγω 
ακαταλληλότητας των μέτρων αυτών, η Επιτροπή Κεφα¬ 
λαιαγοράς, υπό την ιδιότητα της προηγούμενης παρα¬ 
γράφου και αφού ενημερώσει σχετικά την Αρμόδια Αρχή 
του κράτους - μέλους καταγωγής, υιοθετεί, λαμβάνα- 
ντας υπόψη την παράγραφο 2 του άρθρου 3 της Οδηγίας 
2004/109/ ΕΚ, μέτρα για την προστασία του επενδυτικού 
κοινού. Η Επιτροπή Κεφαλαιαγοράς ενημερώνει την Ευ¬ 
ρωπαϊκή Επιτροπή και την ΕΑΚΑΑ το συντομότερο δυ¬ 
νατόν για τα μέτρα αυτά.» 

Άρθρο 112 

Τροποποίηση διατάξεων του ν. 3601/2007 
(άρθρα 9 και 10 της Οδηγίας 2010/78/ΕΕ) 

1. Η παράγραφος 1 του άρθρου 10 του ν. 3601/2007 
(Α' 178) αντικαθίσταται ως εξής: 

«1. Η Τράπεζα της Ελλάδος ενημερώνει την Ευρωπαϊ¬ 
κή Επιτροπή και την Ευρωπαϊκή Αρχή Τραπεζών για: 

α) κάθε χορηγούμενη άδεια λειτουργίας πιστωτικού ι¬ 
δρύματος, περιλαμβανομένων των αδειών λειτουργίας 
υποκαταστημάτων που χορηγούνται σε πιστωτικά ιδρύ¬ 
ματα που εδρεύουν σε τρίτη χώρα, 

β) κάθε ανάκληση άδειας λειτουργίας πιστωτικού ιδρύ¬ 
ματος, 

γ) το είδος των περιπτώσεων για τις οποίες υπήρξαν 
απορριπτικές αποφάσεις, σύμφωνα με το άρθρο 13 του 
παρόντος νόμου ή των περιπτώσεων στις οποίες ελή- 
φθησαν μέτρα ή κυρώσεις, σύμφωνα με τις παραγρά¬ 
φους 1 και 2 του άρθρου 65 του παρόντος νόμου. 

Η Τράπεζα της Ελλάδος ενημερώνει επίσης την Ευρω¬ 
παϊκή Επιτροπή για τη χρήση των διακριτικών ευχερειών, 
κατά τα προβλεπόμενα στις σχετικές διατάξεις της κοι¬ 
νοτικής νομοθεσίας για τα μεγάλα χρηματοδοτικά ανοίγ¬ 
ματα των πιστωτικών ιδρυμάτων.» 

2. Το άρθρο 22 του ν. 3601/2007 τροποποιείται ως ακο¬ 
λούθως: 

α) στο τέλος της παραγράφου 1 προστίθεται το ακό¬ 
λουθο εδάφιο: 

«Η Τράπεζα της Ελλάδος δύναται να παραπέμψει στην 
Ευρωπαϊκή Αρχή Τραπεζών περιπτώσεις όπου αίτημά 
της για συνεργασία, και ειδικότερα ανταλλαγή πληροφο¬ 
ριών, απορρίφθηκε ή δεν διεκπεραιώθηκε εντός εύλογου 
χρονικού διαστήματος.» 

β) στο τέλος της περίπτωσης δ' της παραγράφου 5 
προστίθενται εδάφια ως εξής: 

«Στην περίπτωση που κατά τη διάρκεια της αρχικής 
προθεσμίας δύο μηνών, οποιαδήποτε από τις ενδιαφερό- 
μενες Αρμόδιες Αρχές έχει παραπέμψει το θέμα στην 
Ευρωπαϊκή Αρχή Τραπεζών, σύμφωνα με το άρθρο 19 
του Κανονισμού (ΕΕ) αριθ. 1093/2010, η Τράπεζα της 
Ελλάδος αναβάλλει την απόφασή της και αναμένει την 

απόφαση που η Ευρωπαϊκή Αρχή Τραπεζών μπορεί να 
λάβει. Η Τράπεζα της Ελλάδος λαμβάνει την απόφασή 
της σύμφωνα με εκείνην της Ευρωπαϊκής Αρχής Τραπε¬ 
ζών. Η προθεσμία των δύο μηνών θεωρείται η «φάση 
συμβιβασμού» κατά την έννοια του άρθρου 19 του εν λό¬ 
γω κανονισμού. Η ΕΑΤ λαμβάνει την απόφαση εντός ε¬ 
νός μηνός. Το θέμα δεν παραπέμπεται στην ΕΑΤ μετά τη 
λήξη της αρχικής δίμηνης προθεσμίας ή μετά τη λήψη 
κοινής απόφασης.» 

γ) το δεύτερο εδάφιο της παραγράφου 6 αντικαθίστα¬ 
ται ως εξής: 

«Στις περιπτώσεις, αντίστοιχα, που η Τράπεζα της Ελ¬ 
λάδος υπέχει την ιδιότητα της Αρμόδιας Αρχής του κρά¬ 
τους - μέλους υποδοχής σημαντικού υποκαταστήματος, 
μπορεί να ζητά από τις Αρμόδιες Αρχές του κράτους -μέ¬ 
λους καταγωγής τις πληροφορίες που αναφέρονται στα 
στοιχεία ϋί) και ίν) του εδαφίου β' της παραγράφου 1 του 
άρθρου 42 και συνεργάζεται με τις εν λόγω αρχές για 
την εκτέλεση εκ μέρους τους των εργασιών που αναφέ- 
ρονται στο εδάφιο γ' της παραγράφου 1 του άρθρου 41 
και για τη λήψη κοινής απόφασης ως προς το χαρακτηρι¬ 
σμό ενός υποκαταστήματος ως σημαντικού κατ’ αναλο¬ 
γία με τα αναφερόμενα στην παράγραφο 5.» 

3. Η παράγραφος 9 του άρθρου 25 του ν. 3601/2007 α¬ 
ντικαθίσταται ως εξής: 

«9. Η Τράπεζα της Ελλάδος, στο πλαίσιο της άσκησης 
των καθηκόντων της κατά τον παρόντα νόμο, λαμβάνει 
υπόψη τη σύγκλιση που επιδιώκεται σε ευρωπαϊκό επί¬ 
πεδο ως προς τη χρήση των εποπτικών μέσων και των 
μεθόδων εποπτείας κατά την εφαρμογή των νομοθετι¬ 
κών, κανονιστικών και διοικητικών απαιτήσεων που έ¬ 
χουν εγκριθεί με βάση την Οδηγία 2006/48/ΕΚ. 

Για το σκοπό αυτόν, η Τράπεζα της Ελλάδος: 

α) συμμετέχει στις δραστηριότητες της Ευρωπαϊκής 
Αρχής Τραπεζών, 

β) ακολουθεί τις κατευθυντήριες γραμμές και τις συ¬ 
στάσεις της Ευρωπαϊκής Τραπεζικής Αρχής, αιτιολογώ¬ 
ντας τυχόν μη υιοθέτηση τους, 

γ) ασκεί τα καθήκοντα της ως μέλος της Ευρωπαϊκής 
Αρχής Τραπεζών ή ατο πλαίσιο της Οδηγίας 2006/48/ΕΚ 
χωρίς να εμποδίζεται από τα καθήκοντα που έχει αναλά- 
βει αε εθνικό επίπεδο.» 

4. Η παράγραφος 3 του άρθρου 34 του ν. 3601/2007 α¬ 
ντικαθίσταται ως εξής: 

«3. Η Τράπεζα της Ελλάδος ως Αρμόδια Αρχή για την 
άσκηση της εποπτείας σε ενοποιημένη βάση καταρτίζει 
κατάλογο των χρηματοδοτικών εταιρειών συμμετοχών, 
που αναφέρονται στο άρθρο 35 του παρόντος νόμου, ο 
οποίος κοινοποιείται στις Αρμόδιες Αρχές των λοιπών 
κρατών-μελών, στην Ευρωπαϊκή Αρχή Τραπεζών και 
στην Ευρωπαϊκή Επιτροπή.» 

5. Στην παράγραφο 1 του άρθρου 41 του ν. 3601/2007 
προστίθεται εδάφιο ως εξής: 

«Εάν η Τράπεζα της Ελλάδος αδυνατεί να εκτελέσει 
τα καθήκοντα της κατά το πρώτο εδάφιο ή εάν οι Αρμό¬ 
διες Αρχές δεν συνεργάζονται με την Τράπεζα της Ελ¬ 
λάδος στο βαθμό που απαιτείται για την εκτέλεση των 
καθηκόντων του πρώτου εδαφίου, οποιαδήποτε από τις 
Αρμόδιες Αρχές μπορεί να παραπέμψει το θέμα στην Ευ¬ 
ρωπαϊκή Αρχή Τραπεζών.» 

6. Στο άρθρο 42 του ν. 3601/2007 προστίθεται νέα πα¬ 
ράγραφος 4 ως εξής: 

«4. Η Τράπεζα της Ελλάδος συνεργάζεται με την Ευ¬ 
ρωπαϊκή Αρχή Τραπεζών για τους σκοπούς του παρό¬ 


ντος νόμου, σύμφωνα με τον Κανονισμό (ΕΕ) αριθ. 
1093/2010. Η Τράπεζα της Ελλάδος παρέχει στην Ευρω¬ 
παϊκή Αρχή Τραπεζών όλες τις πληροφορίες που της εί¬ 
ναι απαραίτητες για να επιτελέσει το έργο που έχει βά¬ 
σει του παρόντος νόμου, της Οδηγίας 2006/48/ΕΚ και 
του Κανονισμού (ΕΕ) αριθ. 1093/2010, ιδίως βάσει του 
άρθρου 35 αυτού. 

Η Τράπεζα της Ελλάδος δύναται να παραπέμπει στην 
Ευρωπαϊκή Αρχή Τραπεζών περιπτώσεις: 

α) μη διαβίβασης ουσιωδών πληροφοριών από άλλη 
Αρμόδια Αρχή, ή 

β) απόρριψης ή μη διεκπεραίωσης, εντός εύλογου 
χρονικού διαστήματος, αιτήματος συνεργασίας, ιδίως ό¬ 
σον αφορά την ανταλλαγή σχετικών πληροφοριών.» 

7. Το πρώτο και το δεύτερο εδάφιο της παραγράφου 1 
του άρθρου 43 του ν. 3601/2007, αντικαθίστανται ως ε¬ 
ξής: 

«Όταν προκύπτει κατάσταση έκτακτης ανάγκης, μετα¬ 
ξύ άλλων κατάσταση προβλεπόμενη στο άρθρο 18 του 
Κανονισμού (ΕΕ) αριθ. 1093/2010 ή αρνητικές εξελίξεις 
σε αγορές, η οποία ενδέχεται να θέσει σε κίνδυνο τη 
ρευστότητα της αγοράς και τη σταθερότητα του χρημα¬ 
τοοικονομικού συστήματος σε οποιοδήποτε από τα κρά- 
τη-μέλη όπου έχουν λάβει άδεια λειτουργίας επιχειρή¬ 
σεις του ομίλου ή όπου έχουν ιδρυθεί σημαντικά υποκα¬ 
ταστήματα κατά το άρθρο 22 παράγραφοι 5, 6 και 7, η 
Τράπεζα της Ελλάδος, εφόσον ενεργεί ως Αρμόδια Αρ¬ 
χή για την ενοποιημένη εποπτεία βάσει των άρθρων 34 
παράγραφοι 1 και 2, 46 παράγραφοι 3 και 4 ή και 41 πα¬ 
ράγραφος 1, ειδοποιεί το συντομότερο δυνατό την Ευ¬ 
ρωπαϊκή Αρχή Τραπεζών, το Ευρωπαϊκό Συμβούλιο Συ- 
στημικού Κινδύνου και τις κεντρικές τράπεζες και τους 
οργανισμούς που αναφέρονται στο εδάφιο δ' της παρα¬ 
γράφου 5 του άρθρου 60, και διαβιβάζει όλες τις πληρο¬ 
φορίες που είναι αναγκαίες για την εκτέλεση των καθη¬ 
κόντων τους. 

Στις περιπτώσεις που η Τράπεζα της Ελλάδος αντιλη- 
φθεί μία κατάσταση που περιγράφεται στο προηγούμενο 
εδάφιο αναφορικά με όμιλο για τον οποίο δεν έχει η ίδια 
την αρμοδιότητα της Αρμόδιας Αρχής για την ενοποιη¬ 
μένη εποπτεία, ειδοποιεί με την ιδιότητα της κεντρικής 
τράπεζας το συντομότερο πρακτικά δυνατό την Αρμόδια 
Αρχή για την ενοποιημένη εποπτεία και την Ευρωπαϊκή 
Αρχή Τραπεζών.» 

8. α) Η παράγραφος 2 του άρθρου 43Α του ν. 3601/ 
2007 αντικαθίσταται ως εξής: 

«Τα σώματα εποπτών παρέχουν ένα πλαίσιο συνεργα¬ 
σίας της Αρμόδιας Αρχής για την ενοποιημένη εποπτεία 
με την Ευρωπαϊκή Αρχή Τραπεζών και τις άλλες ενδια- 
φερόμενες Αρμόδιες Αρχές, για την εξυπηρέτηση των α¬ 
κόλουθων σκοπών: 

α) ανταλλαγή πληροφοριών μεταξύ τους και με την 
Ευρωπαϊκή Αρχή Τραπεζών σύμφωνα με το άρθρο 21 
του Κανονισμού (ΕΕ) αριθ. 1093/2010, 

β) συμφωνία για την εκούσια ανάθεση καθηκόντων και 
την εκούσια ανάθεση αρμοδιοτήτων σε περιπτώσεις που 
αυτή ενδείκνυται, 

γ) καθορισμό προγραμμάτων εποπτικής αξιολόγησης, 
τα οποία θα βασίζονται σε αξιολόγηση των κινδύνων του 
ομίλου σύμφωνα με το εδάφιο Α' της παραγράφου 5 του 
άρθρου 25 και το εδάφιο α' της παραγράφου 5 του άρ¬ 
θρου 62, 

δ) ενίσχυση της αποτελεσματικότητας της εποπτείας 
με αποφυγή περιττής επικάλυψης των εποπτικών απαι- 

τήοεων, συμπεριλαμβανομένης της απαίτησης υποβολής 
των στοιχείων και πληροφοριών που αναφέρονται στο 
άρθρο 42 παράγραφος 2 του νόμου αυτού και στο άρθρο 
132 παράγραφος 2 της Οδηγίας 2006/48/ΕΚ, 

ε) συνεπή εφαρμογή των απαιτήσεων προληπτικής ε- 
ποπτείας βάσει της Οδηγίας 2006/48/ΕΚ από όλες τις ε¬ 
πιχειρήσεις των τραπεζικών ομίλων, με την επιφύλαξη 
των προβλεπόμενων στην οικεία νομοθεσία της Ευρω¬ 
παϊκής Ενωσης εναλλακτικών επιλογών και διακριτικών 
ευχερειών, 

στ) εφαρμογή του εδαφίου γ' της παραγράφου 1 του 
άρθρου 41, λαμβάνοντας υπόψη το έργο άλλων φορέων 
που έχουν ενδεχομένως δημιουργηθεί στον τομέα αυ¬ 
τόν.» 

β) Η παράγραφος 7 του άρθρου 43Α του ν. 3601/2007 
αντικαθίσταται ως εξής: 

«7. Η Τράπεζα της Ελλάδος συνεργάζεται στενά με 
την Ευρωπαϊκή Αρχή Τραπεζών και τις λοιπές Αρμόδιες 
Αρχές που συμμετέχουν σε σώμα εποπτών, ανεξάρτητα 
εάν συμμετέχει σε αυτό υπό την ιδιότητα της αρμόδιας 
για την ενοποιημένη αρχή εποπτείας. Οι απαιτήσεις ε¬ 
μπιστευτικότητας βάσει του άρθρου 60 δεν εμποδίζουν 
την ανταλλαγή εμπιστευτικών πληροφοριών μεταξύ της 
Τράπεζας της Ελλάδος, της Ευρωπαϊκής Αρχής Τραπε¬ 
ζών και των λοιπών Αρμόδιων Αρχών στο πλαίσιο λει¬ 
τουργίας των σωμάτων εποπτών. Η σύσταση και λει¬ 
τουργία σωμάτων εποπτών δεν επηρεάζει επίσης τα δι¬ 
καιώματα και τις ευθύνες των Αρμόδιων Αρχών δυνάμει 
της Οδηγίας 2006/48/ΕΚ και του παρόντος νόμου.» 

9. α) Η παράγραφος 2 του άρθρου 44 του ν. 3601/2007 
αντικαθίσταται ως εξής: 

«2. Η Τράπεζα της Ελλάδος μπορεί να ανταλλάσσει, 
με τις αντίστοιχες Αρμόδιες Αρχές των άλλων κρατών- 
μελών, πληροφορίες ή να διαβιβάζει πληροφορίες στην 
Ευρωπαϊκή Αρχή Τραπεζών κατά τα προβλεπόμενα στον 
παρόντα νόμο, στις άλλες οδηγίες που εφαρμόζονται ε¬ 
πί πιστωτικών ιδρυμάτων και στα άρθρα 31 και 35 του 
Κανονισμού (ΕΕ) αριθμ. 1093/2010. Αυτές οι πληροφο¬ 
ρίες υπάγονται στο επαγγελματικό απόρρητο της παρα¬ 
γράφου 1 του παρόντος άρθρου, που σύμφωνα με τις 
σχετικές κοινοτικές διατάξεις εφαρμόζεται και για τις 
Αρμόδιες Αρχές.» 

β) Στην παράγραφο 4 του άρθρου 44 του ν. 3601/2007 
προστίθενται εδάφια ως εξής: 

«Αν κατά το τέλος της εξάμηνης προθεσμίας, οποια- 
δήποτε από τις σχετικές Αρμόδιες Αρχές έχει παραπέμ- 
ψει το θέμα στην Ευρωπαϊκή Αρχή Τραπεζών σύμφωνα 
με το άρθρο 19 του Κανονισμού (ΕΕ) αριθ. 1093/2010, η 
Αρχή Ενοποιημένης Εποπτείας αναβάλλει την απόφασή 
της και αναμένει την όποια απόφαση μπορεί να λάβει η 
Ευρωπαϊκή Αρχή Τραπεζών, και λαμβάνει την απόφασή 
της σύμφωνα με την απόφαση της τελευταίας. Η προθε¬ 
σμία έξι μηνών θεωρείται η φάση συμβιβασμού κατά την 
έννοια του εν λόγω κανονισμού. Η ΕΑΤ αποφασίζει ε¬ 
ντός μηνός. Το θέμα δεν παραπέμπεται στην Ευρωπαϊκή 
Αρχή Τραπεζών μετά τη λήξη της εξάμηνης προθεσμίας 
ή μετά τη λήψη κοινής απόφασης.» 

ΙΟ.α) Στην παράγραφο 2 του άρθρου 44Α του ν. 3601/ 
2007 ο όρος «Επιτροπή Ευρωπαϊκών Αρχών Τραπεζικής 
Εποπτείας» αντικαθίσταται από τον όρο «Ευρωπαϊκή Αρ¬ 
χή Τραπεζών». 

β) Το πρώτο και δεύτερο εδάφιο της παραγράφου 3 το 
άρθρου 44Α του ν. 3601/2007 αντικαθίστανται ως εξής: 

«Αν δεν ληφθεί κοινή απόφαση από τις Αρμόδιες 


Αρχές εντός τεσσάρων μηνών, η απόφαση για την εφαρ¬ 
μογή, των άρθρων 25 παράγραφος 5 εδάφιο Α', 28 και 
62 παράγραφος 3 και παράγραφος 5 εδάφιο Α ', λαμβά- 
νεται σε ενοποιημένη βάση από την Αρχή Ενοποιημένης 
Εποπτείας έπειτα από τη δέουσα συνεκτίμηση της αξιο¬ 
λόγησης κινδύνου που έχουν πραγματοποιήσει για τις 
θυγατρικές οι σχετικές Αρμόδιες Αρχές. Αν, κατά το τέ¬ 
λος της προθεσμίας των τεσσάρων μηνών, οποιαδήποτε 
από τις σχετικές Αρμόδιες Αρχές έχει παραπέμψει το 
θέμα στην Ευρωπαϊκή Αρχή Τραπεζών σύμφωνα με το 
άρθρο 19 του Κανονισμού (ΕΕ) αριθ. 1093/2010, η Αρχή 
Ενοποιημένης Εποπτείας αναβάλλει την απόφασή της 
και αναμένει την όποια απόφαση μπορεί να λάβει η Ευ¬ 
ρωπαϊκή Αρχή Τραπεζών, και λαμβάνει την απόφασή της 
σύμφωνα με την απόφαση της Ευρωπαϊκής Αρχής Τρα¬ 
πεζών. Η προθεσμία τεσσάρων μηνών νοείται ως η προ¬ 
θεσμία συμβιβασμού κατά την έννοια του εν λόγω κανο¬ 
νισμού. Το θέμα δεν παραπέμπεται στην Ευρωπαϊκή Αρ¬ 
χή Τραπεζών μετά τη λήξη της τετράμηνης προθεσμίας ή 
μετά τη λήψη κοινής απόφασης. 

Η απόφαση για την εφαρμογή των άρθρων 25 παρά¬ 
γραφος 5 εδάφιο Α ', 28 και 62 παράγραφος 3 και παρά¬ 
γραφος 5 εδάφιο Α', λαμβάνεται από τις αντίστοιχες 
Αρμόδιες Αρχές που είναι υπεύθυνες για την εποπτεία 
των θυγατρικών επιχειρήσεων ενός μητρικού πιστωτικού 
ιδρύματος της Ευρωπαϊκής Ένωσης ή μιας μητρικής χρη¬ 
ματοδοτικής εταιρείας συμμετοχών της Ευρωπαϊκής Ε¬ 
νωσης, σε ατομική βάση ή σε υποενοποιημένη βάση, έ¬ 
πειτα από δέουσα εξέταση των απόψεων και επιφυλάξε¬ 
ων που έχει εκφράσει η αρχή ενοποιημένης εποπτείας. 
Αν, κατά το τέλος της προθεσμίας των τεσσάρων μηνών, 
οποιαδήποτε από τις σχετικές Αρμόδιες Αρχές έχει πα¬ 
ραπέμψει το θέμα στην Ευρωπαϊκή Αρχή Τραπεζών σύμ¬ 
φωνα με το άρθρο 19 του κανονισμού (ΕΕ) αριθ. 
1093/2010, οι Αρμόδιες Αρχές αναβάλλουν την απόφα¬ 
σή τους, αναμένουν την όποια απόφαση λάβει η Ευρω¬ 
παϊκή Αρχή Τραπεζών και λαμβάνουν την απόφασή τους 
λαμβάνοντας υπόψη την απόφαση της Ευρωπαϊκής Αρ¬ 
χής Τραπεζών. Η προθεσμία τεσσάρων μηνών νοείται ως 
η προθεσμία συμβιβασμού κατά την έννοια του εν λόγω 
κανονισμού. Η ΕΑΤ αποφασίζει εντός ενός μηνός. Το θέ¬ 
μα δεν παραπέμπεται στην Ευρωπαϊκή Αρχή Τραπεζών 
μετά τη λήξη της τετράμηνης προθεσμίας ή μετά τη λή¬ 
ψη κοινής απόφασης.» 

γ) Το τελευταίο εδάφιο της παρ. 3 το άρθρου 44Α του 
ν. 3601/2007 αντικαθίστανται ως εξής: 

«Στην περίπτωση που έχει ζητηθεί η γνώμη της Ευρω¬ 
παϊκής Αρχής Τραπεζών, όλες οι Αρμόδιες Αρχές λαμ¬ 
βάνουν υπόψη τους τη γνώμη αυτή και επεξηγούν κάθε 
τυχόν σημαντική παρέκκλιση από αυτήν.» 

11. α) Στο τέλος της παρ. 2 του άρθρου 46 του ν. 
3601/2007 προστίθεται εδάφιο ως εξής: 

«Τυχόν εκχώρηση εποπτικής αρμοδιότητας της Τράπε¬ 
ζας της Ελλάδος πρέπει να είναι σύμφωνη με το άρθρο 
28 του Κανονισμού αριθμ. 1093/2010.» 

β) Στην παρ. 4 του άρθρου 46 του ν. 3601/2007 ο όρος 
«Ευρωπαϊκή Επιτροπή» αντικαθίσταται από τον όρο «Ευ¬ 
ρωπαϊκή Αρχή Τραπεζών». 

γ) Η παρ. 4 του άρθρου 46 του ν. 3601/2007 αντικαθί¬ 
σταται ως εξής: 

«4. Η Τράπεζα της Ελλάδος κοινοποιεί τις συμφωνίες 
που υπάγονται στις διατάξεις των παραγράφων 2 και 3 
του παρόντος άρθρου στην Ευρωπαϊκή Επιτροπή και 
στην Ευρωπαϊκή Επιτροπή Τραπεζών.» 

12. α) Το τελευταίο εδάφιο της παρ. 1 του άρθρου 49 
του ν. 3601/2007 αντικαθίσταται ως εξής: 

«Η Τράπεζα της Ελλάδος διαβουλεύεται με τις άλλες 
εμπλεκόμενες Αρμόδιες Αρχές, λαμβάνει υπόψη της τυ¬ 
χόν γενικές εκτιμήσεις της Ευρωπαϊκής Αρχής Τραπε¬ 
ζών και ζητεί την γνώμη της Ευρωπαϊκής Αρχής Τραπε¬ 
ζών πριν τη λήψη σχετικής απόφασης.» 

β) Η παρ. 3 του άρθρου 49 του ν. 3601/2007 αντικαθί¬ 
σταται ως εξής: 

«3. Οι εποπτικές τεχνικές που εφαρμόζονται δυνάμει 
του παρόντος άρθρου κοινοποιούνται στις άλλες εμπλε¬ 
κόμενες Αρμόδιες Αρχές, στην Ευρωπαϊκή Αρχή Τραπε¬ 
ζών και στην Ευρωπαϊκή Επιτροπή.» 

13. Στην περίπτωση δ' του άρθρου 60 του ν. 3601/ 
2007 προστίθεται στοιχείο ϋί ως εξής: 

«ίϋ) του Ευρωπαϊκού Συμβουλίου Συστημικού Κινδύ¬ 
νου, όταν οι πληροφορίες αυτές έχουν σχέση με την ά¬ 
σκηση των καθηκόντων του δυνάμει του Κανονισμού α- 
ριθ. 1092/2010 του Ευρωπαϊκού Κοινοβουλίου και Συμ¬ 
βουλίου.» 

14. Η παρ. 2 του άρθρου 65 του ν. 3601/2007 αντικαθί¬ 
σταται ως εξής: 

«2. Η Τράπεζα της Ελλάδος, δύναται, πριν από την έ¬ 
ναρξη της διαδικασίας της παραγράφου 1 του παρόντος 
άρθρου, να προχωρήσει στα αναγκαία κατά την κρίση 
της εξασφαλιστικά, εξώδικα ή δικαστικά μέτρα προστα¬ 
σίας των συμφερόντων των καταθετών, των επενδυτών 
ή των άλλων προσώπων στα οποία παρέχονται υπηρε¬ 
σίες, ενημερώνοντας προς το σκοπό αυτόν σχετικά την 
Επιτροπή της Ευρωπαϊκής Ενωσης, την Ευρωπαϊκή Αρ¬ 
χή Τραπεζών και τις Αρμόδιες Αρχές του κράτους - μέ¬ 
λους καταγωγής του πιστωτικού ιδρύματος.» 

Άρθρο 113 

Τροποποίηση διατάξεων του ν. 3606/2007 
(άρθρο 6 της Οδηγίας 2010/78/ΕΕ) 

1. Η παρ. 4 του άρθρου 9 του ν. 3606/2007 (Α' 195) α¬ 
ντικαθίσταται ως εξής: 

«4, Η Επιτροπή Κεφαλαιαγοράς τηρεί μητρώο ΑΕΓΙΕΥ 
στο οποίο καταχωρεί τις ΑΕΠΕΥ στις οποίες έχει χορη¬ 
γήσει άδεια λειτουργίας. Το κοινό έχει πρόσβαση στο 
μητρώο αυτό, το οποίο περιέχει πληροφορίες σχετικά με 
τις υπηρεσίες και τις δραστηριότητες για τις οποίες η Α- 
ΕΠΕΥ έχει λάβει άδεια λειτουργίας. Το μητρώο ενημε¬ 
ρώνεται εντός ευλόγου χρόνου από την επέλευση οποι¬ 
οσδήποτε αλλαγής. Κάθε μεταβολή στο μητρώο κοινο¬ 
ποιείται στην Ευρωπαϊκή Εποπτική Αρχή (Ευρωπαϊκή 
Αρχή Κινητών Αξιών και Αγορών) (ΈΑΚΑΑ") που ιδρύθη¬ 
κε με τον κανονισμό (ΕΕ) αριθ. 1095/2010 του Ευρωπαϊ¬ 
κού Κοινοβουλίου και του Συμβουλίου. Η ΕΑΚΑΑ καταρ¬ 
τίζει κατάλογο όλων των ΕΠΕΥ στην Ευρωπαϊκή Ενωση. 
Όταν η Επιτροπή Κεφαλαιαγοράς ανακαλέσει άδεια λει¬ 
τουργίας σύμφωνα με το άρθρο 21 παράγραφος 1, στοι¬ 
χεία β' έως δ', η απόφαση ανάκλησης παραμένει στον 
κατάλογο επί πέντε έτη από τη λήψη της.» 

2. Το άρθρο 24 του ν. 3606/2007 αντικαθίσταται ως ε¬ 
ξής: 

«Αρθρο 24 

Η Επιτροπή Κεφαλαιαγοράς ενημερώνει την Ευρωπαϊ¬ 
κή Επιτροπή και την ΕΑΚΑΑ σχετικά με τις γενικής φύ- 
σεως δυσκολίες που συναντούν οι ΑΕΠΕΥ, κατά την ε¬ 
γκατάστασή τους ή την παροχή επενδυτικών υπηρεσιών 


και την άσκηση επενδυτικών δραστηριοτήτων σε τρίτες 
χώρες.» 

3. Η παρ. 3 του άρθρου 31 του ν. 3606/2007 αντικαθί¬ 
σταται ως εξής: 

«3. Η Επιτροπή Κεφαλαιαγοράς κοινοποιεί εντός ευ¬ 
λόγου χρόνου στην αρμόδια αρχή του κράτους - μέλους 
υποδοχής, μετά από αίτησή της, την ταυτότητα των συν- 
δεδεμένων αντιπροσώπων που σκοπεύει να χρησιμοποι¬ 
ήσει η ΑΕΠΕΥ. Το κράτος - μέλος υποδοχής μπορεί να 
δημοσιοποιήσει τις πληροφορίες αυτές. Η Επιτροπή Κε¬ 
φαλαιαγοράς διαθέτει στην ΕΑΚΑΑ τις πληροφορίες αυ¬ 
τές με τη διαδικασία και υπό τις προϋποθέσεις του άρ¬ 
θρου 35 του Κανονισμού (ΕΕ) αριθ. 1095/2010.» 

4. Μετά την παρ. 3 του άρθρου 41 του ν. 3606/2007 
προστίθεται παράγραφος 4, ως εξής: 

«4. Κάθε ανάκληση αδείας λειτουργίας σε οργανωμέ¬ 
νη αγορά κοινοποιείται στην ΕΑΚΑΑ.» 

5. Στο τέλος της παρ. 7 του άρθρου 45 του ν. 3606/ 
2007 προστίθεται εδάφιο ως εξής: 

«Η Επιτροπή Κεφαλαιαγοράς διαθέτει στην ΕΑΚΑΑ τις 
πληροφορίες αυτές με τη διαδικασία και υπό τις προϋπο¬ 
θέσεις του άρθρο 35 του Κανονισμού (ΕΕ) αριθ. 
1095/2010.» 

6. Η παρ. 2 του άρθρου 46 του ν. 3606/2007 αντικαθί¬ 
σταται ως εξής: 

«2. Αν η Επιτροπή Κεφαλαιαγοράς αποφασίζει να ζη¬ 
τήσει την αναστολή διαπραγμάτευσης ή αποφασίζει τη 
διαγραφή χρηματοπιστωτικού μέσου, το οποίο αποτελεί 
αντικείμενο διαπραγμάτευσης σε οργανωμένη αγορά ή 
ΠΜΔ, δημοσιοποιεί αμέσως την απόφασή της αυτή και ε¬ 
νημερώνει σχετικά την ΕΑΚΑΑ και τις Αρμόδιες Αρχές 
των άλλων κρατών - μελών.» 

7. Το άρθρο 48 του ν. 3606/2007 αντικαθίσταται ως ε¬ 
ξής: 

« Αρθρο 48 

Η Επιτροπή Κεφαλαιαγοράς καταρτίζει κατάλογο των 
οργανωμένων αγορών για τις οποίες έχει εκδώσει άδεια 
λειτουργίας και τον ανακοινώνει στα άλλα κράτη - μέλη 
και στην ΕΑΚΑΑ. Όμοια ανακοίνωση γίνεται και για κάθε 
τροποποίηση του καταλόγου αυτού.» 

8. Η παρ. 1 του άρθρου 49 του ν. 3606/2007 αντικαθί¬ 
σταται ως εξής: 

«1. Οι ΑΕΠΕΥ οφείλουν να τηρούν στη διάθεση της Ε¬ 
πιτροπής Κεφαλαιαγοράς, για πέντε (5) τουλάχιστον έ¬ 
τη, τα στοιχεία σχετικά με τις συναλλαγές σε χρηματο¬ 
πιστωτικά μέσα που έχουν διενεργήσει, είτε για ίδιο λο¬ 
γαριασμό είτε για λογαριασμό πελατών. Στην περίπτωση 
των συναλλαγών για λογαριασμό πελατών, τα αρχεία 
περιέχουν όλες τις πληροφορίες σχετικά με την ταυτό¬ 
τητα του πελάτη, καθώς και τις πληροφορίες που απαι¬ 
τούνται σύμφωνα με το ν. 3691/2008, (Α' 166), για την 
πρόληψη της χρησιμοποίησης του χρηματοπιστωτικού 
συστήματος για τη νομιμοποίηση εσόδων από παράνο¬ 
μες δραστηριότητες. Η Επιτροπή Κεφαλαιαγοράς διαθέ¬ 
τει στην ΕΑΚΑΑ τις πληροφορίες αυτές με τη διαδικασία 
και υπό τις προϋποθέσεις του άρθρο 35 του Κανονισμού 
(ΕΕ) αριθ. 1095/2010.» 

9. Η παρ. 3 του άρθρου 52 του ν. 3606/2007 αντικαθί¬ 
σταται ως εξής: 

«3. Η Επιτροπή Κεφαλαιαγοράς κατατάσσει κάθε με¬ 
τοχή, που είναι εισηγμένη σε οργανωμένη αγορά την ο¬ 
ποία εποπτεύει και η οποία αποτελεί τη σημαντικότερη 
από άποψη ρευστότητας αγορά για αυτή τη μετοχή, σε 

κατηγορίες σύμφωνα με το άρθρο αυτό. Η κατάταξη α¬ 
ναθεωρείται τουλάχιστον μία φορά κατ' έτος και δημο¬ 
σιοποιείται στους συμμετέχοντες στην αγορά και στην 
ΕΑΚΑΑ, η οποία τη δημοσιεύει στον ιστότοπό της.» 

10. Μετά την παρ. 6 του άρθρου 59 του ν. 3606/2007 
προστίθεται παράγραφος 7 ως εξής: 

«7. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς εφαρμόζονται τα εκτελεστικά 
τεχνικά πρότυπα που καταρτίζει η Ευρωπαϊκή Αρχή Κι¬ 
νητών Αξιών και Αγορών και εγκρίνει η Ευρωπαϊκή Επι¬ 
τροπή στο πλαίσιο του Κανονισμού (ΕΕ) αριθ. 
1095/2010.» 

11. Μετά την παράγραφο 4 του άρθρου 61 προστίθε¬ 
νται παράγραφοι 5 και 6, ως εξής: 

«5. Η Επιτροπή Κεφαλαιαγοράς και η Τράπεζα της Ελ¬ 
λάδος παρέχουν κάθε έτος στην ΕΑΚΑΑ συγκεντρωτι¬ 
κές πληροφορίες για όλα τα διοικητικά μέτρα και τις κυ¬ 
ρώσεις που έχουν επιβάλει δυνάμει των παραγράφων 1 
και 2. 

6. Κάθε φορά που οι ως άνω Αρμόδιες Αρχές ανακοι¬ 
νώνουν δημοσίως διοικητικά μέτρα ή κυρώσεις, τα γνω¬ 
στοποιούν παράλληλα στην ΕΑΚΑΑ.» 

12. Στο τέλος του άρθρου 62 του ν. 3606/2007 προστί¬ 
θεται εδάφιο, ως εξής: 

«Η Επιτροπή Κεφαλαιαγοράς γνωστοποιεί στην ΕΑ¬ 
ΚΑΑ τις διαθέσιμες στο πλαίσιο των αρμοδιοτήτων της 
πληροφορίες σχετικά με την εξωδικαστική επίλυση των 
διαφορών που αφορούν στην παροχή επενδυτικών και 
παρεπόμενων υπηρεσιών.» 

13. Οι παράγραφοι 6 και 7 του άρθρου 65 του ν. 3606/ 
2007 αντικαθίστανται ως εξής: 

«6. Εάν η Επιτροπή Κεφαλαιαγοράς έχει βάσιμες υπό¬ 
νοιες ότι πράξεις αντίθετες προς το νόμο αυτόν δια- 
πράττονται ή έχουν διαπραχθεί στο έδαφος άλλου κρά¬ 
τους - μέλους από επιχειρήσεις που δεν υπόκεινται στην 
εποπτεία της, γνωστοποιεί το γεγονός αυτό με το λε¬ 
πτομερέστερο δυνατό τρόπο στην αρμόδια αρχή του άλ¬ 
λου κράτους - μέλους και στην ΕΑΚΑΑ. Η παράγραφος 
αυτή δεν θίγει τις αρμοδιότητες της Επιτροπής Κεφαλαι¬ 
αγοράς. 

7. Εάν η αρμόδια αρχή άλλου κράτους - μέλους γνω¬ 
στοποιήσει στην Επιτροπή Κεφαλαιαγοράς ότι πράξεις 
αντίθετες προς νόμο που ενσωματώνει την Οδηγία 
2004/39/ΕΚ διαπράττονται ή έχουν διαπραχθεί στην Ελ¬ 
λάδα από επιχειρήσεις που δεν υπόκεινται στην επο¬ 
πτεία της, η Επιτροπή Κεφαλαιαγοράς λαμβάνει τα κα¬ 
τάλληλα μέτρα και ενημερώνει τη εν λόγω αρμόδια αρχή 
και την ΕΑΚΚΑ για τα αποτελέσματα των τυχόν ενεργει¬ 
ών της και, στο μέτρο του δυνατού, για τις κυριότερες 
ενδιάμεσες εξελίξεις.» 

14. Η παρ. 3 του άρθρου 67 του ν. 3606/2007 αντικαθί¬ 
σταται ως εξής: 

«3. Τα άρθρα 63,67 και 70 δεν εμποδίζουν την Επιτρο¬ 
πή Κεφαλαιαγοράς να διαβιβάζει στην ΕΑΚΑΑ, στο Ευ¬ 
ρωπαϊκό Συμβούλιο Συστημικού Κινδύνου (στο εξής "ΕΣ- 
ΣΚ"), στην Τράπεζα της Ελλάδος, όταν ενεργεί υπό την 
ιδιότητα της νομισματικής αρχής, στις κεντρικές τράπε¬ 
ζες, στο ευρωπαϊκό σύστημα κεντρικών τραπεζών και 
στην Ευρωπαϊκή Κεντρική Τράπεζα, και, κατά περίπτω¬ 
ση, σε άλλες δημόσιες αρχές επιφορτισμένες με την ε¬ 
ποπτεία των συστημάτων πληρωμών και διακανονισμού, 
εμπιστευτικές πληροφορίες που προορίζονται για την 
εκπλήρωση της αποστολής τους. Οι εν λόγω αρχές ή 
φορείς δεν εμποδίζονται να διαβιβάζουν στην Επιτροπή 
Κεφαλαιαγοράς τις πληροφορίες που ενδέχεται να χρει- 


ασθεί η τελευταία για την άσκηση των αρμοδιοτήτων 
που προβλέπει ο νόμος αυτός.» 

15. Η παρ. 2 του άρθρου 68 του ν. 3606/2007 αντικαθί¬ 
σταται ως εξής: 

«2. Στις περιπτώσεις άρνησης η Επιτροπή Κεφαλαια¬ 
γοράς ενημερώνει λεπτομερώς την αιτούσα αρμόδια αρ¬ 
χή και την ΕΑΚΑΑ για την εκκρεμή δικαστική διαδικασία 
ή απόφαση που έχει εκδοθεί.» 

16. Το άρθρο 69 του ν. 3606/2007 αντικαθίσταται ως ε¬ 
ξής: 

«Αρθρο 69 

1. Εάν η Επιτροπή Κεφαλαιαγοράς διαπιστώσει ότι Ε- 
ΠΕΥ που ασκεί δραστηριότητες στην Ελλάδα υπό καθε¬ 
στώς ελεύθερης παροχής υπηρεσιών ή ότι ΕΠΕΥ που έ¬ 
χει υποκατάστημα στην Ελλάδα παραβαίνει τις υποχρε¬ 
ώσεις που απορρέουν από τις διατάξεις του νόμου αυ¬ 
τού, οι οποίες όμως δεν εμπίπτουν στις διατάξεις που 
προβλέπονται στην παράγραφο 2 του άρθρου 32, ενημε¬ 
ρώνει σχετικά την αρμόδια αρχή του κράτους - μέλους 
καταγωγής της ΕΠΕΥ και την ΕΑΚΑΑ. Εάν, παρά τα μέ¬ 
τρα που λαμβάνει η αρμόδια αρχή του κράτους - μέλους 
καταγωγής ή εφόσον τα μέτρα αυτά αποδειχθούν ανε¬ 
παρκή, η ΕΠΕΥ συνεχίζει να ενεργεί με τρόπο που είναι 
σαφώς επιζήμιος για τα συμφέροντα των επενδυτών ή 
για την εύρυθμη λειτουργία των αγορών στην Ελλάδα, η 
Επιτροπή Κεφαλαιαγοράς, αφού ενημερώσει την αρμό¬ 
δια αρχή του κράτους - μέλους καταγωγής και την ΕΑ¬ 
ΚΑΑ, λαμβάνει όλα τα κατάλληλα μέτρα που είναι ανα¬ 
γκαία για να προστατεύσει τους επενδυτές και να δια¬ 
σφαλίσει την εύρυθμη λειτουργία των αγορών. Στα μέ¬ 
τρα αυτά περιλαμβάνεται η δυνατότητα να απαγορεύει 
στις ΕΠΕΥ τη διενέργεια συναλλαγών στην Ελλάδα. Ε¬ 
πιπλέον η Επιτροπή Κεφαλαιαγοράς δύναται να παρα- 
πέμψει το θέμα στην ΕΑΚΚΑ, για τις ενέργειές της στο 
πλαίσιο του άρθρου 19 του Κανονισμού ΕΚ 1095/2010. 

2. Εάν η Επιτροπή Κεφαλαιαγοράς διαπιστώσει ότι Ε- 
ΠΕΥ η οποία διατηρεί υποκατάστημα στην Ελλάδα παρα¬ 
βαίνει τη νομοθεσία για την κεφαλαιαγορά που ισχύει 
στην Ελλάδα, απαιτεί από την ΕΠΕΥ να παύσει την πα¬ 
ράνομη συμπεριφορά. Εάν η ΕΠΕΥ δεν συμμορφωθεί με 
τις υποδείξεις της Επιτροπής Κεφαλαιαγοράς, η Επιτρο¬ 
πή Κεφαλαιαγοράς μπορεί να λάβει όλα τα αναγκαία μέ¬ 
τρα για να εξασφαλίσει ότι η ΕΠΕΥ θα παύσει την παρά¬ 
νομη συμπεριφορά, ενημερώνοντας σχετικά την αρμό¬ 
δια αρχή του κράτους - μέλους καταγωγής και την ΕΑ¬ 
ΚΑΑ. Εάν, παρά τα μέτρα που έλαβε η Επιτροπή Κεφα¬ 
λαιαγοράς, η ΕΠΕΥ συνεχίζει να παραβιάζει τις διατά¬ 
ξεις για την κεφαλαιαγορά που ισχύουν στην Ελλάδα, η 
Επιτροπή Κεφαλαιαγοράς μπορεί, αφού ενημερώσει την 
αρμόδια αρχή του κράτους - μέλους καταγωγής και την 
ΕΑΚΚΑ, να λάβει τα απαραίτητα μέτρα για να εμποδίσει 
ή να επιβάλλει κυρώσεις για την παράνομη συμπεριφορά 
και, καθόσον είναι απαραίτητο, να εμποδίσει την ΕΠΕΥ 
να διεξάγει τυχόν περαιτέρω συναλλαγές στην Ελλάδα. 
Επιπλέον η Επιτροπή Κεφαλαιαγοράς δύναται να παρα- 
πέμψει το θέμα στην ΕΑΚΚΑ, για τις ενέργειές της στο 
πλαίσιο του άρθρου 19 του Κανονισμού ΕΚ 1095/2010. 

3. Εάν η Επιτροπή Κεφαλαιαγοράς, ως η αρμόδια αρ¬ 
χή του κράτους - μέλους υποδοχής οργανωμένης αγο¬ 
ράς ή ΕΠΕΥ που λειτουργεί ΠΜΔ, διαπιστώσει ότι η εν 
λόγω οργανωμένη αγορά ή ΕΠΕΥ παραβαίνει τις υπο¬ 
χρεώσεις που απορρέουν από τις διατάξεις του νόμου 
αυτού, ενημερώνει σχετικά την αρμόδια αρχή του κρά- 

τους - μέλους καταγωγής της οργανωμένης αγοράς ή 
της ΕΠΕΥ, Εάν, παρά τα μέτρα που λαμβάνει η αρμόδια 
αρχή του κράτους - μέλους καταγωγής ή εφόσον τα μέ¬ 
τρα αυτά αποδειχθούν ανεπαρκή, η οργανωμένη αγορά 
ή η ΕΠΕΥ συνεχίζει να ενεργεί με τρόπο που είναι σα¬ 
φώς επιζήμιος για τα συμφέροντα των επενδυτών ή για 
την εύρυθμη λειτουργία των αγορών στην Ελλάδα, η Ε¬ 
πιτροπή Κεφαλαιαγοράς, αφού ενημερώσει την αρμόδια 
αρχή του κράτους - μέλους καταγωγής, μπορεί να λάβει 
όλα τα κατάλληλα μέτρα που είναι αναγκαία για να προ¬ 
στατεύσει τους επενδυτές και να διασφαλίσει την εύ¬ 
ρυθμη λειτουργία των αγορών. Στα μέτρα αυτά περιλαμ¬ 
βάνεται η δυνατότητα να απαγορεύεται στις οργανωμέ¬ 
νες αγορές ή στις ΕΠΕΥ να παρέχουν πρόσβαση στους 
μηχανισμούς τους σε μέλη εξ αποστάσεως εγκατεστη¬ 
μένα στην Ελλάδα. Επιπλέον η Επιτροπή Κεφαλαιαγο¬ 
ράς δύναται να παραπέμψει το θέμα στην ΕΑΚΚΑ, για τις 
ενέργειές της στο πλαίσιο του άρθρου 19 του Κανονι¬ 
σμού ΕΚ 1095/2010. 

4. Η Επιτροπή Κεφαλαιαγοράς ενημερώνει την Ευρω¬ 
παϊκή Επιτροπή και την ΕΑΚΑΑ αμέσως για τα μέτρα 
που λαμβάνει σύμφωνα με το άρθρο αυτό. Η Επιτροπή 
Κεφαλαιαγοράς κοινοποιεί και στην ενδιαφερόμενη Ε- 
ΠΕΥ ή οργανωμένη αγορά τα μέτρα τα οποία λαμβάνει 
σύμφωνα με αυτό το άρθρο και αφορούν σε κυρώσεις ή 
περιορισμό των δραστηριοτήτων τους. 

5. Η Επιτροπή Κεφαλαιαγοράς συνεργάζεται με την Ε¬ 
ΑΚΑΑ και της παρέχει αμελλητί τις πληροφορίες που εί¬ 
ναι απαραίτητες για την άσκηση των αρμοδιοτήτων της 
σύμφωνα με τον κανονισμό ΕΕ 1095/2010.» 

Άρθρο 114 

Τροποποίηση διατάξεων του ν. 3846/2010 
(άρθρο 4 της Οδηγίας 2010/78/ΕΕ) 

1. Μετά το πρώτο εδάφιο της παραγράφου 2 του άρ¬ 
θρου 22 του ν. 3846/2010 (Α' 66) προστίθεται εδάφιο ως 
εξής: 

«Το Υπουργείο Εργασίας, Κοινωνικής Ασφάλισης και 
Πρόνοιας ενημερώνει αμέσως την Ευρωπαϊκή Αρχή Α¬ 
σφαλίσεων και Επαγγελματικών Συντάξεων (ΕΑΑΕΣ) για 
την χορήγηση της έγκρισης.» 

2. Στο άρθρο 22 του ν. 3846/2010 προστίθενται παρά¬ 
γραφοι 5, 6 και 7 ως εξής: 

«5. Το Υπουργείο Εργασίας, Κοινωνικής Ασφάλισης 
και Πρόνοιας υποβάλλει στην ΕΑΑΕΣ έκθεση σχετικά με 
το ελληνικό νομοθετικό πλαίσιο για τους κανόνες προ¬ 
ληπτικής εποπτείας των συστημάτων επαγγελματικών 
συντάξεων του παρόντος άρθρου και των άρθρων 7 και 8 
του ν. 3029/2002, όπως εκάστοτε ισχύουν. Το Υπουργείο 
επικαιροποιεί την έκθεσή του ανά διετία. 

6. Το Υπουργείο Εργασίας, Κοινωνικής Ασφάλισης και 
Πρόνοιας και η Εθνική Αναλογιστική Αρχή συνεργάζο¬ 
νται με την ΕΑΑΕΣ στο πλαίσιο των αρμοδιοτήτων τους 
σύμφωνα με τα οριζόμενα στον κανονισμό (ΕΕ) με αριθ. 
1094/2010 (I 331/48 ΕΙ 15.12.2010), για την εφαρμογή 
του παρόντος άρθρου και των άρθρων 7 και 8 του ν. 
3029/2002, όπως αυτά εκάστοτε ισχύουν, παρέχουν δε 
χωρίς καθυστέρηση στην ΕΑΑΕΣ όλες τις πληροφορίες 
που της είναι αναγκαίες για την εκπλήρωση των καθηκό¬ 
ντων της, όπως προσδιορίζεται στο ισχύον κοινοτικό 
πλαίσιο και ειδικότερα στο άρθρο 35 του κανονισμού 
(ΕΕ) με αριθ. 1094/2010. 

7. Το Υπουργείο Εργασίας, Κοινωνικής Ασφάλισης και 
Πρόνοιας και η Εθνική Αναλογιστική Αρχή, στο πλαίσιο 


των αρμοδιοτήτων τους εξετάζουν το ταχύτερο οποιοσ¬ 
δήποτε μείζονες δυσκολίες προκύπτουν από την εφαρ¬ 
μογή του παρόντος άρθρου και των διατάξεων του ν. 
3029/2002 (Α' 160) προκειμένου να εξεύρουν την κα¬ 
τάλληλη λύση και ενημερώνουν την Ευρωπαϊκή Επιτρο¬ 
πή και την ΕΑΑΕΣ.» 

Άρθρο 115 

Τροποποίηση διατάξεων του ν. 3401/2005 
(άρθρο 5 της Οδηγίας 2010/78/ΕΕ) 

1. Στο τέλος της παρ. 2 του άρθρου 13 του ν. 3401/ 
2005 (Α' 257) προστίθεται εδάφιο, ως εξής: 

«Αντίγραφο της απόφασης αυτής, του ενημερωτικού 
δελτίου και κάθε τυχόν συμπληρώματος διαβιβάζονται 
και προς την Ευρωπαϊκή Αρχή Κινητών Αξιών και Αγο¬ 
ρών.» 

2. Η παρ. 5 του άρθρου 13 του ν. 3401/2005 αντικαθί¬ 
σταται ως εξής: 

«5. Η Επιτροπή Κεφαλαιαγοράς μπορεί να μεταφέρει 
την έγκριση του ενημερωτικού δελτίου στην αρμόδια αρ¬ 
χή άλλου κράτους - μέλους μετά από συμφωνία με την 
εν λόγω αρμόδια αρχή και υπό την προϋπόθεση της ανα- 
φερόμενη στην παράγραφο 2 κοινοποίησης προς την Ευ¬ 
ρωπαϊκή Αρχή Κινητών Αξιών και Αγορών. Στις περιπτώ¬ 
σεις αυτές, η Επιτροπή Κεφαλαιαγοράς ενημερώνει σχε¬ 
τικά τον εκδότη, τον προσφέροντα ή το πρόσωπο που 
ζητά την εισαγωγή για διαπραγμάτευση σε οργανωμένη 
αγορά, εντός τριών εργάσιμων ημερών από την ημερο¬ 
μηνία λήψης της απόφασής της. Για την αρμόδια αρχή 
του άλλου κράτους - μέλους η προθεσμία των παραγρά¬ 
φων 2 και 3 αρχίζει από την ημερομηνία της παραπάνω 
ενημέρωσης.» 

3. Η παράγραφος 1 του άρθρου 17 του ν. 3401/2005 α¬ 
ντικαθίσταται ως εξής: 

«1. Εάν η Ελλάδα είναι κράτος - μέλος υποδοχής και 
πρόκειται να πραγματοποιηθεί δημόσια προσφορά ή ει¬ 
σαγωγή για διαπραγμάτευση σε οργανωμένη αγορά 
στην Ελλάδα ή σε άλλο κράτος - μέλος, το εγκεκριμένο 
από την αρμόδια αρχή του κράτους - μέλους καταγωγής 
ενημερωτικό δελτίο, καθώς και οποιοδήποτε συμπλήρω¬ 
μά του, ισχύει στην Ελλάδα, υπό την προϋπόθεση ότι η 
Επιτροπή Κεφαλαιαγοράς και η Ευρωπαϊκή Αρχή Κινη¬ 
τών Αξιών και Αγορών έχουν λάβει την κοινοποίηση που 
προβλέπεται στο άρθρο 18. Στην περίπτωση αυτή, δεν α¬ 
παιτείται έγκριση του ενημερωτικού δελτίου ούτε χορή¬ 
γηση της προβλεπόμενης από το άρθρο 10 του ν. 876 1 
1979 άδειας από την Επιτροπή Κεφαλαιαγοράς.». 

4. Στο άρθρο 18 του ν. 3401/2005 προστίθεται παρά¬ 
γραφος 3 ως εξής: 

«3. Η Επιτροπή Κεφαλαιαγοράς κοινοποιεί στην Ευ¬ 
ρωπαϊκή Αρχή Κινητών Αξιών και Αγορών το πιστοποιη¬ 
τικό έγκρισης του ενημερωτικού δελτίου ταυτόχρονα με 
την κοινοποίησή του στην αρμόδια αρχή του κράτους - 
μέλους υποδοχής.» 

5. Το άρθρο 23 του ν, 3401/2005 αντικαθίσταται ως εξής: 

«Αρθρο 23 
Προληπτικά μέτρα 

1. Εάν η Ελλάδα είναι κράτος - μέλος υποδοχής, η Ε¬ 
πιτροπή Κεφαλαιαγοράς, εφόσον διαπιστώσει ότι έχουν 
διαπραχθεί παρατυπίες από τον εκδότη ή από τους Ανα- 
δόχους ή Συμβούλους στους οποίους ανατέθηκε η δημό¬ 
σια προσφορά ή ότι έχουν παραβιαστεί οι υποχρεώσεις 

που υπέχει ο εκδότης του οποίου οι κινητές αξίες αποτε¬ 
λούν αντικείμενο διαπραγμάτευσης σε οργανωμένη α¬ 
γορά, γνωστοποιεί αυτές τις διαπιστώσεις στην αρμόδια 
αρχή του κράτους - μέλους καταγωγής και την Ευρωπαϊ¬ 
κή Αρχή Κινητών Αξιών και Αγορών, 

2, Εάν, παρά τα μέτρα που έλαβε η αρμόδια αρχή του 
κράτους - μέλους καταγωγής, ο εκδότης ή ο Ανάδοχος ή 
Σύμβουλος στον οποίο έχει ανατεθεί η δημόσια προσφο¬ 
ρά εξακολουθούν να παραβιάζουν τις σχετικές νομοθετι¬ 
κές ή κανονιστικές διατάξεις, η Επιτροπή Κεφαλαιαγο¬ 
ράς λαμβάνει τα κατάλληλα μέτρα για την προστασία 
των επενδυτών, ενημερώνει σχετικά την Ευρωπαϊκή Επι¬ 
τροπή Ευρωπαϊκή Αρχή Κινητών Αξιών και Αγορών το 
συντομότερο δυνατό και ενημερώνει σχετικά την αρμό¬ 
δια αρχή του κράτους - μέλους καταγωγής.» 

Άρθρο 116 

Τροποποίηση διατάξεων του ν. 3691/2008 
(άρθρο 8 οδηγίας 2010/78/ΕΕ) 

1. Στο άρθρο 6 του ν. 3691/2008 (Α' 166) προστίθεται 
παράγραφος 9 ως εξής: 

«9. Οι Αρμόδιες Αρχές συνεργάζονται με την Ευρω¬ 
παϊκή Εποπτική Αρχή (Ευρωπαϊκή Αρχή Τραπεζών) (εφε¬ 
ξής ΕΑΤ), που ιδρύθηκε με τον Κανονισμό (ΕΕ) αριθμ. 
1093/2010 του Ευρωπαϊκού Κοινοβουλίου και Συμβουλί¬ 
ου, την Ευρωπαϊκή Εποπτική Αρχή (Ευρωπαϊκή Αρχή Α¬ 
σφαλίσεων και Επαγγελματικών Συντάξεων) (εφεξής 
«ΕΑΑΕΣ»), που ιδρύθηκε με τον Κανονισμό (ΕΕ) αριθμ. 
1094/2010 του Ευρωπαϊκού Κοινοβουλίου και Συμβουλί¬ 
ου, την Ευρωπαϊκή Εποπτική Αρχή (Ευρωπαϊκή Αρχή Κι¬ 
νητών Αξιών και Αγορών) (εφεξής «ΕΑΚΑΑ»), που ιδρύ¬ 
θηκε με τον Κανονισμό (ΕΕ) αριθμ. 1095/2010 του Ευρω¬ 
παϊκού Κοινοβουλίου και του Συμβουλίου (συλλαγικώς: 
Ευρωπαϊκές Εποπτικές Αρχές «ΕΕΑ»), 

Οι Αρμόδιες Αρχές παρέχουν χωρίς καθυστέρηση στις 
ΕΕΑ όλες τις αναγκαίες πληροφορίες προς διευκόλυνση 
του εποπτικού τους έργου». 

2. Η παρ. 4 του άρθρου 17 του ν. 3691/2008 αντικαθί¬ 
σταται ως εξής: 

«4. Το Υπουργείο Οικονομικών, ως Κεντρικός Συντονι¬ 
στικός Φορέας, ενημερώνει την Ευρωπαϊκή Επιτροπή, 
τις ΕΕΑ και τα αντίστοιχα Υπουργεία των άλλων κρατών 
- μελών, τόσο για τις περιπτώσεις κατά τις οποίες εκτιμά 
ότι τρίτη χώρα πληροί τις προϋποθέσεις των παραγρά¬ 
φων 1 ή 2 του παρόντος άρθρου, όσο και όταν εκτιμά ότι 
πληρούνται τα τεχνικά κριτήρια τα οποία καθορίζονται 
στο στοιχείο β' της παραγράφου 1 του άρθρου 40 της Ο¬ 
δηγίας 2005/60/ΕΚ.» 

3. Η παρ. 1 του άρθρου 24 του ν. 3691/2008 αντικαθί¬ 
σταται ως εξής: 

«1. Το Υπουργείο Οικονομικών ως Κεντρικός Συντονι¬ 
στικός Φορέας ενημερώνει τα άλλα κράτη -μέλη, τις Ε¬ 
ΕΑ και την Ευρωπαϊκή Επιτροπή για τις περιπτώσεις κα¬ 
τά τις οποίες εκτιμά ότι τρίτη χώρα πληροί τις προϋποθέ¬ 
σεις του στοιχείου β' της παραγράφου 1 του άρθρου 16 
τις Οδηγίας 2005/60/ΕΚ. Όταν το Υπουργείο Οικονομι¬ 
κών ενημερώνεται από τα άλλα κράτη-μέλη, τις ΕΕΑ για 
εκτιμήσεις τους ότι τρίτη χώρα πληροί τις προϋποθέσεις 
του ανωτέρω άρθρου τις Οδηγίας 2005/60/ΕΚ ενημερώ¬ 
νει σχετικώς τις Αρμόδιες Αρχές, οι οποίες διαβιβάζουν 
τις ανωτέρω πληροφορίες στα υπόχρεα πρόσωπα, με ο¬ 
δηγίες για τον τρόπο διαχείρισης αυτών των πληροφο¬ 
ριών. Οι ως άνω εκτιμήσεις των άλλων κρατών-μελών 
δεν είναι δεσμευτικές.» 


4. Στο άρθρο 32 του ν. 3691/2008 η παράγραφος 6 α- 
ναριθμείται σε 7 και προστίθεται νέα παράγραφος 6 ως 
εξής: 

«6. Τα κράτη-μέλη ενημερώνουν το ένα το άλλο, τις Ε¬ 
ΕΑ στον βαθμό που απαιτείται για τους σκοπούς του πα¬ 
ρόντος νόμου και σύμφωνα με τις σχετικές διατάξεις 
των Κανονισμών (ΕΕ) 1093/2010, 1094/2010 και 
1095/2010, καθώς και την Επιτροπή, για τις περιπτώσεις 
κατά τις οποίες θεωρούν ότι τρίτη χώρα πληροί τις προϋ¬ 
ποθέσεις των παραγράφων 2,3 ή 4.» 

5. α) Η παρ. 2 του άρθρου 36 του ν. 3691/2008 αντικα¬ 
θίσταται ως εξής: 

«2. Ο Κεντρικός Συντονιστικός Φορέας ενημερώνει 
την Ευρωπαϊκή Επιτροπή, τα κράτη μέλη και τις ΕΕΑ 
σύμφωνα με τις σχετικές διατάξεις των Κανονισμών 
(ΕΕ) 1093/2010, 1094/2010 και 1095/2010 για τις περι¬ 
πτώσεις κατά τις οποίες η νομοθεσία τρίτης χώρας δεν 
επιτρέπει την εφαρμογή των μέτρων της παραγράφου 1 
και μπορεί να ληφθεί συντονισμένη δράση για την επί¬ 
τευξη λύσης». 

β) Στο άρθρο 36 του ν. 3691/2008 προστίθεται παρά¬ 
γραφος 4 ως εξής: 

«4. Με βάση τα εκτελεστικά μέτρα της παραγράφου 4 
του άρθρου 31 της Οδηγίας 2005/60/ΕΚ του Ευρωπαϊκού 
Κοινοβουλίου και Συμβουλίου, όπως τροποποιήθηκε από 
το άρθρο 8 (4β) της Οδηγίας 2010/78/ΕΕ του Ευρωπαϊ¬ 
κού Κοινοβουλίου και Συμβουλίου, οι Αρμόδιες Αρχές με 
αποφάσεις τους εξειδικεύουν και καθορίζουν κάθε λε¬ 
πτομέρεια και τεχνικό θέμα.» 

6. Στο άρθρο 41 του ν. 3691/2008 προστίθεται παρά¬ 
γραφος 5 ως εξής: 

«5. Με βάση τα εκτελεστικά μέτρα της παραγράφου 3 
του άρθρου 34 της Οδηγίας 2005/60/ΕΚ του Ευρωπαϊκού 
Κοινοβουλίου και Συμβουλίου, όπως τροποποιήθηκε από 
το άρθρο 8 (5) της Οδηγίας 2010/78/ΕΕ του Ευρωπαϊκού 
Κοινοβουλίου και Συμβουλίου, οι Αρμόδιες Αρχές με α¬ 
ποφάσεις τους εξειδικεύουν και καθορίζουν κάθε λεπτο¬ 
μέρεια και τεχνικό θέμα.» 

Άρθρο 117 

Τροποποίηση διατάξεων του ν. 2789/2000 
(άρθρο 1 Οδηγίας 2010/78/ΕΕ) 

1. Η παρ. 3 του άρθρου 6 του ν. 2789/2000 (Α' 21) α¬ 
ντικαθίσταται ως εξής: 

«3. Η Τράπεζα της Ελλάδος ειδοποιεί αμελλητί τα Η¬ 
μεδαπά Συστήματα, το Ευρωπαϊκό Συμβούλιο Συστημι- 
κού Κινδύνου και την Ευρωπαϊκή Αρχή Κινητών Αξιών 
και Αγορών (ΕΑΚΑΑ), που ιδρύθηκε με τον Κανονισμό 
(ΕΕ) αριθ. 1095/2010 του Ευρωπαϊκού Κοινοβουλίου και 
του Συμβουλίου (ί 331/84) για την έναρξη Διαδικασίας 
Αφερεγγυότητας συμμετέχοντος σε αυτά: 

α) όταν επιδίδεται σε αυτήν απόφαση δικαστηρίου ή 
διοικητικής αρχής, σύμφωνα με τα οριζόμενα στο άρθρο 
5 παράγραφο 1 του παρόντος, με την οποία αρχίζει δια¬ 
δικασία αφερεγγυότητας και 

β) όταν λαμβάνει ανακοίνωση από τις Αρμόδιες Αρχές, 
την Ευρωπαϊκή Κεντρική Τράπεζα ή την Ευρωπαϊκή Επι¬ 
τροπή για την έναρξη Διαδικασίας Αφερεγγυότητας 
Συμμετέχοντος σε Ημεδαπά Συστήματα.» 

2. Η παρ. 1 του άρθρου 10 του ν. 2789/2000 αντικαθί¬ 
σταται ως εξής: 

«1. Με την επιφύλαξη των διατάξεων του άρθρου 2 πε¬ 
ρίπτωση 1 του παρόντος, με απόφαση του Υπουργού Οι¬ 
κονομικών, ύστερα από εισήγηση του Διοικητή της Τρά- 

πεζας της Ελλάδος ή της Επιτροπής Κεφαλαιαγοράς, ως 
προς τα εποπτευόμενα ή επιβλεπόμενα από κάθε αρχή 
Συστήματα, ορίζονται τα Συστήματα «και οι οικείοι δια¬ 
χειριστές συστημάτων» που υπάγονται στις διατάξεις 
ταυ παρόντος νόμου. Η απόφαση αυτή, στην οποία συ- 
μπεριλαμβάνονται και τα Συστήματα του άρθρου 2 περί¬ 
πτωση 1, δημοσιεύεται στην Εφημερίδα της Κυβερνήσε- 
ως και κοινοποιείται αμελλητί στην Ευρωπαϊκή Αρχή Κι¬ 
νητών Αξιών και Αγορών.» 

ΜΕΡΟΣ Γ' 

ΕΝΣΩΜΑΤΩΣΗ ΟΔΗΓΙΑΣ 2010/73/ΕΕ 
Άρθρο 118 

Σκοπός των άρθρων 118 έως και 135 του παρόντος νό¬ 
μου είναι η προσαρμογή της νομοθεσίας στην Οδηγία 
2010/73/ΕΚ του Ευρωπαϊκού Κοινοβουλίου και του Συμ¬ 
βουλίου της 24ης Νοεμβρίου 2010 (1327, 11.12.2010), 
για την τροποποίηση των Οδηγιών 2003/71/ΕΚ, η οποία 
ενσωματώθηκε με το ν. 3401/2005 (Α' 257, σχετικά με 
το ενημερωτικό δελτίο που πρέπει να δημοσιεύεται κατά 
τη δημόσια προσφορά κινητών αξιών ή την εισαγωγή 
τους προς διαπραγμάτευση) και 2004/109/ΕΚ, η οποία 
ενσωματώθηκε με το ν. 3556/2007 (Α' 91, για την εναρ¬ 
μόνιση των προϋποθέσεων διαφάνειας αναφορικά με 
την πληροφόρηση σχετικά με εκδότες των οποίων οι κι¬ 
νητές αξίες έχουν εισαχθεί προς διαπραγμάτευση σε 
ρυθμιζόμενη αγορά). 

ΚΕΦΑΛΑΙΟ Α 

ΤΡΟΠΟΠΟΙΗΣΗ ΔΙΑΤΑΞΕΩΝ ΤΟΥ Ν. 3401/2005 
Άρθρο 119 

(άρθρο 1 Οδηγίας 2010/73/ΕΕ) 

1. Οι περιπτώσεις η' και θ' της παρ. 3 του άρθρου 1 
του ν. 3401/2005 (Α' 257) αντικαθίστανται ως εξής: 

«η) στις κινητές αξίες που περιλαμβάνονται σε προ¬ 
σφορά στην Ευρωπαϊκή Ενωση, εφόσον η συνολική αξία 
των προσφερόμενων κινητών αξιών είναι μικρότερη των 
πέντε εκατομμυρίων (5.000.000) ευρώ, όριο το οποίο υ¬ 
πολογίζεται σε περίοδο δώδεκα μηνών, 

θ) στις μη μετοχικές κινητές αξίες που εκδίδονται συ¬ 
νεχώς ή κατ’ επανάληψη από πιστωτικά ιδρύματα, εφό¬ 
σον η συνολική αξία της προσφοράς στην Ευρωπαϊκή Ε¬ 
νωση είναι μικρότερη των εβδομήντα πέντε εκατομμυ¬ 
ρίων (75.000.000) ευρώ, όριο το οποίο υπολογίζεται σε 
περίοδο δώδεκα μηνών, εφόσον γι’ αυτές τις κινητές α¬ 
ξίες συντρέχουν σωρευτικά οι παρακάτω προϋποθέσεις: 

αα) δεν είναι μειωμένης εξασφάλισης, μετατρέψιμες ή 
ανταλλάξιμες, 

ββ) δεν παρέχουν δικαίωμα εγγραφής ή απόκτησης 
άλλων κατηγοριών κινητών αξιών και 

γγ) δεν συνδέονται με παράγωγο μέσο.» 

2. Η παρ. 5 του άρθρου 1 του ν. 3401/2005 αντικαθί¬ 
σταται ως εξής: 

«5. Στις περιπτώσεις β' και δ' έως και θ' της παραγρά¬ 
φου 3, με απόφαση της Επιτροπής Κεφαλαιαγοράς μπορεί 
να καθορίζεται το ελάχιστο περιεχόμενο της πληροφόρη¬ 
σης σε σχέση με τις προσφερόμενες κινητές αξίες, τα μέ¬ 
σα διάχυσης πληροφόρησης, περιορισμοί σχετικά με την 
περαιτέρω διάθεση ή και την εισαγωγή αυτών των κινητών 
αξιών σε οργανωμένη αγορά, καθώς και κάθε σχετική με 
το παραπάνω θέμα αναγκαία λεπτομέρεια.» 


Άρθρο 120 

(άρθρο 1 Οδηγίας 2010/73/ΕΕ) 

1. Η παρ. 1 του άρθρου 2 του ν. 3401/2005 τροποποιεί¬ 
ται ως εξής: 

α) η περίπτωση α' αντικαθίσταται ως εξής: 

«α) "κινητές αξίες”: οι μεταβιβάσιμες κινητές αξίες, ό¬ 
πως ορίζονται στην παρ. 13 του άρθρου 2 του ν. 3606/ 
2007 (Α' 195) και τα μέσα της χρηματαγοράς, όπως ορί¬ 
ζονται στην παράγραφο 14 του άρθρου 2 του ίδιου νό¬ 
μου, που έχουν διάρκεια μεγαλύτερη των δώδεκα μη¬ 
νών.» 

β) η περίπτωση στ' αντικαθίσταται ως εξής: 

«στ' "ειδικοί επενδυτές”: φυσικά ή νομικά πρόσωπα τα 
οποία περιγράφονται στο άρθρο 6 του ν. 3606/2007, και 
φυσικά ή νομικά πρόσωπα που αντιμετωπίζονται, κατό¬ 
πιν αιτήσεώς τους, ως επαγγελματίες πελάτες, σύμφω¬ 
να με το άρθρο 7 του ίδιου νόμου, ή αναγνωρίζονται ως 
επιλέξιμοι αντισυμβαλλόμενοι σύμφωνα με το άρθρο 30 
του ίδιου νόμου, εκτός εάν έχουν ζητήσει να αντιμετωπί¬ 
ζονται ως ιδιώτες πελάτες. Οι Επιχειρήσεις Παροχής Ε¬ 
πενδυτικών Υπηρεσιών (ΕΠΕΥ) και τα πιστωτικά ιδρύμα¬ 
τα γνωστοποιούν την ταξινόμησή τους σε εκδότη δημό¬ 
σιας προσφοράς, κατόπιν αιτήσεώς του, με την επιφύλα¬ 
ξη της νομοθεσίας περί προστασίας των δεδομένων 
προσωπικού χαρακτήρα. Οι ΕΠΕΥ και τα πιστωτικά ιδρύ¬ 
ματα, που έχουν κατατάξει υφιστάμενους πελάτες ως ε- 
παγγελματίες πελάτες σύμφωνα με την παράγραφο 6 
του άρθρου 71 της Οδηγίας 2004/39/ΕΚ, το οποίο ενσω¬ 
ματώθηκε με τα άρθρα 6 και 7 του ν. 3606/2007, νομιμο¬ 
ποιούνται να θεωρούν αυτούς τους πελάτες ως ειδικούς 
επενδυτές.» 

γ) η περίπτωση ζ' καταργείται. 

δ) η περίπτωση η' αντικαθίσταται ως εξής: 

«η' “πιστωτικό ίδρυμα”: το πιστωτικό ίδρυμα κατά την 
έννοια της παρ. 1 του άρθρου 2 του ν. 3601/2007 (Α' 
178).» 

ε) η περίπτωση ια' αντικαθίσταται ως εξής: 

«(ια) “οργανωμένη αγορά”: η οργανωμένη αγορά όπως 
ορίζεται στην παράγραφο 10 του άρθρου 2 του ν. 3606/ 
2007.» 

στ) Μετά την περίπτωση ιζ' προστίθενται περιπτώσεις 
ιη' καιιθ' ως εξής: 

«ιη' “βασικές πληροφορίες”: ουσιαστικές και δεόντως 
διαρθρωμένες πληροφορίες που πρόκειται να παρασχε¬ 
θούν σε επενδυτές με σκοπό να τους δοθεί η δυνατότη¬ 
τα να κατανοήσουν τη φύση και τους κινδύνους του εκ¬ 
δότη, του εγγυητή και των προσφερόμενων σε αυτούς 
κινητών αξιών ή των εισηγμένων προς διαπραγμάτευση 
σε οργανωμένη αγορά κινητών αξιών λαμβάνοντας υπό¬ 
ψη και την περίπτωση β' της παραγράφου 2 του άρθρου 
5, προκειμένου να αποφασίσουν εάν θα επενδύσουν 
στις ως άνω κινητές αξίες. Με γνώμονα την προσφορά 
και τις σχετικές κινητές αξίες, οι βασικές πληροφορίες 
περιλαμβάνουν τα ακόλουθα στοιχεία: 

αα) σύντομη περιγραφή των κινδύνων που συνδέονται 
με τα ουσιώδη χαρακτηριστικά του εκδότη και οιουδήπο- 
τε εγγυητή, στα οποία περιλαμβάνονται τα στοιχεία ε¬ 
νεργητικού και παθητικού και της χρηματοοικονομικής 
θέσης τους, 

ββ) σύντομη περιγραφή του σχετικού κινδύνου και των 
βασικών χαρακτηριστικών της επένδυσης στις συγκεκρι¬ 
μένες κινητές αξίες, στα οποία περιλαμβάνονται δικαιώ¬ 
ματα που ενδεχομένως συνδέονται με αυτές, 
γγ) τους γενικούς όρους της προσφοράς, στους οποί- 

ους περιλαμβάνονται οι εκτιμώμενες δαπάνες που χρεώ¬ 
νονται στον επενδυτή από τον εκδότη ή τον προσφέρο- 
ντα, 

δδ) λεπτομέρειες για την εισαγωγή προς διαπραγμά¬ 
τευση, 

εε) τους λόγους πραγματοποίησης της προσφοράς και 
τους σκοπούς χρησιμοποίησης των εσόδων, 

ιθ) “εταιρεία με μειωμένη χρηματιστηριακή αξία”: εται¬ 
ρεία της οποίας οι κινητές αξίες είναι εισηγμένες σε ορ¬ 
γανωμένη αγορά, με μέση χρηματιστηριακή αξία χαμη¬ 
λότερη από εκατό εκατομμύρια (100.000.000) ευρώ με 
βάση τα στοιχεία στο τέλος κάθε έτους, για τα τρία τε¬ 
λευταία ημερολογιακά έτη.» 

2. Η παρ. 2 του άρθρου 2 του ν. 3401/2005 καταργείται. 

Άρθρο 121 

(άρθρο 1 οδηγίας 2010/73/ΕΕ) 

Το άρθρο 3 του ν. 3401/2005 αντικαθίσταται ως εξής: 

«Άρθρο 3 

Υποχρέωση δημοσίευσης ενημερωτικού δελτίου 

1. Με την επιφύλαξη της παραγράφου 2, δεν επιτρέπε¬ 
ται η δημόσια προσφορά κινητών αξιών στην Ελλάδα 
χωρίς την προηγούμενη δημοσίευση ενημερωτικού δελ¬ 
τίου. 

2. Δεν απαιτείται η δημοσίευση ενημερωτικού δελτίου 
στα ακόλουθα είδη προσφορών: 

α) προσφορά κινητών αξιών, η οποία απευθύνεται μό¬ 
νον σε ειδικούς επενδυτές, 

β) προσφορά κινητών αξιών, η οποία απευθύνεται σε 
λιγότερα από εκατό πενήντα (150) φυσικά ή νομικά πρό¬ 
σωπα ανά κράτος - μέλος, τα οποία δεν είναι ειδικοί ε¬ 
πενδυτές, 

γ) προσφορά κινητών αξιών, η οποία απευθύνεται σε 
επενδυτές οι οποίοι αποκτούν κινητές αξίες με συνολική 
αξία τουλάχιστον εκατό χιλιάδες (100.000) ευρώ ανά ε¬ 
πενδυτή, για κάθε επί μέρους προσφορά, 

δ) προσφορά κινητών αξιών, η ονομαστική αξία ανά 
μονάδα των οποίων ανέρχεται τουλάχιστον σε εκατό χι¬ 
λιάδες (100.000) ευρώ, 

ε) προσφορά κινητών αξιών, με συνολική αξία στην Ευ¬ 
ρωπαϊκή Ενωση μικρότερη από εκατό χιλιάδες (100.000) 
ευρώ, όριο το οποίο υπολογίζεται σε περίοδο δώδεκα 
μηνών. 

3. Εάν η διάθεση κινητών αξιών γίνεται μέσω Αναδο¬ 
χών ή Συμβούλων απαιτείται η έκδοση ενημερωτικού 
δελτίου, εφόσον η σχετική προσφορά δεν εμπίπτει στις 
περιπτώσεις της παραγράφου 2. 

4. Η μεταπώληση κινητών αξιών από Αναδόχους ή 
Συμβούλους, οι οποίες δεν έχουν αποτελέσει αντικείμε¬ 
νο προσφοράς της παραγράφου 2, θεωρείται ξεχωριστή 
προσφορά. 

5. Στις περιπτώσεις των παραγράφων 3 και 4, δεν α¬ 
παιτείται η έκδοση νέου ενημερωτικού δελτίου εφόσον 
διατίθεται ενημερωτικό δελτίο σε ισχύ σύμφωνα με το 
άρθρο 9 και ο εκδότης ή το πρόσωπο που είναι υπεύθυνο 
για τη σύνταξη του εν λόγω ενημερωτικού δελτίου συ- 
ναινεί εγγράφως στη χρήση του. 

6. Δεν επιτρέπεται η αρχική εισαγωγή κινητών αξιών 
για διαπραγμάτευση σε οργανωμένη αγορά που βρίσκε¬ 
ται ή λειτουργεί στην Ελλάδα χωρίς την προηγούμενη 
δημοσίευση ενημερωτικού δελτίου.» 


Άρθρο 122 

(άρθρο 1 Οδηγίας 2010/73/ΕΕ) 

Το άρθρο 4 του ν. 3401/2005 τροποποιείται ως εξής: 

1. Η παρ. 1 του άρθρου 4 του ν. 3401/2005 τροποποιεί¬ 
ται ως εξής: 

α) Το πρώτο εδάφιο της παρ. 1 του άρθρου 4 του ν, 
3401/2005 τροποποιείται ως εξής: 

«1. Δεν απαιτείται η δημοσίευση ενημερωτικού δελτί¬ 
ου για τη δημόσια προσφορά:» 

β) Οι περιπτώσεις γ', δ' και ε' της παραγράφου 1 α¬ 
ντικαθίστανται ως εξής: 

«γ) κινητών αξιών που προσφέρονται, διανέμονται ή 
πρόκειται να διανεμηθούν λόγω συγχώνευσης ή διάσπα¬ 
σης, εφόσον καθίσταται διαθέσιμο στο κοινό και γνω¬ 
στοποιείται στην Επιτροπή Κεφαλαιαγοράς έντυπο που 
περιέχει πληροφορίες ισοδύναμες με εκείνες του ενημε¬ 
ρωτικού δελτίου, 

(δ) μετοχών που καταβλήθηκαν σε υφιστάμενους με¬ 
τόχους έναντι μερισμάτων, οι οποίες είναι της ίδιας κα¬ 
τηγορίας με εκείνες για τις οποίες καταβάλλεται το μέρι¬ 
σμα, εφόσον καθίσταται διαθέσιμο στο κοινό και γνω¬ 
στοποιείται στην Επιτροπή Κεφαλαιαγοράς έντυπο που 
περιέχει πληροφορίες για τον αριθμό και το είδος αυτών 
των μετοχών, καθώς και αναφορά στους λόγους και 
τους όρους της προσφοράς, 

(ε) κινητών αξιών που προσφέρονται, διανέμονται ή 
πρόκειται να διανεμηθούν από εργοδότη ή από συνδεδε- 
μένη με αυτόν επιχείρηση κατά την έννοια του άρθρου 
42ε του κ.ν. 2190/1920 σε νυν ή πρώην μέλη του διοικη¬ 
τικού συμβουλίου ή υπαλλήλους, υπό την προϋπόθεση 
ότι ο εκδότης έχει τα κεντρικά γραφεία του ή την κατα¬ 
στατική του έδρα σε κράτος - μέλος της Ευρωπαϊκής Ε¬ 
νωσης και εφόσον καθίσταται διαθέσιμο στο κοινό και 
γνωστοποιείται στην Επιτροπή Κεφαλαιαγοράς έντυπο 
που περιέχει πληροφορίες για τον αριθμό και το είδος 
αυτών των κινητών αξιών, καθώς και αναφορά στους λό¬ 
γους και τους όρους της προσφοράς. 

Το προηγούμενο εδάφιο εφαρμόζεται και για εταιρεία 
εγκατεστημένη εκτός κράτους - μέλους της Ευρωπαϊκής 
Ενωσης, οι κινητές αξίες της οποίας είναι εισηγμένες, 
είτε σε οργανωμένη αγορά, είτε σε χρηματιστηριακή α¬ 
γορά τρίτης χώρας. Στην τελευταία περίπτωση, η εξαίρε¬ 
ση ισχύει υπό την προϋπόθεση ότι επαρκείς πληροφο¬ 
ρίες, συμπεριλαμβανομένου του εντύπου της περίπτω¬ 
σης ε ', είναι διαθέσιμες σε γλώσσα ευρέως διαδεδομέ¬ 
νη στον διεθνή χρηματοοικονομικό τομέα και η Ευρω¬ 
παϊκή Επιτροπή έχει εκδώσει απόφαση ισοδυναμίας, ό¬ 
σον αφορά την κατά περίπτωση συγκεκριμένη χρηματι¬ 
στηριακή αγορά τρίτης χώρας. Αν δεν έχει εκδοθεί από¬ 
φαση ισοδυναμίας, η Επιτροπή Κεφαλαιαγοράς μπορεί 
να υποβάλει ερώτημα προς την Ευρωπαϊκή Επιτροπή, αν 
αυτή θεωρεί το νομικό και εποπτικό πλαίσιο της τρίτης 
χώρας ισοδύναμο με τις Οδηγίες: ί) Οδηγία 2003/6/ΕΚ 
του Ευρωπαϊκού Κοινοβουλίου και του Συμβουλίου, της 
28ης Ιανουάριου 2003, που ενσωματώθηκε με το ν. 3340/ 
2005 (Α’ 112), για τις πράξεις προσώπων που κατέχουν 
εμπιστευτικές πληροφορίες και τις πράξεις χειραγώγη¬ 
σης της αγοράς (κατάχρηση αγοράς), ϋ) Οδηγία 2004/39/ 
ΕΚ του Ευρωπαϊκού Κοινοβουλίου και του Συμβουλίου, 
της 21ης Απριλίου 2004, που ενσωματώθηκε με το ν. 
3606/2007 (Α' 195), για τις αγορές χρηματοπιστωτικών 
μέσων, για την τροποποίηση των Οδηγιών 85/611/ΕΟΚ 
και 93/6/ΕΟΚ του Συμβουλίου και της Οδηγίας 2000/12/ 



6004 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΚ του Ευρωπαϊκού Κοινοβουλίου και του Συμβουλίου 
και για την κατάργηση της Οδηγίας 93/22/ΕΟΚ του Συμ¬ 
βουλίου, ίϋ) Οδηγία 2004/109/ΕΚ του Ευρωπαϊκού Κοινο¬ 
βουλίου και του Συμβουλίου, της 15ης Δεκεμβρίου 2004, 
που ενσωματώθηκε με το ν. 3556/2007 (Α' 91), για την ε¬ 
ναρμόνιση των προϋποθέσεων διαφάνειας αναφορικά με 
την πληροφόρηση σχετικά με εκδότες των οποίων οι κι¬ 
νητές αξίες έχουν εισαχθεί προς διαπραγμάτευση σε 
ρυθμιζόμενη αγορά και ϊν) Οδηγία 2010/73/ΕΚ, η οποία 
ενσωματώνεται με το νόμο αυτό. Η Επιτροπή Κεφαλαια¬ 
γοράς απαιτεί, επίσης, πληροφορίες ως προς το εάν η 
συγκεκριμένη αγορά της τρίτης χώρας υπόκειται σε απο¬ 
τελεσματική εποπτεία.» 

2. Η περίπτωση δ' της παραγράφου 2 αντικαθίσταται 
ως εξής: 

«δ) κινητών αξιών που προσφέρονται, διανέμονται ή 
πρόκειται να διανεμηθούν λόγω συγχώνευσης ή διάσπα¬ 
σης, εφόσον διατίθεται στο κοινό και γνωστοποιείται 
στην Επιτροπή Κεφαλαιαγοράς έντυπο, το οποίο περιέ¬ 
χει πληροφορίες ισοδύναμες με εκείνες του ενημερωτι¬ 
κού δελτίου.» 

Άρθρο 123 

(άρθρο 1 Οδηγίας 2010/73/ΕΕ) 

Το άρθρο 5 του ν. 3401/2005 τροποποιείται ως εξής: 

1. Οι παράγραφοι 1,2 και 3 αντικαθίστανται ως εξής: 

«1. Το ενημερωτικό δελτίο περιέχει πληροφορίες για 

τον εκδότη και τις κινητές αξίες που αποτελούν το αντι¬ 
κείμενο δημόσιας προσφοράς ή εισαγωγής προς δια¬ 
πραγμάτευση σε οργανωμένη αγορά. Περιλαμβάνει, επί¬ 
σης, περιληπτικό σημείωμα, το οποίο, με συνοπτικό τρό¬ 
πο και με διατύπωση σε μη τεχνική γλώσσα, παρέχει βα¬ 
σικές πληροφορίες στη γλώσσα στην οποία συντάχθηκε 
αρχικά το ενημερωτικό δελτίο. Η μορφή και το περιεχό¬ 
μενο του περιληπτικού σημειώματος του ενημερωτικού 
δελτίου παρέχουν, σε συνδυασμό με το ενημερωτικό 
δελτίο, τις βασικές πληροφορίες των σχετικών κινητών 
αξιών και άλλες κατάλληλες πληροφορίες για τα ουσιώ¬ 
δη στοιχεία των κινητών αξιών με σκοπό την παροχή 
βοήθειας στους επενδυτές όταν αυτοί εξετάζουν εάν θα 
επενδύσουν στις αξίες αυτές. 

2. Το περιληπτικό σημείωμα συντάσσεται σε κοινή τυ¬ 
ποποιημένη μορφή για να διευκολύνεται η δυνατότητα 
σύγκρισής του με περιληπτικά σημειώματα παρόμοιων 
κινητών αξιών. Το περιληπτικό σημείωμα περιέχει, επί¬ 
σης, προειδοποίηση ότι: 

α) πρέπει να θεωρείται ως εισαγωγή του ενημερωτι¬ 
κού δελτίου, 

β) ο επενδυτής πρέπει να βασίζει οποιαδήποτε απόφα¬ 
σή του για επένδυση σε κινητές αξίες στην εξέταση του 
ενημερωτικού δελτίου στο σύνολό ταυ, και 

γ) στα πρόσωπα εκείνα που υπέβαλαν το περιληπτικό 
σημείωμα, συμπεριλαμβανομένης οποιοσδήποτε μετά¬ 
φρασής του και αποφάσισαν την κοινοποίησή του, σύμ¬ 
φωνα με το άρθρο 18, αποδίδεται ευθύνη μόνο εφόσον 
το εν λόγω σημείωμα είναι παραπλανητικό, ανακριβές ή 
δεν παρουσιάζει συνάφεια όταν διαβάζεται σε συνδυα¬ 
σμό με τα υπόλοιπα μέρη του ενημερωτικού δελτίου. 

Οταν το ενημερωτικό δελτίο αφορά την εισαγωγή 
προς διαπραγμάτευση σε οργανωμένη αγορά μη μετοχι¬ 
κών κινητών αξιών ονομαστικής αξίας ανά μονάδα του¬ 
λάχιστον εκατό χιλιάδων (100.000) ευρώ, δεν υφίσταται 
υποχρέωση διάθεσης περιληπτικού σημειώματος. 

3. Ο εκδότης, ο προσφέρων ή το πρόσωπο που ζητεί 


την εισαγωγή προς διαπραγμάτευση σε οργανωμένη α¬ 
γορά μπορεί να καταρτίζει το ενημερωτικό δελτίο ως ενι¬ 
αίο έγγραφο ή υπό μορφή χωριστών εγγράφων. Το ενη¬ 
μερωτικό δελτίο που απαρτίζεται από χωριστά έγγραφα 
περιλαμβάνει το έγγραφο αναφοράς, το σημείωμα κινη¬ 
τών αξιών και το περιληπτικό σημείωμα. Το έγγραφο α¬ 
ναφοράς περιέχει τις πληροφορίες που αφορούν τον εκ¬ 
δότη. Το σημείωμα κινητών αξιών περιέχει τις πληροφο¬ 
ρίες για τις κινητές αξίες που αποτελούν το αντικείμενο 
δημόσιας προσφοράς ή εισαγωγής προς διαπραγμάτευ¬ 
ση σε οργανωμένη αγορά.» 

2. Η παράγραφος 4 καταργείται. 

3. Η παράγραφος 6 αντικαθίσταται ως εξής: 

«6. Το βασικό ενημερωτικό δελτίο περιλαμβάνει όλες 
τις πληροφορίες οι οποίες σχετίζονται με τον εκδότη και 
τις κινητές αξίες που πρόκειται να αποτελόσουν αντικεί¬ 
μενο δημόσιας προσφοράς ή εισαγωγής για διαπραγμά¬ 
τευση σε οργανωμένη αγορά, καθώς και τους τελικούς 
όρους της προσφοράς. 

Αν οι τελικοί όροι της προσφοράς δεν περιλαμβάνο¬ 
νται στο βασικό ενημερωτικό δελτίο ή σε συμπλήρωμα 
αυτού, οι τελικοί όροι υποβάλλονται από τον εκδότη 
στην Επιτροπή Κεφαλαιαγοράς στην περίπτωση που η 
Ελλάδα είναι το κράτος - μέλος καταγωγής του ή γνω¬ 
στοποιείται από αυτόν στην εποπτική αρχή του κράτους 
- μέλους υποδοχής και τίθενται στη διάθεση των επενδυ¬ 
τών το συντομότερο δυνατό και εφόσον είναι εφικτό, 
πριν από την έναρξη της δημόσιας προσφοράς ή την ει¬ 
σαγωγή προς διαπραγμάτευση. Οι τελικοί όροι περιέ¬ 
χουν μόνον πληροφορίες που έχουν σχέση με το σημεί¬ 
ωμα κινητών αξιών και δεν χρησιμοποιούνται για τη συ¬ 
μπλήρωση του βασικού ενημερωτικού δελτίου. Στις περι¬ 
πτώσεις αυτές εφαρμόζονται οι διατάξεις του πρώτου ε¬ 
δαφίου της παραγράφου 1 του άρθρου 8.» 

Άρθρο 124 

(άρθρο 1 Οδηγίας 2010/73/ΕΕ) 

Στο άρθρο 6 του ν. 3401/2005 προστίθεται παράγρα¬ 
φος 5 ως εξής: 

«5. Με την επιφύλαξη της περίπτωσης γ' της παρα¬ 
γράφου 2 του άρθρου 5, τα ανωτέρω πρόσωπα ευθύνο- 
νται για το περιεχόμενο του περιληπτικού σημειώματος, 
συμπεριλαμβανομένης οποιοσδήποτε μετάφρασής του, 
μόνο εάν το εν λόγω σημείωμα είναι παραπλανητικό, α¬ 
νακριβές ή ασυνεπές ή δεν παρέχει, όταν διαβάζεται μα¬ 
ζί με τα άλλα μέρη του ενημερωτικού δελτίου, βασικές 
πληροφορίες για να βσηθούνται οι επενδυτές όταν εξε¬ 
τάζουν εάν θα επενδύσουν σε αυτές τις κινητές αξίες. 
Το περιληπτικό σημείωμα περιέχει σαφή προειδοποίηση 
προς τον σκοπό αυτόν.» 

Άρθρο 125 

(άρθρο 1 Οδηγίας 2010/73/ΕΕ) 

Το άρθρο 7 του ν. 3401/2005 αντικαθίσταται ως εξής: 

«Αρθρο 7 

Ελάχιστες πληροφορίες και μορφή των δελτίων 

Οι ελάχιστες πληροφορίες που πρέπει να περιλαμβάνο¬ 
νται στο ενημερωτικό δελτίο και στο βασικό ενημερωτικό 
δελτίο και η μορφή των δελτίων αυτών ορίζονται στα άρθρα 
3 έως και 26 του Κανονισμού της Επιτροπής (ΕΚ) αριθ. 
809/2004 (ί 149,30.4.2004), όπως κάθε φορά ισχύει.» 

Άρθρο 126 

(άρθρο 1 Οδηγίας 2010/73/ΕΕ) 

Στο άρθρο 8 του ν. 3401/2005 προστίθεται παράγρα¬ 
φος 6 ως εξής: 

«6. Όταν οι κινητές αξίες είναι εγγυημένες από κρά¬ 
τος - μέλος, ο εκδότης, ο προσφέρων ή το πρόσωπο που 
ζητεί την εισαγωγή προς διαπραγμάτευση σε οργανωμέ¬ 
νη αγορά, δικαιούται να παραλείπει, κατά τη σύνταξη ε¬ 
νημερωτικού δελτίου σύμφωνα με την παράγραφο 4 του 
άρθρου 1, πληροφορίες σχετικά με τον εγγυητή.» 

Άρθρο 127 

(άρθρο 1 Οδηγίας 2010/73/ΕΕ) 

1. Οι παράγραφοι 1 και 4 του άρθρου 9 του ν. 3401/ 
2005 αντικαθίστανται ως εξής: 

«1. Το ενημερωτικό δελτίο για δημόσια προσφορά ή ει¬ 
σαγωγή για διαπραγμάτευση σε οργανωμένη αγορά ισχύ¬ 
ει για δώδεκα μήνες από την έγκρισή του από την Επιτρο¬ 
πή Κεφαλαιαγοράς, υπό την προϋπόθεση ότι συμπληρώ¬ 
νεται, εφόσον απαιτείται, σύμφωνα με το άρθρο 16.» 

«4. Το έγγραφο αναφοράς της παραγράφου 3 του άρ¬ 
θρου 5, το οποίο έχει ήδη υποβληθεί και εγκριθεί από την 
Επιτροπή Κεφαλαιαγοράς, ισχύει για περίοδο δώδεκα 
μηνών από την έγκρισή του, υπό την προϋπόθεση ότι συ¬ 
μπληρώνεται, εφόσον απαιτείται, σύμφωνα με το άρθρο 
16. Το έγγραφο αναφοράς, επικαιροποιημένο σύμφωνα 
με την παράγραφο 2 του άρθρου 12 ή το άρθρο 16, συ- 
νοδευόμενο από το σημείωμα κινητών αξιών και το περι¬ 
ληπτικό σημείωμα, θεωρούνται ότι συνιστούν ισχύον ε¬ 
νημερωτικό δελτίο.» 

2. Το άρθρο ΙΟτου ν. 3401/2005 καταργείται. 

Άρθρο 126 

(άρθρο 1 Οδηγίας 2010/73/ΕΕ) 

1. Οι παράγραφοι 1 και 3 του άρθρου 11 του ν. 3401/ 
2005 αντικαθίστανται ως εξής: 

«1. Επιτρέπεται η ενσωμάτωση πληροφοριών στο ενη¬ 
μερωτικό δελτίο μέσω παραπομπής σε ένα ή περισσότε¬ 
ρα προηγουμένως ή ταυτοχρόνως δημοσιευθέντα έγ¬ 
γραφα, τα οποία εγκρίθηκαν ή υποβλήθηκαν για έγκριση 
στην Επιτροπή Κεφαλαιαγοράς σύμφωνα με τον παρό¬ 
ντα νόμο ή/και το ν. 3556/2007, όπως ισχύουν. Οι πληρο¬ 
φορίες αυτές πρέπει να είναι οι πλέον πρόσφατες που έ¬ 
χει στη διάθεσή του ο εκδότης. Στο περιληπτικό σημείω¬ 
μα δεν ενσωματώνονται πληροφορίες μέσω παραπο¬ 
μπής.» 

«3. Οι πληροφορίες που μπορούν να ενσωματωθούν 
δια παραπομπής καθορίζονται στο άρθρο 28 του Κανονι¬ 
σμού της Επιτροπής (ΕΚ) αριθ. 809/2004 (|_ 149, 
30.4.2004), όπως κάθε φορά ισχύει.» 

2. α) Το τελευταίο εδάφιο της παρ. 1 του άρθρου 12 
του ν. 3401/2005 καταργείται. 

β) Η παρ. 2 του άρθρου 12 του ν. 3401/2005 αντικαθί¬ 
σταται ως εξής: 

«2. Στην περίπτωση αυτή, το σημείωμα κινητών αξιών 
παρέχει πληροφορίες που θα έπρεπε κανονικά να περι¬ 
λαμβάνονται στο έγγραφο αναφοράς, εφόσον έχει ε- 
πέλθει σημαντική αλλαγή ή πρόσφατη εξέλιξη από την 
έγκριση της τελευταίας έκδοσης του εν λόγω εγγράφου 
αναφοράς, η οποία αλλαγή ή εξέλιξη είναι δυνατόν να ε¬ 
πηρεάσει την αξιολόγηση του εκδότη και των κινητών α¬ 
ξιών από τους επενδυτές, εκτός εάν οι πληροφορίες αυ¬ 


τές παρέχονται σε συμπλήρωμα σύμφωνα με το άρθρο 
16. Το σημείωμα κινητών αξιών και το περιληπτικό σημεί¬ 
ωμα υποβάλλονται για έγκριση χωριστά.» 

3. α) Η περίπτωση α' της παρ. 1 του άρθρου 14 του ν. 
3401/2005 τροποποιείται ως εξής: 

«α) στις περιπτώσεις που οι κινητές αξίες προσφέρα- 
νται με δικαίωμα προτίμησης, το ενημερωτικό δελτίο κα¬ 
θίσταται διαθέσιμο στο κοινό το αργότερο μέχρι την τε¬ 
λευταία εργάσιμη ημέρα πριν την αποκοπή του δικαιώμα¬ 
τος προτίμησης.» 

β) Η περίπτωση γ' της παρ. 2 του άρθρου 14 του ν. 
3401/2005 τροποποιείται ως εξής: 

«γ) σε ηλεκτρονική μορφή στην ιστοσελίδα του εκδό¬ 
τη ή, εφόσον υφίσταται, στην ιστοσελίδα των Αναδοχών 
ή Συμβούλων που διαθέτουν ή πωλούν τις κινητές αξίες, 
με την προϋπόθεση ότι στην δεύτερη περίπτωση υπάρ¬ 
χει ρητή αναφορά στην ιστοσελίδα του εκδότη για ανάρ¬ 
τηση του ενημερωτικού δελτίου στην ιστοσελίδα των Α- 
ναδόχων ή Συμβούλων. 

γ) Το τελευταίο εδάφιο της παρ. 2 του άρθρου 14 του 
ν. 3401/2005 αντικαθίσταται ως εξής: 

«Η δημοσίευση με τα μέσα της περίπτωσης γ' είναι υ¬ 
ποχρεωτική εάν ο εκδότης ή τα πρόσωπα που είναι υ¬ 
πεύθυνα για τη σύνταξη του ενημερωτικού δελτίου δη¬ 
μοσιεύουν το ενημερωτικό δελτίο με τα μέσα που προ- 
βλέπονται στις περιπτώσεις Α' ή β'.» 

δ) Η παρ. 8 του άρθρου 14 του ν. 3401/2005 αντικαθί¬ 
σταται ως εξής: 

«8. Οι λεπτομέρειες εφαρμογής των οριζομένων στις 
παραγράφους 1 έως και 4 του άρθρου αυτού ρυθμίζονται 
στα άρθρα 29 έως και 33 του Κανονισμού (ΕΚ) 809/2004, 
όπως κάθε φορά ισχύει.» 

Άρθρο 129 

(άρθρο 1 Οδηγίας 2010/73/ΕΕ) 

1. Η παρ. 7 του άρθρου 15 του ν. 3401/2005 αντικαθί¬ 
σταται ως εξής: 

«7. Οι λεπτομέρειες που αφορούν τη δημοσιοποίηση 
των διαφημίσεων που αναγγέλλουν την πρόθεση δημό¬ 
σιας προσφοράς κινητών αξιών ή την εισαγωγή για δια¬ 
πραγμάτευση σε οργανωμένη αγορά ρυθμίζονται στο 
άρθρο 34 του Κανονισμού (ΕΚ) 809/2004, όπως κάθε φο¬ 
ρά ισχύει.» 

2. Οι παράγραφοι 1 και 3 του άρθρου 16 του ν. 3401/ 
2005 αντικαθίσταται ως εξής: 

«1. Κάθε νέο σημαντικό στοιχείο, ουσιώδης ανακρί¬ 
βεια ή ουσιώδες σφάλμα σχετικά με τις πληροφορίες 
που περιέχονται στο ενημερωτικό δελτίο, που μπορεί να 
επηρεάσει την αξιολόγηση των κινητών αξιών και το ο¬ 
ποίο ανακύπτει ή διαπιστώνεται κατά το χρόνο που με¬ 
σολαβεί από την έγκριση του ενημερωτικού δελτίου έως 
την οριστική λήξη της δημόσιας προσφοράς ή, ανάλογα 
με την περίπτωση, την έναρξη της διαπραγμάτευσης σε 
οργανωμένη αγορά, όποια από τις δύο περιπτώσεις είναι 
μεταγενέστερη, αναφέρεται σε συμπλήρωμα του ενημε¬ 
ρωτικού δελτίου. 

3. Εάν το ενημερωτικό δελτίο σχετίζεται με δημόσια 
προσφορά κινητών αξιών, επενδυτές οι οποίοι έχουν ήδη 
συμφωνήσει να αγοράσουν τις κινητές αξίες ή να εγγρα- 
φούν πριν από τη δημοσίευση του συμπληρώματος, έ¬ 
χουν το δικαίωμα, το οποίο πρέπει να ασκηθεί εντός δύο 
εργάσιμων ημερών από τη δημοσίευση του συμπληρώ¬ 
ματος, να υπαναχωρήσουν από την αγορά ή την εγγρα¬ 
φή, εφόσον το νέο σημαντικό στοιχείο, ουσιώδης ανα- 

κρίβεια ή ουσιώδες σφάλμα, τα οποία αναφέρονται στην 
παράγραφο 1, προέκυψε πριν από την οριστική λήξη της 
δημόσιας προσφοράς και την παράδοση των κινητών α¬ 
ξιών. Εάν το ενημερωτικό δελτίο σχετίζεται με δημόσια 
προσφορά κινητών αξιών και οι κινητές αξίες εισάγονται 
σε οργανωμένη αγορά, καθώς και σε κάθε άλλη περί¬ 
πτωση που οι κινητές αξίες υπόκεινται, σύμφωνα με το 
δίκαιο που τις διέπει, σε καταχώριση σε λογιστική μορ¬ 
φή, ύστερα από αποϋλοποίηση ή ακινητοποίηση, ως πα¬ 
ράδοση νοείται η κατανομή τους (αΙΙοΙπίθηΙ) που πραγμα¬ 
τοποιείται με την καταγραφή τους στο σχετικό αρχείο 
του εκδότη ή του προσφέροντος και την καταχώρισή 
τους στο αντίστοιχο ηλεκτρονικό σύστημα καταχώρισης, 
ή ηλεκτρονικό μητρώο, όπως αυτή διενεργείται κάθε φο¬ 
ρά, σύμφωνα με τις εκάστοτε ισχύουσες διατάξεις και 
τους κανόνες του εν λόγω συστήματος ή μητρώου. Η πε¬ 
ρίοδος υπαναχώρησης μπορεί να παρατείνεται από τον 
εκδότη ή τον προσφέροντα. Η τελική ημερομηνία για το 
δικαίωμα υπαναχώρησης πρέπει να αναφέρεται στο συ¬ 
μπλήρωμα του ενημερωτικού δελτίου.» 

Άρθρο 130 

(άρθρο 1 Οδηγίας 2010/73/ΕΕ) 

1. Στο τέλος της παρ. 1 του άρθρου 18 του ν. 3401/ 
2005 προστίθεται εδάφιο ως εξής: 

«Ταυτόχρονα με την γνωστοποίηση στην αρμόδια αρ¬ 
χή του κράτους - μέλους υποδοχής, το πιστοποιητικό έ¬ 
γκρισης γνωστοποιείται επίσης στον εκδότη και στο 
πρόσωπο που είναι υπεύθυνο για τη σύνταξη του ενημε¬ 
ρωτικού δελτίου.» 

2. Η παρ. 5 του άρθρου 19 του ν. 3401/2005 αντικαθί¬ 
σταται ως εξής: 

«5. Το ενημερωτικό δελτίο συντάσσεται είτε σε γλώσ¬ 
σα αποδεκτή από τις Αρμόδιες Αρχές των κρατών μελών 
καταγωγής και υποδοχής, είτε σε γλώσσα ευρέως διαδε¬ 
δομένη στο διεθνή χρηματοοικονομικό τομέα, κατ' επι¬ 
λογή του εκδότη, του προσφέροντος, ή του προσώπου 
που αιτείται την εισαγωγή για διαπραγμάτευση, εάν η 
Ελλάδα είναι κράτος - μέλος καταγωγής και επιδιώκεται 
εισαγωγή για διαπραγμάτευση σε οργανωμένη αγορά μη 
μετοχικών κινητών αξιών με ονομαστική αξία ανά μονά¬ 
δα τουλάχιστον εκατό χιλιάδες (100.000) ευρώ.» 

Άρθρο 131 

(άρθρο 1 Οδηγίας 2010/73/ΕΕ) 

Η παρ. 1 του άρθρου 21 του ν. 3401/2005 αντικαθίστα¬ 
ται ως εξής: 

«1. Η Επιτροπή Κεφαλαιαγοράς είναι η αρμόδια αρχή 
για την εφαρμογή του νόμου αυτού και εποπτεύει την 
τήρηση των υποχρεώσεων που απορρέουν από τις δια¬ 
τάξεις του και τις διατάξεις του Κανονισμού (ΕΚ) 
809/2004, όπως κάθε φορά ισχύει. Με απόφαση της Επι¬ 
τροπής Κεφαλαιαγοράς δύναται να λαμβάνεται και κάθε 
αναγκαίο συμπληρωματικό μέτρο για την εφαρμογή των 
παραπάνω διατάξεων.» 

ΚΕΦΑΛΑΙΟ Β' 

ΤΡΟΠΟΠΟΙΗΣΗ ΤΠΝ ΔΙΑΤΑΞΕΩΝ ΤΟΥ Ν. 3556/2007 

Άρθρο 132 

(άρθρο 2 Οδηγίας 2010/73/ΕΕ) 

Το δεύτερο εδάφια της υποπερίπτωσης αα' της περί¬ 


πτωσης η' της παρ. 1 του άρθρου 3 του ν. 3556/2007 (Α' 
91) αντικαθίσταται ως εξής: 

«- όταν ο εκδότης έχει συσταθεί σε τρίτη χώρα, το 
κράτος - μέλος που ορίζεται σύμφωνα με την διαδικασία 
της υποπερίπτωσης ββ' της περίπτωσης ιδ' της παρ. 1 
του άρθρου 2 του ν, 3401/2005 (Α' 257).». 

Άρθρο 133 

(άρθρο 2 Οδηγίας 2010/73/ΕΕ) 

1. Στην περίπτωση β' της παρ. 1 του άρθρου 8 του ν. 
3556/2007 οι λέξεις «πενήντα χιλιάδες (50.000) ευρώ» 
αντικαθίσταται από τις λέξεις «εκατό χιλιάδες (100.000) 
ευρώ». 

2. Στην παρ. 1 του άρθρου 8 του ν. 3556/2007 προστί¬ 
θεται περίπτωση (γ) ως εξής: 

«γ) σε εκδότες που έχουν εκδώσει αποκλειστικά χρε¬ 
ωστικούς τίτλους των οποίων η ανά μονάδα ονομαστική 
αξία είναι τουλάχιστον πενήντα χιλιάδες (50.000) ευρώ 
ή, στην περίπτωση χρεωστικών τίτλων σε άλλο νόμισμα 
εκτός του ευρώ, των οποίων η αντίστοιχη ανά μονάδα ο¬ 
νομαστική αξία, την ημερομηνία της έκδοσης είναι ισο¬ 
δύναμη με πενήντα χιλιάδες (50.000) ευρώ τουλάχιστον, 
και υπό την προϋπόθεση ότι οι τίτλοι αυτοί, σε ευρώ ή 
άλλο νόμισμα, είναι εισηγμένοι προς διαπραγμάτευση 
σε οργανωμένη αγορά στην Ευρωπαϊκή Ενωση πριν από 
τις 31 Δεκεμβρίου 2010, για όσο χρονικό διάστημα οι 
χρεωστικοί τίτλοι είναι σε κυκλοφορία.» 

Άρθρο 134 

(άρθρο 2 Οδηγίας 2010/73/ΕΕ) 

1. Στην παρ. 5 του άρθρου 17 του ν. 3556/2007 οι λέ¬ 
ξεις σε «πενήντα χιλιάδες (50.000) ευρώ» αντικαθίστα¬ 
ται από τις λέξεις «εκατό χιλιάδες (100.000) ευρώ». 

2. Στο τέλος της παρ. 5 του άρθρου 17 του ν. 3556/ 
2007 προστίθεται εδάφιο ως εξής: 

«Το δικαίωμα επιλογής του εκδότη που αναφέρεται 
στο πρώτο εδάφιο ισχύει επίσης όσον αφορά τους κατό¬ 
χους χρεωστικών τίτλων των οποίων η ονομαστική αξία 
ανά μονάδα είναι τουλάχιστον πενήντα χιλιάδες 
(50.000) ευρώ ή, στην περίπτωση χρεωστικών τίτλων σε 
άλλο νόμισμα εκτός του ευρώ, των οποίων η αντίστοιχη 
ανά μονάδα ονομαστική αξία την ημερομηνία της έκδο¬ 
σης είναι ισοδύναμη με πενήντα χιλιάδες (50.000) ευρώ 
τουλάχιστον, υπό την προϋπόθεση ότι οι τίτλοι αυτοί, σε 
ευρώ ή σε άλλο νόμισμα, είναι εισηγμένοι προς διαπραγ¬ 
μάτευση σε οργανωμένη αγορά στην Ευρωπαϊκή Ενωση 
πριν από τις 31 Δεκεμβρίου 2010, για όσο χρονικό διά¬ 
στημα οι χρεωστικοί τίτλοι είναι σε κυκλοφορία, υπό την 
προϋπόθεση ότι όλες οι διευκολύνσεις και οι πληροφο¬ 
ρίες που είναι αναγκαίες για να καταστεί δυνατή η άσκη¬ 
ση των δικαιωμάτων των κατόχων χρεωστικών τίτλων εί¬ 
ναι διαθέσιμες στο κράτος - μέλος που επιλέγει ο εκδό¬ 
της.» 

Άρθρο 135 

(άρθρο 2 παρ. 4 Οδηγίας 2010/73/ΕΕ) 

Η παρ. 6 του άρθρου 20 του ν. 3556/2007 αντικαθίστα¬ 
ται ως εξής: 

«6. Κατά παρέκκλιση από τις παραγράφους 1 έως και 
4, σε περίπτωση χρεωστικών τίτλων εισηγμένων σε ορ¬ 
γανωμένη αγορά κράτους - μέλους και των οποίων η ο¬ 
νομαστική αξία ανά μονάδα ανέρχεται σε τουλάχιστον 

εκατό χιλιάδες (100.000) ευρώ ή, στην περίπτωση χρεω¬ 
στικών τίτλων σε άλλο νόμισμα εκτός του ευρώ, των ο¬ 
ποίων η αντίστοιχη ονομαστική αξία ανά μονάδα την η¬ 
μερομηνία της έκδοσης είναι ισοδύναμη με εκατό χιλιά¬ 
δες (100.000) ευρώ τουλάχιστον, οι ρυθμιζόμενες πλη¬ 
ροφορίες δημοσιοποιούνται στο επενδυτικό κοινό, κατ' 
επιλογή του εκδότη ή του προσώπου το οποίο ζήτησε 
αυτή την εισαγωγή, χωρίς τη συγκατάθεση του εκδότη: 

(α) είτε σε γλώσσα αποδεκτή από τις Αρμόδιες Αρχές 
του κράτους - μέλους καταγωγής και του ή των κρατών 
μελών υποδοχής, 

(β) είτε σε γλώσσα ευρέως διαδεδομένη στο διεθνή 
χρηματοοικονομικό τομέα. 

Η παρέκκλιση που αναφέρεται στο πρώτο εδάφιο ε¬ 
φαρμόζεται για χρεωστικούς τίτλους των οποίων η ανά 
μονάδα ονομαστική αξία είναι τουλάχιστον πενήντα χι¬ 
λιάδες (50.000) ευρώ ή, στην περίπτωση χρεωστικών τίτ¬ 
λων σε νόμισμα εκτός του ευρώ, των οποίων η αντίστοι¬ 
χη ανά μονάδα ονομαστική αξία, την ημερομηνία της έκ¬ 
δοσης, είναι ισοδύναμη με πενήντα χιλιάδες (50.000) ευ¬ 
ρώ τουλάχιστον, και υπό την προϋπόθεση ότι οι τίτλοι 
αυτοί , σε ευρώ ή σε άλλο νόμισμα, είναι εισηγμένοι 
προς διαπραγμάτευση σε οργανωμένη αγορά στην Ευ¬ 
ρωπαϊκή Ενωση πριν από τις 31 Δεκεμβρίου 2010, για ό¬ 
σο χρονικό διάστημα οι χρεωστικοί τίτλοι είναι σε κυκλο¬ 
φορία.» 

ΜΕΡΟΣ Δ' 

ΕΥΡΩΠΑΪΚΗ ΣΥΝΕΤΑΙΡΙΣΤΙΚΗ ΕΤΑΙΡΕΙΑ 

Άρθρο 136 
Ορισμοί 

Για την εφαρμογή των άρθρων 136 έως και 155 του 
παρόντος νόμου: 

α) Κανονισμός είναι ο κανονισμός 1435/2003 του Συμ¬ 
βουλίου της 22ας Ιουλίου 2003 (ΕΕΚ !_ 207/1/18.8.2003, 
«περί του καταστατικού της ευρωπαϊκής συνεταιριστι¬ 
κής εταιρείας»), όπως αυτός κάθε φορά ισχύει. 

β) Οδηγία είναι η οδηγία 2003/72/ΕΚ της 22ας Ιουλίου 
2003 (ΕΕΚ 1. 207/25/18.8.2003, «για τη συμπλήρωση του 
καταστατικού του ευρωπαϊκού συνεταιρισμού, όσον α¬ 
φορά το ρόλο των εργαζομένων»), όπως αυτή κάθε φο¬ 
ρά ισχύει. 

γ) 50Ε είναι η ευρωπαϊκή συνεταιριστική εταιρεία, 
που συστήνεται, έχει έδρα και λειτουργεί σε κράτος - 
μέλος της Ευρωπαϊκής Ενωσης πλην της Ελλάδος. 

δ) ΕΣΕτ είναι η ευρωπαϊκή συνεταιριστική εταιρεία 
που συστήνεται, έχει έδρα και λειτουργεί στην Ελλάδα, 
σύμφωνα με τους όρους και τις διαδικασίες που προβλέ- 
πονται στον κανονισμό και στις διατάξεις του νόμου αυ¬ 
τού. 

ε) Εδρα είναι ο δήμος που ορίζεται ως έδρα στο κατα¬ 
στατικό της ΕΣΕτ. 

στ) Μητρώο είναι το Γενικό Εμπορικό Μητρώο 
(Γ.Ε.ΜΗ.) του ν. 3419/2005 (Α' 297), το οποίο τηρείται α¬ 
πό την αρμόδια υπηρεσία Γ.Ε.ΜΗ. της έδρας της ΕΣΕτ. 

ζ) Προεδρικό Διάταγμα είναι το προεδρικό διάταγμα 
44/2008 (Α' 72, «Συμπλήρωση του καταστατικού της ευ¬ 
ρωπαϊκής συνεταιριστικής εταιρείας, όσον αφορά τον 
ρόλο των εργαζομένων σύμφωνα με την οδηγία 
2003/72/ΕΚ/22.7.2003»), που εκδόθηκε για τη μεταφορά 
της Οδηγίας αυτής στο ελληνικό δίκαιο. 


Άρθρο 137 

Νομική Μορφή της ΕΣΕτ 

1. Η ΕΣΕτ είναι νομικό πρόσωπο, που συνιστάται σύμ¬ 
φωνα με τους όρους και τις διαδικασίες του κανονισμού 
και του νόμου αυτού. Η ΕΣΕτ αποκτά νομική προσωπικό¬ 
τητα από την ημερομηνία καταχώρισής της στο μητρώο. 

2. Με την επιφύλαξη αντίθετης συμφωνίας τα πρόσω¬ 
πα, που ορίζονται στο άρθρο 2 παράγραφος 1 του κανο¬ 
νισμού και έχουν ενεργήσει ρητά στο όνομα της ΕΣΕτ 
κατά το ιδρυτικό της στάδιο και πριν την καταχώρισή της 
στο μητρώο, ευθύνονται για τις πράξεις αυτές εις ολό¬ 
κληρο, εκτός αν η ΕΣΕτ, μετά την καταχώρισή της και 
μέσα σε τρεις μήνες από αυτήν, υποκατασταθεί στα δι¬ 
καιώματα και στις υποχρεώσεις που απορρέουν από τις 
συγκεκριμένες πράξεις. 

3. Ο ρόλος των εργαζομένων στην ΕΣΕτ διέπεται από 
τις διατάξεις του π.δ. 44/2008. 

Άρθρο 138 
Εφαρμοστέο Δίκαιο 

1. Οι εκάστοτε ισχύουσες διατάξεις για τους συνεται¬ 
ρισμούς και ιδίως οι διατάξεις του ν. 1667/1986 (Α’ 196, 
«Αστικοί Συνεταιρισμοί»), του ν. 2810/2000 (Α' 108, «Α¬ 
γροτικές Συνεταιριστικές Οργανώσεις»), του ν. 4015/ 
2011 (Α' 210, «Αγροτικοί Συνεταιρισμοί, ΠΑΣΕΓΕΣ, συμ¬ 
βάσεις μελλοντικής πώλησης κ.λπ.») και του κ.ν. 2190/ 
1920 (Α' 37) εφαρμόζονται αναλογικά για την ΕΣΕτ με 
την επιφύλαξη των ειδικών ρυθμίσεων του νόμου αυτού 
και του κανονισμού. 

2. Η σύσταση, οργάνωση, λειτουργία, λύση και εκκα¬ 
θάριση της ΕΣΕτ διέπεται από: 

α) τον κανονισμό, 

β) το νόμο αυτό, 

γ) την ελληνική νομοθεσία που διέπει τους συνεταιρι¬ 
σμούς ανάλογα με τη φύση της ασκούμενης από αυτή 
δραστηριότητας και, όπου αυτή είναι μικτή, ανάλογα με 
τη φύση της δεσπόζουσας δραστηριότητας, καθώς και α¬ 
πό τη νομοθεσία των ανωνύμων εταιριών, για τα θέματα 
που δε ρυθμίζει ή ρυθμίζει εν μέρει ο κανονισμός και ο 
νόμος αυτός, 

δ) τις διατάξεις του καταστατικού της, εφόσον είναι 
σύμφωνες με τις διατάξεις του κανονισμού, 

ε) τις διατάξεις του π.δ.44/2008. 

3. Ειδικές διατάξεις και περιορισμοί της εθνικής νομο¬ 
θεσίας για τη φύση της δραστηριότητας της ΕΣΕτ ή για 
τον έλεγχο από εποπτεύουσα αρχή εφαρμόζονται πλή¬ 
ρως. 

Άρθρο 139 
Κεφάλαιο της ΕΣΕτ 

1. Το ελάχιστο καταβεβλημένο κεφάλαιο για τη σύ¬ 
σταση ΕΣΕτ είναι τριάντα χιλιάδες (30.000) ευρώ, εκτός 
εάν για τη δραστηριότητα της ΕΣΕτ εφαρμόζονται ειδι¬ 
κότερες διατάξεις με τις οποίες ορίζεται ότι το καταβε¬ 
βλημένο κεφάλαιο, για νομικά πρόσωπα που ασκούν αυ¬ 
τό το είδος δραστηριότητας, πρέπει να είναι υψηλότερο 
από το ποσό αυτό. 

2. Οι διατάξεις των άρθρων 9 και 9α του κ.ν. 2190/ 
1920, που αφορούν στο διορισμό των εμπειρογνωμόνων 
και στην αποτίμηση των εισφορών, πλην των χρηματι¬ 
κών, εφαρμόζονται αναλογικά στην ΕΣΕτ. 

Άρθρο 140 

Καταστατικό της ΕΣΕτ 

1. Τα ιδρυτικά μέλη της ΕΣΕτ καταρτίζουν το καταστα¬ 
τικό της σύμφωνα με τις διατάξεις του κανονισμού και 
της ελληνικής νομοθεσίας, η οποία διέπει τη σύσταση 
συνεταιρισμών, ανάλογα με το είδος της δραστηριότη- 
τάς τους. 

2, Οι διατάξεις περί προληπτικού ελέγχου των υπό σύ¬ 
σταση ανωνύμων εταιριών, όπως εκάστοτε ισχύουν, ε¬ 
φαρμόζονται αναλογικά και στον έλεγχο κατά τη σύστα¬ 
ση ΕΣΕτ. 

Άρθρο 141 
Έδρα της ΕΣΕτ 

1. Από την καταχώρισή της στο μητρώο η ΕΣΕτ υπο- 
χρεούται να έχει την κεντρική διοίκηση και την καταστα¬ 
τική έδρα της στην Ελλάδα. 

2. Το διευθυντικό ή διοικητικό όργανο της ΕΣΕτ, όταν 
αποφασίζει τη μεταφορά της έδρας της, καταρτίζει σχέ¬ 
διο μεταφοράς, το οποίο δημοσιεύεται, όπως ορίζεται 
στην παράγραφο 1 του άρθρου 143 του νόμου αυτού. 

3. Σε περίπτωση μεταφοράς της έδρας της ΕΣΕτ τα 
μέλη της, τα οποία εναντιώθηκαν στη μεταφορά αυτή, 
δικαιούνται να απαιτήσουν επιστροφή των μεριδίων τους 
υπό τις προϋποθέσεις του άρθρου 3 παράγραφος 4 και 
του άρθρου 16 του κανονισμού. Για την προστασία των 
μελών, που εναντιώθηκαν στη μεταφορά της έδρας της 
ΕΣΕτ, εφαρμόζονται αναλογικά οι διατάξεις της παρα¬ 
γράφου 2 του άρθρου 84 του κ.ν. 2190/1920. 

4. Το Ειρηνοδικείο της έδρας της ΕΣΕτ, δικάζοντας κα¬ 
τά τη διαδικασία της εκούσιας δικαιοδοσίας (άρθ. 739 - 
781 Κ,Πολ.Δ.), είναι αρμόδιο για τη χορήγηση του πιστο¬ 
ποιητικού της παραγράφου 8 του άρθρου 7 του κανονι¬ 
σμού, με το οποίο βεβαιώνεται ότι έχουν εκτελεσθεί οι 
απαιτούμενες πράξεις και διατυπώσεις πριν τη μεταφο¬ 
ρά της έδρας της ΕΣΕτ. Η απόφαση του Ειρηνοδικείου 
δεν υπόκειται σε ένδικα μέσα. 

5. Η ΕΣΕτ, προκειμένου να λάβει το πιστοποιητικό της 
προηγούμενης παραγράφου, οφείλει να αποδείξει ότι σε 
σχέση με τις υποχρεώσεις της, οι οποίες γεννήθηκαν 
πριν τη δημοσίευση της πρότασης μεταφοράς, τα συμ¬ 
φέροντα όλων των πιστωτών της προστατεύονται επαρ- 
κώς και να προσκομίσει στο παραπάνω δικαστήριο πιστο¬ 
ποιητικό φορολογικής και ασφαλιστικής ενημερότητας. 
Για την προστασία των δικαιωμάτων των πιστωτών, ε¬ 
φαρμόζονται αναλογικά οι διατάξεις του άρθρου 70 του 
κ.ν. 2190/1920. 

6. Οι διατάξεις της κείμενης νομοθεσίας, που αφορούν 
στην ικανοποίηση και στην εξασφάλιση των απαιτήσεων 
δημόσιων φορέων έναντι της ΕΣΕτ, δεν θίγονται από 
την εφαρμογή της προηγούμενης παραγράφου. 

7. Εάν η μεταφορά της καταστατικής έδρας της ΕΣΕτ 
επιφέρει μεταβολή του εφαρμοστέου δικαίου, αυτή δεν 
ισχύει, εφόσον μέσα στη δίμηνη προθεσμία της παρα¬ 
γράφου 6 του άρθρου 7 του κανονισμού η αρμόδια υπη¬ 
ρεσία Γ.Ε.ΜΗ. αναταχθεί με απόφασή της στη μεταφο¬ 
ρά, αποκλειστικά για λόγους δημοσίου συμφέροντος. Η 
Τράπεζα της Ελλάδος έχει το δικαίωμα να αναταχθεί με 
απόφασή της στη μεταφορά της καταστατικής έδρας 
των υποκείμενων στην εποπτεία της ΕΣΕτ του χρηματο¬ 
πιστωτικού τομέα. 

8. Η ΕΣΕτ δικαιούται να ζητήσει την ακύρωση της από¬ 


φασης των αρχών της προηγούμενης παραγράφου. Αρ¬ 
μόδιο δικαστήριο για την εκδίκαση της αίτησης ακύρω¬ 
σης είναι το Διοικητικό Εφετείο της έδρας της ΕΣΕτ, το 
οποίο αποφαίνεται αμετάκλητα. Η άσκηση της αίτησης 
ακύρωσης έχει ανασταλτικό αποτέλεσμα. 

Άρθρο 142 

Καταχώριση στο Μητρώο 

1. Η ΕΣΕτ καταχωρίζεται σε χωριστή μερίδα του μη¬ 
τρώου, που τηρείται στην αρμόδια Υπηρεσία Γ.Ε.ΜΗ. της 
έδρας της ΕΣΕτ, σύμφωνα με όσα ορίζονται στο ν. 
3419/2005, όπως κάθε φορά ισχύει. Η καταχώριση και τα 
έννομα αποτελέσματα αυτής διέπονται από τις διατάξεις 
του νόμου αυτού, του κ.ν. 2190/1920 και του ν. 
3419/2005. 

2. Η υπηρεσία της παραγράφου 1 υποχρεούται μέσα 
σε δεκαπέντε (15) ημέρες από την καταχώριση να ενη¬ 
μερώσει με οποιοδήποτε τρόπο το Υπουργείο Αγροτικής 
Ανάπτυξης και Τροφίμων για τις αγροτικές ΕΣΕτ και το 
Υπουργείο Οικονομικών για τις υπόλοιπες ΕΣΕτ για την 
καταχώριση αυτή. Το ίδιο ισχύει για τις τροποποιήσεις 
των καταστατικών, καθώς και για την λύση των ΕΣΕτ. 

Άρθρο 143 
Δημοσιότητα 

1. Τα έγγραφα και τα στοιχεία της ΕΣΕτ, τα οποία υπό- 
κεινται σε διατυπώσεις δημοσιότητας βάσει του κανονι¬ 
σμού και του νόμου αυτού, δημοσιεύονται σύμφωνα με 
τις διατάξεις του ν. 3419/2005 και του κ.ν. 2190/1920. 

2. Οι διατάξεις του άρθρου 7α παράγραφος 2 του κ.ν. 
2190/1920 σε συνδυασμό με τις διατάξεις του ν. 3419/ 
2005 εφαρμόζονται στα υποκαταστήματα μιας 50Ε, τα 
οποία βρίσκονται στην Ελλάδα. 

3. Η αρμόδια για την τήρηση του μητρώου υπηρεσία 
Γ.Ε.ΜΗ. διαβιβάζει τα στοιχεία των παραγράφων 1 και 2 
του άρθρου 13 του Κανονισμού στην Υπηρεσία Επίση¬ 
μων Εκδόσεων των Ευρωπαϊκών Κοινοτήτων μέσα σε έ¬ 
να μήνα από τη δημοσίευση, που έχει γίνει κατά την 
προηγούμενη παράγραφο. 

Άρθρο 144 
Διοίκηση της ΕΣΕτ 

1. Το καταστατικό της ΕΣΕτ μπορεί να προβλέπει τη 
δυνατότητα ορισμού από το Δ.Σ. Διευθύνοντος Συμβού¬ 
λου, στον οποίο ανατίθεται με σύμβαση η διαχείριση των 
τρεχουσών υποθέσεων αυτής. Στο Διευθύνοντα Σύμβου¬ 
λο δεν μπορεί να ανατεθούν αρμοδιότητες, οι οποίες κα¬ 
τά τον κανονισμό, το νόμο ή το καταστατικό απαιτούν 
συλλογική ενέργεια ή αφορούν στη γενική διεύθυνση 
και διαχείριση των υποθέσεων και εκπροσώπηση της Ε¬ 
ΣΕτ έναντι τρίτων και ενώπιον δικαστηρίου. Με απόφα¬ 
ση του Δ.Σ. καθορίζονται τα δικαιώματα, οι υποχρεώσεις 
και οι αρμοδιότητες του Διευθύνοντος Συμβούλου. 

2. Σε περίπτωση ΕΣΕτ δυαδικού συστήματος, όπως αυ¬ 
τό ορίζεται στα άρθρα 37 έως και 41 του Κανονισμού, 
μπορεί το καταστατικό της να προβλέπει τη δυνατότητα 
τα μέλη του Δ.Σ. να διορίζονται ή να ανακαλούνται από 
τη Γενική Συνέλευση, εφόσον αυτό επιτρέπεται από την 
ειδικότερη συνεταιριστική νομοθεσία και υπό τους ίδιους 
όρους, που ισχύουν για τους συνεταιρισμούς, ανάλογα 
με το είδος της δραστηριότητάς τους. 

3. Σε περίπτωση ΕΣΕτ δυαδικού συστήματος η άσκηση 
καθηκόντων μέλους του Δ.Σ. από μέλος του εποπτικού 
οργάνου, βάσει του άρθρου 37 παράγραφος 3 του κανο¬ 
νισμού, δεν επιτρέπεται να υπερβαίνει τους τρεις (3) μή¬ 
νες. 

4. Το Δ.Σ. της ΕΣΕτ μονιστικού, όπως αυτό ορίζεται 
στα άρθρα 42 έως και 44 του Κανονισμού, ή δυαδικού 
συστήματος και το εποπτικό όργανο της ΕΣΕτ δυαδικού 
συστήματος δεν μπορούν να έχουν λιγότερα από πέντε 
(5) μέλη. 

5. Η ΕΣΕτ δεν δεσμεύεται έναντι τρίτων από τις πρά¬ 
ξεις των οργάνων της, όταν οι πράξεις αυτές δεν εμπί¬ 
πτουν στους σκοπούς της και υπό την προϋπόθεση ότι α- 
ποδεικνύουν ότι ο τρίτος γνώριζε το γεγονός αυτό ή δεν 
μπορούσε να το αγνοεί, λαμβανομένων υπ' όψη των πε¬ 
ριστάσεων. Η δημοσίευση και μόνο του καταστατικού 
δεν μπορεί να αποτελέσει επαρκή απόδειξη για αυτό. 

6. Το καταστατικό της ΕΣΕτ μπορεί να προβλέπει, ότι 
το Δ.Σ. έχει τη δυνατότητα να αναθέτει τη δικαστική ή ε- 
ξώδικη εκπροσώπησή αυτής είτε σε οποιοδήποτε ή οποι- 
αδήποτε μέλη του είτε στο Διευθύνοντα Σύμβουλο είτε 
σε άλλο υπάλληλο της ΕΣΕτ. 

ΣΥΣΤΑΣΗ ΤΗΣ ΕΣΕτ ΜΕ ΣΥΓΧΩΝΕΥΣΗ - 

ΜΕΤΑΤΡΟΠΗ ΣΥΝΕΤΑΙΡΙΣΜΟΥ ΣΕ ΕΣΕτ 

Άρθρο 145 

Προϋποθέσεις Συγχώνευσης - 
Διατυπώσεις Δημοσιότητας 

1. Το διοικητικό συμβούλιο κάθε ελληνικού συνεταιρι¬ 
σμού, ο οποίος συμμετέχει στη σύσταση με συγχώνευση 
ΕΣΕτ ή 80Ε, συντάσσει σχέδιο συγχώνευσης με το πε¬ 
ριεχόμενο των παραγράφων 1 και 2 του άρθρου 22 του 
κανονισμού. 

2. Το σχέδιο συγχώνευσης καταχωρίζεται και δημοσι¬ 
εύεται στο οικείο Γ.Ε.ΜΗ., σύμφωνα με το άρθρο 16 του 
ν. 3419/2005. Σχετική ανακοίνωση, η οποία περιέχει και 
τα στοιχεία της παραγράφου 2 του άρθρου 24 του κανο¬ 
νισμού, δημοσιεύεται στο ΦΕΚ/ΤΑΕ-ΕΠΕ και Γ.Ε.ΜΗ., 
σύμφωνα με το άρθρο 13 του ν. 3419/2005. 

3. Περίληψη του σχεδίου συγχώνευσης δημοσιεύεται 
με επιμέλεια του διοικητικού συμβουλίου κάθε ελληνι¬ 
κού συνεταιρισμού, ο οποίος συμμετέχει στη σύσταση 
με συγχώνευση ΕΣΕτ ή 50Ε, σε μία ημερήσια οικονομι¬ 
κή εφημερίδα, που πληροί τις προϋποθέσεις της παρα¬ 
γράφου 2 του άρθρου 26 του κ.ν. 2190/1920, και μέσα σε 
προθεσμία δέκα (10) ημερών από την ολοκλήρωση των 
διατυπώσεων δημοσιότητας της προηγούμενης παρα¬ 
γράφου. 

Άρθρο 146 

Έκθεση Ανεξάρτητων Εμπειρογνωμόνων 

Στις συγχωνεύσεις συνεταιρισμών κατά το άρθρο 26 
του Κανονισμού εφαρμόζονται αναλογικά οι διατάξεις 
των παραγράφων 1 έως 3 του άρθρου 71 και της παρα¬ 
γράφου 2 του άρθρου 76 του κ.ν. 2190/1920. 

Άρθρο 147 

Λογιστική Κατάσταση 

Η λογιστική κατάσταση του άρθρου 25 παράγραφος 1 


περ. γ' του κανονισμού συντάσσεται σύμφωνα με την 
παράγραφο 2 του άρθρου 73 του κ.ν. 2190/1920 και υπό 
τις προϋποθέσεις της περίπτωσης γ' της παραγράφου 1 
και της παραγράφου 2α του ιδίου άρθρου. 

Άρθρο 148 

Προστασία Συμφερόντων της Μειοψηφίας 

Σε περίπτωση συγχώνευσης ελληνικών συνεταιρι¬ 
σμών με σκοπό τη σύσταση ΕΣΕτ ή 50 Ε τα μέλη του συ¬ 
νεταιρισμού, που ψήφισαν κατά της συγχώνευσης, δικαι¬ 
ούνται να απαιτήσουν την εξαγορά των μεριδίων τους α¬ 
πό το συνεταιρισμό, εάν συντρέχει σπουδαίος λόγος και 
ιδίως αν η σχέση ανταλλαγής είναι ιδιαίτερα δυσμενής 
για αυτούς. Για την εξασφάλιση της καταβολής του τιμή¬ 
ματος εξαγοράς μπορεί να διαταχθούν ασφαλιστικά μέ¬ 
τρα. Γ ια την προστασία των μελών που ψήφισαν κατά 
της συγχώνευσης, εφαρμόζονται αναλογικά οι διατάξεις 
του δεύτερου εδαφίου της παραγράφου 2 του άρθρου 84 
του κ.ν. 2190/1920. 

Άρθρο 149 

Αντιρρήσεις Δημοσίων Αρχών 

1. Αν στη σύσταση ΕΣΕτ ή 50Ε με συγχώνευση συμ¬ 
μετέχει ελληνικός συνεταιρισμός, η συγχώνευση δεν εί¬ 
ναι δυνατή, εφόσον η οικεία Δημόσια Οικονομική Υπηρε¬ 
σία ή η εποπτεύουσα τον συνεταιρισμό αρχή αναταχθεί 
με σχετική απόφασή της για λόγους δημοσίου συμφέρο¬ 
ντος πριν την έκδοση του πιστοποιητικού, που προβλέ- 
πεται στην παράγραφο 2 του άρθρου 29 του Κανονι¬ 
σμού. 

2. Ο συνεταιρισμός ή όποιος έχει άμεσο έννομο συμ¬ 
φέρον δικαιούται να ζητήσει την ακύρωση της απόφασης 
των αρχών της προηγούμενης παραγράφου. Αρμόδιο δι¬ 
καστήριο για την εκδίκαση της αίτησης ακύρωσης είναι 
το Διοικητικό Εφετείο της έδρας του συνεταιρισμού, το 
οποίο αποφαίνεται αμετάκλητα. Η άσκηση της αίτησης 
ακύρωσης έχει ανασταλτικό αποτέλεσμα. 

Άρθρο 150 

Έλεγχος Προϋποθέσεων και Νομιμότητας 

1. Το πιστοποιητικό της παραγράφου 2 του άρθρου 29 
του κανονισμού χορηγείται από την αρμόδια, για την τή¬ 
ρηση του Μητρώου ελληνικού συνεταιρισμού. Αρχή, που 
συμμετέχει στην σύσταση ΕΣΕτ ή 80Ε με συγχώνευση. 
Το πιστοποιητικό χορηγείται αμελλητί. 

2. Το Ειρηνοδικείο της προτεινόμενης έδρας της Ε¬ 
ΣΕτ, δικάζοντας κατά τη διαδικασία της εκούσιας δικαιο¬ 
δοσίας (άρθρα 739-781 Κ.Πολ.Δ.) ασκεί τον έλεγχο νομι¬ 
μότητας της συγχώνευσης ως προς το τμήμα της διαδι¬ 
κασίας, που αφορά στην πραγματοποίηση της συγχώ¬ 
νευσης και στη σύσταση της ΕΣΕτ κατά τα ειδικότερα ο¬ 
ριζόμενα στο άρθρο 30 του κανονισμού. Η απόφαση του 
Ειρηνοδικείου δεν υπόκεινται σε ένδικα μέσα. 

3. Εάν στη σύσταση ΕΣΕτ με συγχώνευση συμμετέ¬ 
χουν ελληνικοί συνεταιρισμοί, προσκομίζεται στο δικα¬ 
στήριο της προηγούμενης παραγράφου υπεύθυνη δήλω¬ 
ση του άρθρου 8 του ν. 1599/1986 (Α' 75), ότι δεν προ¬ 
βλήθηκαν αντιρρήσεις από τα μέλη της μειοψηφίας και 
τους πιστωτές κάθε συγχωνευόμενου συνεταιρισμού ή 
ότι οι αντιρρήσεις που προβλήθηκαν επιλύθηκαν. 

Άρθρο 151 

Ολοκλήρωση Συγχώνευσης 

Η απόφαση του Ειρηνοδικείου της έδρας της ΕΣΕτ, με 
την οποία εγκρίνεται η συγχώνευση, υπόκειται στις δια¬ 
τυπώσεις δημοσιότητας των άρθρων 13 και 16 του ν, 
3419/2005. Οι ίδιες διατυπώσεις δημοσιότητας τηρού¬ 
νται και στην περίπτωση των ελληνικών συνεταιρισμών, 
οι οποίοι συμμετέχουν στη σύσταση με συγχώνευση 
μιας 50Ε. 

Άρθρο 152 

Μετατροπή Συνεταιρισμού σε ΕΣΕτ 

1. Το σχέδιο μετατροπής ελληνικού συνεταιρισμού σε 
ΕΣΕτ δημοσιεύεται σύμφωνα με τις διατάξεις των άρ¬ 
θρων 13 και 16 του ν. 3419/2005 ένα τουλάχιστον μήνα 
πριν τη γενική συνέλευση, η οποία αποφασίζει για τη με¬ 
τατροπή. 

2. Πριν τη γενική συνέλευση, που προβλέπεται στην 
παράγραφο 6 του άρθρου 35 του κανονισμού, εμπειρο¬ 
γνώμονες, οι οποίοι ορίζονται σύμφωνα με το άρθρο 9 
του κ.ν. 2190/1920, πιστοποιούν κατ' αναλογία, ότι τη¬ 
ρούνται οι κανόνες του άρθρου 22 παράγραφος 1 στοι¬ 
χείο β' του κανονισμού. 

ΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΣΕτ 
Άρθρο 153 

Λύση και Εκκαθάριση 

1. Το Ειρηνοδικείο της έδρας της ΕΣΕτ, δικάζοντας κα¬ 
τά τη διαδικασία της εκούσιας δικαιοδοσίας (άρθ. 739- 
781 του Κ.Πολ.Δ.), είναι αρμόδιο για την απαγγελία της 
λύσης της ΕΣΕτ, σύμφωνα με όσα ορίζονται στο άρθρο 
73 παράγραφος 1 του κανονισμού. Η δικαστική απόφα¬ 
ση, που απαγγέλλει τη λύση της ΕΣΕτ, είναι αμετάκλητη 
και καταχωρίζεται στο μητρώο σύμφωνα με τις διατάξεις 
των άρθρων 13 και 16 του ν. 3419/2005. 

2. Αν η ΕΣΕτ δεν τηρεί πλέον την υποχρέωση, που 
προβλέπεται στην παράγραφο 1 του άρθρου 141 του νό¬ 
μου αυτού, η αρμόδια Υπηρεσία Γ.Ε.ΜΗ. της έδρας της 
ΕΣΕτ την καλεί εγγρόφως να επανορθώσει την κατάστα¬ 
ση, σύμφωνα με όσα ορίζονται στο άρθρο 73 παράγρα¬ 
φος 2 του κανονισμού, τάσσοντας εύλογη προθεσμία, η 
οποία δεν μπορεί να υπερβεί τους έξι μήνες από την κοι¬ 
νοποίηση της πρόσκλησης. 

3. Αν η ΕΣΕτ δεν εκπληρώσει την υποχρέωση της 
προηγούμενης παραγράφου μέσα στην ταχθείσα προθε¬ 
σμία, λύεται και τίθεται σε εκκαθάριση με απόφαση της 
αρμόδιας υπηρεσίας Γ.Ε.ΜΗ.. Με την ίδια απόφαση διο¬ 
ρίζονται εκκαθαριστές, που δεν μπορεί να είναι περισσό¬ 
τεροι από τους προβλεπόμενους στο καταστατικό. Η α¬ 
πόφαση καταχωρίζεται στο μητρώο, σύμφωνα με τις δια¬ 
τάξεις των άρθρων 13 και 16 του ν. 3419/2005. 

4. Η ΕΣΕτ δικαιούται να ζητήσει την ακύρωση της από¬ 
φασης της αρχής της προηγούμενης παραγράφου. Αρ¬ 
μόδιο δικαστήριο για την εκδίκαση της αίτησης ακύρω¬ 
σης είναι το Διοικητικό Εφετείο της έδρας της ΕΣΕτ, το 
οποίο αποφαίνεται αμετάκλητα. Η άσκηση της αίτησης 
ακύρωσης έχει ανασταλτικό αποτέλεσμα. 

5. Το καθαρό ενεργητικό μετά την εκκαθάριση διανέ¬ 
μεται, σύμφωνα με όσα ορίζονται στο καταστατικό της 
ΕΣΕτ, αλλιώς βάσει της αρχής της αφιλοκερδούς διανο¬ 
μής, όπως αυτή ορίζεται στο άρθρο 75 του Κανονισμού. 


Άρθρο 154 

Μετατροπή της ΕΣΕτ σε Συνεταιρισμό 

1. Το σχέδιο μετατροπής της ΕΣΕτ σε συνεταιρισμό 
δημοσιεύεται, σύμφωνα με τις διατάξεις των άρθρων 13 
και 16 του ν. 3419/2005, τουλάχιστον ένα μήνα πριν συ- 
νέλθει η συνέλευση, η οποία καλείται να αποφανθεί για 
τη μετατροπή. 

2. Πριν τη γενική συνέλευση, η οποία καλείται να ε¬ 
γκρίνει το σχέδιο μετατροπής της ΕΣΕτ σε συνεταιρισμό 
και το καταστατικό αυτού κατά το άρθρο 76 του Κανονι¬ 
σμού, εμπειρογνώμονες, που ορίζονται σύμφωνα με το 
άρθρο 9 του κ.ν. 2190/1920, βεβαιώνουν άτι η ΕΣΕτ δια¬ 
θέτει ενεργητικό τουλάχιστον ισοδύναμο προς το κεφά¬ 
λαιό της. 

Άρθρο 155 

Καταργούμενες Διατάξεις 

Από την έναρξη ισχύος του παρόντος καταργείται κά¬ 
θε γενική ή ειδική διάταξη, που ρυθμίζει αντίθετα θέματα 
ρυθμιζόμενα εν άλω ή εν μέρει από τα άρθρα 136-155 
του νόμου αυτού. 

ΜΕΡΟΣ Ε' 

ΜΕΤΡΑ ΕΦΑΡΜΟΓΗΣ ΤΟΝ ΚΑΝΟΝΙΣΜΩΝ 
(ΕΚ)1338/2001 ΚΑΙ (ΕΕ) 1210/2010 
ΠΕΡΙ ΠΡΟΣΤΑΣΙΑΣ ΤΟΥ ΕΥΡΩ 

Άρθρο 156 

Ορισμοί και υποχρεώσεις ιδρυμάτων 
και λοιπών οικονομικών φορέων 

1. Πιστωτικά ιδρύματα, και εντός των ορίων της οικεί¬ 
ας τους δραστηριότητας πληρωμών, οι λοιποί πάροχοι υ¬ 
πηρεσιών πληρωμών, καθώς και τα ανταλλακτήρια συ¬ 
ναλλάγματος και οι εταιρίες μεταφοράς χρηματικού (ε¬ 
φεξής, ιδρύματα) υποχρεούνται να διασφαλίζουν ότι τα 
κέρματα ευρώ τα οποία έχουν λάβει και τα οποία προτί- 
θενται να θέσουν εκ νέου σε κυκλοφορία, έχουν τύχει ε¬ 
λέγχου γνησιότητας και καταλληλότητας για κυκλοφο¬ 
ρία (εξακρίβωση γνησιότητας) σύμφωνα με τα προβλε- 
πόμενα στο άρθρο 3, παράγραφος 1, του Κανονισμού 
(ΕΕ) αριθ. 1210/2010 του Ευρωπαϊκού Κοινοβουλίου και 
του Συμβουλίου της 15ης Δεκεμβρίου 2010 σχετικά με 
την εξακρίβωση της γνησιότητας των κερμάτων ευρώ 
και τη διαχείριση των κερμάτων ευρώ ακατάλληλων για 
κυκλοφορία (Κανονισμός 1210/2010). Ως ακατάλληλα 
για κυκλοφορία νοούνται τα κέρματα του άρθρου 2β του 
Κανονισμού 1210/2010. 

2. Μετά το πέρας της εξακρίβωσης γνησιότητας, τα ι¬ 
δρύματα υποχρεούνται να αποσύρουν από την κυκλοφο¬ 
ρία όλα τα κέρματα ευρώ τα οποία έχουν λάβει και για τα 
οποία γνωρίζουν ή έχουν επαρκείς λόγους να πιστεύουν 
ότι είναι παραχαραγμένα ή κίβδηλα και να τα παραδί¬ 
δουν αμελλητί στην κατά τόπο αρμόδια αστυνομική υπη¬ 
ρεσία, προκειμένου αυτή να τα διαβιβάσει στο Εθνικό 
Κέντρο Ανάλυσης Κερμάτων, ενώ όλα τα ακατάλληλα 
για κυκλοφορία κέρματα ευρώ υποχρεούνται να τα διαβι¬ 
βάζουν στην Τράπεζα της Ελλάδος. Λοιποί οικονομικοί 
φορείς, όπως έμποροι και καζίνο, καίτοι μη υποχρεσύμε- 
νοι σε εξακρίβωση γνησιότητας κατά το άρθρο 3, παρά¬ 
γραφος 1, του Κανονισμού 1210/2010, οφείλουν ομοίως 
να αποσύρουν από την κυκλοφορία και να παραδίδουν α¬ 
μελλητί στην αστυνομική υπηρεσία τα κέρματα ευρώ τα 

οποία έχουν λάβει και για τα οποία γνωρίζουν ή έχουν ε¬ 
παρκείς λόγους να πιστεύουν ότι είναι παραχαραγμένα 
ή κίβδηλα. 

Άρθρο 157 
Αρμόδια όργανα 

1. Αρμόδια αρχή για την τήρηση της εφαρμογής του 
άρθρου 6 του Κανονισμού 1338/2001 σχετικά με τον κα¬ 
θορισμό των αναγκαίων μέτρων για την προστασία του 
ευρώ από την παραχάραξη και την κιβδηλεία, όπως τρο¬ 
ποποιήθηκε από τον Κανονισμό 44/2009, και των κεφα¬ 
λαίων II και IV του Κανονισμού 1210/2010, ορίζεται η 
Τράπεζα της Ελλάδος, Στα πλαίσια αυτά, η Τράπεζα της 
Ελλάδος ορίζεται ως αρμόδια αρχή για τη διεξαγωγή 
των πάσης «ρύσεως δοκιμών επί των μηχανών επεξεργα¬ 
σίας κερμάτων ως προς την επιτυχή εξακρίβωση της 
γνησιότητας των κερμάτων ευρώ, κατά τα οριζόμενα 
στο άρθρο 4, παράγραφος 1 και «στο άρθρο 5, παράγρα¬ 
φος 1, του Κανονισμού 1210/2010. 

2. Ειδικές παρεκκλίσεις για τις μηχανές επεξεργασίας 
κερμάτων που χρησιμοποιούν τα ιδρύματα για την εξα¬ 
κρίβωση της γνησιότητας των κερμάτων ευρώ και οι ο¬ 
ποίες πληρούν τις προϋποθέσεις του άρθρου 4, παρά¬ 
γραφος 2, του Κανονισμού 1210/2010, εξασφαλίζονται, 
κατά τη διάρκεια μεταβατικής περιόδου που λήγει στις 
31 Δεκεμβρίου 2014, από το Υπουργείο Οικονομικών - 
Γενική Γραμματεία Δημοσιονομικής Πολιτικής - 25η 
Δ/νση, σύμφωνα με τα οριζόμενα στο άρθρο 4, παράγρα¬ 
φος 2, του Κανονισμού 1210/2010, 

3. Οι σχετικοί έλεγχοι όπως αυτοί περιγράφονται στο 
άρθρο 6 του Κανονισμού 1210/2010, διενεργούνται από 
την Τράπεζα της Ελλάδος. Τα ιδρύματα υποχρεούνται να 
διευκολύνουν τους ελέγχους αυτούς. Σε περίπτωση α¬ 
νάθεσης από πιστωτικά ιδρύματα του συνόλου ή μέρους 
της εξακρίβωσης γνησιότητας των κερμάτων ευρώ σε 
τρίτους, τα πιστωτικά ιδρύματα οφείλουν να ενημερώ¬ 
νουν σχετικά την Τράπεζα της Ελλάδος και να παρέχουν 
κάθε πληροφορία σχετική με την ταυτότητα των τρίτων, 
καθώς και με τους τύπους, τον αριθμό και τη θέση των 
μηχανών επεξεργασίας κερμάτων ευρώ που χρησιμοποι¬ 
ούν οι τρίτοι. 

Άρθρο 158 

Υποβολή έκθεσης, έκδοση εγκυκλίων και κανονιστικών 
πράξεων από την Τράπεζα της Ελλάδος 

1. Κάθε χρόνο υποβάλλεται από την Τράπεζα της Ελ¬ 
λάδος έκθεση δραστηριοτήτων με θέμα την εξακρίβωση 
γνησιότητας των κερμάτων ευρώ στην Επιτροπή σύμφω¬ 
να με τα οριζόμενα στο άρθρο 12, παράγραφος 1, του 
Κανονισμού 1210/2010. 

2. Η Τράπεζα της Ελλάδος στα πλαίσια των αρμοδιο¬ 
τήτων της, θα εκδίδει διευκρινιστικές εγκυκλίους προς 
τα ιδρύματα για την εφαρμογή του παρόντος. Σε αυτές 
περιλαμβάνεται ο καθορισμός των μεθόδων που αναφέ- 
ρονται στο άρθρο 3, παράγραφος Ιβ', του Κανονισμού 
1210/2010, καθώς και η τυχόν χρήση της παρέκκλισης 
που αναφέρεται στο άρθρο 6, παράγραφος 5, του Κανο¬ 
νισμού 1210/2010. 


3. Με απόφαση της Επιτροπής Πιστωτικών και Ασφαλι¬ 
στικών Θεμάτων της Τράπεζας της Ελλάδος μπορεί να 
ορίζεται το ελάχιστο περιεχόμενο των συμβάσεων μετα¬ 
ξύ των πιστωτικών ιδρυμάτων και των τρίτων και κάθε 
άλλη σχετική αναγκαία λεπτομέρεια που αφορά περι¬ 
πτώσεις ανάθεσης της παραγράφου 3, άρθρο 157, του 
παρόντος. 

Άρθρο 159 

Κυρώσεις 

Σε περίπτωση παράβασης εκ μέρους των ιδρυμάτων 
και των λοιπών οικονομικών φορέων των υποχρεώσεων 
που προβλέπονται «ττις διατάξεις του παρόντος νόμου, 
στο άρθρο 6 του Κανονισμού 1338/2001 σχετικά με τον 
καθορισμό των αναγκαίων μέτρων για την προστασία 
του ευρώ από την παραχάραξη και την κιβδηλεία, όπως 
τροποποιήθηκε από τον Κανονισμό 44/2009, και σε οποι¬ 
αδήποτε από τις διατάξεις των Κεφιτλαίων II και IV του 
Κανονισμού 1210/2010, η Τράπεζα της Ελλάδος δύναται 
να επιβάλει χρηματικό πρόστιμο υπέρ του Ελληνικού Δη¬ 
μοσίου υπολογιζόμενο ως εφάπαξ ποσό ύψους δέκα χι¬ 
λιάδων (10.000) ευρώ μέχρι και διακοσίων χιλιάδων 
(200.000) ευρώ και σε περίπτωση υποτροπής μέχρι τρια- 
κοσίων χιλιάδων (300.000) ευρώ. Οι κυρώσεις επιβάλλο¬ 
νται με Πράξη του Διοικητή ή εξουσιοδοτημένων από αυ¬ 
τόν οργάνων. Τα ποσά των ανωτέρων προστίμων αποτε¬ 
λούν δημόσιο έσοδο, εισπράττονται σύμφωνα με τις δια¬ 
τάξεις του Κ.Ε.Δ.Ε (ν.δ. 356/1974, Α' 90) και μπορεί να 
αναπροσαρμόζονται με Πράξη του Διοικητή της Τράπε¬ 
ζας της Ελλάδος. Κατά την επιμέτρηση των κυρώσεων 
λαμβάνονται υπόψη, ιδίως, το είδος και η βαρύτητα της 
παράβασης, η τυχόν καθ’ υποτροπή τέλεση παραβάσε¬ 
ων, η ανάγκη πρόληψης παρόμοιων παραβάσεων καθώς 
και οι τυχόν αρνητικές επιπτώσεις επί των συναλλασσο- 
μένων. Για τη δημοσιοποίηση των αποφάσεων της Τρά¬ 
πεζας της Ελλάδος που επιβάλλουν κυρώσεις, εφαρμό¬ 
ζονται αναλόγως οι διατάξεις του άρθρου 69, παράγρα¬ 
φος 4 του ν. 3601/2007. 

Άρθρο 160 

Καταργούμενες διατάξεις 

Από τη θέση σε ισχύ των άρθρων 156-160, η Πράξη 
του Διοικητή της Τράπεζας της Ελλάδος 2639/2010 «Κυ¬ 
ρώσεις σε πιστωτικά ιδρύματα και ανταλλακτήρια συ¬ 
ναλλάγματος για μη παρακράτηση παραχαραγμένων ή 
κίβδηλων κερμάτων ευρώ» (Β' 17/14.1.2011) καταργεί- 
ται. 

ΜΕΡΟΣ ΣΤ 

ΕΝΑΡΜΟΝΙΣΗ ΔΙΑΤΑΞΕΩΝ ΜΕ ΤΡΟΠΟΠΟΙΗΣΕΙΣ 
ΤΟΥ 

ΔΙΚΑΙΟΥ ΤΗΣ ΕΝΩΣΗΣ ΚΑΙ ΑΛΛΕΣ ΔΙΑΤΑΞΕΙΣ 

Άρθρο 161 

Ολοκλήρωση ενσωμάτωσης των Οδηγιών 2011/96/ΕΕ 
και 2009/133/ΕΚ 

1. Οι περιπτώσεις ιη' και κζ' του Παραρτήματος Α1 
του ν. 2578/1998 (Α' 30) αντικαθίστανται ως εξής: 

«ιη) οι εταιρείες του μαλτέζικσο δικαίου που αποκαλοΰνται: «Κατηραηηϊ ί&' 
Κββροηδ&Μϊί&' υΐϊΐϊί3ί&», «8οί;βΐ3]ϊεί βη εοπιιηειηάϊίβ Ιί Ι-Ιορίίαΐ (3§ϊι1ιοητ 
ΓΠ3ε(8υΓη ί'βζζρηίμεί», 

κζ) οι εταιρείες του σουηδικού δικαίου που αποκαλούνται: «3ΐάϊεδοΐ3§», 
«ίΰτδδίατηβδβίαΐεΐχϊΐββ», «β^οηοπιίδίιβ ίδΓβηίη§3Γ», «δρβτδθηΙςβΓ», 
«ΰπΐδεδϊάϊ2& £0Γδ8ΐιπηββ!χ>ΐ3β»· «ίόΓ5δ1<Γίη§5ίΰΓβηίη§3Γ».». 


2. Το Παράρτημα Β' του ν. 2578/1998 αντικαθίσταται ως εξής: 

«ΠΑΡΑΡΓΗΜΑ Β 
Πίνακας φόρων 

α) ίχηρόί άβδ δοοϊέίέδ/νβηηοοί5<:Ιΐ3ρ5δβΐ35ίίημ στο Βέλγιο, 

β) κορπορβΤΜΒΕΗ «ϋΗΐ,κ στη Βουλγαρία, 

γ) άβή ζ ρτήττιύ ρτένηϊοΚγοΗ οδοΒ στην Τσεχική Δημοκρατία, 

δ) 8β1δ1ί3ΐ>58ΐ<3ί στη Δανία, 

ε) ΚΰφβΓδοΙιβίίδδΙθίαεΓ στη Γερμανία, 

στ) ΙυΙαιηβΙτΒ στην Εσθονία, 

ζ) οοΓροΓΛΰοη ί&χ στην Ιρλανδία, 

η) φόρος εισοδήματος νομικών προσώπων κερδοσκοπικού χαρακτήρα στην 
Ελλάδα, 

θ) ίτηραβδίο δοίττε δοαεάβιΐθδ στην Ισπανία, 
ι) ίτηρόί βατ 1ε§ βοαέίέδ στη Γαλλία, 

ια) ίτπροδίΗ δΐι! τβίΜίΙο άβΐΐβ δοοίεΐέι στην Ιταλία, 
ιβ) φόρος εισοδήματος στην Κύπρο, 
ιγ) υζηέιηυιηα ΐση^ΚατΜ ηοάοίτΐϊβ στη Λεττονία, 
ιδ) ρβΐηο ηοολθδΐίδ στη Λιθουανία, 

ιε) ίπιρόί δΐιτ Ιε τενβπα άβδ σοΐΐεσίϊνϊΐέδ στο Λουξεμβούργο, 

ιστ) 1&τδ33&§ΐ ζάό, οβζίαΙύΙίΆάό στην Ουγγαρία, 

ιζ) (3ΧΧ3 ίυη 1-ίπεοπιε στη Μάλτα, 

ιη) νεηποοίδοΐιαρδδείαδθηβ στις Κάτω Χώρες, 

ιθ) ΚβτρεΓδοΙίΒίΙδδΙβαετ στην Αυστρία, 

κ) ροάβίεΐτ άοοΕοιΙοινγ οά οδόΒ ρτβννηγοίι στην Πολωνία, 

κα) ίπτροδίο δοΒτβ ο τεηάϊπιβηΐο άβδ ρβδβοβδ εοΐεοίϊνβδ στην Πορτογαλία, 

κβ) ίπιροζίί ρε ρτοίϊΐ στη Ρουμανία, 

κγ) δβνεΐτ ο<3 θούίίΐο ρτανηίΐι οδεδ στη Σλοβενία, 

κδ) άβή ζ ρτί)ηιον ρτάνηϊοΐί ^<:Η οδόο στη Σλοβακία, 

κε) γΗίεϊδδίβπ ίαίονετο/ίηΙιοπίδΙδΙίειΚεη ίδτ 33Γηίαηά στη Φινλανδία, 

κστ) 5ί3ίΙϊ§ ίηΧοΓΠδίδΙίΗίί στη Σουηδία, 

κζ) οοτροΓ3ίίοη Ι&χ στο Ηνωμένο Βασίλειο.». 

3. Η περίπτωση κε' του Παραρτήματος Α του ν. 2578/1998 αντικαθίσταται ως 
εξής: 

«κε) οι εταιρείες του σουηδικού δικαίου που αποκαλούνται «^Ιίεδαί^», 
«δ 3 ΐύ«ι]άίβΙ>οΐ 38 », «£0Γ8&ήπ^1ιίϊβ1χ>1&8», «εΚοποιπΐδΙτα ίδΓ6πιη§3Γ», 
«δροτίοπΙτεΓ», «δπ\δβ3ί<ϋ§3 ίδΓδί&πη§δΒοΐ3§».». 

Άρθρο 162 

Τροποποίηση του ν. 3769/2009 
(άρθρο 5 της Οδηγίας 2004/113/ΕΚ) 

1. Η παρ. 1 του άρθρου 6 του ν. 3769/2009 (Α' 105) α¬ 
ντικαθίσταται ως εξής: 

«1. Η χρήση του παράγοντα του φύλου, ως συντελε¬ 
στή για τον υπολογισμό των ασφαλίστρων και παροχών, 
σε όλα τα συμβόλαια παροχής ασφαλιστικών και άλλων 
συναφών χρηματοοικονομικών υπηρεσιών που συναπτό- 
νται από την 1.7.2009 και εξής, δεν επιτρέπεται να οδη¬ 
γεί σε διαφορές μεταξύ ατομικών ασφαλίστρων και πα¬ 
ροχών.». 

2. Η παρ. 2 του άρθρου 6 του ν. 3769/2009 αντικαθί¬ 
σταται ως εξής: 

«2. Αναλογισπκές διαφορές μεταξύ ατομικών ασφαλί¬ 
στρων και παροχών των ασφαλιζομένων με χρήση του 
φύλου ως καθοριστικού παράγοντα στην αξιολόγηση 
του κινδύνου επιτρέπονται, κατά παρέκκλιση από τη ρύθ¬ 
μιση της παραγράφου 1, για πς ασφαλιστικές συμβάσεις 
που έχουν συναφθεί έως και την 20.12.2012 και μόνο 
στις ασφαλίσεις των κλάδων ζωής, ατυχημάτων, ασθέ¬ 
νειας και αστικής ευθύνης από οχήματα, σύμφωνα με 
την πολιτική διαχείρισης κινδύνων των ασφαλιστικών ε¬ 
πιχειρήσεων επί τη βάσει σημαντικών και αξιόπιστων α- 
ναλογιστικών στατιστικών δεδομένων.» 

3. Η πα. 3 του άρθρου 6 του ν. 3769/2009 καταργείται. 

4. Η παρ. 4 του άρθρου 6 του ν. 3769/2009 αντικαθί¬ 
σταται ως εξής: 

«4. Η Τράπεζα της Ελλάδος είναι αρμόδια για τη συλ¬ 
λογή των πληροφοριών σχετικά με την εφαρμογή των 
διατάξεων του παρόντος άρθρου στον τομέα της ιδιωτι¬ 
κής ασφάλισης, και τη διαβίβασή τους στο Υπουργείο Α¬ 
νάπτυξης, Ανταγωνιστικότητας, Υποδομών, Μεταφορών 
και Δικτύων για τους σκοπούς του άρθρου 13.» 

5. Η παρ. 1 του άρθρου 14 του ν. 3769/2009 αντικαθί¬ 
σταται ως εξής: 

«1. Συμβόλαια ασφάλισης ζωής, ατυχημάτων, ασθενει¬ 
ών και αστικής ευθύνης από οχήματα, που έχουν συνα¬ 
φθεί και θα συναφθούν έως την 21.12.2012 και για τα ο¬ 
ποία διατηρήθηκε η χρήση του παράγοντα του φύλου, 
ως αναλογιστικού συντελεστή, εξακολουθούν να ισχύ¬ 
ουν μέχρι τη λήξη τους, σύμφωνα με τα προβλεπόμενα 
από την παράγραφο 2 του άρθρου 6.» 

Άρθρο 163 

Τροποποιήσεις του ν.δ. 400/1970 

1. Στην παράγραφο 6 του άρθρου 17α του ν.δ. 400/ 
1970 (ΑΊ0), το ποσό «50 εκατομμύρια» αντικαθίσταται 
με το ποσό «61.300.000» και το ποσό «35 εκατομμύρια» 
αντικαθίσταται με το ποσό «42.900.000». 

2. Η περίπτωση β' της παραγράφου 9 του άρθρου 17α 
του ν.δ. 400/1970, τροποποιείται ως ακολούθως: 

«β) Για τις συμπληρωματικές ασφαλίσεις (1.3), το απαι- 
τούμενο περιθώριο φερεγγυότητας υπολογίζεται σύμ¬ 
φωνα με τις παραγράφους 6 και 7 του παρόντος άρ¬ 
θρου.» 

3. Η παράγραφος 11 του άρθρου 17α του ν.δ. 400/ 
1970, τροποποιείται ως ακολούθως: 

«11. Με απόφαση της Τράπεζας της Ελλάδος: 

α) καθορίζεται το περιεχόμενο των εκθέσεων περιθω¬ 
ρίου φερεγγυότητας που υποβάλλουν οι ασφαλιστικές 
επιχειρήσεις και 


β) αναπροσαρμόζονται τα ποσά των ελάχιστων εγγυη¬ 
τικών κεφαλαίων όπως αναφέρονται στην παράγραφο 6 
του παρόντος άρθρου, με βάση τις μεταβολές του Ευρω¬ 
παϊκού Δείκτη Τιμών Καταναλωτή.» 

4. Στην περίπτωση α' της παραγράφου 2 του άρθρου 
17β του ν.δ. 400/1970, το ποσό «3.000.000» αντικαθίστα¬ 
ται με το ποσό «3.400.000» και το ποσό «2.000.000» α¬ 
ντικαθίσταται με το ποσό «2.500.000». 

5. Στην παράγραφο 1 του άρθρου 84 του ν.δ. 400/1970, 
το ποσό «3.000.000» αντικαθίσταται με το ποσό 
«3.400.000». 

6. Προστίθεται παράγραφος 5 στο άρθρο 84 του ν.δ. 
400/1970, ως εξής: 

«5. Με απόφαση της Τράπεζας της Ελλάδος αναπρο¬ 
σαρμόζεται το ύψος του ελάχιστου αρχικού εγγυηπκού 
κεφαλαίου αντασφαλιστικής επιχειρήσεως, με βάση τις 
μεταβολές του Ευρωπαϊκού Δείκτη Τιμών Καταναλωτή.» 

7. Στην παράγραφο 1 του άρθρου 99 του ν.δ. 400/1970, 
το ποσό «3.000.000» αντικαθίσταται με το ποσό 
«3.400.000». 

8. Οι διατάξεις του άρθρου αυτού ισχύουν από 
1.1.2013. 

Άρθρο 164 

Τροποποίηση διατάξεων του ν. 3864/2010 

1. Στην παρ. 2 του άρθρου 2 του ν. 3864/2010 (Α' 119), 
προστίθεται δεύτερο εδάφιο ως εξής: 

«Σε περίπτωση που κατά την αρχική ημερομηνία λήξης 
της διάρκειας του Ταμείου υφίστανται εν ισχύ τίτλοι πα¬ 
ραστατικοί δικαιωμάτων κτήσης μετοχών, η διάρκεια του 
Ταμείου παρατείνεται αυτόματα για ένα (1) ακόμα έτος. 
Με αποφάσεις του Υπουργού Οικονομικών, δύναται να 
παρατείνεται η διάρκεια του Ταμείου έως το μέγιστο δύο 
(2) έτη, εφόσον είναι αναγκαίο για την εκπλήρωση των 
σκοπών του.» 

2. Στην παρ. 3 του άρθρου 2 του ν. 3864/2010, α) στο 
πρώτο εδάφιο διαγράφονται οι λέξεις «και επί των οποί¬ 
ων εφαρμόζεται το άρθρο 7 α» και β) στο δεύτερο εδά¬ 
φιο οι λέξεις «όπου το άρθρο 7α δεν εφαρμόζεται» αντι¬ 
καθίστανται από τις λέξεις «όπου δεν ισχύουν περιορι¬ 
σμοί στα δικαιώματα ψήφων των μετοχών του Ταμείου 
σύμφωνα με την παράγραφο 1 του άρθρου 7α.» 

3. Στην παρ. 4 του άρθρου 2 του ν. 3864/2010, οι λέξεις 
«του ν. 4021/2011» αντικαθίστανται με τις λέξεις «του ν. 
3601/2007». 

4. Στην παρ. 3 του άρθρου 3 του ν. 3864/2010, οι λέξεις 
«Περιουσία του Ταμείου αποτελεί το κατατεθειμένο κε¬ 
φάλαιο, συμπεριλαμβανομένων μετρητών, ομολόγων 
του Ευρωπαϊκού Ταμείου Χρηματοπιστωτικής Σταθερό¬ 
τητας (ΕΤΧΣ) ή άλλων χρηματοπιστωτικών μέσων» αντι¬ 
καθίσταται ως εξής: «Περιουσία του Ταμείου αποτελούν 
οι εισφορές, προς σχηματισμό κεφαλαίου, συμπεριλαμ¬ 
βανομένων των μετρητών, ομολόγων του ΕΤΧΣ ή άλλων 
χρηματοοικονομικών μέσων». 

5. Στο άρθρο 3 του ν. 3864/2010, προστίθεται παρά¬ 
γραφος 6, ως εξής: 

«6. Κάθε αναφορά του παρόντος νόμου στο Ευρωπαϊ¬ 
κό Ταμείο Χρηματοπιστωτικής Σταθερότητας ή ΕΤΧΣ, 
νοείται και ως αναφορά στον Ευρωπαϊκό Μηχανισμό 
Σταθερότητας του άρθρου δεύτερου του ν. 4063/2012 
(Α' 71), στην περίπτωση που ο τελευταίος υποκαταστή- 
σει το ΕΤΧΣ στις αρμοδιότητές του που αφορούν στην 
χρηματοδότηση της ανακεφαλαιοποίησης ή/και εξυγίαν- 

σης πιστωτικών ιδρυμάτων.» 

6. Η περίπτωση β' της παρ. 9 του άρθρου 4 του ν. 
3864/2010 αντικαθίσταται ως εξής: 

«β. αποφασίζει για τα θέματα των παραγράφων 4 και 6 
του άρθρου 6 και του άρθρου 8». 

7. Στην παρ. 3 του άρθρου 5 του ν. 3864/2010, οι λέξεις 
«του άρθρου 4 παρ. 2 περίπτωση ε» αντικαθίστανται με 
τις λέξεις «του άρθρου 16Β». 

8. Μετά την περίπτωση β' της παραγράφου 2 του άρ¬ 
θρου 6 του ν. 3864/2010 προστίθεται εδάφιο ως εξής: 

«Στην περίπτωση που η υποβολή αιτήματος κεφαλαια¬ 
κής ενίσχυσης σύμφωνα με τις παραγράφους 8 και 10 ή 
σύμφωνα με το άρθρο 7, αφορά κεφαλαιακές απαιτήσεις 
οι οποίες έχουν ήδη υπολογιστεί προ της εφαρμογής 
της παρούσας παραγράφου, δεν απαιτείται η υποβολή 
νέου επιχειρησιακού σχεδίου και λεπτομερούς χρονο¬ 
διαγράμματος εφαρμογής του προηγουμένου εδαφίου. 
Οι διατάξεις της παραγράφου αυτής ισχύουν από την 
ψήφιση του νόμου «Οργανισμοί συλλογικών επενδύσε¬ 
ων σε κινητές αξίες και ανώνυμες εταιρείες διαχείρισης 
αμοιβαίων κεφαλαίων, Οδηγία 2009/65/ΕΚ. Προσαρμογή 
της ελληνικής νομοθεσίας στις διατάξεις των Οδηγιών 
2010/78/ΕΕ, 2010/73/ΕΕ, 2011/96/ΕΕ, 2009/133/ΕΚ, 
2004/113/ΕΚ. Ευρωπαϊκή Συνεταιριστική Εταιρεία. Μέ¬ 
τρα εφαρμογής των Κανονισμών (ΕΚ) 1338/2001 και 
(ΕΕ) 1210/2010 περί προστασίας του ευρώ και άλλες 
διατάξεις» από τη Βουλή.» 

9. Η παρ. 5 του άρθρου 6 του ν. 3864/2010, αντικαθί¬ 
σταται ως εξής: 

«5. Το πιστωτικό ίδρυμα οφείλει να εκπονήσει λεπτο¬ 
μερές σχέδιο αναδιάρθρωσης ή να τροποποιήσει σχέδιο 
που έχει ήδη υποβληθεί στην Ευρωπαϊκή Επιτροπή, το ο¬ 
ποίο εγκρίνεται από το Ταμείο και στη συνέχεια υποβάλ¬ 
λεται προς έγκριση στην Ευρωπαϊκή Επιτροπή μέσω του 
Υπουργείου Οικονομικών.» 

10. Στο πρώτο εδάφιο της παρ, 10 του άρθρου 6 του ν. 
3864/2010, α) οι λέξεις «σε μελλοντική αύξηση μετοχι¬ 
κού κεφαλαίου» αντικαθίστανται με τις λέξεις «σε κεφα¬ 
λαιακή ενίσχυση» και β) διαγράφονται οι λέξεις «στην 
αύξηση του μελλοντικού κεφαλαίου». 

11. Η περίπτωση γ' της παραγράφου 10 του άρθρου 6 
αντικαθίσταται ως εξής: 

«γ. η Τράπεζα της Ελλάδος κρίνει ότι η προκαταβολή 
της εισφοράς είναι αναγκαία, προκείμενου να προστα¬ 
τεύεται η σταθερότητα του πιστωτικού συστήματος και 
να διασφαλίζεται η συνεισφορά του πιστωτικού συστή¬ 
ματος στην ανάπτυξη και την πραγματική οικονομία.» 

12. Στην περίπτωση δ' της παραγράφου 10 του άρ¬ 
θρου 6 του ν. 3864/2010 διαγράφονται οι λέξεις «στην 
αύξηση μετοχικού κεφαλαίου». 

13. Μετά την περίπτωση δ", στο δεύτερο εδάφιο της 
παρ, 10 του άρθρου 6 του ν. 3864/2010: α) οι λέξεις «ως 
άνω αύξηση» αντικαθίστανται με τις λέξεις «ως άνω κε¬ 
φαλαιακή ενίσχυση», β) οι λέξεις «κατά το άρθρο 11 
παρ. 2 του ν. 2190/1920» αντικαθίστανται με τις λέξεις 
«κατά την παράγραφο 2 του άρθρου 11 και την παράγρα¬ 
φο 3 του άρθρου 3α του κ.ν. 2190/1920». 

14. Στο τέταρτο εδάφιο της παρ. 10 του άρθρου 6 του 
ν. 3864/2010, διαγράφονται οι λέξεις «για την ολοκλή¬ 
ρωση της αύξησης του μετοχικού κεφαλαίου του πιστω¬ 
τικού ιδρύματος». 

15. Στο πέμπτο εδάφιο της παρ. 10 του άρθρου 6 του ν. 
3864/2010 α) οι λέξεις «αύξηση του μετοχικού κεφαλαί¬ 
ου του πιστωτικού ιδρύματος» αντικαθίστανται με τις λέ¬ 
ξεις «κεφαλαιακή ενίσχυση», β) οι λέξεις «η αύξηση με¬ 


τοχικού κεφαλαίου» διαγράφονται και γ) πριν τις λέξεις 
«του Ταμείου» προστίθεται η λέξη «γνώμη». 

16. Στο έκτο εδάφιο της παρ. 10 του άρθρου 6 του ν. 
3864/2010 οι λέξεις «αύξηση του μετοχικού κεφαλαίου» 
αντικαθίστανται από τις λέξεις «κεφαλαιακή ενίσχυση». 

17. Στο άρθρο 7 του ν. 3864/2010 αντικαθίσταται η πα¬ 
ράγραφος 5 ως εξής: 

«5. Η κεφαλαιακή ενίσχυση που παρέχεται σύμφωνα 
με το παρόν άρθρο, μέσω της συμμετοχής του Ταμείου 
σε αύξηση μετοχικού κεφαλαίου πιστωτικού ιδρύματος ή 
η μετατροπή των υπό αίρεση μετατρέψιμων ομολογιών ή 
η άρση των περιορισμών του Ταμείου στην άσκηση των 
δικαιωμάτων ψήφου του άρθρου 7α, εξαιρείται από την 
υποχρέωση υποβολής δημόσιας πρότασης σύμφωνα με 
τις διατάξεις του ν. 3461/2006 (Α' 106). Για όσο χρόνο 
το Ταμείο περιορίζεται στην άσκηση των δικαιωμάτων 
ψήφου σύμφωνα με το άρθρο 7α του νόμου, οι μετοχές 
που κατέχει το Ταμείο δεν δύνανται να αποτελόσουν α¬ 
ντικείμενο δημόσιας πρότασης και δεν λαμβάνονται υπό¬ 
ψη για τον υπολογισμό των ορίων της παρ. 1 του άρθρου 
7 του ν. 3461/2006.» 

18. Η παρ. 2 του άρθρου 7 α του ν. 3864/2010 αντικαθί¬ 
σταται ως εξής: 

«2. Το Ταμείο ασκεί πλήρως τα δικαιώματα ψήφου, χω¬ 
ρίς τους περιορισμούς της παραγράφου 1, στις ακόλου¬ 
θες περιπτώσεις: α) Εάν δεν επιτευχθεί η προβλεπόμενη 
στο πρώτο εδάφιο της παραγράφου 1 συμμετοχή του ι¬ 
διωτικού τομέα στην αύξηση του μετοχικού κεφαλαίου 
του πιστωτικού ιδρύματος, β) Εάν μετατραπεί υποχρεω¬ 
τικά το σύνολο των υπό αίρεση μετατρέψιμων ομολο¬ 
γιών σε μετοχές κατά τα προβλεπόμενα στο άρθρο 2 της 
πράξης υπουργικού συμβουλίου 38/9.11.2012 (Α'223) 
και το πιστωτικό ίδρυμα δεν ολοκληρώσει εππυχώς, ε¬ 
ντός περιόδου 6 μηνών από την ημερομηνία μετατρο¬ 
πής, αύξηση του μετοχικού του κεφαλαίου, περιλαμβα- 
νομένων και τυχόν υπέρ το άρτιο ποσό, για ποσό τουλά¬ 
χιστον ίσο με το 10% του αθροίσματος της συνολικής ο¬ 
νομαστικής αξίας των μετατρέψιμων ομολογιών που κε- 
φαλαιοποιήθηκαν και της συνολικής αξίας (ονομαστική 
αξία και υπέρ το άρτιο ποσά) της αύξησης κεφαλαίου, 
του παρόντος εδαφίου, γ) Εάν διαπιστωθεί, με απόφαση 
των μελών του Γενικού Συμβουλίου του Ταμείου, ότι πα- 
ραβιάζονται ουσιώδεις υποχρεώσεις του πιστωτικού ι¬ 
δρύματος οι οποίες προβλέπονται στο σχέδιο αναδιάρ¬ 
θρωσης ή προάγουν την υλοποίηση αυτού.» 

19. Στο άρθρο 7α του ν. 3864/2010 προστίθεται παρά¬ 
γραφος 4 ως εξής: 

«4. Για όσο χρόνο το Ταμείο ασκεί τα δικαιώματα ψή¬ 
φου με τους περιορισμούς της παραγράφου 1, πέραν 
των γνωστοποιήσεων του άρθρου 9 του ν. 3665/2007 
(Α"91): α) γνωστοποιεί και οποιαδήποτε μεταβολή στον 
αριθμό των μετοχών και δικαιωμάτων ψήφου που κατέ¬ 
χει στα πιστωτικά ιδρύματα στα οποία έχει χορηγήσει 
κεφαλαιακή ενίσχυση σύμφωνα με τον παρόντα νόμο 
στο τέλος κάθε ημερολογιακού μήνα κατά την διάρκεια 
του οποίου απέκτησε ή διέθεσε μετοχές και β) οι μέτοχοι 
των πιστωτικών ιδρυμάτων, στα οποία έχει χορηγηθεί κε¬ 
φαλαιακή ενίσχυση από το Ταμείο, οφείλουν να γνωστο¬ 
ποιούν και τις μεταβολές επί των δικαιωμάτων ψήφου 
που κατέχουν με βάση το συνολικό αριθμό μετοχών και 
δικαιωμάτων ψήφου, πλην αυτών του Ταμείου, όπως αυ¬ 
τές γνωστοποιούνται από το Ταμείο σύμφωνα με την 
προηγούμενη περίπτωση α".» 

20. Το άρθρο 8 του ν. 3864/2010, αντικαθίσταται ως ε¬ 
ξής: 

«Αρθρο 8 
Διάθεση μετοχών 

Το Ταμείο αποφασίζει τον τρόπο και τη διαδικασία διά¬ 
θεσης των μετοχών σε χρόνο που κρίνει σκόπιμο και πά¬ 
ντως εντός πενταετίας από τη συμμετοχή του στην αύ¬ 
ξηση των ιδίων κεφαλαίων του πιστωτικού ιδρύματος ε¬ 
άν εφαρμόζεται η παράγραφος 1 του άρθρου 7α, εντός 
δε διετίας από τη συμμετοχή του στην αύξηση των ιδίων 
κεφαλαίων του πιστωτικού ιδρύματος, εάν δεν εφαρμό¬ 
ζεται η εν λόγω παράγραφος. Η διάθεση μπορεί να γίνε¬ 
ται τμηματικά ή άπαξ, κατά την κρίση του Ταμείου, υπό 
την προϋπόθεση ότι οι μετοχές διατίθενται εντός των 
χρονικών ορίων του πρώτου εδαφίου. Η διάθεση των με¬ 
τοχών εντός των χρονικών ορίων του πρώτου εδαφίου, 
δεν μπορεί να γίνεται σε οποιαδήποτε επιχείρηση η ο¬ 
ποία ανήκει άμεσα ή έμμεσα στο κράτος σύμφωνα με 
την κείμενη νομοθεσία. 

Η διάθεση πραγματοποιείται με σκοπό την προστασία 
των συμφερόντων του Δημοσίου, συνεκτιμώντας την ε¬ 
νίσχυση της χρηματοπιστωτικής σταθερότητας και την 
τήρηση των όρων ανταγωνισμού στο χρηματοπιστωτικό 
τομέα. 

Με απόφαση του Υπουργού Οικονομικών, ύστερα από 
εισήγηση του Ταμείου, δύνανται να παρατείνονται οι 
προθεσμίες του παρόντος άρθρου.» 

21. Το άρθρο 10 του ν. 3864/2010 τροποποιείται ως ε¬ 
ξής: α) Στον τίτλο του οι λέξεις «των κοινών μετοχών» 
αντικαθίστανται με τις λέξεις «του Ταμείου», β) Στο πρώ¬ 
το εδάφιο τις παραγράφου 1, μετά τις λέξεις «Οι κοινές 
μετοχές» και πριν τις λέξεις «του άρθρου 7» προστίθε¬ 
νται οι λέξεις «και οι υπό αίρεση μετατρέψιμες ομολο¬ 
γίες», γ) Οι παράγραφοι 3, 4, 6, 7 και 9 του άρθρου αυτού 
αναριθμούνται σε 2, 3,4, 5 και 6, και δ) Στην νέα αναριθ- 
μημένη παράγραφο 4 οι λέξεις «της Τράπεζας» αντικαθί¬ 
στανται με τις λέξεις «του πιστωτικού ιδρύματος». 

22. Στην αρχή του άρθρου 11 του ν. 3864/2010 α) δια¬ 
γράφεται ο αριθμός 1 και β) στο τέλος της περίπτωσης 
β' οι λέξεις «του άρθρου 4 παράγραφος 2 περίπτωση ε' 
του παρόντος νόμου» αντικαθίστανται με τις λέξεις «του 
άρθρου 16Β». 

23. Στην παρ. 2 του άρθρου 14 του ν. 3864/2010, οι λέ¬ 
ξεις «άρθρου 4 παράγραφος 2 περίπτωση ε'» αντικαθί¬ 
στανται με τις λέξεις «άρθρου 16Β». 

24. Η παρ. 9 του άρθρου 16Β του ν. 3864/2010 αντικα¬ 
θίσταται ως εξής: 

«9. Τα μέλη του Γενικού Συμβουλίου και της Εκτελε¬ 
στικής Επιτροπής έχουν υποχρέωση τήρησης εχεμύθει¬ 
ας σχετικά με τις υποθέσεις του Ταμείου και δεσμεύο¬ 
νται από το επαγγελματικό απόρρητο. Οι εκπρόσωποι 
της Ευρωπαϊκής Επιτροπής και της Ευρωπαϊκής Κεντρι¬ 
κής Τράπεζας δεσμεύονται από το επαγγελματικό απόρ¬ 
ρητο που προβλέπεται στους οικείους κανονισμούς της 
Ευρωπαϊκής Επιτροπής και της Ευρωπαϊκής Κεντρικής 
Τράπεζας αντίστοιχα. Η υποχρέωση απορρήτου δεν ι¬ 
σχύει για την Τράπεζα της Ελλάδος, την Ευρωπαϊκή Επι¬ 
τροπή και την Ευρωπαϊκή Κεντρική Τράπεζα.» 

Άρθρο 165 

Τροποποίηση διατάξεων των νόμων 3601/2007, 
3867/2010 και 4079/2012 

1. Στην παράγραφο 13 του άρθρου 63Δ του ν. 3601/ 
2007 προστίθεται δεύτερο εδάφιο ως εξής: 


«Τα δύο τρίτα του ως άνω ποσού της διαφοράς κατα¬ 
βάλλονται με τον προσωρινό καθορισμό αυτού σύμφωνα 
με το πρώτο εδάφιο της παραγράφου 4, ενώ το υπόλοι¬ 
πο καταβάλλεται με τον οριστικό καθορισμό του κατά το 
τρίτο εδάφιο της παραγράφου 4.» 

2. Το δεύτερο εδάφιο της παραγράφου 15 του άρθρου 
63Δ του ν. 3601/2007 αντικαθίσταται ως εξής: 

«Με την ίδια απόφαση αναπροσαρμόζεται ανάλογα το 
ποσό της διαφοράς μεταξύ της αξίας των μεταβιβαζόμε¬ 
νων στοιχείων του παθητικού και της αξίας των μεταβι¬ 
βαζόμενων στοιχείων του ενεργητικού του υποκειμένου 
σε μέτρα εξυγίανσης πιστωτικού ιδρύματος, λαμβανομέ- 
νης υπόψη στην μεν περίπτωση της μεταβίβασης περαι¬ 
τέρω περιουσιακών στοιχείων της αξίας αυτών κατά τον 
χρόνο έκδοσης της ίδιας απόφασης, στην δε περίπτωση 
της αναμεταβίβασης ήδη μεταβιβασθέντων περιουσια¬ 
κών στοιχείων της αξίας αυτών κατά τον χρόνο έκδοσης 
της απόφασης της παραγράφου 1.» 

3. Το προτελευταίο εδάφιο της παραγράφου 6 του άρ¬ 
θρου 63Ε του ν. 3601/2007 αντικαθίσταται ως εξής: 

«Με την ίδια απόφαση αναπροσαρμόζεται ανάλογα το 
ποσό της διαφοράς μεταξύ της αξίας των μεταβιβαζόμε¬ 
νων στοιχείων του παθητικού και της αξίας των μεταβι¬ 
βαζόμενων στοιχείων του ενεργητικού του υποκειμένου 
σε μέτρα εξυγίανσης πιστωτικού ιδρύματος, λαμβανομέ- 
νης υπόψη στην μεν περίπτωση της μεταβίβασης περαι¬ 
τέρω περιουσιακών στοιχείων της αξίας αυτών κατά τον 
χρόνο έκδοσης της ίδιας απόφασης, στην δε περίπτωση 
της αναμεταβίβασης ήδη μεταβιβασθέντων περιουσια¬ 
κών στοιχείων της αξίας αυτών κατά τον χρόνο έκδοσης 
της απόφασης της παραγράφου 1.» 

4. Στην παρ. 7 του άρθρου 63Ε του ν. 3601/2007, μετά 
τις λέξεις «καταβάλλει το επιπλέον ποσό» και πριν τις 
λέξεις «Στο Μεταβατικό πιστωτικό ίδρυμα» προστίθεται 
εδάφιο ως εξής: 

«Τα δύο τρίτα του ως άνω ποσού της διαφοράς κατα¬ 
βάλλονται με τον προσωρινό καθορισμό του σύμφωνα 
με το πρώτο εδάφιο της παραγράφου 4 του άρθρου 63Δ, 
ενώ το υπόλοιπο καταβάλλεται με τον οριστικό καθορι¬ 
σμό του κατά το τρίτο εδάφιο της παραγράφου 4 του άρ¬ 
θρου 63Δ.» 

5. Στην περίπτωση β' της παρ. 1 του άρθρου 20 του ν. 
3867/2010 (Α' 128), μετά τις λέξεις «του Υπουργείου Οι¬ 
κονομικών» προστίθενται οι λέξεις «και τις ανάγκες χρη¬ 
ματοπιστωτικής σταθερότητας». 

6. Στις περιπτώσεις α' και β' της παραγράφου 1 του 
άρθρου 1 της από 29 Απριλίου 2012 Πράξης Νομοθετι¬ 
κού Περιεχομένου «Ρυθμίσεις θεμάτων δημοσίευσης οι¬ 
κονομικών εκθέσεων πιστωτικών ιδρυμάτων και θυγατρι¬ 
κών τους που δραστηριοποιούνται στον χρηματοοικονο¬ 
μικό τομέα» (Α' 127), που κυρώθηκε με το άρθρο τρίτο 
του ν. 4079/2012 (Α ' 180), μετά τις λέξεις «με απόφαση 
του Υπουργού Οικονομικών» προστίθενται οι λέξεις «κα¬ 
τόπιν γνώμης του Συμβουλίου Συστημικής Ευστάθειας». 

7. Κυρώνεται, σύμφωνα με το άρθρο 7 του κυρωμένου 
με το ν. 3424/1927 (Α' 298) Καταστατικού της Τράπεζας 
της Ελλάδος, η από 24 Απριλίου 2012 απόφαση της 79ης 
Ετήσιας Τακτικής Γενικής Συνέλευσης των Μετόχων της 
Τράπεζας της Ελλάδος, περί τροποποίησης άρθρων του 
Καταστατικού της ίδιας Τράπεζας, το κείμενο της οποίας 
έχει ως εξής: 

α) Στο άρθρο 1 οι λέξεις «31 Δεκεμβρίου 2020» αντι¬ 
καθίστανται ως εξής: «31 Δεκεμβρίου 2050». 

β) Στο άρθρο 8 προστίθεται πέμπτη παράγραφος ως ε- 

ξής: «Δεν δύνανται να κατέχουν μετοχές της Τράπεζας 
πρόσωπα, επί των οποίων η Τράπεζα ασκεί εποπτεία 
σύμφωνα με το άρθρο 55Α ή με διάταξη νόμου, επιχειρή¬ 
σεις συνδεδεμένες με αυτά, μέλη των διοικητικών συμ¬ 
βουλίων ή διαχειριστές τέτοιων προσώπων, σύζυγοι και 
συγγενείς αυτών έως δεύτερου βαθμού. Εάν τυχόν με¬ 
τοχές της Τράπεζας περιέλθουν σε πρόσωπα που εμπί¬ 
πτουν στο προηγούμενο εδάφιο, αναστέλλονται όλα τα 
δικαιώματα εκ των μετοχών αυτών, διοικητικά και περι¬ 
ουσιακά, ενόσω τις μετοχές κατέχουν αυτά τα πρόσω¬ 
πα.» 

γ) Στο άρθρο 13 προστίθεται τελευταίο εδάφιο ως ε¬ 
ξής: «Ουδείς μέτοχος, εκτός του Δημοσίου και όσων ε¬ 
μπίπτουν στο άρθρο 2 του ν. 2292/1953, δύναται να α¬ 
σκήσει στη Γενική Συνέλευση δικαίωμα ψήφου για αριθ¬ 
μό ψήφων υπερβαίνσντα το αντιστοιχούν σε δύο εκατο¬ 
στά του μετοχικού κεφαλαίου ποσοστό.» 

δ) Στο άρθρο 26 προστίθεται τελευταία παράγραφος 
ως εξής: 

«Σε περίπτωση επείγουσας ανάγκης η απόφαση μπο¬ 
ρεί να ληφθεί από το Συμβούλιο σε ειδική σύνθεση, απο- 
τελούμενη από τον Διοικητή, έναν Υποδιοικητή και δύο 
άλλα μέλη του Συμβουλίου. Η κατά το προηγούμενο ε¬ 
δάφιο απόφαση υποβάλλεται προς έγκριση στο Γενικό 
Συμβούλιο κατά την αμέσως επόμενη συνεδρίασή του.» 

ε) Το άρθρο 28 αντικαθίσταται ως εξής: 

«Η Εκτελεστική Επιτροπή αποτελείται από τον Διοικη¬ 
τή και τους Υποδιοικητές, προσκαλείται από τον Διοικη¬ 
τή ή, εν απουσία του, από τον αναπληρούντα αυτόν Υπο¬ 
διοικητή, και αποφασίζει με απαρτία και πλειοψηφία δύο 
μελών, στα οποία πρέπει να συγκαταλέγεται ο Διοικη¬ 
τής, εκτός αν αυτός αναπληρώνεται κατά τα ανωτέρω. 
Εάν δεν σχηματίζεται απαρτία, στην Επιτροπή μετέχει 
και το μέλος του Γενικού Συμβουλίου που ορίζεται κατά 
το τελευταίο εδάφιο του άρθρου 32. Το Γενικό Συμβού¬ 
λιο ορίζει κατ' έτος τρία μέλη του από τα μη μετέχοντα 
στην Εκτελεστική Επιτροπή προς παρακολούθηση της ά¬ 
σκησης της αρμοδιότητάς της, δυνάμενα να αναφέρο- 
νται στο Συμβούλιο.» 

στ) Στο άρθρο 31 μετά τις λέξεις «των μη ειδικώς επι- 
φυλασσομένων εις» προστίθενται οι λέξεις: «την Εκτε¬ 
λεστική Επιτροπή ή». 

ζ) Στην τέταρτη παράγραφο του άρθρου 55Α προστίθε¬ 
νται δεύτερο και τρίτο εδάφιο ως εξής: 

«Σε αυτό το πλαίσιο, η Τράπεζα της Ελλάδος ασκεί με¬ 
ταξύ άλλων την μακροπροληπτική αρμοδιότητα προς ε¬ 
νίσχυση της ανθεκτικότητας του χρηματοπιστωτικού συ¬ 
στήματος και μείωση της συσσώρευσης των συστημικών 
κινδύνων. Ιδίως, η Τράπεζα της Ελλάδος αναγνωρίζει, 
παρακολουθεί και αξιολογεί αυτούς τους κινδύνους και 
λαμβάνει τα μέτρα που προβλέπει ο νόμος.» 

η) Στο άρθρο 55Α το τελευταίο εδάφιο αντικαθίσταται 
ως εξής: 

«Οι κατά το παρόν άρθρο αρμοδιότητες ασκούνται με 
πράξεις της Εκτελεστικής Επιτροπής ή εξουσιοδοτημέ¬ 
νων από αυτήν οργάνων.» 

θ) Στο άρθρο 71 προστίθεται τρίτη παράγραφος ως ε¬ 
ξής: 

«Εξαιρετικά για τις χρήσεις 2012-2020 και κατόπιν από¬ 
φασης του Γενικού Συμβουλίου λαμβαναμένης σε εκτέλε¬ 
ση διεθνών συμφωνιών, είναι δυνατόν να μεταφέρονται 
στο Ελληνικό Δημόσιο τα έσοδα από τα ομόλογα αυτού 
που η Τράπεζα διατηρούσε στο επενδυτικό της χαρτοφυ¬ 
λάκιο την 31.12.2011. Η μεταφορά των ανωτέρω εσόδων 
έπεται της πληρωμής του μερίσματος 12% επί του κεφα¬ 
λαίου, προϋποθέτει εξίσωση του τακτικού αποθεματικού 


με το μετοχικό κεφάλαιο της Τράπεζας και δεν μπορεί να 
υπερβαίνει το εναπομένον ποσό των καθαρών κερδών.» 

8α. Στο τέλος της παρ. 1 του άρθρου 60 του ν, 3601/2007 
(Α Ί 78) προστίθεται εδάφιο ως εξής: 

«Ανακοίνωση εμπιστευτικών πληροφοριών επιτρέπεται 
και σε εκπλήρωση ανειλημμένων υποχρεώσεων βάσει του 
Προγράμματος Οικονομικής Στήριξης της ελληνικής οικο¬ 
νομίας.» 

β) Το πρώτο εδάφιο της παρ. 15 του άρθρου 9 του ν. 
4051/2012 (Α’40) αντικαθίσταται ως εξής: «Από την έναρ¬ 
ξη ισχύος του παρόντος νόμου το Ταμείο Χρηματοπιστω¬ 
τικής Σταθερότητας καθίσταται υπόχρεο να καταβάλει 
κάθε ποσό που θα κατέβαλε το ΤΕΚΕ κατά την παράγρα¬ 
φο 13 του άρθρου 63Δ και την παράγραφο 7 του άρθρου 
63Ε του ν. 3601/2007 για την εκπλήρωση των υποχρεώσε¬ 
ων οι οποίες κατά τις ανωτέρω διατάξεις έχουν ήδη γεν¬ 
νηθεί ή θα γεννηθούν μέχρι τις 31.12.2013.» 

Άρθρο 166 

1. Στην παρ, 1 του άρθρου 3 του ν. 3130/2003 (Α 76) 
προστίθενται εδάφια ως εξής: 

«Στις διαδικασίες μίσθωσης ακινήτων προς το δημόσιο 
δικαιούνται να υποβάλουν προσφορές οι κύριοι των ακινή¬ 
των και οι κάτοχοι αυτών δυνάμει σύμβασης χρηματοδοτι¬ 
κής μίσθωσης (Ιβεείπρ), εφόσον προσκομίζουν έγγραφη 
συναίνεση του κυρίου του ακινήτου. Ο κύριος του ακινή¬ 
του συνυπογράφει την σύμβαση μίσθωσης, διασφαλίζο¬ 
ντας την αδιακώλυτη χρήση του μισθίου από το δημόσιο 
καθ’ όλη τη διάρκεια της μίσθωσης, σε περίπτωση δε κα¬ 
ταγγελίας της σύμβασης χρηματοδοτικής μίσθωσης υπει¬ 
σέρχεται ως εκμισθωτής στη σύμβαση με το δημόσιο για 
την υπόλοιπη διάρκεια αυτής, με τους ίδιους όρους.» 

2. Η προηγούμενη υποπαράγραφος εφαρμόζεται και 
στις εκκρεμείς διαδικασίες μισθώσεων, εφόσον δεν έχει 
υπογράφει κατά την έναρξη ισχύος του παρόντος η σύμ¬ 
βαση, σύμφωνα με το άρθρο 15 του ν. 3130/2003. 

3. Η προθεσμία του τρίτου εδαφίου της παρ. 12 του άρ¬ 
θρου 110 του ν. 4055/2012, όπως ισχύει μετά την τροπο¬ 
ποίησή της με την παράγραφο 3 του άρθρου 12 του 
ν. 408/2012, παρατείνεται απο τη λήξη της για διάστημα 
σαράντα πέντε (45) ημερών. 

Άρθρο 167 

Οι συμβάσεις που έχουν συναφθεί και θα συναφθούν 
μέχρι 31.12.2012 και αφορούν στην καθαριότητα των κτι¬ 
ρίων των ΔΟΥ και των Κτηματικών Υπηρεσιών, κατ’ εφαρ¬ 
μογή των διατάξεων του άρθρου 2 του ν. 2314/1953 (Α' 
59) και του άρθρου 37 του ν. 2072/1992 (Α' 125), θεωρού¬ 
νται νόμιμες και οι σχετικές δαπάνες για παρασχεθείσες 
υπηρεσίες μέχρι 31.12.2012 μπορούν να πληρωθούν μέ¬ 
χρι την προαναφερθείσα ημερομηνία. 

Άρθρο 168 

Τροποποίηση διατάξεων των νόμων 4015/2011 (Α' 210) 
και 4061/2012 (Α' 66) 

1. α) Η παράγραφος 10 του άρθρου 18 του ν. 4015/2011 
αντικαθίσταται ως εξής: 

«10. Οι προθεσμίες που προβλέπονται στις παραγρά¬ 
φους 1 και 9 του παρόντος άρθρου ως και οι προθεσμίες 
που προβλέπονται στις διατάξεις του άρθρου 19 του πα¬ 
ρόντος νόμου, λήγουν την 1η Ιουλίου 2013.» 

β) Μετά το άρθρο 19 του ν. 4015/2011 προστίθεται νέο 
άρθρο 19α ως εξής: 

«Άρθρο 19α 
Ευθύνη εκκαθαριστών 

Τα πρόσωπα που ορίζονται εκκαθαριστές των Αγροτι¬ 
κών Συνεταιρισμών (ΑΣ), των Ενώσεων Αγροτικών Συνε¬ 
ταιρισμών (ΕΑΣ), των Κοινοπραξιών Αγροτικών Συνεται¬ 
ριστικών Οργανώσεων (ΚΑΣΟ), των Κεντρικών Συνεται¬ 
ριστικών Ενώσεων (ΚΕΣΕ) και των Συνεταιριστικών Εται¬ 
ρειών (ΣΕ), που έχουν τεθεί ή θα τεθούν σε εκκαθάριση 
με οποιονδήποτε τρόπο και μέχρι την ολοκλήρωσή της, 
δεν διώκονται ποινικά, δεν υπόκεινται σε προσωπική 
κράτηση, ούτε υπέχουν οποιαδήποτε αστική ή άλλη ατο¬ 
μική ευθύνη για χρέη των οργανώσεων αυτών προς το 
Δημόσιο ή τους φορείς κοινωνικής ασφάλισης, ανεξαρ¬ 
τήτως του χρόνου βεβαίωσής τους. Δεν μπορούν να ορι¬ 
στούν ως εκκαθαριστές πρόσωπα που έχουν ασκήσει δι¬ 
οίκηση ή έχουν υπάρξει υπάλληλοι των ανωτέρω οργα¬ 
νώσεων.» 

γ) Το δεύτερο εδάφιο του άρθρου 20 του ν. 4015/2011 
αντικαθίσταται ως εξής: 

«Οι διατάξεις των άρθρων 26 έως και 32 του ν. 
2810/2000 (ΑΊ08) καταργούνται από 2 Ιουλίου 2013, 
πλην της παραγράφου 6 του άρθρου 26.» 

2. α) Η παρ. 2 του άρθρου 23 του ν. 4061/2012 αντικα¬ 
θίσταται ως εξής: 

«2. Η προθεσμία για την κατάθεση των αιτήσεων εξα¬ 
γοράς από τους ενδιαφερομένους, λήγει την 31η Δεκεμ¬ 
βρίου 2013 και δεν δύναται να παραταθεί.» 

β) Στο τέλος του άρθρου 36 του ν. 4061/2012 προστί¬ 
θεται νέα παράγραφος 13, ως εξής: 

«13. α) Κατά κύριο επάγγελμα αγρότες που εκμίσθω¬ 
ναν τα τελευταία πέντε (5) χρόνια, πριν τη δημοσίευση 
του παρόντος νόμου, αγροτικά ακίνητα, σύμφωνα με την 
αριθμ. 95/19.5.1975 Πράξη Υπουργικού Συμβουλίου (Α' 
98), που κυρώθηκε με το άρθρο 2 του ν. 138/1975 
(Α' 180), μπορούν με αίτησή τους προς τη Διεύθυνση Α¬ 
γροτικής Οικονομίας και Κτηνιατρικής της οικείας Περι¬ 
φερειακής Ενότητας της Χώρας, να ζητήσουν την παρα¬ 
χώρηση των ακινήτων που μίσθωναν, για χρονικό διά¬ 
στημα έως τρία (3) έτη, το οποίο δεν δύναται να παρατα¬ 
θεί. Η εν λόγω παραχώρηση χρήσης, ανά ενδιαφερόμε¬ 
νο, δεν μπορεί να υπερβαίνει τα εκατό (100) στρέμματα. 

β) Η απόφαση παραχώρησης χρήσης εκδίδεται από 
τον οικείο Περιφερειάρχη. Το τίμημα της παραχώρησης 
ορίζεται σε πέντε (5) ευρώ/στρέμμα. Για τους όρους της 
παραχώρησης ισχύουν οι διατάξεις του άρθρου 11. Μετά 
τη λήξη της παραχώρησης τα ακίνητα αυτά παραχωρού- 
νται σύμφωνα με τα άρθρα 4 έως 11.» 

Άρθρο 169 

1. Ανάκτηση παράνομων κρατικών ενισχύσεων που χο¬ 
ρηγήθηκαν με τις διατάξεις των άρθρων 2 και 3 του ν. 
3220/2004. 

α) Το ειδικό αφορολόγητο αποθεματικό επενδύσεων, 
που έχει σχηματισθεί σύμφωνα με τις διατάξεις των άρ¬ 
θρων 2 και 3 του ν. 3220/2004 (Α' 15) από τα αδιανέμητα 
κέρδη των επιχειρήσεων κατά τα οικονομικά έτη 2004 
και 2005, συνιστά κρατική ενίσχυση κατά την έννοια του 
άρθρου 107 παράγραφος 1 της Συνθήκης για τη λειτουρ¬ 
γία της Ευρωπαϊκής Ενωσης. Το ύψος της ενίσχυσης α¬ 
νέρχεται στο ισόποσο του φόρου εισοδήματος από τον 
οποίο απαλλάχθηκε η επιχείρηση που προέβη στο σχη¬ 
ματισμό του ειδικού αφορολόγητου αποθεματικού με 


σκοπό την πραγματοποίηση επενδύσεων σύμφωνα με 
τους όρους των ως άνω διατάξεων. 

β) Η ενίσχυση της περίπτωσης α' κατά το μέρος που 
δεν είναι συμβατή με την εσωτερική αγορά, σύμφωνα με 
τα άρθρα 1 έως 3 της Απόφασης 2008/723/ΕΚ της Επι¬ 
τροπής, ανακτάται από το Ελληνικό Δημόσιο με την έκ¬ 
δοση από τις αρμόδιες ΔΟΥ σχετικών φύλλων ελέγχου 
με τα οποία καταλογίζονται στις οικείες επιχειρήσεις το 
ποσό της ενίσχυσης και το ποσό των τόκων που οφείλο¬ 
νται με βάση τη μέθοδο ανατοκισμού, σύμφωνα με τα ο¬ 
ριζόμενα στο Κεφάλαιο V του Κανονισμού 794/2004/ΕΚ 
της Επιτροπής (ΕΕ ί 140, 30.4.2004), όπως έχει τροπο¬ 
ποιηθεί από τον Κανονισμό 271/2008/ΕΚ της Επιτροπής 
(ΕΕ ί 82, 25.3.2008), για το χρονικό διάστημα που μεσο¬ 
λαβεί από τη λήξη της προθεσμίας υποβολής της δήλω¬ 
σης φορολογίας εισοδήματος του οικονομικού έτους α¬ 
πό τα κέρδη του οποίου σχηματίσθηκε το αποθεματικό 
μέχρι του χρόνου πραγματικής ανάκτησης του συνολι¬ 
κού ποσού της ενίσχυσης. Το επιτόκιο που εφαρμόζεται 
είναι το επιτόκιο αναφοράς που ορίζεται, για κάθε ημε¬ 
ρολογιακό έτος, από την Ευρωπαϊκή Επιτροπή και δημο¬ 
σιεύεται στην Επίσημη Εφημερίδα της Ευρωπαϊκής Ενω¬ 
σης. 

γ) Είναι συμβατές με την εσωτερική αγορά και εξαι¬ 
ρούνται της ανάκτησης οι ενισχύσεις ήσσονος σημασίας 
βάσει του Κανονισμού 69/2001/ΕΚ της Επιτροπής (ΕΕ I 
10,13.1.2001), λαμβανομένων υπόψη των μεταβατικών 
διατάξεων του άρθρου 5 του Κανονισμού 1998/2006/ΕΚ 
της Επιτροπής (ΕΕ ί 379, 28.12.2006). 

δ) Είναι συμβατές με την εσωτερική αγορά και εξαι¬ 
ρούνται της ανάκτησης ενισχύσεις σε επιχειρήσεις κατά 
το μέρος που οι επιχειρήσεις, για κάλυψη του ειδικού α¬ 
φορολόγητου αποθεματικού, πραγματοποίησαν δαπά¬ 
νες οι οποίες εμπίπτουν σε μία τουλάχιστον από τις ακό¬ 
λουθες περιπτώσεις και το ποσό της ανάκτησης στις πε¬ 
ριπτώσεις αυτές, υπολογίζεται σύμφωνα με την περί¬ 
πτωση ε' του παρόντος. 

- Στις διατάξεις του ν. 2601/1998 (Α'81) ή του ν. 
3299/2004 (Α'261). 

- Στον Κανονισμό 70/2001/ΕΚ της Επιτροπής της 12ης 
Ιανουάριου 2001 σχετικά με την εφαρμογή των άρθρων 

87 και 88 της Συνθήκης της ΕΚ στις κρατικές ενισχύσεις 
προς μικρές ή μεσαίες επιχειρήσεις (Ε Ε ί 10,13.1.2001) 
εφόσον πρόκειται για ενίσχυση σε μικρή ή μεσαία επιχεί¬ 
ρηση. 

- Στον Κανονισμό 68/2001/ΕΚ της Επιτροπής της 
12.1.2001 σχετικά με την εφαρμογή των άρθρων 87 και 

88 της Συνθήκης της ΕΚ στις ενισχύσεις για επαγγελμα¬ 
τική εκπαίδευση (ΕΕ 110,13.1.2001). 

- Στις Κοινοτικές Κατευθυντήριες Γραμμές για τις κρα¬ 
τικές ενισχύσεις στον τομέα της γεωργίας (ΕΕ Ο 28, 
1.2.2000) εφόσον από το αφορολόγητο αποθεματικό 
πραγματοποιείται επένδυση που αφορά σε δραστηριότη¬ 
τες συναφείς με την παραγωγή, μεταποίηση και εμπορία 
των γεωργικών προϊόντων που εμπίπτουν στο Παράρτη¬ 
μα I της Συνθήκης για τη λειτουργία της Ευρωπαϊκής Ε¬ 
νωσης. 

ε) Το ποσό της ανάκτησης στην περίπτωση της ως άνω 
περίπτωσης δ' υπολογίζεται ως η θετική διαφορά που 
προκύπτει αν από το φόρο εισοδήματος από τον οποίο 
απαλλάχθηκε η επιχείρηση που προέβη στο σχηματισμό 
του ειδικού αφορολόγητου αποθεματικού αφαιρεθεί το 
ποσό που αναλογεί με βάση την ένταση της επιτρεπόμε¬ 
νης ενίσχυσης ανά κατηγορία δαπάνης επί των δαπανών 

που εμπίπτουν στις περιπτώσεις της περίπτωσης δ'. 

στ) Επί επιχειρήσεων που έχουν προβεί σε ανά¬ 
κτηση σύμφωνα με τις διατάξεις του άρθρου 47 του 
ν. 3614/2007 (Α'267) για τον υπολογισμό του τελικού 
ποσού της ανάκτησης αφαιρούνται τα ποσά που έχουν 
τυχόν ήδη καταβληθεί ή καταλογιστεί με βάση τις διατά¬ 
ξεις του άρθρου αυτού, λαμβανομένου υπ' όψιν του χρό¬ 
νου καταβολής τους. Τυχόν πιστωτικό υπόλοιπο επι- 
στρέφεται. Το συνολικό ποσό που προκύπτει για καταβο¬ 
λή βεβαιώνεται και καταβάλλεται σε μια δόση, χωρίς κα¬ 
μία έκπτωση, μέχρι την τελευταία εργάσιμη ημέρα για το 
Δημόσιο του επόμενου από τη βεβαίωση μήνα. Οι προ- 
βλεπόμενες από τις διατάξεις του ν. 2523/1997 (ΑΊ79) 
κυρώσεις δεν εφαρμόζονται στην περίπτωση αυτή. 

ζ) Το ποσό των τόκων στην περίπτωση της παραγρά¬ 
φου 4 του άρθρου 47 του ν. 3614/2007 υπολογίζεται με 
τη μέθοδο του ανατοκισμού σύμφωνα με τα οριζόμενα 
στο Κεφάλαιο V του Κανονισμού 794/2004/ΕΚ της Επι¬ 
τροπής (ΕΕ 1140), όπως έχει τροποποιηθεί από τον Κα¬ 
νονισμό 271/2008/ΕΚ της Επιτροπής (ΕΕ ί. 82, 
25.3.2008), για το χρονικό διάστημα που μεσολαβεί από 
τη λήξη της προθεσμίας υποβολής της δήλωσης φορο¬ 
λογίας εισοδήματος του οικονομικού έτους από τα κέρ¬ 
δη του οποίου σχηματίσθηκε το αποθεματικό μέχρι του 
χρόνου πραγματικής ανάκτησης του συνολικού ποσού 
της ενίσχυσης. 

η) Οι διατάξεις της παρούσας παραγράφου κατά πα¬ 
ρέκκλιση από κάθε άλλη ειδική ή γενική διάταξη εφαρμό¬ 
ζονται και στις υποθέσεις που έχουν ελεγχθεί και έχουν 
εκδοθεί φύλλα ελέγχου, εκτός των αναφερομένων στην 
περίπτωση β', τα οποία έχουν καταστεί ή θα καταστούν 
οριστικά καθ’ οιονδήποτε τρόπο, ακόμη και με δικαστική 
απόφαση. 

2. Συμμόρφωση προς την «Στρατιωτική Απόφαση» της 
Ευρωπαϊκής Επιτροπής με αριθμό Ε(2010) 8274/ 
1 . 12 . 2010 . 

Από την έναρξη ισχύος του παρόντος καταργείται το 
δικαίωμα αποκλειστικής χρήσης, που παραχωρήθηκε 
στην εταιρεία «ΕΛΛΗΝΙΚΑ ΝΑΥΠΗΓΕΙΑ Α.Ε.» με την πα¬ 
ράγραφο 15 του άρθρου 1 του ν. 2302/1995 (Α'74), όπως 


συμπληρώθηκε με την παράγραφο 1 του άρθρου 6 του ν. 
2941/2011 (Α'201), κατά το μέρος που αφορά το τμήμα 
του δημοσίου Κτήματος ΑΒΚ 266 εμβαδού διακοσίων δε¬ 
κατεσσάρων χιλιάδων εξακοσίων εξήντα τριών κόμμα 
εννιακοσίων ογδόντα πέντε τετραγωνικών μέτρων 
(214.663,985 τη 2 ), το οποίο εμφαίνεται με στοιχεία 226, 
227, 228, 229, 230, 231, 232, 233, 234, 235, 236, 237, 
321,320, 319, 318, 317, 316, 315, 314, 226 στο από Δε¬ 
κέμβριο 2012 τοπογραφικό διάγραμμα του πολιτικού-μη- 
χανικού Δημήτρη Κουλούκη κλίμακας 1: 2.000 που θεω¬ 
ρήθηκε από τον Προϊστάμενο της Διεύθυνσης Τεχνικών 
Υπηρεσιών και Στέγασης του Υπουργείου Οικονομικών 
και δημοσιεύεται σε φωτοσμίκρυνση με τον παρόντα νόμο 
στην Εφημερίδα της Κυβερνήσεως (ΠΑΡΑΡΤΗΜΑ I), κα¬ 
θώς και κατά το μέρος της αντίστοιχης έμπροσθεν του α¬ 
νωτέρω δημοσίου Κτήματος ΑΒΚ ζώνης αιγιαλού. 

3. Ρύθμιση θεμάτων του ν. 3601/2007 (ΑΊ78) 

Στο άρθρο 27 του ν. 3601/2007 προστίθεται παράγρα¬ 
φος ως εξής: 

«5. Για την εξόφληση συνεταιριστικών μερίδων, περι- 
λαμβανομένων των περιπτώσεων αποχώρησης ή απο¬ 
κλεισμού συνεταίρων, η οποία συνεπάγεται μείωση, ε¬ 
ντός της οικονομικής χρήσης, μεγαλύτερη του 2% των ι¬ 
δίων κεφαλαίων του πιστωτικού ιδρύματος που έχει μορ¬ 
φή συνεταιρισμού του ν. 1667/1986, όπως ορίζονται στο 
παρόν άρθρα και στο άρθρο 28 του παρόντος, απαιτείται 
προηγούμενη έγκριση της Τράπεζας της Ελλάδος. Σε 
κάθε περίπτωση η Τράπεζα της Ελλάδος δύναται να απα¬ 
γορεύει την εξόφληση συνεταιριστικών μερίδων, εάν τί¬ 
θεται σε κίνδυνο η βιωσιμότητα του πιστωτικού ιδρύμα¬ 
τος που λειτουργεί με τη μορφή του πιστωτικού συνεται¬ 
ρισμού.» 

Άρθρο 170 
Έναρξη ισχύος 

1. Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

2. Οι διατάξεις του άρθρου 163 ισχύουν από 1.1.2013. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Παραγγέλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 

του Κράτους. 


Αθήνα, 20 Δεκεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 


ΕΣΩΤΕΡΙΚΩΝ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 


ΙΩΑΝΝΗΣ ΣΤΟΥΡΝΑΡΑΣ ΧΡΗΣΤΟΣ ΣΤΑΪΚΟΥΡΑΣ 


ΕΥΡΙΠΙΔΗΣ ΣΤΥΛΙΑΝΙΔΗΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 


ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΕΙΑΣ ΚΑΙ ΠΡΟΝΟΙΑΣ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 


ΙΩΑΝΝΗΣ ΒΡΟΥΤΣΗΣ 


ΑΘΑΝΑΣΙΟΣ ΤΣΑΥΤΑΡΗΣ ΑΝΤΩΝΙΟΣ ΡΟΥΠΑΚΙΩΤΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 20 Δεκεμβρίου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










